
CUKRAUS PLANTACIJA 


Maunt-Vilkomas — viena geriausiųjų Jamaikos 
cukraus plantacijų. 

Ji yra maždaug dvi mylios nuo Montego Bėjo, pla- 
Čiami. slėnyje, tarp dviejų virtinių apvalainų kalnų; 
nusitęsę lygia greta daugiau kaip mylią, jie netikėtai 
susieina, sudarydami bendrą aukštą viršukalnę. 

Abi slėnio atšlaitės nuo viršaus iki apačios apau- 
gusios mišku. Pipirmedžiai nedidetėmis tankiomis gi- 
raitėmis ir po kelis daiūdiė išsimėtę po žaliąją veją, 
kurios spalvos sodrios kaip it parko žolynų. 

Svarbiausias plantacijos namas, vadinamasis „bio- 
tas“, pastatytas viršukalnės papėdėje, kaip tik toje 
vietoje, kur abu kalnai susijungę sudaro natūralią te- 
rasą. Ji pakilusi kelias pėdas virš slėnio ir, matyt, suvi- 
liojo statytoją savo vaizdingumu. 

Pastato stilius — toks pat, kaip ir visų būstų, pri- 
klausančių čionykščiams plantatoriams. Namas dviejų 
aukštų, kurių tiktai apatinysis išmūrytas iš akmenų ir 
nutinkuotas, o antrasis medinis ir dengtas malksnomis. 

Antrojo aukšto sienas sunku pavadinti tikromis 
sienomis: tai beveik ištisinė eilė grotinių užuolaidų, 

dėl kurių namas atrodo kaip narvas. Tos užuolaidos 
skirtos vėsai viduje palaikyti, nes tropiniame klimate 
to labai reikia. 

Platūs akmeniniai laiptai su stipriais geležiniais 
turėklais eina į antrąjį aukštą, kuriame tiktai ir gyve- 
nama, nes pirmasis naudojamas sandėliams ir kitiems 
reikalams. 

Durys tų laiptų viršuje atsidaro tiesiog į saloną, 
erdvų kryžiaus pavidalo kambarį. Grotinės užuolaidos 
yra dar ir tam, kad sušvelnintų pernelyg ryškią šviesą, 
kuri tropiniuose kraštuose taip pat vargina, kaip ir 
kaitra. 

Ši patalpa yra ir valgomasis, ir svetainė: indauja 
ir drabužinė spinta čia stovi greta. 

Jamaikos būsto vidus visiškai ne toks, kaip pats 
trobesys, kuris atrodo skurdus, tarsi paskubomis su- 
ręstas iš pirmųjų po ranka pakliuvusių medžiagų. Sun- 
kaus raudonmedžio stalai išgražinti raižiniais, indaujos 
su storomis kolonomis, masyvus sidabras, įvairiausių 
formų šlifuotas krištolas, dailios sofos, žibančios žva- 
kidės, prabangios lempos — iš visko matyti, kad nors 
išorė ir nekokia, tačiau vidus gana vertingas. 

Vis dėlto svarbiausias Maunt-Vilkomo plantacijos 
namas kartu su visa savo aplinka atrodo gana įspū- 
dingai. Platus baltas fasadas, kuriame maloniai švita 
ryškiai žalios grotelės, ties juo stūksąs miškingas 
kalnas, apžėlęs įvairių atspalvių žalumynais ir sudarąs 
gražų foną, plati alėja, einanti ištisą mylią nuo pačių 
namų tolyn į slėnį, dvi kokoso palmių eilės, augančios 
abipus tos alėjos, — visa tai kartu teikia nepaprastai 
malonų vaizdą. Milžiniškas sodas ir jauni medeliai iš 
visų pusių supa trobesį ir tesiasi iki pat kalno papėdės, 
nuo kurios jie atitverti siena. 

Jau pats Vilkomo kalnas bene ryškiausiai skiriasi 
iš viso peizažo, nors jis tėra tik neaukšta kalva paly- 
ginti su milžiniškomis viršukalnėmis, stūksančiomis 
visoje saloje keli tūkstančiai pėdų viršum Karaibų jū- 
ros; garsi Žydroji viršukalnė, didžiausia visoje apylin- 
kėje, žymiai aukštesnė už jį, tačiau Vilkomo kalnas 
nejučiomis traukia akį dėl to, kad jo kontūrai geomet- 
riškai taisyklingi ir viršūnė nepaprastos formos. 

Iš tolo jis atrodo kaip kūgis, tartum tyčia nupiau- 
tas, kad pasidarytų kokių penkiasdešimties pėdų skers- 
mens aikštelė. Kalno šlaitai apaugę tankiu mišku, ypač 
tie, kurie leidžiasi į Maunt-Vilkomo namus, patikimai 
saugodami juos nuo vėjų. 

Kalno viršūnė, vienintelė iš visų aplinkinių, neapau- 
gusi medžiais: ji visiškai plika, panaši į pranciškono 
viršugalvį. Milžiniškų jos uolų negalėjo įveikti tankia- 
Japiai gigantai, besispraudžiantieji prie jos papėdės; 
tiktai kai kurie jų, tartum ketindami ją apglėbti, tiesia 
į viršų didžiules savo šakas. 

Tik vienai kilmingajai arekos palmei pavyko už- 
kopti ant tos plikos uolos, ir ji išdidžiai įsitvirtino jos 
viršūnėje; platūs jos lapai plevėsuoja ore lyg pergalės 
vėliavos, iškeltos priešų užimtos tvirtovės bokšte. 

Šio kūgio šonai pasižymi dar viena ypatybe: jų pa- 
viršius tartum aptrauktas tamsiu laku, kuris ne tik 
saulės šviesoje, bet ir mėnesienoje jau iš tolo žėri lyg 
plieno pabūklas. 

Į laisvę - paleistieji slėnio negrai kalną vadina 
Džomb-Roku. Maunt-Vilkomo plantacijoje ir net jos 
apylinkėse nėra tokio negro, kuris išdrįstų užkopti į jį 
vienas; jo viršūnė jiems visiems yra tokia pat nepa- 
žįstama, kaip ir Čimborazo, nors jie nuolat ją mato ir 
gali pasiekti ne daugiau kaip per valandą: 


Aš pasakoju apie tuos laikus, nuo kurių mus skiria 
pusšimtis metų. Anuomet Džomb-Roko buvo bijoma 
ne vien iš prietaringumo; tą baimę buvo sukėlusi baisi 
drama, kuri įvyko ant to kalno. 


II 


BURTININKAS 


Keleri metai prieš išlaisvinant negrus visą Vakarų 
Indiją buvo apėmęs stiprus sąjūdis, kurį žadino paslap- 
tingas Obio kultas. 

Beveik visose didžiosiose Jamaikos plantacijose 
buvo po keletą negrų, priklausiusių tai sektai. Šio niau- 
raus kulto šalininkų tarpe didžiausią įtaką savo bendra- 
tikiams darė seniausieji ir kartu patys biauriausieji 
žmonės. 

Kai kurie jų buvo sudarę specialią kastą, tvirtin- 
dami, kad jie galį prikelti mirusiuosius. 

Tačiau šių fantastiškų prasimanymų tikrumu nė 
kiek neabejojo negrai, kurie nežinojo, jog tariamai 
prikeltieji būdavo paties mialmeno pirma užmigdomi 


su kalalu — tokiu augalu, kuris savo ypatybėmis pa- 
našus į kaladiumą. 
Vakarų Indijos mialmenas — tai tas pats Šiaurės 


Amerikos indėnų žynys, Pietų Amerikos indėnų pinčas, 
lietaus užkeikėjas Gerosios Vilties kyšulyje ar Gvi- 
nėjos pakrantės fetišas, — žodžiu, jo pavadinimų tiek, 
kiek yra laukinių giminių. 

Maunt-Vilkomo plantacija, kaip ir kitos, turėjo 
savo burtininką — seną negrą, vardu Čakra, kurio 

biauri išorė turėjo jį padaryti ir tikrai padarė vienu iš 
įtakingiausių kulto atstovų. 

Dar prieš tą laiką, apie kurį mes pasakojame, Čakra 
buvo įtartas nunuodijęes vieną plantatorių, visoje saloje 
pagarsėjusį savo žiaurumu. Staigi šio visų nekenčiamo 
žmogaus mirtis niekam nesukėlė nė mažiausio gailes- 
čio. Abejingas buvo ir mirusiojo įpėdinis, bet Žmonės 
šį dalyką lengvai aiškino tuo, kad po plantatoriaus 
mirties jis paveldėjo dvarą, kurio jau seniai karštai 
troško. 

Tačiau paskui savo šeimininką taip pat staiga mirė 
keletas vergų, pačių vertingiausių plantacijos darbi- 
ninkų; jų mirties aplinkybės galėjo būti paaiškintos 
to pasekėjų. Mialmenas Čakra buvo apkaltintas nu- 
žudęs visus tuos žmones ir suimtas. 

Bylai nagrinėti buvo paskirti trys teisėjai — tiek 
pakako, nes nuosprendį reikėjo daryti vergui. Teismo 
pirmininku buvo išrinktas kaliinamojo savininkas Lof- 
tusas Voganas, eskvairas! ir apygardos teisėjas. 

Pradėjus tardyti Čakrą, buvo paliktas nuošalyje 
paskutinio jo savininko mirties klausimas ir imta tirti, 
ar senasis negras dalyvaudavo įstatymo draudžiamose 
Obio apeigose. 

Jo kaltės įrodymai gal ir nebuvo tokie neginčijami, 
tačiau teisėjai pripažino, kad jie visiškai įtikinami. 

Pirmininkas, matyt, labai norėjo kuo greičiau už- 
baigti bylą; jis dėjo visas pastangas, siekdamas pa- 
veikti savo draugus: kaip apygardos teisėjas jis turėjo 
kai kurių teisių juos kontroliuoti. 


! Anglų bajoras. 


Vienas teisėjas buvo jau pasisakęs kaltinamojo 
naudai, tačiau, trumpai pasitaręs su pirmininku, pakei- 
tė savo nuomonę. 

Jei tikėtume gandais, kurie tada sklido apie Loftusą 
Voganą, tai šioje byloje jam rūpėję ne vien tiktai 
uoliai laikytis įstatymo. Buvo kalbama, kad negras Ži- 
nojęs kai kurias šeimos paslaptis, kitados dalyvavęs 
kažkokiuose įvykiuose ir buvęs vienintelis gyvas jų 
liudininkas. Matyt, tie dalykai buvo gana rimti, jei da- 
bartinis Maunt-Vilkomo savininkas bijojo net negro 
įskundimo; visi buvo įsitikinę, kad tai vienintelis nusi- 
kaltimas, už kurį mialmenui teko užmokėti gyvybe. 

Ar pagrįsti buvo šie spėliojimai, ar ne, bet Čakra 
buvo nuteistas mirti. 

Pats mirties bausmės būdas buvo toks pat neįpras- 
tas, kaip ir visas procesas. 


Nusikaltėlis turėjo būti paliktas Džomb-Roko viršū- 
nėje vienas, pririštas grandine prie medžio. 

Kyla klausimas, kodėl Čakra nebuvo tiesiog pakar- 
tas arba sudegintas, kaip visada tokiais atvejais būdavo 
daroma. Taip atsitiko dėl ypatingos priežasties. Kaip 
jau minėjome, Obio kultas tuo metu kėlė didelį paši- 
piktinimą daugelyje apygardų, kuriose ne tiktai juo- 
dieji vergai, bet ir baltieji jų savininkai paslaptingai 
mirdavo, o tatai būdavo priskiriama pražūtingai tos 
dievybės įtakai. Dėl to buvo nutarta, jog reikia įbau- 
ginimui parinkti labiausiai kankinamą mirties bausmę, 
kad būtų įvaryta siaubo visiems šios sektos pase- 
kėjams. 

Džomb-Rokas visiškai tiko šiam tikslui: baimę, 
kurią kėlė ši vieta, turėjo sustiprinti baisios mirties 
bausmės prisiminimas, ir toji baimė turėjo tinkamai 

paveikti vergų vaizduotę, visiems laikams atgrasin- 
dama nuo Obio kulto. 

Prie nuteistojo nebuvo pastatyta jokios sargybos, 
nes bet koks mėginimas pabėgti atrodė visiškai neįma- 
nomas. 

Per keletą dienų badas, troškulys ir pesliai turėjo 
atlikti tą patį darbą, kaip ir virvė ar budelio kirvis. 

Praėjo šiek tiek laiko, kol Voganas pasiryžo už- 
kopti ant kalno ir pažiūrėti, ar jo vergas tikrai miręs. 
Kada smalsumo ar kitų, dar rimtesnių priežasčių skati- 
namas Voganas pagaliau įlipo į Džomb-Roką, jis neap- 
sivylė. 

Prie vienintelio medžio kamieno, kur buvo prira- 
kintas pasmerktasis, kabojo plėšriųjų paukščių švariai 
nulesti griaučiai. Juos laikė aplink kaulus apsukta 
surūdijusi grandinė. 

Greitai apžvelgęs visą reginį, Loftusas Voganas ne- 
bedrįso ilgiau pasilikti viršukalnėje. Jis nuėjo, tačiau 
baimė jį vijosi įkandin; leisdamasis miško takeliu, jis 
pergyveno naują siaubą. Gal tai buvo regėjimo apgau- 
lė, bet jam pasivaideno burtininko šmėkla, o gal ir 
pats Čakra. 


II 


PUSRYČIAI JAMAIKOJE 


Puikų gegužės rytą ilgai nenutyląs varpo gaudesys 
pranešė Maunt-Vilkomo šeimininkams; kad jų jau lau- 
kia pusryčiai. 

Buvo apie devintą valandą. Šešetas juodukų vergų 
zujo tarp virtuvės ir valgomojo, nešiodami patiekalus. 
Ant plonos raštuotos staltiesės buvo prikrauta tiek val- 

gių, jog galėjai pamanyti, kad už stalo sėsis daug sve- 
čių, o tuo tarpu prie jo stovėjo tik dvi kėdės. Buvo 
paduota gausiai mėsos, žuvies, paukštienos, visokių 
tropinių daržovių, šviežių ar piene virtų ir sviestu ap- 
laistytų, paspragintų bananų. 

Kada nuščiuvo paskutinis varpo garsas, į valgomąjį 
sunkiai, tvirtai įžengė juodbruvas, petingas ir įkūnus 
kokių penkiasdešimties metų vyras. 

Jis buvo apsivilkęs šviesia, dukslia eilute; iš lie- 
menės kišenėlės karojo stora auksinė grandinėlė, prie 
kurios maskatavo ryšulys raktų ir įvairūs antspaudė- 
liai. Šis džentelmenas, žengdamas nuo durų prie stalo, 
išsitraukė didžiulį chronometrą, nuo kurio buvo išsipū- 
tusi jo liemenės kišenėlė, norėdamas, matyt, patikrinti, 
ar laiku tarnai patiekė pusryčius. Loftusas Voganas, 
Maunt-Vilkomo savininkas, buvo nepaprastai punktua- 
lus žmogus, ypač tokiais atvejais. 

Tiriamai apžvelgęs stalą, apkrautą daugybe valgių, 
ir, Matyt, šia apžiūra patenkintas, Maunt-Vilkomo sa- 
vininkas atsisėdo, ir jo veidas nušvito iš malonumo. 

Šią akimirką kitame valgomojo gale pasirodė jau- 
na mergina, skaisti ir rausva kaip pirmieji aušros 
spinduliai. Kada ji žengė, arba, tikriau sakant, sklendė 
lygiu kaip veidrodis parketu, dviejų atlasinių kurpai- 
čių nosiukės, panašios į dvi baltas pelytes, čia viena, 
čia antra kyščiojo iš po baltos kašmiro suknelės, 
nuostabiai ryškinusios grakštų jos liemenį. 

Ant kaklo jau:oji mergina buvo užsidėjusi gintarų 
vėrinį; raudona gėlė puošė tankius kaštoninius jos 
plaukus, kurie buvo sušukuoti sklastymu ir krito gar- 
banomis abipus veido. 

Reikėjo labai įgudusios akies, puikiai susivokian- 
čios mažiausiose fiziologinėse žmonių rasių ypatybėse, 

kad pastebėtum, jog šios žavios būtybės gyslose teka 
negrynas arijų kraujas: šiek tiek garbanoją plaukai, 
greičiau apskritas negu pailgas veidas, juodos žiban- 
čios akys ir ne visai įprastas raudonis rodė, kad joje 
yra maišyto kraujo. 

Tai buvo vienturtė Loftuso Vogano duktė ir kartu 
vienintelis jo šeimos narys, nes Maunt-Vilkomo šeimi- 
ninkas buvo našlys. 

Mergina priėjo prie tėvo iš užpakalio, rankomis ap- 
sivijo aplink jo kaklą ir švelniai pabučiavo į kaktą. 
Tai buvo kasrytinis pasveikinimas. Po to atsisėdusi ji 
ėmė su apetitu pusryčiauti, o tuo tarpu kita mergina, 
maždaug tokio pat amžiaus, stovėdama už jos kėdės, 
padėjo jai eiti namų šeimininkės pareigas. 

Jiedvi viena nuo kitos nepaprastai skyrėsi. TaI- 
naitė savo darniomis formomis panėšėjo į antikinę sta- 
tulą ar į indę, turinčią taip maža bendro su negrės 
tipu. Savo odos spalva ji ne tik griežtai skyrėsi nuo 
šios giminės, bet jos taip pat negalėjai palaikyti nei 
mulate, nei kvarterone. Jos kūnas, juodos ir raudo- 
nos spalvos mišinys, greičiausiai priminė raudonmedį, 
o tai kartu su įgimtu jos skaistumu atrodė keistai, nors 
ir maloniai. Ji buvo plonomis lūpomis, pailgo veido, 
su ereliška nosimi; joje aiškiai jungėsi egiptietiškas ir 
arabiškas tipas. 

Juodi lyg derva jos plaukai nesigarbanojo, kaip 
negrų, bet, glotnūs ir švelnūs, krito žemyn, tačiau buvo 
ne tokie ilgi kaip europiečių moterų plaukai: jie vos 
siekė pečius, nors jų, Matyt, dar nė karto nebuvo palie- 
tusios žirklės; išsisklaidžiusiais ant pečių plaukais jau- 
noji patarnautoja atrodė dar jaunesnė. 

Ši mergina buvo tarnaitė. Lieknas jos stuomuo, ku- 
rio linijų drabužis neslėpė, — ji buvo apsivilkusi suk- 

nele be rankovių ir galvą apsisiautusi marga skara, — 
grakšti laikysena, kuri atrodė jai visiškai įgimta tiek 
ramiai stovint, tiek triūsiant už šemininkės kėdės, gy- 
vas jos gražių išdidžių akių žvilgsnis, baltutėliai smul- 
kūs dantys — visa tai negalėjo nepatraukti akies. 

Ji buvo vardu Jola. 


IV 


DU LAIŠKAI 


Stalas stovėjo prie lango, ir grotinės užuolaidos 
buvo pakeltos, kad į kambarį galėtų veržtis gaivus 
ryto oras, taigi tėvas ir duktė galėjo grožėtis vaizdin- 
gu reginiu: pro langą buvo matyti ilga palmių alėja, 
einanti gilyn į slėnį, dalis Montego upės, miesto stogai 
ir bokšteliai, laivai įlankoje, pati įlanka, o toliau — 
žydra Karaibų jūra. 

Voganas labai rūpestingai pusryčiavo ir neturėjo 
laiko grožėtis šia puikia panorama, 0 kai pagaliau pa- 
kėlė akis, tai nukreipė žvilgsnį į „gangą“ — į minią 
negrų, kurie dirbo cukrašvendrių lauke: plantatorius 
savo pareigas. 

Šiuo metu iš Montego Bėjo paprastai grįždavo tar- 
nas, siunčiamas į paštą pargabenti korespondencijos. 
Mis Vogan nuolat žvilgčiojo į kelią nerimaudama, kaip 
nerimauja visų kraštų jaunos merginos, laukdamos laiš- 
kanešio, gal įteiksiančio joms mažutį voką, kuriame 
galima rasti tuziną lakštelių, prirašytų smulkia neįskai- 
toma rašysena, kai kada net skersai bei išilgai prikrei- 
vezotų, tačiau nepalyginti įdomesnių kaip naujo roma- 
no puslapiai. 


14 


Galų gale mažas negriukas, raitas ant gauruoto 
ponio, šuoliais atlėkė alėja ir sustojo prie pat namų. 
Tai buvo Kveschis, Maunt-Vilkomo pašto pasiuntinys. 

Jei mis Vogan tikėjosi gauti laišką, jai teko nusi- 
vilti. Kveschio krepšyje buvo tiktai du laiškai ir laik- 
raštis, visi su angliškais antspaudais ir adresuoti jos 
tėvui. Voganas išsyk pažino vieną laišką, ir tuo metu, 
kai jis skubiai plėšė voką, jo veidu šmėkštelėjo pasi- 
tenkinimo šypsena. 

Rer keletą minučių perskaitęs laišką, jis džiūgau- 
damas pakilo iš vietos ir ėmė žingsniuoti iš kampo i 
kampą, spragsėdamas pirštais ir protarpiais šūkau- 
damas: 

— Puiku! Žavinga! O aš dar abejojau! 

Mergina žiūrėjo į jį suglumusi. Jos tėvas, paprastai 
toks rimtas ir net niūrus, negalėjo jos nenustebinti 
savo keistu elgesiu. 

— Malonią žinią gavote, tėveli? 

— Taip, dukrele, labai malonią! 

— O man galite pasakyti? 

— Ne, kol kas dar negaliu. 

— Jūs, tėveli, elgiatės žiauriai, neatidengdamas 
man savo paslapčių. Tikėkite manim, aš visa širdimi 
trokštu pasidžiaugti kartu su jumis. 

— Kaipgi! Neabejoju, kad tu būtum labai paten- 
kinta, sužinojusi, kodėl aš taip džiaugiuosi; kitaip tu 
būtum tikra kvailutė, Kete! 

— Man atrodo, niekas dar neturėjo pagrindo ma- 
nęs taip vadinti. 

— Gerai, gerai, dukrele! Aš tai viską papasakosiu 
kurią nors artimiausią dieną. Kaip bus puiku! — jau 
pats sau kalbėjo nuoširdžiai susižavėjęs Voganas. — 
Aš tai numačiau! Aš žinojau, kad jis atvažiuos! 

— Vadinasi, jūs ko nors laukiate, tėveli? 

— Taip. Bet kas jis, kaip manai? 

— Kaip aš galiu atspėti? Juk iš jūsų draugų anglų 
aš nieko nepažįstu. 

— Net iš vardo? Argi tu niekada negirdėjai iš 
manęs nė apie vieną draugą? 

— Kaipgi! Jūs dažnai kalbėdavote apie kažkokį 
misterį Smisį. Kokia juokinga pavardė! Aš nieku būdu 
nesutikčiau vadintis misis Smisi! 

— Tu dar vaikas, Kete! ,„Smisis“ skamba visai ne- 
blogai, ypač kai prieš jį stovi ,,Montegiu“. Montegiu — 
tai puiku! Beje, mano miela, Smisis tapo tos pilies sa- 
vininku. 

— Ir šito žmogaus jūs laukiate atvažiuojant, tė- 
veli? 

— Taip, mano mieloji, jis man rašo, jog atplauks 
„Okeano nimfos“ laivu, kuris turėjo pakelti inkarą kitą 
dieną išsiuntus šį laišką; taigi mes galime jo laukti 
kas valandą. Reikia viską paruošti: Montegiu Kestlis 
remontuojamas, ir, kol jis bus galutinai įrengtas, Smi- 


sis svečiuosis pas mus. Klausyk, Kete, — tęsė planta- 
torius, vėl prisėsdamas prie stalo ir pasilenkdamas prie 
dukters, kad jo neužgirstų koks tarnas, — prašau tave, 


pasistenk kuo geriau priimti jaunąjį svetimšalį. Kal- 
bama, kad jis tikras džentelmenas, o aš dar žinau, jog 
labai turtingas. Mano interesai reikalauja, — pridūrė 
Voganas, dar labiau nuleisdamas balsą, — kad mes 
taptume su juo draugais. 

— Nejaugi jūs, tėveli, manote, kad aš neįvykdysiu 
jūsų noro, jei tamstai tas naudinga? 


— Ir tau naudinga, — atsakė Voganas, pabrėžda- 
mas savo žodžius reikšmingu žaglgspju ir šypsena. — 
r] 
„B . 1 

Bet apie tai, mano brangioji, pasikalbėsime kada nors 
kitą kartą; reikia pažiūrėti, nuo ko tas antrasis laiškas. 
Tiesą sakant, aš tos rašysenos niekada nesu matęs! 

Žinia, kad netrukus atvyksiąs Smisis, dar pabrėžta 
pagyrimais daugybei jo vertybių, kurias liaupsinant 
jai teko girdėti jau nebe pirmą kartą, matyt, nepaža- 
dino Ketės širdyje jokio džiaugsmo. Šios naujienos ji 
išklausė visai aisejingai. Jei viena svarstyklių lėkštelė 
ir sviro žemiau negu kita, tai ne Smisio naudai. Smisį 
ji vaizdavosi kaip gražuolį ir „širdžių vergėją“, 0 iš 
visų ypatybių, kuriomis gali pasižymėti vyras, ši ypa- 
tybė jaunajai kreolei buvo, tur būt, pati antipatiškiau- 
sia. Iš tikrųjų, norint jai patikti, neužteko vien gražiai 
atrodyti: Ketė reikalavo taip pat proto ir tikro kilnu- 
mo — tokių savybių, kuriomis lengvabūdžiai dabitos 
retai tepasižymi. 

Ketė nebuvo palanki Montegiu Kestlio savininkui 
dar ir dėl kitų aplinkybių. Kai kurias, nors ir miglotas, 
tėvo užuominas apie tą džentelmeną mergina puikiai 
suprato, o jos širdis, kaip beveik ir visų moterų, prie- 
šinosi tam jausmui, kurį jai ketino įpiršti. 

— Visai nepažįstama rašysena, — pakartojo Vo- 
ganas, atplėšdamas antrąjį laišką. 

Jei pirmojo laiško turinys plantatoriaus veidą buvc 
nušvietęs dideliu pasitenkinimu, tai antrojo skaitymas 
paveikė visiškai pri>šingai: Vogano kakta staiga su- 
siraukė. 

— Velniai jį rautų! — nusikeikė jis, sumaigydamas 
voką. — Gyvas ar miręs, bet tas brolis amžinai ne- 
duoda man ramybės. Gyvas būdamas, jis man įkyrė- 
davo prašymais pagelbėti; mirdamas, pasirodo, testa- 
mentu man paliko savo sūnų, tur būt, kokį nors dyki- 
nėtoją, kaip ir 


is pats. 
| Are CES | 1: 

— Kas jums, tėveliė — paklausė mergina, suneri- 
musi, kad tėvas taip susijaudino; paskutinių jo žodžių 
Ji nenugirdo. — Kokia nors nemaloni naujiena? 

— Pasižiūrėk pati. 

Paėmusi suglamžytą popierių, Ketė greitai permetė 
akimis laišką. Jis buvo visai trumpas: 


„Londonas, 18. m. birželio 6 d. 


Brangus dėde! 
Turiu jums pranešti liūdną žinią: jūsų brolio ir ma- 
no karštai mylimo tėvo jau nebėra gyvųjų tarpe. Vyk- 
dydamas paskutinę jo valią, aš važiuoju pas jus. Jau 
nusipirkau" bilietą kelionei iki Jamaikos „Okeano nim- 
fos“ laivu. Neturėdamas pinigų, buvau priverstas užim- 
ti vietą tarp apatinio denio keleivių, nes velionis tė- 
velis man nieko nepaliko. Žinoma, tai ne toks jau ma- 
lonus būdas keliauti, tačiau aš jaunas, sveikas ir ti- 
kiuosi lengvai pakelti visus nepatogumus. 
Mylįs jus sūnėnas 
Herbertas Voganas. 


( 


— Vargšelis! — iarė Ketė, perskaičiusi laišką. 

— Vargšelis? — pakaitojo pasipiktinęs Voganas ir 
rūsčiai pažvelgė į dukterį. — Kaip tu gali taip kalbėti 
apie žmogų, kuris nesidrovi keliauti apatiniame de- 
nyje?! Ką Smisis pagalvos? Jis, aiškų, sužinos, jog tai 
mano sūnėnas. Velniai jį rautų! Reikia taip sutvarkyti, 
kad jiedu čia nesusitiktų. „„Vargšelis“! — vis labiau 
pykdamas, pakartojo plantatorius. — Taip, jis vargšas, 
bet visai ne ta prasme, kaip tau, Kete, atrodo, o ta, 
kad tėvo pavyzdžiu veltui gaišta laiką, užsiimdamas 
'apyba! O dėl ko? Kad taptų dailininku! Dailininkas! 
Irgi mat, didelis daiktas, tik pamanyk! 


18 


Voganas pagaliau nutilo ir, paėmęs laikraštį, stai- 
giai perplėšė bandero!ę; paskui, nuėjęs prie stalo, įniko 
skaityti paskutines naujienas, stengdamasis užmiršti 
nelemtą laišką ir jo autorių. 

Ketė, susijaudinusi ir sumišusi dėl rūstaus tėvo išsi- 
šokimo, nieko neatsakė. Jos skruostai smarkiai nukaito, 
kraujas mušė į galvą; iš merginos veido ir visos laiky- 
senos buvo lengva pastebėti, kad tėvo plūdimas nepa- 
siekė tikslo ir kad Ketė tebebuvo. palanki savo pus- 
broliui. 


V 


VERGŲ PIRKLIO LAIVAS 


Kaitri Vakarų Indijos saulė sparčiai leidosi į Ka- 
raibų įūrą, tartum ketindama giliuose jos vandenyse 
atvėsinti liepsnojantį savo diską, o tuo metu didelis, 
griozdiškas laivas, aplenkęs Pedro ragą, pasuko į ry- 
tus, plaukdamas į Montego Bėjį. 

Tai buvo trijų ar keturių šimtų tonų talpos tiistie- 
bis prekybinis laivas. 

Vėjas buvo silpnas, todėl laivas plaukė visomis bu- 
rėmis; aptrintos jo pratiesinės, nusilupę liemens dažai, 
tamsics dėmės apie kliuzus' ir špigatus? aiškiai liudijo, 
kad buvo ilgai keliauta. 

Be vėliavos, plazdančios ant pačios viršutinės pra- 
tiesinės, buvo dar ir kita vėliava, paprastai karanti iki 
pat vairugalio, o dabar, laivui plaukiant, išsiskleidusi 
ore. Ši antroji vėliava vaizdavo žydrą lauką, nusėtą 


e——— — 


' Angos laivo borte inkarų grandinėms nuleisti. 
? Angos laivo borte vandeniui nuo denio nutekėti. 

žvaigždėmis ir perkirstą raudonomis ir baltomis juos- 
tomis, — laisvos šalies vėliava. O tuo tarpu tai buvo 
negrų pirklio laivas, ir jo krovinį sudarė partija vergų. 

Įplaukęs į įlanką, laivas staiga pasuko kitu halsu! 
ir, užuot plaukęs į uostą, nukrypo į pietus, į negyve- 
namą ir visiškai dyką krantą. 

Per mylią nuo kranto jis nuleido bures ir, garsiai 
žvangindamas iš kliuzo leidžiamas grandines, išmetė 
inkarą. Dar kelias minutes, kol inkaras gerai neužsi- 
kabino, laivas suposi iš vieno šono į kitą, o paskui su- 
stojo it įbestas. 

Mums paaiškėtų, kodėl laivas sustojo kiek toliau 
nuo uosto, jeigu užliptume į jo denį, o tai buvo lei- 
džiama ne visiems. Teisė gėrėtis tuo, kas vyko laivo 
denyje, buvo suteikiama nedaugeliui išrinktųjų, būteni 
tiems, kurie norėjo pirkti jo krovinį. 

Tas krovinys siekė du šimtus „galvų“, kaip sako 
negrų pirkliai, tačiau ne visos jos buvo panašios viana 
į kitą. 

Visas krovinys, kaip juokaudamas kalbėjo laivo sa- 
vininkas, buvo „rinktinės prekės“, įsigytos įvairiose 
Afrikos pakrantės vietose, ir dėl to sudarė pilną visų 
juodosios rasės tipų rinkinį. 

Nelaimingieji vergai žiūrėjo į žavingą gamtovaizdį, 
tviskantį visomis tropinės augmenijos spalvomis ir 
atspalviais; vieni prisiminė gimtinę, nuo kurios prie- 
varta buvo atplėšti; kiti baimingai žiūrėjo į nepažįs- 
tamą krantą, kurį jie laikė baisiuoju Kooli, žmogėdrų 
kraštu. Tų nelaimingųjų oda, kadaise lygi ir blizganti, 
dabar suruko ir nublanko; jų kūnuose buvo matyti 
rimbų pėdsakai ir žymės visokio vargo, kurį jiems te- 
ko patirti šioje sunkioje kelionėje. 


— ——— — 


! Laivo plaukimo linkmė vėjo atžvilgiu. 

Visos šios vargšės būtybės buvo susikimšusios triu- 
me, tik pustuzinis jaunų merginų gyveno kajutėje. Šios 
juodaodės gražuolės, dėl savo išvaizdos atrinktos iš 
bendros masės, atrodė visiškai kitaip: margi ir ryškūs 
jų drabužiai griežtai skyrėsi nuo kitų moterų nuogu- 
mo, o iš to, kaip jomis buvo rūpinamasi, gana aiškiai 
galėjai matyti, kuriam tikslui tos merginos skirtos. 

Laivo savininkas stovėjo ant škancų!; tai buvo 
aukšto ūgio, suglebęs ir išblyškę+ žmogus; šalia jo sto- 
vėjo bocmanas, įsakinėjęs kokiai dvidešimčiai jūreivių. 
Vos tik laivas išmetė inkarą, į denį grupėmis po tris 
keturis žmones buvo pradėta varyti gyvąją prekę. Iš- 
lindusį iš liuko kiekvieną nelaimingąjį šiurkščiai čiup- 
davo jūreivis su šepečiu rankoje; jis ištepdavo negrą 
nuo galvos iki kojų kažkokiu juodu skysčiu, padarytų 
iš parako, citrinų sulčių ir palmių aliejaus, 0 tuo tarpu 
kitas jūreivis trindavo jam tą skystį į kūną, kol visas 
odos paviršius imdavo blizgėti kaip gerai nušveistas 
batas. 

Tokiu būdu prekės buvo ruošiamos parduoti, ir nuo 
šios šlykščios procedūros nebuvo atleidžiamos net mo- 


terys. 


VI 


DŽOULERIS IR DŽESIURONAS 


Vos tik laivas atplaukė ir išmetė inkarą, nuo kranto 
atsiskyrė valtis ir ėmė irtis artyn. 

Joje sėdėjo trys žmonės: prie irklų — du negrai, 
nuogi iki juosmens, vien tik baltomis, visiškai nune- 


! Laivo denio dalis tarp vidurinio it užpakalinio stiebo 

šiotomis kelnėmis ir palmių lapų kepurėmis. Trečiasis 
buvo gelsvaodis baltasis; jis vairavo valtį. Iš pažiūros 
jam galėjai duoti šešiasdešimt metų. Raukšlių išvago- 
tas ir tropinėje saulėje įdegęs jo veidas atrodė panašus 
i taboklapį. 

Senio bruožai, buvę jau gana šiurkštūs net jaunys- 
tėje, ilgainiui dar labiau paaštrėjo; kumpa nosis, pa- 
naši į plėšraus paukščio snapą, smarkiai atsikišęs 
smakras ir tarp jų giliai įdubusi burna darė gana ne- 
malonų įspūdį. 

Kai jis prasičiaupdavo ir šypsodavcsi, — taip atsi- 
tikdavo nelabai dažnai, — burnoje pasirodydavo tiktai 
pora dantų, smarkiai vienas nuo kito nutolusių, tartum 
du sargybiniai, saugą parako rūsį. Dvi juodos Ži.-an- 
čios akys, panašios į ūdros akis, beveik niekada ne- 
užsimerkdavo, nes senis, kaip kalbėjo žmonės, pažinę 
jo gyvenimo būdą, miegodavo ne daugiau kaip dvi tris 
valandas per parą. Tankūs, visai žili antakiai buvo su- 
augę ties siaura nosimi; plika galva buvo pridengta 
geltona šlike, o ant jos uždėta šilta nusišėrusio kailio 
skrybėlė su aplamdytais nuo daugmetinio vartojimo 
kraštais. 

Nenusakomos spalvos durtinys su geltonomis, ka- 
daise blizgėjusiomis metalinėmis sagomis, nutrintos kel- 
nės, aukšti išklaipyti auliniai batai, kurie labai seniai 
bematė šepetį, sudarė apdarą, vertą mūsų aprašyto 
asmens. 

Abicm rankom į vairą įsikitęs senis ant kelių buvo 
pasidėjęs didžiulį žydros medvilninės medžiagos skėtį. 

Tai buvo ne kaš kitas, kaip vergų pirklys Jokūbas 
Džesiuronas. Irklininkai — jo vergai. Jie iiklavo vik- 
riai ir sumaniai, bet žeimininkui atrodė, kad nuotolis 

tarp valties ir laivo mažėja nepakankamai greitai, ir 
jis visą laiką juos ragino, kas minutę nerimastingai 
vis atsigręždamas į miesto pusę; gal būt, jis bijojo kon- 
kurento ir norėjo pasiekti laivą niekieno nepastebėtas 

Jo troškimas pagaliau išsipildė. 

— Ei! Ar yra kas nors laive? — suriko jis iš visu 
jėgų, kai valtis priplaukė prie pat laivo borto. 

— Yra! — atsiliepė kažin kieno balsas. 

— Ar čia kalba kapitonas Džoulerisė 

— Kas ten? — paklausė balsas nuo škancų, ir po va- 
landėlės apatiniame denyje pasirodė kapitonas Amina- 
dabas Džouleris. 

— O, misteris Džesiuronas! Jūs atvykote čionai pir- 
mas pasižiūrėti į mano juodukus, tiesa? Na, ką gil Aš 
laikausi tokios taisyklės: kas pirmas atvyksta, tą ge- 
riausiai ir sutinku. Malonu jus matyti, senasis bičiuli! 
Kaip gyvuojate? 

— Puikiai! Tikiuosi, ir jūs taip pat. Kaip krovinys? 

— Labai geras! Nusisekęs šį kaitą, kaip reta. Ir vy- 
Iai, ir moterys, galite išsirinkti pagal savo skonį. Aš 
atsakau. Lipkite į laivą ir pats pasižiūrėkite. 

Vergų pirklys priėmė pakvietimą, pačiupo jam nu- 
mestą lyną, vikriai, kaip sena beždžionė, įlipo į laivą ir 
netrukus atsidūrė denyje. 

Kai tie abu vyrai paspaudė vienas antram rankas 
ir kitais būdais išreiškė tarpusavį palankumą, — iš to 
buvo matyti, kad jiedu gerai sutaria, kaip tiktai gali 
sutarti du niekšai, —- Džesiuronas užsidėjo ant smai- 
lios nosies akinius ir ėmė žiūrinėti prekes. 

VII 
FELACHŲ PRINCAS 


Laivo užpakalyje prie liuko stovėjo keistas jaunuolis, 
nepanašus ne tik į baltuosius įgulos narius, bet ir į 
juodaodžius, sudarančius laivo krovinį. Jo apdaras, 
laikysena ir daugelis kitų ženklų rodė, kad jis nepri- 
klauso nei vieniems, nei kitiems. Sprendžiant iš to, Kad 
jis galėjo įeiti į kajutę ir laisvai vaikščioti po škan- 
cus, jis nebuvo vergas. Tai buvo afrikiečio ir arabo 
mišinys, nors jo bruožai panėšėjo į europiečio tipą, O 
odos atspalvis priminė Florencijos bronzą. 

Tai buvo aštuoniolikos ar devyniolikos metų jau- 
nuolis, puikiai nuaugęs, apvaliomis juodomis akimis, 
gražiai išlenktais antakiais, erelio nosimi, švelniai už- 
brėžtomis lūpomis, nepaprastai baltais dantimis ir juo- 
dais kaip smala, truputį banguojančiais, bet ne garba- 
notais plaukais. 

Prabangus drabužis dar labiau pabrėžė jo grožį. Jis 
vilkėjo geltona atlasine tunika be rankovių, sujuosta 
skaisčiai raudonu diržu iš kinietiško šilko, su auksi- 
Žydra šerpė, o iš po drabužio skvernų kyšojo platus ka- 
lavijas kaltinėmis sidabro makštimis su inkrustuota 
dramblio kaulo rankena. Galva buvo aprišta puošnia 
čalma, kojos apautos odiniais sandalais, o kaklas, ran- 
kos ir blauzdos paliktos nuogos. 

Nepaisant šio aziatiško apdaro ir panašumo į Va- 
karų Indijos čiabuvius, jaunuolis buvo tikras afrikietis, 
nors tai dar nereiškia, jog negras. 

Jis priklausė didelei feiachų genčiai — karinugiems 
piemenims, kurių šalis eina nuo Darfuro' sienos iki 


! Buvusi egiptiečių valda Sudane. 

Atlanto vandenyno pakrančių. Aplink mūsų aprašytąjį 
jaunuolį stovėjo trys ar keturi jo viengenčiai; tačiau 
daug kuklesni jų drabužiai, be jokių papuošalų čal- 
mos ir pagarbi laikysena rodė, kad jie yra Žemesnio 
luomo, o sveikinosi jie, kaip dažnai daro rytiečiai, ver- 
giškai nuolankiai. 

Atvirkščiai, išdidi ir valdinga jaunuolio laikysena 
rodė jį esant vadą. Tai iš tikrųjų buvo felachų princas 
nuo Senegalo krantų. Jo atsiradimas rytiniame Atlanto 
vandenyno pakraštyje ir dargi vergų laive, žinoma, 
stebino. 

„Ką jis veikia laive? Kas šis keleivis? Kokią valdžią 
jis turi aplinkiniams?“ 

Tokie klausimai iškilo vergų pirkliui, kai, šmaikš- 
čiai apžvelgęs gyvąjį krovinį, jis pastebėjo jaunąjį 
felachą. 

— Ką tai reiškia, kapitone? — sušuko jis, susinė- 
ręs rankas ant krūtinės ir nustebusiomis akimis žiūrė- 
damas į žmones, stovinčius ant škancų. — Nejaugi jie 
visi yra vergai? Negali būti! 

— Ne, misteri Džesiuronai! Ne! Žmogus geltona 
atlasine tunika pats yra vergų savininkas ir tikrų tik- 
riausias princas. 

— Jūs sakote, kapitone, jis princas? 

— Taip, jo Karališkoji didenybė princas Cingvis, 


sultono Futo Toro sūnus. Kiti — jo valdiniai, dvariš- 
kiai ir tarnai. 
— Sultonas Futo Toro! — pakartojo Džesiuronas, iš 


nustebimo mostelėjęs mėlynu skėčiu. — Žmogėdrų ka- 
ralius! Nieko sau! Bet kodėl jie visi tokiais drabužiais? 
Juk tai jų kainos rinkoje nė kiek nepakels! 

— Žinoma, senasis bičiuli! Tačiau princas — ma- 
no keleivis. Nei daugiau, nei mažiau. 

--- O ką jis ketina veikti Jamaikoje? 

— O, tai įdomi istorija! 

— Papasakokite, kapitone! 

--— Matote, maždaug prieš metus mandingų! kariai 
užpuolė senąją Futo Toro sostinę ir apiplėšė; tarp tų, 
kuriuos jie pačiupo į nelaisvę, buvo šio jaunuolio se- 
suo. Jie pardavė ją kažkokiam Vakarų Indijos pirkliui, 
kuris ją išvežė į vieną salą, tik nežinia į kurią. Ta mer- 
gaitė buvo mylimiausioji Futo Toro duktė ir gražiau- 
sias rūmų papuošalas; taigi princas, tėvo įsakytas, ir 
iškeliavo ieškoti sesers, tikriau sakant, to žmogaus, ku- 
ris ją nupirko; dabar jūs žinote tiek pat, kiek ir aš. 

Džesiurono veido išraiška, besiklausant to pasako- 
jimo, liudijo, kad pirkliui tas dalykas atrodo nepapras- 
tai reikšmingas. Tačiau jis pasistengė savo jaudinimąsi 
nuo draugo nuslėpti. 

— Po velnių! Graži istorija! — sušuko jis, kai ka- 
pitonas baigė pasakoti. — Bet kokiu būdu jis tikisi 
surasti seserį? Juk tai tas pats, kas ieškoti adatos šieno 
vežime! 

— Taip tai taip, bet čia jau ne mano dalykas, — 
abejingai tarė laivo savininkas. — Mano uždavinys 
buvo pervežti jaunuolį per vandenyną, ir aš galiu jį 
pargabenti atgal tokiomis pat sąlygomis, jeigu tik jis 
panorės. 

— Tur būt, jis gerai jums užmokėjo, tiesa? — pa- 
klausė Džesiuronas. 

— Jis man dosniai atsilygino. Matote, prie kabesta- 
nož išsirikiavo į eilę mandingai. 

— Matau. 

Negrų gentis Senegambijoje 
“ Laivuose velenas inkaro grandinėms susukti. 

— Jų lygiai keturiasdešimt. 

— Na ir ką? 

— Už pervežimą aš gaunu dvidešimt tokių šaunių 
vyrukų., 

— Neblogai, kapitone! O kaip kiti? 

— Kitus jis atiduos mainais už seserį, kada ji at- 
siras. 

— O! — sušuko Džesiuronas, reikšmingai gūžtelė- 
jęs pečiais. — Tai ne toks lengvas dalykas, kapitone! 
„ — Po šimts velnių, senasis drauge! — susigriebė 
Džouleris, kuriam dingtelėjo netikėta mintis. —- Ma- 
nau, jūs puikiai galėtumėte pagelbėti princui įvykdyti 
tą sumanymą. Geresnio už jus talkininko tokiam reika- 
lui jis nesuras: juk jūs pažįstate visus salos gyventojus 
nuo didžiausio iki mažiausio. Aš būčiau tikrai paten- 
kintas, jei šį reikalą pasisektų sutvarkyti. Karalius Fu- 
to Toro — vienas geriausių mano tiekėjų; jeigu atsiras- 
tų jo duktė, jis dosniai mane apJovanotų, kai tik vėl 
su juo susitiktume. 

—— Ką gi, kapitone, aš neatsisakau. Gaila tik, kad 
esu nebe toks apsukrus, koks buvau kadaise, tačiau 
kaip galėdamas stengsiuos būti jums naudingas. Mudu 
apie tai dar pasikalhėsime, o dabar užbaikime kitą rei- 
kalą, kol dar čionai nesuplaukė pirkėjai. Kiek jų, sa- 
kote? 

— Dvidešimi mandingų. 

— Ar galima dar ko nors tikėtis? 

— Pinigais? Nė vieno varioko! Vyrai, moterys — 
štai tenykštė jų moneta. Keturi tainai, kurie ten stov: 
šalia, taip pat jo vergai. 

—- Koks laimingas tas princas! Aš pasistengsiu dėl 
jo ką nors padaryti. Tačiau eikime į kajutę, bičiuli! Aš 

mielai išgerčiau su jumis buteliuką džino. Ak! — su- 
šuko jis, pastebėjęs tarpdury būrelį jaunų vergių, ku- 
rias anksčiau minėjome. — Kokie žavūs padarai! Ar 
daug turite tokios rūšies? — pridūrė jis, reikšmingai 
mirktelėdamas savo bendrui. 

— Apie tuziną, — atsakė kapitonas. — Tarp jų yra 
neblogų patelių... jei jums prireiks. 

— Gal būt, gal būt! Labai geras krovinys! Iš tiesų 
puikus! 

Ir senasis sukčius, spragsėdamas pirštais ir čepsė- 
damas lūpomis, nulipo paskui kapitoną į kajutę. 

Jiedu derėjosi užsidątę, ir pirklys nupirko visą kro- 
vinį. ( 

Saulė jau leidosi, kai nuo laivo į vandenį buvo nu- 
leista valtis, kuri kartu su Džesiurono laiveliu perve- 
žė į krantą visas „prekes“. Ten vergai buvo sugrūsti 
į pašiūrę, kurioje paprastai stovėdavo laivelis. Tarp jų 
buvo dvidešimt mandingų, princo tarnai ir „patelė“, 
skirta dvikojų gyvulių veisimui Džesiurono fermoje. 

Paskui valtis, kuriomis buvo vežami vergai, per 
vieną kabeltovą plaukė laivas. Afrikos princas sėdėjo 
vairugalyje; ryškios jo drabužių spalvos, nors ir temo, 
aiškiai skyrėsi pilkame įlankos fone. 


VIII 
PUIKUS PASIŪLYMAS 


Atplaukus vergų pirklio laivui, kitą rytą Voganas, 
stovėdamas prie mūsų jau aprašytos svetainės lango, 
pastebėjo raitelį, jojantį palmių alėja prie namo. 

Nepažįstamajam vis artėjant, pamažu pradėjo aiš- 
kėti, kad gyvulys, ant kurio jis jojo, yra mulas, o rai- 

telis — senis, apsivilkęs melsvu durtiniu, iš abiejų šo- 
nų papuoštu milžiniškomis kišenėmis. Iš nutrintų kel- 
nių, visai sunešiotų batų, skrybėlės aplamdytais kraš- 
tais, geltonos medvilninės šlikės, žalių akinių ant no- 
sies ir žydro skėčio vietoj bizūno dešinėje rankoje 
plantatorius pažino, kad šitas Žmogus — jo kaimynas 
Jokūbas Džesiuronas. 

— Senasis apgavikas! — apmaudingai sumurmėjo 
Voganas. — Ko jam iš manęs taip anksti prireikė? 
"Tur būt, nori man įpiršti juodukų partiją. Vakar ma- 
čiau vergų laivą: jis, matyt, apsirūpino šiomis prekė- 
mis. Na, iš manęs jis nieko nepešę. laimė, kad aš turiu 
viską, ko reikia. Labas, misteri Džesiuronai! — tarė 
jis pakeltu balsu, kai svečias, nulipęs nuo mulo, susto- 
jo prie durų. — Štai ir jūs, kaip visada, vos aušrelei 
auštant! Koks nors reikaliukas, tiesa? 

— Ak, misteri Voganai, vargšas žmogus, toks kaip 
aš, negali šiais laikais ilgai vartytis lovoje. 

— Cha, cha! Tik pamanyk, vargšas žmogus! Jūs 
pokštininkas, misteri Džesiuronai! Prašau į vidų. Ar 
jau pusryčiavote? 

— Dėkoju, aš jau po pusryčių, — atsakė senis, grei- 
tai kopdamas laiptais. — Aš kasdien pusryčiauju šeštą 
valandą ryto. 

— Tai gal išgertumėte stiklinę ,„zvizli'? 

— Jūs labai malonus, neatsisakysiu: juk dabar taip 
karšta! 

Didžiulis dubuo, pastatytas ant bufeto su sidabriniu 
samčiu ir visa stiklinių baterija, buvo pripiltas ,„zviz- 
li“ — romo, cukraus, vandens ir citrinų sulčių mišinio. 
Šį gėrimą galima rasti bet kuriuose Jamaikos namuose. 
Vos dubuo ištuštėja, jis vėl sklidinai pripilamas. 

Svečias paėmė iš ūkvaizdžio negro jam pasiūlytą di- 
delę taurę „zvizli“ ir išgėręs grąžino ją, iš pasitenkinimo 
čepsėdamas lūpomis. Paskui, priėjęs prie lango, atsi- 
sėdo ant kėdės priešais šeimininką. 

Voganas buvo labai lipšnus žmogus, todėl manda- 
giai laukė, kol svečias prabils pirmas. 

— Misteri Voganai, — pagaliau prašneko Džesiu- 
ronas, — aš atvykau pasikalbėti su tamsta vienu ma- 
žu reikaliuku, tiesą sakant, tokiu nereikšmingų, kad 
net netiktų jus trukdyti. 

Čia jis stabtelėjo, lyg apgalvodamas, ką toliau sa- 
kyti. 

— Ar tik ne dėl juodųjų prekių? Man kažkas sakė, 
kad vakar čionai atplaukė laivas su kroviniu. Matyt, 
jūs šį tą jau išsirinkote? 

— Žinoma, pirkau mažą partijėlę: didelei man pri- 
trūko pinigų. Vergai taip brangsta, jog teks nuo jų at- 
sisakyti! Dėl tų gandų, kad negrų prekyba bus už- 
drausta, mums visiems gresia nusigyvenimas. Ką jūs 
apie tai galvojate? 

— O, dėl to nesijaudinkite: jei toks įstatymas ir bus 
išleistas, tai jis liks tik popieriuje. Valdžia niekada ne- 
įstengs susekti, kas dedasi Afrikos pakrantėse ar Ja- 
maikoje. Man atrodo, misteri Džesiuronai, kad nėra ko 
jus mokyti, kaip apeiti įstatymą, tiesa? 

— Ne, ne, misteri Voganai, aš niekada taip nerizi- 
kuosiu! Jei prekybą uždraus, aš ją mesiu. Doram žmo- 
gui, kaip aš, teks amžinai atsisveikinti su juodukais. 

— Šilai kaip! Ir dėl to jūs norite keletą žmonių 
parduoti? 

— Dabar dar ne, misteri Voganai, bet po vienos ar 
dviejų dienų turėsiu nedidelę partiją. Šiuo metu nega- 

liu pasiūlyti nė vienos galvos. Atvirkščiai, šiandien aš 
norėčiau pirkti, o ne parduoti. 

— Pirkti? Kaip tai suprasti? 

— Aš noriu pasakyti, jeigu jūs pageidautumėte 
parduoti... 

— Nieko nesuprantu, kaimyne! Prašyčiau paaiš- 
kinti! 

— Matote, misteri Voganai, aš turiu klientą, kuris 
norėtų įsigyti merginą prie stalo patarnauti. Aš nieko 
neturiu, ką galėčiau jam pasiūlyti, bet pas jus, man 
rodos, yra viena mergina, kuri puikiai tam tiktų, jeigu 
tiktai sutiktumėte ją perleisti. 

— Ką jūs turite galvoje? 

— Felachų mergiotę, kurią aš jums pernai parda- 
viau. 

— A! Mažąją Jolą? 

— Taip, rodos, toks jos vardas. Ką pasakytumėte, 
Jeigu jums pasiūlytų dešimt svarų? 

— Pasakyčiau, kad ši kaina žymiai mažesnė už ma- 
no, — atsakė plantatorius, paniekinamai truktelėdamas 
pečiais, — jei iš viso ketinčiau parduoti tą merginą. 

— Na, o jei duočiau dvidešimt? 

— Nei dvidešimt, nei dukart po dvidešimt, nei du 
šimtus, kaimyne! Antros tokios Jolos niekur nerasi. 

— Du šimtai svarų! — pakartojo Džesiuronas, net 
pašokęs nuo kėdės. — Prisiekiu savo galva, tai negirdė- 
ta kaina: visoje saloje nėra tokios merginos, kuri tiek 
kainuotų. 

— O kas man rūpi? 

— Na, ką gi, — pasiskubino sutikti svečias, — duo- 
siu du šimtus svarų, bet tai mane visiškai nusmukdys. 

— Nė kiek, nes aš jos neparduodu. 

— Jūs nenorite dviejų šimtų svarų? 

— Net ir dvigubai. Aš negaliu perleisti Jolos už jo- 
kią kainą, jei nesutiks mano duktė, kuriai ji priklauso. 

— Nejaugi išleisite iš rankų tokį pelną, misteri Vo- 
ganai? Aš duodu keturis šimtus, bet taip darau tik dėl 
to, kad įtikčiau savo klientui. 

— Ką gi, — kiek pagalvojęs, pasakė plantatorius, 
matyt, susigundęs Džesiurono pasiūlyta nepaprasta su- 
ma, — aš pakalbėsiu su dukterim, nors nemanau, kad ji 
sutiktų. Jos tarnaitė, jei neklystu, felachų sultono duk- 
tė. Mis Vogan prie jos labai prisirišusi, ir aš esu jai 
pažadėjęs neparduoti tos vergės be jos sutikimo, o juk 
aš niekada nekeičiu savo žodžio, mMisteri Džesiuronai! 

Pastaruosius žodžius ypatingai pabrėžęs, plantato- 
rius išėjo iš kambario, palikdamas interesantą visiškai 
suglumusį. 

— Velniai mane rautų, jeigu tas žmogus neišsi- 
kraustė iš proto! Reikia juk visai netekti galvos, kad 
nesusiviliotum tokiu pasiūlymu! | 

— Kaip ir spėjau, misteri Džesiuronai, — tarė įeida- 
mas plantatorius, — aš negaliu jums perleisti Jolos. 

— Iki pasimatymo, misteri Voganai! —- sušuko ver- 
gų pirklys, stverdamas savo kepurę ir skėtį. — Iki pa- 
simatymo! Kitų reikalų į jus šiandien neturiu. 

Ir blogai slėpdamas apmaudą, jis nulipo laiptais, 
sėdo ant savo mulo ir išjojo, nepasakęs daugiau nė 
žodžio. 

„Koks dosnus jis šiandien! — pagalvojo plantato- 
rius, žiūrėdamas į nujojantį Džesiuroną. — Tur būt, jis 
buvo sumanęs kokią niekšybę, o aš jam pastojau ke- 
lią... Ką gi, labai džiaugiuosi, kad nors šitaip pakišau 
koją tam senajam sukčiui: kitados jis nemaža pavedžio- 
jo Mane. už nosies!" 

IX 
JUDITA DŽESIURON 


Niauresnis už debesį jojo alėja savo lūkesčių ap- 
viltas Džesiuronas. Nepavykusics derybos su plantato- 
rium vergų pirklį tiesiog įsiutino. Užmiršęs tikrąją di- 
džiulio savo skėčio paskirtį, jis protarpiais piktai juo 
talžė nieku nedėto mulo šonus, ir todėl jį patį svilino 
statmenai į galvą krintą saulės spinduliai. 

Niuksėdamas vargšą gyvulį, jis ir toliau balsu pik- 
tinosi: 

— Biaurybe Voganai! Būk prakeiktas! Ateis dar lai- 
kas, kai paprašysi tų dviejų šimtų svarų! Ne, sakai tu, 
už jokius pinigus! Ir ji taip pat, toji besmegenė mer- 
giotė, mis Ketė! Pamanyk tik, kokia paukštė! Būkite 
abu prakeikti! — pakartojo jis, išiodamas už alėjos 
vartų. — As jau nebe jūsų žemėie, o jei būtumėte čia, 
aš jums šį tą priminčiau, ir jūs tuojau perleistumėte 
man vergę! 

Kilstelėjęs balnakilpėse, jis atsigręžė į Maunt-Vil- 
komą ir pagrūmojo skėčiu; jo žvilgsnyje slypėjo ne- 
apykanta ir ryžtingumas. 

Nespėjus Džesiuronui vėl atsisėsti į balną, kelyje 
pasirodė naujas asmuo — grakšti amazonė, kuri, pasi- 
vijusi vergų pirklį, tuojau pristabdė savo žirgą ir to- 
liau jojo žingine šalia muto. 

Jaunoji moteris, tur būt, už posūkio laukė senio 
grįžtant, nes taip nesivaržydama prijojo artyn, jog ne- 
galima buvo abejoti, kad jie išsiskyrę visai neseniai. 

Ji buvo žavi būtybė. Aukšta lygi kakta, siauri juodi 
antakiai, žibančios akys, taisyklingos formos nosis su 
gugele ir šiek tiek išpūstomis šeervėmis, — žodžiu, vi- 

si jos bruožai buvo nepaprastai gražūs. Judita Džesiu- 
ron, jaunoji amazonė, prijojusi prie savo tėvo, panė- 
šėjo į jį ne daugiau kaip tulpė į savo svogūnėlį. 

Deja, jiedu tik pažiūrėti skyrėsi vienas nuo kito, 
o moraliniu atžvilgiu čia visiškai tiko patarlė: obuolys 
nuo obelies netoli krinta. Judita Džesiuron, būdama 
tokia graži, turėjo niekšišką sielą. 

— Nepasisekė! — tarė ji. — Man nereikia to net 
klausti: užtenka pažiūrėti į jus. Ką sako Voganas? 
Ar sutinka ją parduoti? 

— Ne. 

— Taip ir maniau! Kiek jam pasiūlėte? 

— Ak, man gėda tau prisipažinti, Judita! 

— Na, na, tėve, ko čia maivytis? Sakykite atvirai, 
kiek? 

— Du šimtus svarų. 

— Bet tai negirdėta kaina! Jo tikroji duktė, spren- 
džiant iš jūsų žodžių, tiek neverta! 

— Tss! Tylėk, Judita, prašau tave: gali suardyti 
visus Mano planus. 

— Nebijokite, tėve, negi aš kada nors pakenkiau 
jūsų reikalams? | 

— Ne, ne, tu šauni mergina! Tu dažnai man net 
padėdavai. 

— O kodėl Voganas atsisakė? 

— Atsisakė, tiesą sakant, ne jis, bet jo duktė. 

— Ji! — sušuko gražuolė, paniekinamai išsiviep- 
dama, ir jos šnervės išsiplėtė iš pykčio. — Pasipūtusi 
mergšė, kuri pati verta ne daugiau už vergę! 

— Nutilk! Nekalbėk taip, Judita! Ką žinai, žinok 
sau viena, bent tuo tarpu: juk ir medžiai turi ausis. 

Tėvas ir duktė toliau jojo tylėdami. Mergina pra- 
šneko pirmoji: 

— Jūs veikėte neteisingai, tėveli! 

— Kodėl, Judita? 

— Todėl, kad siūlėtės pirkti vergę. 

— Ką tu turi galvoje — paklausė senis, tartum 
dukters žodžiai būtų atitikę slaptą jo paties mintį. 

— Ak, tėve, jūs šiandien nelabai nuovokus. Saky- 
kite, kodėl jums taip prireikė kaip tik tos vergės? 

— Tu pati puikiai žinai. Princas už ją duoda dvi- 
dešimt mandingų. Be abejonės, tai jo sesuo. O dvide- 
šimt sveikų mandingų kainuoja du tūkstančius svarų. 
Juk tai didelis turtas! 

— Ką gi, aš neprieštarauju. 

— Neprieštarauji? Prisiekiu savo galva, tu kalbi 
apie pinigus, lyg tai būtų kelio dulkės. 

— Jūs manęs nesupratote: aš kaip tik noriu, kad 
uždirbtumėte tuos du tūkstančius svarų. 

— Betgi aš to ir siekiu! 

— Taip, tačiau į tikslą einate ne tuo keliu, kuriuo 
reikia. 

— O kaip, tavo nuomone, reikėjo pasielgti? 

— Tiesiog paimti! 

Džesiuronas net sustabdė mulą ir suglumęs pažiū- 
rėjo į dukterį. 

— Taip, tėveli, — tęsė ji, — laukdama jūsų prie tos 
prakeiktos plantacijos vartų, aš gerai viską apgalvojau 
ir pati save paklausiau: ką veikia Jokūbas Džesiuronas 
pas Loftusą Voganą? 

— Na, ir kokią išvadą padarei? 

— O štai kokią: visi mandingai kartu su pačiu 
princu gali tapti jūsų nuosavybe be jokių išlaidų. O 
jeigu jums vis tiek, ar turėsite princą savo vergų tarpe, 
tai aš griežtai to reikalauju. 

—- Kokiu būdu, mano mažyte? 

— Axgi man nesakėte, kad kapitonas Džouleris turi 
pakankamai svarių priežasčių nesirodyti krante? 

— Ar Džouleris? Žinoma! Jis greičiau sutiktų išsi- 
kelti į žmogėdrų gyvenamą salą, negu pasirodyti Mon- 
tego Bėjyje. Tačiau kas čia bendra su princu? 

— Bet juk už princą jūs atsakingas tiktai Džou- 
leriui? 

— Tikra teisybė“ — tarė Džesiuronas, pradėdamas 
suprasti, kur suka jo duktė. 

— Kas gi jums kliudo su mandingais pasielgti, kaip 
patiks? 

— Tu tikra brangenybė, Judita! — sušuko vergų 
pirklys, susižavėjęs žvelgdamas į dukterį. — Ir kaip 
man iki šiol tai neatėjo į galvą! 

— Laimė, tėve, dar ne vėlu. Neabejoju, kad Ketė 
Vogan nenorės skirtis su savo afrikiete. Beje, tikiuos, 
kad jūs nė vienu žodžiu neprasitarėte, ką ketinate da- 
ryti su ta verge, kada kalbėjotės dėl pirkinio? 

— Žinoma, ne! Nė vieno žodelio. 

— Na, ir puiku! O dėl Džoulerio... 

-— Džouleris įlankoje nedrįsta nė nosies iškišti; dėl 
to jis ir nuleido inkarą prie negyvenamo kranto. Be 
to, mes esame atskirai susitarę.. Jam nerūpi, kas atsi- 
tiks su princu, o aš galiu priversti Džoulerį išplaukti 
per dvidešimt keturias valandas. 

— Jei taip, po paros mandingai ir princas bus jūsų. 
Tiktai mudviem reikia paskubėti namo ir nuimti jo 
karališkajai didenybei visus išorinius kilmingumo 
ženklus, kol dar jo nematė kaimynai. O dėl puikiojo 
mūsų pagalbininko... 

— Ar tu kalbi apie Ravenerą? Jis viską žino: nega- 
lima buvo jam nepasakyti, kur išlipsime į krantą. 

— Žinoma! Jam už tylėjimą sumokėkite vieną ar 

du mandingus. To pakaks! Visa kita nesudarys jokio 
vargo. Mums nėra ko rūpintis, ką pasakys laukiniai: 
juoduko liežuvis negali sukelti jokio skandalo. 

— Tu tikra brangenybė, Judita! — vėl sušuko susi- 
žavėjęs tėvas. — Mano neįkainojama dukrele, tu verta 
tiek aukso, kiek pati sveri! Tai ne mažmožis: dvidešimt 
keturi vergai ir dar princas priedo, ir viskas visiškai 
veltui! Juk tai mano metinės pajamos! 

Pasiguodęs tokiu apskaičiavimu, vergų pirklys pa- 
varė savo mulą risčia ir nujojo paskui dukterį, jau 
paraginusią arklį pentinais, kad greičiau sugrįžtų namo. 


X 


„OKEANO NIMEA“ 


Vergų pirklio laivui išmetus inkarą prie Montego 
Bėjo, po trijų dienų į uostą visomis burėmis atplaukė 
kitas laivas. Jo užpakalyje išdidžiai plevėsavo Anglijos 
vėliava. Denis buvo užgriozdintas paruoštomis iškrauti 
dėžėmis, lagaminais, ryšuliais ir skryniomis. Iš jūreivių 
atvirų veidų ir laisvos eisenos buvo aišku, kad tai gar- 
bingas prekybinis laivas. Jo užpakalyje spindėjo užra- 
šas: „Okeano nimia"', Liverpulis.“ 

Nors laivas atplaukė su kroviniu, tačiau jame buvo 
daug civiliškai apsivilkusių žmonių, — vadinasi, ,,(Oke- 
ano nimfa“ vežiojo ir keleivius. 

Tai buvo daugiausia Vakarų Indijos plantatoriai, 
grįžtantieji su šeimomis iš metropolijos. Gal būt, jų 
sūnūs mokėsi Anglijos universitetuose, o dukterys buvo 
auklėjamos madinguose Londono pensionuose. Atvyku- 
siųjų tarpe buvo taip pat keletas advokatų ir gydytojų, 
atplaukusių išmėginti laimės šitame krašte. 

Iš pirmosios klasės keleivių skyrėsi vienas, kurio 
ne visai įprastą išvaizdą verta aprašyti. Užmetus akį, 
buvo aišku, kad tai londoniškis aukštojo luomo dabita. 
Jaunuoliui iš pažiūros galėjai duoti dvidešimt su vir- 
šum metų, tačiau jo veide jau buvo įsirėžęs nuovar- 
gis — aiškus audringai praleistos jaunystės pėdsakas. 
Šviesiai rusvi jo plaukai buvo, matyt, dirbtinai sugar- 
banoti ir šiek tiek padažyti, kad būtų tamsesni. 

Kruopščiai sušukuoti ūsai ir žandenos rodė, kaip 
jaunuolis juos brangina. Antakiai, tartum išpiešti 
ochra, geltonavo viršum neaiškios spalvos akių, kurių 
atspalvį buvo sunku nustatyti, nes jaunuolis vieną akį 
laikė nuolat užmerkęs, o kitoje amžinai blizgėjo mo- 
noklio stiklas. 

Nepaisant šiokio tokio pasipūtimo, šio keleivio 
bruožai, nors ir taisyklingi, niekuo nebuvo įdomūs, ir 
iš viso jo veidas atrodė greičiau moteriškas. 

Jo apdaras atitiko visus dendizmo reikalavimus. Ji 
sudarė rudas platus apsiaustas, kurio palerina vos den- 
gė pečius, balta fetrinė skrybėlė, liemenė, briedenų 
kelnės ir lakuoti auliniai batai, blizgą kaip veidrodis; 
visa tai buvo nepaprastai įmantru, bet reikia pripa- 
žinti, kad jaunasis džentelmenas mokėjo šiuos daiktus 
nešioti su prideramu laisvumu. 

Dirbtinis jo kalbos lėtumas, kada jis teikdavosi su 
kuo nors šnekėtis, taip pat buvo būdingas šiam ke- 
leiviui. 

Vis dėlto, nors daugumas aplinkinių žmonių ir sun- 
kiai tvardydavo pašaipią šypseną, visi paprastai į jį 
kreipdavosi labai pagarbiai, o virėjo ir patarnautojų 
meilikavimas rodė, kad jie daug vilčių deda į jo 
dosnumą. 

Montegiu Smisis — taip vadinosi jaunuolis — buvo 
stambaus Jamaikos dvaro — plantacijos savininkas, 
plantaciją jam mirdamas paliko giminaitis; dėl to pali- 
kimo jis ir išsirengė į kelionę. 

Didelės pajamos, jo gaunamos iš to dvaro ir leidu- 
sios jam net Londone plačiai gyventi, skatino jį nepa- 
prastai branginti Montegiu Kestlį; iki savininko pilna- 
metystės dvarą valdė globėjas — ne kas kitas, kaip 
Voganas, kurio paties žemės ribojosi su Montegiu 
Kestliu. 

Misteris Smisis perplaukė vandenyną, visai negal- 
vodamas apsigyventi Jamaikoje. 

— Tokia mintis, — kalbėjo jis, — man niekada į 
galvą neateitų. Išmainyti Londoną ir jo malonumus į 
gyvenimą šioje laukinėje dykumoje būtų tikra savižu- 
dybė! Aš tik norėjau pabuvoti tropikuose, apie kuriuos 
pasakojami tokie stebuklai, apžiūrėti savo plantaciją ir 
pagaliau žvilgtelėti į kreoles, į tas pagarsėjusias gra- 
žuoles. 

Taip dabita aiškindavo savo kelionės tikslą kelei- 
viams, kuriems nusišypsodavo laimė su juo atvirai 
išsikalbėti. 

Tarp kuklių keleivių, prisiglaudusių „(Okeano nim- 
fos“ apatiniame denyje, buvo vienas, kuriam mūsų 
romane lemta vaidinti svarbus vaidmuo. Tai buvo tokio 
pat amžiaus jaunuolis, kaip ir Smisis, bet visiškai į jį 
nepanašus. Jis, nors ir anglas, buvo tamsiaveidis, vidu- 
tinio ūgio, gražaus sudėjimo, raumeningas ir, spren- 
džiant iš visko, gana stiprus ir vikrus. 

Taisyklingi jo veido bruožai ir tauri laikysena ne- 
galėjo nesudominti net abejingiausio stebėtojo. Juodose 
jo akyse švietė protas, plaukai garbanojosi iš prigim- 
ties, ir jo veidas nejučiomis visus maloniai nuteikdavo. 

Jis avėjo aukštais auliniais batais, kokiais avi vo- 
kiečių studentai, ir vilkėjo ilgu tamsiai mėlynu durti- 
niu; pablukusios jo drabužių siūlės aiškiai rodė, kad 
viskas jau gerokai padėvėta, bet vis dėlto tai netrukdė 
jaunuoliui laikytis išdidžiai ir oriai. 

Atsisėdęs šalia kabestano su kelionės albumu ant 
kelių, jis įgudusia ranka piešė uostą, prie kurio artėjo 
laivas. Tačiau jis nebuvo profesionalas. dailininkas, o 
jaunas vyras be aiškaus verslo, palikęs gimtinę miglo- 
tai tikėdamasis, kad laimė svetur vienaip ar kitaip jam 
nusišypsos greičiau negu tėvynėje. 

Bet kad ir kokios būtų tos perspektyvos, kurių jau- 
nasis anglas turėjo teisę tikėtis, jo kakta kartkariėmis 
raukėsi, ir jis atrodė labai susirūpinęs. 

Kai laivas jau ruošėsi mesti inkarą, jaunuolis už- 
vertė albumą ir ėmė grožėtis peizažu, kuris pirmą kartą 
atsivėrė prieš jo akis visu savo tropiniu vešlumu. 

Tas niekada nematytas reginys jaunuolį turėjo su- 
jaudinti ir jo sieloje sužadinti pasitenkinimą, tačiau jo 
veidas vis labiau niuro. Gal būt, jis abejojo dėl būsimo 
priėmimo ir galvojo, ar svetingai ji sutiks šis svetimas 
kraštas. 

Jau kuris laikas jis buvo paskendęs šiose mintyse, 

bet staiga jo dėmesį patraukė nepažįstamas balsas; jis 
atsisuko ir priešais save pamatė pirmosios klasės ke- 
leivį — Montegiu Smisį. 
"Šis džentelmenas per visą kelionę nuo Liverpulio 
iki Jamaikos nė karto nesiryžo peržengti šventos laivo 
vairugalio ribos, todėl dabar jo atsiradimas plebėjų 
karalystėje atrodė visiškai nesuprantamas. 

Taip atsitiko dė) to, kad artėjant prie uosto visų 
klasių keleiviai supuoiė į pirmagalį pasigėrėti puikiu 
vaizdu, atsivėrusiu prieš jų akis. Nors ir labai biaurė- 

damasis dervos kvapu, Smisis užsikrėtė bendru smal- 
sumu. 

Užkopęs ant kabestano, jis nukreipė žiūroną į kran- 
tą ir ėmė žvalgytis į visas puses. Tačiau jaunuolis 
buvo ne tokio būdo, kad galėtų kiek ilgiau patylėti. 
Puikus gamtovaizdis, į kurį jis teikėsi atkreipti savo 
akį, labai jį sužavėjo, ir jis negalėjo susilaikyti ne- 
sušukes: 

— (Garbės žodis, tai žavu! Kokia puiki teatrinė de- 
koracija! Ar ne tiesa, mano drauge? 

Nustebintas niekinamai išdidaus tono, kuriuo buvo 
ištarti. tie aiškiai jam skirti žodžiai, keleivis užgniaužė 
savyje tvykstelėjusį pyktį ir ironiškai pažvelgė į dabitą. 

— Taip, taip, mano jaunasis bendrakeleivi! Aš krei- 
piuosi kaip tik į jus, — tęsė dabišius, — aš jus dažnai 
matydavau, vaikščiodamas denyje. Garbės žodis, jūs 
man atrodote keistas subjektas, tikrai mįslinga asme- 
nybė. Ar galiu paklausti, — atleiskite už nekuklumą, — 
kokiu būdu atvykote į Jamaiką? 

— Kaip ir jūs pats: „Okeano nimfos“ laivu, — 
šaltai atsakė jaunuolis, skaudžiai įžeistas to begėdiško 
klausimo. 

— Cha! Cha! Puikiai pasakyta! Bet aš ne to jus 
klausiu, mano mielasis! 

— O ko gi? 

— Aš susidomėjau, kokiu reikalu atvykote į šitą 
Kraštą. Gal būt, ketinate verstis kokiu nors amatu? 

—- Jokiu.“ 

— Vadinasi, prekyba? 

-— Taip pat ne. 

— Nei amatu, nei prekyba? Tai kurių galų jūs 
ieškote Jamaikoje? Ar tik nenorite užimti buhalterio 
ar prižiūrėtojo vietos? 

— Nei vieno, nei kito, — vangiai atsakė jaunuo- 
lis. — Ne man teks spręsti, ką turėsiu pasirinkti. 

— O kam? 

— Dėdei. 

— Ak, štai kaip! Jūs turite Jamaikoje dėdę? 

— Taip, jeigu tiktai jis dar gyvas. 

— Kaip, jūs net tikrai nežinote? Vadinasi, jau se- 
niai nesate iš jo gavęs jokių žinių? 

— Ištisi metai, — atsakė jaunuolis ir, prislėgtas 
minties, kad jis toks vienišas, staiga metė pašaipų 
toną, kuriuo iki šiol kalbėjosi su, nepažįstamuoju. — 
Kai jam parašiau, kad atplauksiu šiuo laivu, — pri- 
dūrė jis, — iš jo dar negavau jokios žinios. 

— Labai keista! O ar galiu paklausti, kuo verčiasi 
jūsų dėdė? 

— Jis plantatorius, jei neklystu. 

— Ar jis turi cukrašvendrių plantaciją? 

— Taip, tokios bent mano paskutinės žinios apie jį. 

— Jis, gal būt, jau pralobęs? Jeigu jis plantatorius, 
tai tikriausiai bus jums naudingas. Ar galiu sužinoti 
jo pavardę? 

-— Jo pavardė Voganas. 

— Voganas? — atvirai nustebęs, paklausė dabi- 
šius. — Sakote, Voganas? Manau, kad turite galvoje 
ne Loftusą Voganą, Maunt-Vilkomo savininką“ 

— Atleiskite, kaip tik jį. Loftusas Voganas yra 
tikras mano tėvo brolis, o mano tėvas, kaip ir aš, 
buvo vardu Herbertas. 

— Iš tikrųjų keista! Nesuprantama! Ar jūs žinote, 
mano jaunasis drauge, kad mudu abu turėsime atsi- 
durti po vienu stogu? Loftusas Voganas valdo mano 
dvarą, ir aš vykstu kaip tik pas jį. Ne, tikrai nesupran- 

tama, kad jūsų ir manęs tuose pačiuose namuose laukia 
tas pats Žmogus! 

Ši pastaba buvo palydėta įžūliu žvilgsniu, kuris 
neliko jaunojo keleivio nepastebėtas. Tas žvilgsnis pa- 
aiškino tikrąją pastarųjų žodžių prasmę, ir Herbertas 
labai gerai ją suprato. 

Jis jau norėjo kaip reikiant išvainoti akiplėšą, ta- 
čiau šis skubiai pasišalino, kažką neaiškiai sumurmėjęs 
apie galimą susitikimą ateityje. 

Herbertas jį palydėjo žvilgsniu, ir jo lūpomis nu- 
skriejo paniekinama šypsena; tačiau netrukus jo vei- 
das atgavo nuolatinę ramią išraišką, ir jis paskubom 
nulipo žemyn susirinkti savo daiktų. 


XI 
LOFTUSAS VOGANAS BUDI 


Gavęs du mums žinomus laiškus, Loftusas Voganas 
kasdien ištisas valandas stoviniuodavo prie vieno savo 
namų lango, nukreipęs žiūroną į prieuostį ir į atvirą 
jūrą. 

Anuomet Atlanto laivai neatplaukdavo, kaip dabar, 
nustatytu laiku. Nors misterio Smisio laiškas buvo jam 
pasiųstas dar prieš išplaukiant „Okeano nimfai“, ta- 
čiau šiuo atveju viskas priklausė nuo vėjo užgaidų, 
todėl Montegiu Kestlio savininkas galėjo atplaukti kas 
valandą.: 

Maunt-Vilkome šis svarbus įvykis nickam nebuvo 
paslaptis; didžiajame name kas dieną galėjai pastebėti 
ką nors pagerinta; visi kambariai buvo išklijuoti nau- 
Jais apmušalais, tarnaitės aprengtos naujomis suknelė- 
mis, o kai kurie tarnai turėjo apsivilkti net livrėjo- 

mis, — tokia prabanga Jamaikoje iki tol buvo nežino- 
ma. Kojinės ir kurpės suteikė skausmo ne vienai kojai, 
pirmą kartą pažinusiai apavą. 

Nėra reikalo aiškinti, kad nė vienas šių pasiruo- 
šimų nebuvo skirtas giminaičiui, kuris atvykęs galėjo 
suteikti plantatoriui nemaža rūpesčio. 

Priežastys, dėl kurių Voganas troško kuo greičiau 
priimti jaunąjį dabitą, buvo gana paprastos: plantato- 
rius turėjo suaugusią dukterį, o Smisis buvo labai tin- 
kama pora; Montegiu Kestlis duodavo pelną, kurio 
dydis Voganui, valdančiam tą dvarą, buvo tiksliai ži- 
nomas; jis dažnai godžiai žvilgčiodavo į derlingą žemę 
ir daugybę vergų, kurie buvo jo kaimyno nuosavybė. 
Ši žemė, sujungta su Maunt-Vilkomu, sudarytų patį 
didžiausią dvarą saloje: ta mintis Voganui nedavė 
ramybės. 

Buvo ir kita, rimtesnė priežastis: Jamaikoje visi 
žinojo tikrąją Loftuso dukters kilmę. Nors ir kokia 
graži bei žavi atrodė Ketė, tačiau jos motina buvo 
kvarteronė, o ji pati metisė. Vogano širdyje, reikia 
pripažinti, tėviškoji meilė užėmė ne paskutinę vietą, 
ir jis mirtinai bijojo, kad neiškiltų aikštėn ta aplin- 
kybė, kuri pasidarytų neperžengiama pertvara tarp jo 
įpėdinės ir visų „padoriųjų“ salos jaunikių. Antra ver- 
tus, jis žinojo, kad jauni anglai, atvykę į Vakarų Indi- 
ją, iš pradžių būdavo laisvi nuo to prietaro. Turėdavo 
praslinkti šiek tiek laiko, kad juos paveiktų tos pa- 
žiūros, kurios tuo klausimu jau buvo nusistovėjusios 
kreolų visuomenėje. 

Voganas tikėjosi, kad santuoka, kuri „sukilmins“ 
jo dukterį, kartu amžinai nuplaus ir jos kilmės dėmę, 
todėl su visiškai suprantamu nekantrumu laukė atplau- 
kiant Montegiu Kestlio savininko. Plantatorius su tikrų 

apmaudu perskaitė sūnėno laišką, kuriame jis rašė ke- 
tinąs keliauti antra klase, — ne dėl to, kad taip keliau- 
damas jaunuolis turėjo pakelti daug sunkių nepatogu- 
mų, o iš baimės, kad jo giminystė su Herbertu, jei 
tiktai apie ją sužinos misteris Smisis, nesukompromi- 
tuotų Ketės tėvo Montegiu Kestlio savininko akyse. 

Jis vis dėlto guodėsi mintimi, kad nelemtoji pažin- 
tis laive negalėjo įvykti, ir taip spėdamas rėmėsi da- 
bitos aristokratiškais prietarais, nes išpuikęs jo cha- 
rakteris Voganui buvo žinomas: plantatoriui atrodė 
mažai teįtikima, kad Smisis būtų nusižeminęs iki bend- 
ravimo su žmonėmis, keliaujančiais apatiniame denyje. 
Jei laive viskas būtų praėję taip, kaip norėjo Voganas, 
jis jau pasirūpintų, kad išlipę į krantą jaunuoliai ne- 
galėtų palaikyti jokių santykių. 

Jis sudarė savo planą dar gerokai prieš atplaukiant 
„Okeano nimfai“. Smisis turėjo būti sutiktas dar prie- 
plaukoje ir atgabentas tiesiog į Montegiu Kestlį. 

Visai kitas maršrutas buvo numatytas Herbertui, 
kurį buvo nuspręsta apgyvendinti valdytojo namelyje, 
kitame slėnio gale, per visą mylią nuo sodybos, o tai 
galėjo pakankamai apdrausti nuo visokių nemalonių 
atsitiktinumų. 

Jaunuolis turėjo ten gyventi, kol dėdė jam suras 
vietą Montego Bėjyje ar kurioje nors tolimesnėje plan- 
tacijoje. 

Praėjus trims dienoms, kai buvo gauti abu laiškai, 
plantatorius, visą laiką nesitraukęs iš savo stebėjimo 
punkto, pamatė naujai į uostą atplaukusį laivą ir įsakė 
tuojau vykdyti iš anksto paruoštą programą, nes iš kai 
kurių ženklų jis atspėjo, kad tai „Okeano nimfa“ 

Per visus namus nuskambėjo varpeliai, šaukiantieji 
tainus; medžioklinis ragas davė signalą valdytojui; 

nepraslinko nė pusvalandis, ir puikus ekipažas, pakin- 
kytas ketvertu geriausių žirgų, nudūmė įlankos kryp- 
timi. Paskui ekipažą sekė furgonas, kurį traukė aštuoni 
didžiuliai jaučiai, lydimi jauno negriuko, iškilmingai 
sėdinčio ant gauruoto arkliūkščio; negriukas buvo ne 
kas kitas, kaip pašto pasiuntinys Kveschis. 

Šį kartą jam skirta atlikti pareiga buvo ne tokia, 
kaip paprastai, ir reikalavo ypatingo apdairumo. 

Tuo pačiu metu ir į Maunt-Vilkomo ponų namus 
buvo gana įdomu pažiūrėti. 

Šešios ar aštuonios jaunutės negrės per kelis žings- 
nius viena nuo kitos klūpojo ant parketo, kiekviena 
laikydama rankoje pusę apelsino, šalia savęs pasidė- 
jusi gabalą vaško ir kažkokią plaušinę, padarytą iš 
kokosinio riešutmedžio skaidulų. 

Parketas buvo sudėtas iš keleto tropinių medžių 
rūšių: raudonojo, juodojo, palisandrinio ir kitų. Tą 
paviršių reikėjo išblizginti kaip veidrodį. 

Puikiausiai išvaškuotas parketas Jamaikos planta- 
toriaus namuose — ne mažiau svarbus dalykas, kaip 
pas mus, anglus, įmantrus kilimas svetainėje. 

Parketui įtrinti paprastai parenkamas priešpietinis 
metas, apie trečią ar ketvirtą valandą po vidurdienio. 
Stengdamosi  nesugadinti tiek triūso reikalaujančio 
blizgesio, tarnaitės tą darbą dirba gana savotišku būdu. 
Po kiekviena pėda jos pasitiesia ketvirtainę skiautę 
storos drobės ar gelumbės, o negrių kojų pirštai išmik- 
linti beveik tiek pat, kiek ir rankų, todėl jos laisvai 
šliukštinėja šiuo improvizuotu apavu po žvilgantį par- 
ketą, nepalikdamos jo paviršiuje jokio pėdsako. 

Virtuvėje taip pat buvo didelis sambrūzdis. Vira- 
linę, stovinčią kiek atokiau nuo didžiojo namo, su že- 
mutiniu aukštu jungė dengta galerija. Šiuo koridoriumi 

į abi pušes zujo visų spalvų vergai, nešiodami jautie- 
nos ir kiaulienos kumpius, paukštieną, vėžlius ir vė- 
žius, kurių jau laukė puodai, iešmai ir krosnis. 

Ir įprastu pietų metu virtuvėje būdavo labai gyva, 
bet šiandien joje buvo gaminama trigubai daugiau pa- 
tiekalų. Tarnai ypač kruopščiai triūsė, atlikdami kas- 
dienines savo pareigas, ir tai rodė, kad visi laukia ne- 
paprastai iškilmingo įvykio. 

Tačiau namų šeimininkas negalėjo tuo nusiraminti 
ir pats kišosi į visus reikalus; vos tik pastebėjęs laivą, 
Voganas pradėjo visur lankytis: arklidėje — prižiūrėti 
vežėjų ir arklininkų, virtuvėje — duoti nurodymų vi- 
rėjams, svetainėje — liepdamas gražiau perstatyti 
baldus; pagaliau prieidavo prie lango į pagrindinę 
alėją, norėdamas nepraleisti to momento, kada atva- 
žiuos brangusis svečias. 


XII 
KETĖ IR JOLA 


Tolimiausioje nuo triukšmingos virtuvės Maunt-Vil- 
komo namų dalyje buvo mažas, dailiais baldais apsta- 
tytas kambarys su dviem langais į balkoną; pro abu 
tuos langus buvo matyti skirtingi reginiai. 

Pro vieną langą, atsuktą į kiemą, matėsi sodas, o už 
jo — mišku apaugę kalnų šlaitai; pro kitą — planta- 
cijos nendrynas, nutįsęs iki pat kalvos papėdės. 

Kambario apstatymas ir daugelis kitų ženklų rodė, 
kad čia gyvena moteris. 

Į akis pirmiausia krito prabangi raižytinė lova su 
balto muslino užuolaida, skirta apsaugai nuo moskitų. 

Prieš vieno lango nišą stovėjo tualetinis staliukas 
su perlamutro inkrustacijomis, o ant jo — apvaluš 
veidrodis puikiais rėmais iš ispaniško raudonmedžio. 

Ant tualeto buvo pridėliota daugybė brangių dai- 
lių mažmožių, liudijančių rafinuotą jų savininkės skonį. 
Be to, kambaryje stovėjo trys ar keturios kinietiškos 
kėdės, puošnus staliukas, vėžlenos dėžutė ant tokio 
pat pastovo ir prašmatniai inkrustuota spinta. 

Židinio nebuvo, ir tai geriausias įrodymas, koks 
malonus yra salos klimatas. 

Langų užuolaidos iš plono, beveik permatomo mus- 
lino buvo išsiuvinėtos rausvomis gėlėmis, o kraštai 
apsiūti tokiais pat rausvais ir baltais kutais. 

Kvapnus vėjelis veržėsi pro grotinių užuolaidų tar- 
pus, o parketas blizgėjo tarytum veidrodis. 

Žvelgdamas į šį kambarį, negalėjai atsigėrėti jo 
švarumu ir dailumu. Ši dėžutė tikrai tiko brangiam 
žemčiūgui, kuriam ji buvo skirta: vienintelei Maunt- 
Vilkomo įpėdinei. 

Maža išrinktųjų tebuvo įleidžiama į šį žavingą jau- 
nosios merginos prieglobstį: be jos tėvo, nė vienas 
vyras nebuvo peržengęs šios šventovės slenksčio. Net 
tarnams buvo uždrausta įeiti, ir tik viena Jola turėjo 
teisę laisvai čia patekti. 

Tą dieną, apie kurią pasakojame, kaip tik tada, kai 
skambučiai sukėlė ant kojų visus namus, jaunoji šei- 
mininkė buvo savo kambaryje kartu su tarnaite. Mis 
Vogan sėdėjo ant kinietiškos kėdės priešais langą, o 
Jola, stovėdama už jos, ruošėsi tvarkyti jai šukuoseną. 
Jaunosios metisės ilgos juodos kasos buvo vešliai ap- 
kritusios baltus it sniegas pečius, kurių aksominėje 
odoje nebuvo nė menkiausio nelemtos spalvoto kraujo 
priemaišos pėdsako. 

Dar nepradėdama savo darbo, Jola keletą akimirkų 
žiūrėjo į ją susižavėjusi. 

— Kokia jūs gražuolė! — tarė ji pusbalsiu. — 
Kokia jūs puiki, misal 

— Nemeilikauk man, Jolal Savo giminėje tu nė 
kiek ne prastesnė už mane. 

— O ne, misa, jūs esate graži visiems: tokia visų 
baltųjų ir juodųjų žmonių nuomonė. 

— Ačiū, Jola! Bet, tiesą sakant, aš nepažįstu hė 
vieno žmogaus, kuriam taip labai patikčiau. 

— Gal būt, misa taip nebekalbės, kai čionai atvyks 
jaunasis anglas. 

— Kuris? 

— Jūsų tėvas minėjo tiktai vieną. 

— Nejaugi vieną? Ir tu žinai jo vardą? 

— Taip, kilmingas ponas, didelis žmogus, sultonas 
Montegiu; jis turi dar ir kitą vardą, bet aš jo neištariu. 

— Ir nenuostabu: man ir pačiai nelengva jį ištarti. 
Tu, matyt, turi galvoje Smisį? 

— Misa atspėjo. Masa sakė Jolai, kad jis tikras 


gražuolis. Ė 


— Mes pačios netrukus pamatysime. Sultonas Mon- 
tegiu, kaip tu jį vadini, gal ir ne tokia jau tobulybė, 
kaip jį vaizduoja tėvas. Bet argi jis nelaukia dar ir 
kito svečio? 

— Ne, masa minėjo tiktai vieną. 

Jaunoji kreolė apmaudingai šūktelėjo ir susimąs- 
čiusi nuleido galvą. 

Gal būt, ji neaiškiai nuvokė, ką tėvas ketina daryti 
Su pusbroliu, instinktyviai juto kažkokią paslaptį ir 
stengėsi ją įspėti. 

4, Jamaikos maronai 

— Alache! — staiga sušuko tarnaitė, visą laiką ne- 
nuleidusi akių nuo Ketės. 
Ir jos veide atsispindėjo didelis nustebimas. 


— Kas yra, Jola? — paklausė mergina, pažadinta 
iš susimąstymo. — Kodėl tu šaukiesi alacho? Kas 
atsitiko? 


— O, misa! Jūs kaip du vandens lašai panaši į 
maroną!, 

— Bet man, Jola, nelabai patiko šis tavo palygini- 
mas. Kas gi tas žmogus? 

— Jis gyvena kalnuose. 

— Tu iš galvos išsikraustei, Jola! 

— O, misa, jis nepaprastai gražus! Jo akys lygiai 
tokios, kaip ir jūsų. Jos dega kaip dvi liepsnelės! 

— Na, na, Jola, nutilk! — truputį priekaištingai 
tarė jaunoji kreolė. — Argi tu nežinai, kad netinka 
mane lyginti su kažkokiu maronu! 

— Ak, misa, jis toks gražus! 

— Na, ką gi, juo geriau jam. Beje, Jola, — juokais 
paklausė Ketė, — ar tu žinai, kiek pinigų mums vakar 
už tave siūlė? 

— Misa, pasigailėkite Jolos! Ji negali be jūsų 
gyventi! 

— Gali būti rami: tėvas atsisakė dviejų šimtų 
svarų. 

— Atsisakė? O kas norėjo mane pirkti? 

— Tas pats žmogus, kuris mums tave pardavė. 
Džesiuronas. 

— O, mis Kete, jis piktas šeimininkas, labai piktas| 
Jola verčiau numirs. Kubisa ją užmuš, pagaliau ir pati 


! Iš ispanų kalbos „cimarron“ — pabėgęs vergas negras, 

Jola nusižudys. Misa, brangioji, juk jūs nesutiksite 
parduoti savo vargšės vergės? 

— Nebijok, Jola, aš neketinu su tavimi skirtis ir 
ypač niekada neperleisčiau tavęs tam niekšingam žmo- 
gui. Tačiau kas yra tas Kubisa, kurį ką tik paminėjai“ 

Rusvi vergės skruostai tamsiai nukaito, ir ji nusi- 
gręžė. 

— Ką gi, gali nesakyti: man juk vis tiek pat, — 
tarė Ketė, pastebėjusi Jolos sumišimą. 

— Nuo misos aš nieko neslepiu. Kubisa. yra tas, 
kuris gyvena kalnuose. 

— Aha, tai maronas, į kurį aš panaši? 

— Taip, misal 

— Ir todėl aš tau atrodau gražuolė? Tas Kubisa — 
tavo mylimasis, tiesa? 

Jola nuleido akis ir nieko neatsakė. 

— Gerai, gerai, — tarė Ketė, reikšmingai šypso- 
damasi. — Aš suprantu, kodėl tu tyli. Man rodosi, aš 
esu jau girdėjusi apie tą Kubisą. Saugokis, Jola, ma- 
ronai — baisūs Žmonės; 0 šitas panašus į mane. Hm, 
įdomu! — Ir jaunoji kreolė patenkinta pasižiūrėjo į 


veidrodį. — Bet aš ant tavęs nepykstu, — pridūrė 
Ji, — kad tu mane palyginai su savo mylimuoju. Ta- 
čiau gana apie tai. Mes veltui gaištame, — tęsė Ketė, 


koketiškai paleisdama ilgus juodus plaukus ant nuo- 
stabių pečių. — Tėvas bus nepatenkintas, jei aš nespė- 
siu pasiruošti, kol atvažiuos įžymus jo svečias. Vikriau 
prie darbo, pasistenk mane padaryti kiek galint gra- 
Žesnę. 

Ir jaunoji kreolė, garsiai nusijuokusi, palenkė gra- 
žią galvutę, patikėdama ją mylimos tarnaitės menui. 

XIII 
KVESCHIS 


Nepraėjo nė pusė valandos po mūsų aprašyto abie- 
jų jaunuolių pasikalbėjimo „Okeano nimfoje“, ir lai- 
vas išmetė inkarą Montego Bėjyje. 

Nuo kranto buvo permesti laipteliai, ir triukšminga 
žmonių srovė, vyrai ir moterys visokių spalvų oda, 
pradedant balta ir baigiant visiškai juoda, puolė į lai- 
vą, o tuo tarpu keleiviai skubėjo išlipti į krantą; nuogi 
iki juosmens nešikai puldinėjo, tarp savęs bardamiesi 
ir stvarstydami vienas nuo kito bagažą — skrynias, 
lagaminus, dėžes. 

Tarp įvairių ekipažų, išsirikiavusių išilgai kranti- 
nės, skyrėsi daili karieta, pakinkyta ketvertu šaunių 
žirgų. Mulatas, — vežėjas žalia livrėja, apsiūta gelto- 
nais galionais, — sėdėjo ant pasostės, panašus į kaš- 
taną, dar neišluptą iš kevalo; prie durelių stovėjo išsi- 
tempęs liokajus, apsirengęs taip pat, kaip ir vežėjas. 

Prabangia karieta susidomėjo Herbertas Voganas. 
Jis stovėjo denyje, matyt, nesiryždamas išlipti į kran- 
tą, ir žiūrėjo į du džentelmenus, kurie kelių tarnų ly- 
dimi žengė prie karietos; pažinęs, kad vienas tų džen+ 
telmenų yra tas pats žmogus, su kuriuo jis neseniai 
šnekėjosi, tuoj prisiminė, kaip nustebo tas dabita, kai 
jis ištarė Maunt-Vilkomo savininko vardą. 

Montegiu Smisis atsisėdo į karietą, tarnas pritilpo 
greta vežėjo ant pasostės, ir žirgai tučtuojau trūktęlėjo 
iš vietos. 

Kada ekipažas dingo už posūkio, jaunuolis liūdnai 
panarino akis; iš sutrikusios jo išvaizdos lengva buvo 
atspėti, kodėl jis taip nusiminė: niekas neatvyko jo 
pasitikti, 

— Masa! — staiga kreipėsi į jį, paliesdamas jo 
petį, nežinia iš kur atsiradęs negriukas. 

— Ką? — paklausė Herbertas, netikėtai pabudęs iš 
savo Minčių ir nustebęs, kad negriukas jį atidžiai ap- 
žiūrinėja nuo galvos iki kojų. — Ko tau reikia? Aš 
pinigų neturiu. | 

— Pinigų, masa? Kveschiui jų nereikia. Jis tar- 
nauja savo šeimininkui. Jaunasis masa teseka paskui 
Kveschį. 

— Man eiti paskui tave? O kur? 

— Į Maunt-Vilkomą, masal Pas masą Voganą. Juk 
jūs atvykote pas jį? 

— Kokiu būdu tai sužinojai? — nustebo Herbertas. 

— Didžiojo laivo kapitonas pasakė valdytojui, o 
šis pasiuntė Kveschį pas jaunąjį masą. 

— Vadinasi, tu iš Maunt-Vilkomo? 

— Taip, ir kartu su manimi jums skirtas ponis; O 
daiktus parveš jaučiais kinkytu furgonu. 

— Gerai, — pasakė. Herbertas, — nunešk į Iurgpną 
šią skrynią. O kuriuo keliu man joti? 

— Krantu tiesiog iki kryžkelės, o ten masa tepa- 
suka dešinėn ir netrukus pamatys Maunt-Vilkomą. 

— Kiek kelio iki ten? 

— Septynios ar aštuonios mylios, masa; jei greitai 
josite, iki vakaro būsite vietoje; tiktai, žiūrėkite, ne- 
pasukite kairėn. 

Jaunuolis išlipo į krantą, nepamiršęs pirma atsi- 
sveikinti su jūreiviais, kurie jam kelionės metu ne- 
maža pasitarnavo. 

Atsidūręs krantinėje, jis su medžiokliniu šautuvu 
ant peties priėjo prie furgono, atsirišo ponį, sėdo į 
balną ir nujojo negriuko nurodytu keliu. 

Pajutęs tvirtą žemę po kojomis, greitai jodamas 
judriomis gatvėmis ir matydamas naujus daiktus bei 
girdėdamas nepažįstamos kalbos garsus, jaunuolis va- 
landėlę pamiršo labai keblią savo padėtį, nes kiekvie- 
name žingsnyje jį viskas domino. Tačiau netrukus ke- 
lias, iki tol ėjęs tarp namų, už miesto panėrė po tan- 
kios lapijos stogu, ir mūsų keleivis staiga pasijuto 
vienui vienas. 

Jodamas toliau risčia po tuo ūksmingu skliautu, jis 
vėl ėmė nerimauti, ir jį apniko bloga nuojauta. Žemė 
po arklio kojomis darėsi žliugina ir klampi. Herbertas 
paleido ponį žingine ir pasinėrė į liūdnas mintis. 

Lengva atspėti jo liūdesio priežastį. Jaunuolis, ži- 
noma, pastebėjo, kaip skirtingai buvo priimtas jis ir 
pirmosios klasės keleivis: dabitai buvo atsiųstas pra- 
bangus ekipažas ir keletas tarnų, tuo tarpu jam teko 
kratytis raitam ant menko arkliuko. 

— Prisiekiu savo tėvo palaikais, — sumurmėjo 
jis, — tokį įžeidimą sunku pakęsti, ypač dėl to, kad 
veikiau niekinamas velionio atminimas, negu nepai- 
soma manęs. Jei nesistengčiau įvykdyti paskutinės 
tėvo valios, aš nė žingsnio toliau nežengčiau; bet, gal 
būt, tai kokia nors klaida, — tęsė jis, — ir čia įvyko 
tik nesusipratimas. — Ši mintis nublaivė jaunuolio 
veidą. — Bet ne, — atkirto jis sau, valandėlę pagal- 
vojęs, — nėra ko čia savęs apgaudinėti: tas puošeiva 
turtingas, o aš skurdžius — štai ir visa skirtingo pri- 
ėmimo priežastis. Tačiau ar ne vis tiek? Nors kišenėje 
neturiu nė skatiko, bet pasipūtęs mano giminaitis su- 
tiks manyje žmogų, ne mažiau išdidų, kaip ir jis pats: 
jis gali būti tikras, kad aš jam nesilankstysiu. 

Pajutęs savo vertę ir nuo to pažvalėjęs, Herbertas 
Voganas paragino pentinais ponį ir nudūmė šuoliais. 

XIV 


KELIONĖ ANT ARKLIO UODEGOS 


Apie valandą ponis lėkė šuoliais nesustodamas. 
Provėžų išvagotas kelias buvo platus ir tiesus. Todėl 
keleivis nė kiek neabejojo, kad vyksta reikiama kryp- 
timi; protarpiais jis matė pro šakas tviskantį įlankos 
paviršių, ir tai dar labiau stiprino jo pasitikėjimą. 

Pagaliau, kaip sakė negriukas, pasirodė upė. Her- 
bertui teko pristabdyti arklį ir paieškoti brastos, nes 
jokio tilto nebuvo nė ženklo; laimė, kad vandens buvo 
ne aukščiau kelių, ir ponis įbrido nebūkštaudamas; po. 
minutės arklys ir raitelis atsidūrė kitame krante. Iško- 
pęs į sausumą, jaunuolis sustojo. Kelias toje vietoje 
šakojosi trimis kryptimis, ir reikėjo nuspręsti, kur joti. 
„Žiūrėkite, nepasukite kairėn!“ — buvo perspėjęs jį 
negriukas; tačiau reikėjo pasirinkti dešinįjį arba vi- 
durinį kelią. Abu jie buvo geri, ir negalėjai pasakyti, 
kuris eina į Maunt-Vilkomą. 

Prieš apsispręsdamas keleivis nutarė paieškoti pir- 
miau nuvažiavusios karietos vėžių: tai būtų jam padėję 
susiorientuoti. 

Kai jis taip svarstė, netikėtai iš susimąstymo jį 
pažadino balsas, kuris atrodė pažįstamas ir suskambėjo 
beveik prie pat ausies. 

Jis pasisuko balne ir nustebęs pamatė Kveschį. 

— Aš juk sakiau jums, masa, nesirinkti nei kai- 
riojo, nei dešiniojo, o joti viduriniu keliu! — tarė šis. 

Negriuko atsiradimas Herbertą tiek nustebino, jog 
jis netikėjo savo akimis; Kveschį jis buvo palikęs lai- 
vo denyje pasirūpinti bagažu ir per tą laiką nujojo 
keletą mylių tai šuoliais, tai risčia, todėl pėsčias pasi- 

vyti jokiu būdu negalėjo; kaip šiuo atveju buvo ga- 
lima paaiškinti vaikiščio atsiradimą? 

Tai ir buvo pirmas dalykas, kurio jis paklausė 
negriuką. 

— Kveschis sekė paskui masą. Kveschis lėkė ponio 
pėdomis. 

— Ką? Tu nori mane įtikinti, kad bėgai paskui ponį 
nuo pat prieplaukos? 

— Taip, masa, Kveschis taip ir padarė. 

— Bet juk tu buvai laive, kada aš išlipau į krantą. 
Kaip tau, velniūkšti, pavyko mane pasivyti? 

— Tai buvo visai nesunku: vos tiktai nujojote, 
Kveschis nunešė tamstos daiktus į furgoną ir pasileido 
jūsų pėdomis. Iš pradžių jojote nelabai greitai, ir Kves- 
chis jus pavijo, o paskui jau bėgo su poniu. 

— Bet aš juk jojau po dešimtį mylių per valandą! 
Kaip tu neatsilikai nuo manęs? Tiesiog nesuprantamal 
Tai sakai, — pridūrė jis patylėjęs, — kad reikia joti 
viduriniu keliu? 

— Taip, masa! 

Herbertas pasuko arklį nurodyta kryptimi; po ke- 
lių minučių jis atsigręžė pažiūrėti, kur dingo negriukas. 

Tačiau negriuko nebuvo matyti. 

— Kurgi jis prasmego? — sušuko jaunuolis, suglu- 
męs žvalgydamasis į šalis. 

— Aš čia! — atsiliepė balsas, skambąs tartum iš 
po žemės, ir tą pat akimirką juoda figūra pasirodė ant 
arklio strėnų. 

Viskas iš karto paaiškėjo: Kveschis laikėsi už ponio 
uodegos. 

Valandėlę pamiršęs savo niūrias mintis, jaunasis 
anglas prapliupo nuoširdžiai juoktis; negriukas jam 


staiga pratrūkusios linksmybės priežasties; jam nė į 
galvą negalėjo ateiti, kad dėl to kaltas jis: toks natū- 
ralus jam atrodė jo keliavimo būdas. 

Nukeliavę dar pusmylį, jie pasiekė Maunt-Vilkomo 
vartus. Jokios patalpos vartininkui čia nebuvo: stovėjo 
tik du dideli stulpai, iš abiejų pusių paspirti akmeni- 
nėmis atramomis, ir tarp jų — masyvūs dvivėriai 
vartai. 

Vis dar įsitvėręs į ponio uodegą, Kveschis sušuko: 

— Masa, tai Maunt-Vilkomo vartai! 

Įjojęs pro vartus, palmėmis apsodintos alėjos gale 
Herbertas pamatė baltus namus su žaliomis langinėmis. 

Jis keletą minučių tylėdamas žiūrėjo į aristokra- 
tišką būstą ir tada paklausė: 

— Sakyk, Kveschi, kas tau liepė mane pasitikti? 
Pats šeimininkas? 

— Masa nieko man nesakė apie jus. 

— Vadinasi, valdytojas? 

— Taip, masal 

— Ką jis tau sakė? Pakartok man viską tiksliai. 

— Jis man pasakė: „„Kveschi, eik į didįjį laivą, ten 
pamatysi jauną anglą; atiduok jam Koką — toks ark- 
lio vardas — ir atgabenk jį į mano namus.“ 

— Į jo namus? Tu nori pasakyti: į Maunt-Vilkomą? 

— Ne, masa, į paties valdytojo namus, ir dabar 
mums reikia joti šituo keliu. Čionai! Čionai! 

Ir negriukas parodė alėją, kuri, atsišakojusi nuo 
pagrindinės, ėjo kalno link. 

Herbertas sustabdė ponį ir nustebęs pažvelgė į 
berniūkštį. 

— Čionai, masa! — pakartojo Kveschis. — Antai 
valdytojo namas. Ar matote namą po dideliais me- 
džiais? 

— Bet kuriems velniams man tas tavo valdytojas 
reikalingas? 

— Mes josime į jo namus su Koku. 

— Tu kažką painioji... 

— Ne, valdytojas man taip įsakė. Jis liepė man 
atvesti masą į jo namus. 

Paveiktas šių žodžių, nebeleidžiančių daugiau abe- 
joti, jaunuolis giliai susimąstė. Nuo didelio jaudini- 
mosi jo krūtinė kilnojosi, sielvartas iškreipė veido 
bruožus: jis pradėjo suprasti... 

Tą akimirką Kveschis sučiupo ponį už pavadžių, 
norėdamas pasukti į šoninę alėją. 

— Ne! — suriko Herbertas rūsčiu ir įsakomu bal- 
su. — Pasitrauk nuo manęs, pasitrauk tuojau, arba 
paragausi šio šmaikščio! Štai mano kelias! 

Ir, ištraukęs pavadį iš Kveschio rankų, jis šuoliais 
nujojo tiesiog prie didžiojo namo. 


XV 
SLIDUS PARKETAS 


Kai Herbertas Voganas sustojo prie plantacijos 
vartų, Smisio parvežti siųstoji karieta jau prieš valan- 
dą buvo atvažiavusi didžiąja alėja į Maunt-Vilkomą. 

Buvo dar tiktai vidurdienis, o Maunt-Vilkomo gy- 
ventojai pietaudavo ketvirtą valandą, taigi misterio 
Smisio kamerdineriui kaip tik užteko laiko iškrauti la- 
gaminams bei skrynioms ir padėti savo šeimininkui 
persivilkti pietums. 

Voganas buvo užsibrėžęs misterį Smisį savo duk- 
teriai pristatyti kuo iškilmingiau, nes jis žinojo, kad 
pirmasis įspūdis visada vaidina didžiulį vaidmenį. 

Todėl jis nusprendė juos supažindinti tiktai prie 
pietų stalo, kad jie galėtų vienas kitam kuo tinka- 
miausiai pasirodyti. 

Dėl Ketės Voganas neapsivylė: ji spindėjo grožiu, 
kaip ir puiki ryškiai raudona gėlė jos plaukuose, ža- 
vinga, grakšti, kokią *tiktai gali sukurti gamta, kada 
jai pagelbsti dar menas. 

Dabita gal pirmą kartą gyvenime pajuto tą didį 
susižavėjimą, kurį vyro širdyje visada pažadina mo- 
ters grožis, kai jis sutampa su skaisčiu kuklumu. Ba- 
leto šokėjos ir gražuolės kokotės buvo užmirštos. 
Žavus jaunos kreolės vaizdas išstūmė visus šiuos pri- 
siminimus. 

Plantatorius buvo gana pastabus ir suprato, kokį 
stiprų įspūdį padarė Ketė. Bet ar ilgai gali trukti šis 
susižavėjimas? Į tokį klausimą vargu ar būtų atsakęs 
ir sumanesnis psichologas. Bet kol kas Voganas džiau- 
gėsi pasisekimu: Smisis pakliuvo į paspęstus žabangus. 
Tai nekėlė jokių abejonių. 

Jeigu šis įžvalgus tėvas būtų pasidomėjęs, kokį 
įspūdį padarė svečias jo dukteriai, tai tikriausiai būtų 
šiek tiek susimąstęs: jam būtų paaiškėjusi Ketės anti- 
patija arba, geriausiu atveju, abejingumas. 

Be kita ko, londoniškio puošeivos debiutas išėjo la- 
bai nevykęs: vienas apgailėtinas įvykis suardė visą 
supažindinimo etiketą. 

Parinkęs pirmam susitikimui svetainę, Voganas 
padarė nedovanotiną klaidą, nes slidus tartum 
veidrodis parketas sukėlė beveik neišvengiamą ka- 
tastrofą: mėgindamas parodyti vieną žavingiausių savo 
pozų, dabita visu ūgiu išsitiesė ant grindų prie kojų 
tos, kurią jis norėjo pavergti savo įmantraus nusi- 
lenkimo gracija. 

Taip nelaimingai parkritęs, jis nebeteko Ketės Vo- 
gan akyse bet kokios aureolės: jam nebebuvo ko tikė- 
tis kada nors užkariauti jos širdį. Tūkstantis riteriškų 
žygdarbių, subtiliausias meilumas ir net tikras heroiz- 
mas negalėtų nustelbti jos atmintyje šio komiško vaiz- 
do. Laimė, Smisis buvo perdaug -išpuikęs, kad suglum- 
tų dėl nesėkmės, nors ir kokioje juokingoje padėtyje 
atsidūręs. 

Kamerdineris tučtuojau padėjo jam atsistoti. 

— Vis dėlto tas parketas baisiai slidus, — pasakė 
frantas ir lyg niekur nieko oriai atsisėdo ant kėdės. 

Tur būt, visame žemės rutulyje nėra tokios šalies, 
kur stalas būtų dengiamas taip prabangiai, kaip Va- 
karų Indijoje: Jamaikos klestėjimo epochoje paprasti 
pietūs būdavo panašūs į tikrą puotą, per kurią būdavo 
tiekiami patys rinktiniai valgiai. Portveinas ir chere- 
sas, šie sunkiasvoriai dvyniai, užleisdavo vietą made- 
rai, putojančiam šampanui, klaretui ir reinvyniams, 
mirguliuojantiems talpiose krištolinėse ropinėse. 

Šitokią puotą Loftusas Voganas ir iškėlė jaunojo 
anglo garbei. Nors Smisis buvo pripratęs prie pra- 
bangios virtuvės, bet gausiai apkrautas stalas ir sko- 
ningai parinkti vynai jį nustebino. Už kėdžių stovėjo 
išsitempę vergai, atidžiai sekdami kiekvieną pietau- 
jančiųjų judesį; visa minia tarnų lakstė iš svetainės į 
virtuvę ir atgal, nešdami vis naujus patiekalus; kiti 
pilstė vynus, stovinčius tarp ledų sidabriniuose kibi- 
ruose. Jaunos vergės, kai kurios beveik visai baltaodės, 
vėdavo į sėdinčius už stalo ilgomis povo plunksnų vė- 
duoklėmis, tokiu būdu vis keldamos gryno oro srovę. 

Montegiu Smisis visą laiką žavėjosi puotos pra- 
banga: net Londone jis nebuvo regėjęs tokio prašmat. 
numo. 

— Nuostabu! Puiku! — nuolat šūkčiojo jis. 

Desertas sukėlė ne menkesnį pasigėrėjimą. Tiktai 
subtropinėse Naujojo Pasaulio šalyse galėjai užtikti 
tokią puikiausių vaisių įvairovę: rodos, Pomona! iš- 
vertė ant stalo savo gausybės ragą. 

Loftusas Voganas — palaimos aukštybėse. Tačiau 
netrukus ramią žydrynę, kurioje maudėsi laimingas 
plantatorius, užslinko debesis. Jis buvo žmogaus pavi- 
dalo ir lėkė didžiąja alėja, kas minutę artėdamas prie 
namų; jis buvo dar toli, tačiau jo šešėlis jau užslinko 
ant Maunt-Vilkomo savininko veido. 

Netrukus buvo galima aiškiai įžiūrėti raitelį. Nuo 
šios valandėlės Voganas pradėjo nenustygti kėdėje, ret- 
karčiais neramiai žvilgčiodamas į alėją. 

Herbertas sustojo beveik prieš pat namus, tad jį 
turėjo pamatyti visi, kurie sėdėjo už stalo; tiktai da- 
bar Ketė ir Smisis pastebėjo, koks sumišęs Voganas; 
jo sutrikimas tiek krito į akis, jog mergina negalėjo 
susivaldyti nešūktelėjusi, o svečias laikė savo pareiga 
pasiteirauti: 

— Tur būt, koks nemalonumas? 

— Ne, ne... niekai, — sumurmėjo Loftusas, — taip... 
mažas netikėtumas. 

— Kas atsitiko, tėveli?.. A, matau alėjoje kažkokį 
atjojusį jaunuolį! Bet juk tai mūsų ponis, o paskui jį 
bėga Kveschis! Nesuprantu, kas čia dedasi... 

— Tsl Sėdėk ramiai! — tarė Voganas įsakomu to- 
nu. — Sėskis gi, sakau tau! Kas ten bebūtų, mes suži- 
nosim, kai jįs paširodys čia. Nepadoru, Kete, taip blaš- 
kytis. Misteri Smisi, ar galiu jums įpilti taurelę ma- 
deros? 


! Senovės romėnų sodų deivė, 

— Mielai! — atsakė dabita ir, atsisukęs į stalą, vėl 
ėmė valgyti. 

Mergina paklausė tėvo žodžių, bet jos žvilgsnis 
reiškė aiškų nepasitenkinimą, sumišusį su nustebimu. 

Tuo tarpu raitelis buvo jau šalia prieangio. Veltui 
plantatorius stengėsi išlaikyti šaltą kraują: jis taip su- 
sijaudino, jog net negalėjo šnekėtis. 

Pikta lemiančią tylą veikiai sutrikdė balsai, pasi- 
girdę visai arti: kažkas kopė laiptais. 

Po valandėlės atsivėrė durys, ir ant slenksčio pasi- 
rodė plantacijos valdytojas. 

— Aha! — tarytum nesivaržydamas sušuko Voga- 
nas. — Misteris Trestis į mane su kažkokiu reikalu. 
Atleiskite, Smisi, aš jus truputį paliksiu. 

Plantatorius pakilo ir nuskubėjo prie durų, norė- 
damas sutrukdyti valdytojui įeiti į kambarį. Nelaimei, 
Trestis buvo blogas diplomatas: jis iš karto ėmė dėsty- 
ti, kas atsitiko, tiesa, pusbalsiu, tačiau ne taip tyliai, 
kad nebūtų galima išgirsti kai kurių Žodžių. 

Jautrios Ketės ausys nugirdo du valdytojo žodžius: 
„Jūsų sūnėnas“. Paskui ji suprato ir atspėjo, ką atsakė 
tėvas: „,Nuveskite jį į sodo altaną ir pasakykite, kad 
palauktų. Aš tuojau nueisiu.“ 

Voganas beveik nurimęs grįžo į savo vietą; jis ma- 
nė, jog bent kuriam laikui nukreipė nuo savęs pavojų, 
tačiau duktė tuojau išsklaidė jo iliuzijas. 

Vos tik jis atsisėdo prie stalo, Ketė apibėrė jį klau- 
simais: 

— Kas atsitiko, tėveli? Ar tik ne apie jūsų sūnėną 
kalbėjo Trestis? Kada gi pagaliau atvyks mano pus- 
brolist Argi jis... 

— Kete, — šiurkščiai pertraukė ją plantatorius, — 

gali eiti į savo kambarį: aš ir misteris Smisis surūky- 
sime po cigarą. Eik, vaikeli, eik! 

Mergina pakilo nuo stalo ir turėjo pasišalinti, nors 
Montegiu Smisis, nenorėdamas skirtis su žavia šeimi- 
ninke, ir protestavo. 

Tačiau tėvas dėl visai suprantamos priežasties bu- 
vo nepalenkiamas. 

Susimąsčiusi Maunt-Vilkomo įpėdinė perėjo prieš- 
kambarį ir lėtai pasuko į savo kambarį. 

— Ar tik ne mano pusbrolis šis jaunuolis? — su- 
šnibždėjo ji, ir nuo tos minties jos širdis nejučiomis 
ėmė smarkiai plakti. 


XVI 
ALTANA 


Sodas, beveik visas prisodintas retų ir gražių auga- 
lų bei gėlių, buvo užėmęs dalį kalno terasos, kurioje 
stovėjo Maunt-Vilkomas. Beveik pačiame sodo vidury- 
je, per keletą žingsnių nuo namų, stovėjo lengvutė 
altana, suręsta iš įvairiausių vietinių medžių ir visiškai 
panaši į miniatiūrišką šventovę. 

Joje tebuvo vienas kambarys; langai be stiklų, gro- 
tinės sienos aptrauktos šilkiniu audeklu. 

Parketas buvo išklotas kinietišku dembliu, o bam- 
bukinis stalas ir tokios pat kėdės buvo vieninteliai 
altanos baldai. 

Ant stalo buvo padėta graži, iš sidabro nukalta ra- 
šalinė ir išdėstyti popieriai, laiškams užklijuoti juoste- 
lių dėžutė, lakas ir antspaudas. Mažoje etažerėje su- 
dėta dvi ar trys dešimtys knygų — visa Maunt-Vilko- 
mo biblioteka. 

Sen bei ten netvarkingai išmėtyti žurnalai ir laik- 

raščiai ir dėžė puikių havaniškų cigarų rodė, kad ši 
graži altana kai kada būdavo naudojama kaip rūko- 
masis. 

Ji taip pat buvo vadinama „biblioteka“, nors tai ir 
nebuvo vieta, skirta vien tiktai skaitymui ir vieni- 
šiems apmąstymams. Joje Voganas kai kada priiminė- 
davo atvykusius pas jį su reikalais tokius lankytojus; 
kurių nenorėdavo priimti didžiojoje svetainėje. 

Tą valandėlę, kai Ketė ėjo iš valgomojo, jaunuo- 
lis, — nėra jokio reikalo aiškinti, kad tai buvo Her- 
bertas Voganas, — lydimas Tresčio, įėjo į altaną. 

Mat, nulipęs nuo arklio prie „ponų“ namų priean- 
gio, jaunuolis susidūrė akis į akį su valdytoju, ėjusiu 
sargybą laiptų apačioje. Herbertas pasisakė savo pa- 
vardę ir tokiais žodžiais pareikalavo pasimatyti su dė- 
de, jog Trestis laikė savo pareiga tučtuojau viską pra- 
nešti Voganui. 

Herbertas buvo taip pasipiktinęs, jog būtų įsiveržęs 
į valgomąjį be jokių ceremonijų, tačiau Trestis paleido 
į darbą visą savo gražbylystę, kad tiktai išvengtų tokio 
baisaus skandalo. 

— Pakentėkite truputį, mano brangusis! — kalbėjo 
jis maldaujamu balsu, uždarydamas priešais jaunuolį 
duris. — Misteris Voganas tučtuojau jus priims; pas jį 
svečiai, kviestiniai pietūs... 

Šis atsiprašymas tiktai įpylė aliejaus į ugnį, nes 
Herbertas čia įžiūrėjo naują įžeidimą. 

„Svečiai, — pagalvojo jis, — ir tarp jų, be abejo- 
nės, pirmosios klasės keleivis... Kaip jis pataikauja 
jam, o tuo tarpu manimi, savo sūnėnu, stengiasi visais 
būdais atsikratyti!“ 

Tačiau jis atsisakė nuo minties prasiskverbti į na- 
mus, nes toks veikimo būdas prieštaravo jo princi- 

pams, nors liko įsitikinęs, kad buvo tyčia ir iš anksto 
apgalvotai įžeistas. Jis jau norėjo tuoj pat palikti ne- 
svetingą dėdės pastogę, o jei taip vis dėlto nepadarė, 
tai tik iš pagarbos paskutinei tėvo valiai. 

Atsidūręs altanoje, Herbertas nesisėdo ant kėdės, 
o giliai susijaudinęs ėmė vaikščioti iš vieno kampo į 
kitą. 

Jis beveik visai nesidomėjo tuo, kas buvo aplink 
jį, nes ne tas rūpėjo. Tačiau šios patalpos prabanga jį 
apstulbino, priversdama dar gyviau pajusti visą bega- 
linę prarają tarp jo, Herberto Vogano, ir išpuikusio 
giminaičio, — prarają, kurią buvo padaręs tiktai turtas. 

Priėjęs prie lango, jis įbedė akis į namą, iš kurio 
kas valandėlę laukė ateinant dėdės, bet kiekviena pra- 
slenkanti akimirka tiktai didino jo nekantrumą ir kėlė 
pasipiktinimą. O, jeigu jis būtų galėjęs matyti nuosta- 
bias akis, kurios pro grotelių plyšį žiūrėjo į jį su tokia 
užuojauta! Gal būt, visa jo rūstybė būtų kaip mat din- 
gusį! 

Perėjęs per kambarį bent dvidešimt kartų, vis žvilg- 
telėdamas, ar neatsidaro paradinio prieangio durys, jis 
stabtelėjo, nesąmoningai pačiupo ant kėdės numestą 
knygą ir ėmė ją vartyti, trokšdamas kaip nors sutrum- 
pinti laukimo minutes. Jam į rankas pakliuvęs veikalas 
vis dėlto negalėjo jo išblaškyti. Tai buvo Jamaikos 
įstatymų rinkinys apie vergus, garsusis „Juodasis ko- 
deksas“. Kiekviena šios knygos eilutė tyčiojosi iš šven- 
čiausių žmogaus teisių, iškalbingai bylojo apie gėdingą 
smurtą ir baisingą barbariškumą, kurio aukomis buvo 
juodosios rasės atstovai. 

Herbertas pajuto naujo kartėlio antplūdį. Pasipikti- 
nęs jis su pasibiaurėjimu nusviedė šalin šlykščiąją 
knygą. 


5. Jamalkos maronai 

Jo susierzinimas buvo jau išaugęs iki kraštutinu- 
mo, kada altanos durys ūmai atsivėrė. 

Herbertas laukė, kad prieš jį tuoj atsistos paniuręs 
senis. Ir kaip jis nustebo, prieš save išvydęs nuostabiai 
gražią jauną merginą: ji ėjo prie jo, maloniai žvelgda- 
ma, tartum jau seniai būtų su juo pažįstama. 

Neseniai Herbertą apėmusio įniršio neliko nė žy- 
mės: jo veido bruožai, iškreipti neapykantos ir nieki- 
namo išdidumo, sušvelnėjo ir nušvito nuoširdžiu su- 
sižavėjimu. Nepajėgdamas ištarti nė žodžio, jis stovėjo 
sustingęs prieš kerinčią būtybę, prikausčiusią prie sa- 
vęs jo susižavėjusį žvilgsnį. 


XVII 
RYŽTINGAS SPRENDIMAS 


Ir pačiam Loftusui Voganui būtų buvę geriau, ir 
savo ketinimus jis būtų galėjęs sėkmingiau vykdyti, 
jeigu būtų padoriau elgęsis su savo sūnėnu. Supažin- 
dinęs jį su savo dukterimi ir svečiu, jis būtų išvengęs 
didelio nemalonumo. 

Smisis taip pat šį tą nugirdo, ką Voganui sakė val- 
dytojas. Žodis „sūnėnas“ dabitai priminė susitikimą 
su jaunuoju antrosios klasės keleiviu „Okeano nim- 
fos“ denyje, ir jis, išėjus Ketei, tuojau ėmė klausinėti 
plantatorių, o tai dar labiau sukėlė Voganą prieš jo 
giminaitį. 

Ilgiau slėpti buvo neįmanoma. Maunt-Vilkomo sa- 
vininkas turėjo prisipažinti, kad jaunuolis tikrai yra 
jo sūnėnas; bet jis tuojau pridūrė, kad Herbertas atvy- 
kęs visai netikėtai, net neperspėjęs jo. Tačiau Smisis 
žinojo daugiau, negu manė plantatorius; aišku, Voga- 

nu jts nepatikėjo ir pastskubino pradėti kalbą apie ką 
kita. 

Jaunuolis, slepiamas lyg kontrabandinė prekė, ži- 
noma, turėjo pažadinti mažų mažiausia smalsumą, jei 
ne užuojautą tiems, nuo kurių jis taip rūpestingai buvo 
slepiamas. 

Kaip tik taip ir atsitiko Ketei; su didžiausiu malo- 
numu išėjusi iš valgomojo, ji tučtuojau pasuko į savo 
kambarį, pro kurio langą buvo matyti altana. Ji tikėjo- 
si pro jį išvysti visoms jaunoms merginoms įdomią bū- 
tybę, vadinamą pusbroliu. Jos smalsumas buvo paten- 
kintas: pasislėpusi už grotelių, ji galėjo laisvai stebėti. 

Atsivėręs jai reginys nebuvo nemalonus. Kilnus jau- 
nuolio veidas, išdidi laikysena, grakštumas, kurio buvo 
kupini visi jo judesiai, noromis nenoromis kėlė jam pa- 
lankumą. Ketė žiūrėjo į jį sutelkusi dėmesį, ir nesupran- 
tamas, bet malonus jausmas vertė jos širdį stipriau 
plakti. 

Kelias akimirkas ji susikaupusi tyliai stebėjo. Pa- 
galiau atsigręžusi ji pratarė, nesvarstydama savo 
žodžių: 

— Juk jis gražus, tiesa, Jola? 

— Kas toks, misa? — paklausė tarnaitė, nesuvokda- 
ma, apie ką šeimininkė kalba, 

— Kas? Mano pusbrolis. 

— Nesuprantu, misal 

— Pažiūrėk čionai, Jola, ar matai aną jauną vyrą? 

— O, koks jis atrodo supykęs! 

— Supykęs 

— Taip, jis blaškosi kaip hiena narve. 

— Jam, tur būt, nusibodo laukti. Kaip spindi jo 
akys! Koks jis nepanašus į čionykščius jaunuolius! Ar 
ne tiesa, Jola, jis labai dailus? 

— Jo plaukai garbanojasi, kaip ir Kubisos, 

— Iš tikrųjų? Koks nuostabus tas Kubisa! Tu, ro- 
dos, nori ir toliau daryti palyginimus? 

— Kubisos oda tamsesnė, tačiau jie abu vienodo 
ūgio. 

— O taip, jis tikrai atrodo tarytum kažko įpy- 
kęs: Jis atvyko iš toli, o mano tėvas jį verčia taip ilgai 
laukti! O gal man nueiti pas jį, Jola? Juk čia nėra nie- 
ko blogo, juo labiau, kad jis mano pusbrolis. 

— Ką tai reiškia — pusbrolis, misa? 

— Beveik tas pat, kaip brolis. 

— O, Jola eitų pas brolį, nepaisydama jokių drau- 
dimų! 

— Kaip gaila, kad aš neturiu brolio! Aš taip pat 
neabejodama eičiau pas jį, bet pusbrolio visai nepa- 
žįstu... Kodėl tėvelis taip prieš jį nusistatęs? Aš pa- 
sielgsiu gerai, jei nueisiu pas jį: juk aš neturiu jokio 
pagrindo pykti ant jo. O be to, — patylėjusi pridūrė 
mergina, — jis atrodo toks nelaimingas! Kas gali Ži- 
noti, kiek laiko tėvas privers savęs laukti? Tas Monte- 
giu pavergė visą jo dėmesį... Taip, aš turiu eiti ir pa- 
sakyti jam, kad dar truputį pakentėtų. 

Užsimetusi ant pečių šerpę, jaunoji kreolė išėjo iš 
kambario ir nepastebimai prasmuko pro užpakalinę 
namo pusę, kad niekas negalėtų sutrukdyti jai žmoniš- 
kai pasielgti. 

XVIII 


SUSITIKIMAS 
Nulipusi nuo priebučio, mergina sulėtino žingsnius; 
jos eisena pasidarė baukštesnė ir ne tokia tikra, kaip 
būna žmonėms, kurie svyruoja, darydami kokį nors 
ryžlingą žygį. 


68 


Tačiau veikiai nugalėjusi savo neryžtingumą, Ketė 
nubėgo per sodą ir įėjo į altaną. 

Jaunuolis dar nebuvo visai atsikvošėjęs iš netikė- 
tumo, kai suglumusi gražuolė jį paklausė: 

— Sakykite, jūs mano pusbrolis? 

Tačiau į tokį naivų klausimą nepasigirdo greito at- 
sakymo. Tas, kuriam jis buvo taikomas, turėjo pirma 
įveikti savo jaudinimąsi, kurį sukėlė lipšnus tų Žodžių 
tonas. 

— O jūs mišsterio Vogano duktė? — atsakė jis 
pagaliau. 

— Taip. 

— Tuomet aš pasididžiuodamas galiu pasivadintl 
jūsų giminaičiu. Aš — Herbertas Voganas ir atvykau 
iš Anglijos. 

Šie keli žodžiai nuskambėjo kažkaip griežtai, ir mer- 
gina tai pastebėjo. Kilo šioks toks įtempimas, grėsęs 
pavirsti šaltumu, nes jaunoji kreolė galėjo pasijusti 
įžeista atsakymo, kuris taip mažai teatitiko jos pačios 
jausmus. 

Tačiau ji maloniai pasakė: 

— Tėvas gavo jūsų laišką, ir mes jūsų laukėme, 
bet ne šiandien, o rytoj. Leiskite man, pusbroli, pasvei- 
kinti jus laimingai atplaukus į Jamaiką. 

Jaunuolis žemai nusilenkė. Kete ir šį kartą nuliū- 
dino nepaprastas jo santūrumas. Ji suglumo ir nutilo. 

Tačiau Herberto širdis, šio lipšnaus balso veikiama, 
negalėjo ilgai išsaugoti savo ledinio apvalkalo; jaunuo- 
lis susigėdo savo šiurkštumo, tiek priešingo jo būdui, 
ir prašneko jau visai kitu tonų. 

— Dėkoju jums už gerus jausmus, — tarė jis. — 
Bet jūs, žavioji pussesere, net nepasisakote, kuo vardu. 

— Kotryna arba tiesiog — Ketė. 

— Kotryna! Šis vardas mūsų šeimoje dažnas. Tokį 
vardą turėjo mano tėvo motina, mūsų senelė. Jūsų mo- 
tina taip pat, rodos, buvo Kotryna? 

— Ne, ji vadinosi Kvescheba. 

— Koks keistas vardas! 

— Jūs taip manote? Seni žmonės, dirbantieji mūsų 
plantacijoje, iki šiol mane vadina Lili Kvescheba. Ta- 
čiau tai nepatinka mano tėvui, ir jis uždraudė mane 
taip vadinti. 

— Jūsų motina buvo angelė? 

— Ne, čiabuvė; ji mirė labai jauna, ir aš jos visai 
nepamenu. 

— Aš taip pat netekau motinos ankstyvoje vaikys- 
tėje, O jūs turite brolių ir seserų? 

— Deja, aš vienturtė duktė. 

— Deja? 

— Kai kada aš jaučiuosi tokia vienišal 

— Štai kaip! 

—- Beje, gal būt, dabar man bus kiek linksmiau: 
Misteris Smisis toks įdomus! 

-— Kas tasai misteris Smisisf 

—- Kaip, jūs jo nepažįstate? Juk judu atplaukėte tuo 
pačiu laivu! Bent tėvas man taip sakė. Jis nelaukė jūsų 
šiandien, tikėkite manimi! Bet kaip keista, kad jūs 
neatvažiavote kartu su Smisiu! Jįs suspėjo pietums: aš 
palikau jį su tėvu prie stalo. Ak, pusbroli, atleiskite, 
kad aš taip išsiblaškiusi: gal jūs dar nepietavęs? 

— Ne, bet tai neturi jokios reikšmės! Net ir badu 
mirdamas, aš atsisakyčiau nuo pietų tokiuose namuose, 
kur mane priimtų nenoromis, — pasakė Herbertas 
liūdnu balsu. 

— O, pusbroli, ką jūs kalbate! 

Tą akimirką triukšmingai atsidarė altanos durys, ir 
ant slenksčio pasirodė Loftusas Voganas. 

— Jūsų tėvas? 

— Kete, — piktai riktelėjo plantatorius, — ką tu 
čia veiki? Aš tavęs ieškau po visus namus. Smisis prašo 
tave paskambinti ką nors arfa. 

Iš aštraus tono ir tokio kreipimosi buvo matyti, kad 
Voganas per pietus gerokai išgėręs. 

— Bet, tėveli, argi jūs nematote savo sūnėno? 

— Eik, eik, sakau tau! — Neatsakęs į dukters klau- 
simą, Voganas uždarė duris ir nuėjo namo. 

— Aš turiu jus palikti, pusbroli! 

— Žinoma: jūsų laukia Smisis. 

— Jūs norite pasakyti — mano tėvas. 

— Kete! Kete! Ar tu eini pagaliau? — vėl sugriau- 
dėjo plantatorius. — Greičiau, sakau tau! 

— Jūs turite klausyti, mis Vogan! Sudie! 

„Mis Vogan! Sudie!“ Mergina norėjo pareikalauti, 
kad būtų paaiškinti šie žodžiai, smigtelėję jai į šir- 
dį, bet sode vis tebeskambėjo piktas jos tėvo balsas, 
ir jai liko tiktai paklausyti. 

Romaus priekaišto kupinomis akimis pažvelgusi į 
Herbertą, Ketė išėjo iš altanos. 


XIX 


ŠIURKŠTUS PRIĖMIMAS 


Jaunajai -kreolei išėjus, Herbertas svyravo, nežino- 
damas, ką daryti. | 

Visa, kas iki tol buvo įvykę, sustiprino jo įsitikini- 
mą, kad į jį žiūrima kaip į žmogų, per jėgą įsibrovusį 
į dėdės namus. Kaip pasibaigs būsimasis pasimatymas 

su Voganu, jam buvo aišku. Tikėdamasis naujų įžeidi- 
mų, iš pradžių jis norėjo iš tų nesvetingų namų pasi- 
šalinti, bet pagalvojęs nusprendė užbaigti viską iki 
galo: troškimas atkeršyti nustelbė kitus jausmus. 

Tačiau ar galėjo priekaištai paveikti tokią apdiržu- 
sią žŽmogystą, kaip Loftusas Voganas? Kokią reikšmę 
šiam išpuikėliui turėjo vargšo jaunuolio pasipiktini- 
mas? Herbertas nesitikėjo pasisekimo: jis tiktai troško 
išsitiesti visu ūgiu prieš tą, kuris visą laiką stengėsi jį 
pažeminti; troško, kiek įmanoma, išlieti jam savo 
panieką ir duoti laisvę rūstybei, kunkuliuojančiai jo 
širdyje. Jis nusprendė laukti. 

Staiga jis nugirdo tolimus arfos garsus. Užuot tai- 
kingiau jį nuteikusi, ši muzika jam pasirodė tikra pa- 
juoka; tačiau įsiklausęs jis pažino girdėtą motyvą: me- 
lodingas balsas dainavo sielvartingą romansą, kurio 
žodžiai taip atitiko dabartinę jo padėtį. 

„Liūdna mano dalia, — skundžiasi svetimšalis pa- 
laužta širdimi, — laukinė stirna ir plėšrusis vilkas turi 
miške savo užuolandą, o aš neturiu nei prieglobsčio, 
nei pastogės, neturiu namų nei tėvynės!“ 

Herbertas pažino, kad tai švelnus ir raiškus Ketės 
balsas. Ar ne jam dainavo jaunoji mergina? 

Jis vėl pasijuto nuramdytas ir pasirengęs atleisti 
nuoskaudą. Bet tokia nuotaika truko neilgai. Vos 
nuščiuvo paskutiniai melodijos garsai, nuskambėjo 
griausmingas dviejų vyrų juokas, o paskui sode su- 
dundėjo sunkūs žingsniai. Atsidarė altanos durys, ir 
Herbertas atsidūrė akis į akį prieš dėdę. 

Vogano veide negalėjai pastebėti nė menkiausio 
neseniai buvusios linksmybės pėdsako; jo skruostai 
buvo įraudę nuo vyno, kurio jis išgėrė daugiau, negu 

reikia, o kakta niūriai suraukta. Nepasisveikinęs, ne- 
padavęs rankos, jis šiurkščiai kreipėsi į jaunuolį: 

— Vadinasi, jūs mano brolio sūnus? 

Herbertas susitvardė ir atsakė kiek galėdamas ra- 
miau: 

— Visiškai teisingai. 

—- Kas gi jus paskatino atkeliauti į Jamaiką? 

—- Aš manau, kad laiškas, kųrį jūs gavote nuo ma- 
nes, pakankamai viską paaiškina. 


— Iš tikrųjų! — sušuko plantatorius, šiek tiek su- 
glumęs dėl tokio lakoniško atsakinėjimo ir griežto to- 
no. — Leiskite sužinoti, kokie jūsų planai? 


—- Aš jų neturiu. 

— Ar jūs mokate kokį nors amatą? 

— Deja, jokio. 

— Ir, žinoma, neturite jokio turto? 

—- Jūs teisingai spėjate. 

— Tai kaip jūs, meldžiamasis, manote užsidirbti 
duoną? 

Kaip tiktai pavyks. 

—- Prašinėdamas išmaldos, kaip jūsų tėvas, kuris 
visą gyvenimą sėdėjo man ant sprando? 

— Galite būti ramus, aš juo neseksiu. Jūs būtumėte 
paskutinis, į kurį aš kreipčiausi paramos. 

— Jūs stačiokas ir akiplėša! Kaip drįstate su ma- 
nimi taip kalbėti po visų tų nemalonumų, kurių man 
pridarėte?! 

—- Kokių nemalonumų? 

— Ką gi, jums tai menkniekiai — atplaukti čionai 
lyg elgetai, užėmus vietą apatiniame denyje? Maža to, 
jums dar reikėjo girtis, kad esate man giminė! Dabar 
visi žino, kad jūs mano sūnėnas! 

— Aš nesigyriau mūsų giminyste, — lėtai atsakė 
Herbertas, paniekinamai nusišypsodamas. — Jūs, ma- 
tyt, užsimenate mano pasikalbėjimą su tuo išsipusčiusiu 
dabita, prieš kurį jūs tūpčiojate? Jeigu aš būčiau pa- 
žinęs jus aną akimirką, kaip pažįstu dabar, tai būčiau 
gėdinęsis pavadinti jus savo dėde. 

— Nutilkite, meldžiamasis, nė žodžio daugiau! — 
viktelėjo plantatorius. — Tučtuojau lauk iš mano namų! 

— Aš pats ketinau tai padaryti ir pasilikau čia tik- 
tai todėl, kad pasakyčiau jums, ką apie jus manau. 

— Ak, štai kaip! Jūs norite mane mokyti! 

Jaunuolis jau buvo prideramai beatkertąs savo dė- 
dei, bet staiga kažką pamatė, ir tai netikėtai jį privertė 
pakeisti savo ketinimą. 

Jis išvydo žaviąją kreolę, stovinčią prie savo kam- 
bario lango už pusiau pakeltų grotelių; Ketė nerimau- 
dama sekė abu vyriškius. 

„Jis yra jos tėvas, — pagalvojo Herbertas, — ir iš 
meilės jai aš susivaldysiu.“ 

Ir, neatsakęs į paskutinį dėdės įžeidimą, jis tylė- 
damas išėjo iš altanos. 

— Sustokite, meldžiamasis! — riktelėjo jam plan- 
tatorius, šiek tiek nustebęs, kad taip pasibaigė jų pasi- 
kalbėjimas. — Pora žodžių, kol dar nenuėjote, jeigu jūs 
iš tikrųjų ketinate pasišalinti. 

Herbertas sustojo ir atsuko galvą. 

— Iš jūsų laiško aš sužinojau, — tęsė plantato- 
rius, — kad neturite pinigų; aš nenoriu, kad kas kal- 
bėtų, jog Loftusas Voganas palikęs giminaitį be para- 
mos. Šitoje piniginėje rasite dvidešimt svarų; imkite 
juos, bet su sąlyga: pirmiausia, tylėti apie tai, kas įvy- 
ko, o antra, niekam neprasitarti, kad jūs mano sūnėnas. 

Herbertas tylėdamas paėmė pasiūlytą dovaną, bet 


netrukus ant takelio žvyro sužvangėjo pažertos auksi- 
nės monetos, ir tą pačią akimirką prie Vogano kojų 
nulėkė tuščia piniginė. 

Paniekinamai žvilgtelėjęs į suglumusį plantatorių, 
Herbertas iš lėto nuėjo, o iš paskos jį lydėjo įsiutusio 
Maunt-Vilkomo savininko prakeikimai. Nepaisydamas 
plūdimo, jaunuolis žiūrėjo į langą, prie kurio neseniai 
stovėjo pusseserė. Grotelės dabar buvo kiek nuleistos. 
Jis veltui stengėsi žvilgsniu prasiskverbti pro tas gro- 
teles, — nieko negalėjo įžiūrėti. 

Jis paskutinį kartą atsigręžė į altaną: jo dėdė pasi- 
lenkęs rinko nuo žemės išžarstytas monetas. | 

Jaunuolis jau buvo bežengiąs prie vartų, bet užgir- 
do balsą, pašnibždomis tariantį jo vardą. 

Priėjęs prie namo kampo, iš kur, kaip jam atrodė, 
buvo" pašauktas, Herbertas viename lange pamatė Ketę. 

— Nepykite, pusbroli Herbertai! Mano tėvas kal- 
tas... Prisipažįstu, net labai jums nusikaltęs, tačiau 
šiandien jis truputį blogai nusiteikęs... Prašau jus, mie- 
las pusbroli, neširskite ant jo. 

Jaunuolis norėjo jau atsakyti, bet Ketė kalbėjo to- 
liau: 

— Jūs atsisakėte paimti nuo tėvo pinigų, bet turite 
priimti manuosius; tiesa, čia labai maža, tačiau paim- 
kite; jūs man suteiksite didelį malonumą. 

Nedidelis daiktelis švystelėjo ore ir nukrito ant že- 
mės žvangtelėdamas: prie Herberto kojų gulėjo maža 
šilkinė piniginė, perrišta žydru kaspinu. Jaunuolis ją 
paėmė ir valandėlę dvejojo. 

— Dėkoju, — tarė jis pagaliau susigraudinusiu bal- 
su, — dėkoju, pussesere, jūs man buvote gera... Gal 
būt, mes daugiau nebesimatysime. 

— Ak, nekalbėkite taip, pusbroli! 

— Žinoma, mes daugiau nebesimatysime, — pakar- 
tojo Herbertas. — Nežinau, kas manęs laukia, bet, kur 
aš beatsidurčiau ir kas man beatsitiktų, niekada nepa- 
miršiu jūsų užuojautos. Jums, žinoma, tokio skurdžiaus, 
kaip aš, ištikimybė nereikalinga... Tačiau atsiminkite, 
Kete Vogan, kad yra širdis ir ranka, kuria jūs galite 
visada pasikliauti. Dėkoju jums! — pakartojo jis; at- 
rIišdamas žydrą kaspiną nuo piniginės, kurią jis vikriai 
įmetė pro atdarą langą, ir, įsikišęs kaspiną į atlapo 
kilpelę, tarė: — Šis prisiminimas man brangesnis už 
visus jūsų tėvo turtus. Dar kartą sudie, pussesere! 

Žavingajai kreolei nė nespėjus vėl iš naujo prašyti 
ir bent žodžio pratarti, Herbertas išėjo iš sodo ir dingo 
už posūkio. 


XX 


DŽESIURONO FERMA 


Tuo metu, kai Maunt-Vilkome vyko aprašytieji įvy- 
kiai, ne mažiau svarbūs dalykai dėjosi Jokūbo Džesiu- 
rono plantacijoje; šalia savo pagrindinės vergų pirklio 
profesijos jis buvo taip pat ir fermos savininkas. 

Džesiuronas turėjo namą ne tik įlankos pakrantėje, 
kur pardavinėdavo negrus, bet ir kitą erdvų trobesį, ku- 
riame gyveno. 

Nupirkęs dvarą, senis verteiva nė nepagalvojo imtis 
žemdirbystės, viską palikdamas likimo valiai arba, ge- 
riau sakant, pasikliaudamas neišsenkamomis vešlios 
tropinės gamtos jėgomis. Cukrašvendres, kadaise ten 
vilnijusias savo viršūnėmis, pakeitė kiti želmenys, ir 
tai įvyko taip sparčiai, kaip yra būdinga pusiaujo aug- 
menijai. Milžiniški medžiai, glausdamiesi vienas prie 

kito, išdidžiai stiepėsi į dangų; beveik visas plotas tarp 
jų, kaip ir laukymės, buvo prižėlęs įvairių krūmokšnių 
ir keistų gėlių. 

Vidury dvaro riogsojo „pagrindinis namas“, visai 
nenusipelnęs tokio pavadinimo: tai buvo krūva įvairių 
trobesių — cukraus malūnai, negrų lūšnelės, arklidės 
ir sandėliai, aptverti siena, o dėl to viskas atrodė pa- 
našu veikiau į pataisos namus, negu į dvarininko so- 
dybą. 

Šis dvaras seniau buvo vadinamas „Laimės slėniu“ 
bet, atvykus naujajam savininkui, jį imta vadinti tie- 
siog Džesiurono ferma. 

Buvusiuose cukrašvendrių laukuose dabar augo sul- 
tinga žolė, puiki ganykla arkliams ir raguočiams. Pir- 
muosius augindamas cukraus plantacijai įdirbti, Oo 
antruosius penėdamas pardavimui, sumanus verteiva 
atrado savo dvare pelno šaltinį, ne menkesnį kaip 
uždarbis, kurį jis gaudavo iš vergų prekybos. 

Į senatvę kaskart vis labiau trokšdamas garbės ir 
norėdamas pamažu mesti gėdingą savo profesiją bei 
pakeisti ją kilnesniu verslu — ūkininkavimu fermoje, 
jis jau spėjo prasimušti į taikos teisėjus, — tai garbė, 
kurios jis susilaukė, žinoma, ne dėl savo dorovingumo, 
o dėl turtų. 

Jis turėjo ir trečią pajamų šaltinį — prekiavo prie- 
skoniais; pipirmedžių miškas, augąs kalnuotoje jo dva- 
ro dalyje, nereikalavo jokio rūpesčio: tereikėjo nuimti 
derlių ir apsaugoti žirnelius nuo gedimo. 

Džesiurono fermoje visada būdavo gyva ir judru. 
Arkliai ir raguočiai ganydavosi ir lakstydavo po lau- 
kymes bei gretimas pievas, prižiūrimi piemenų, beveik 
nuogų negrų. Giraitėse, kalvose, netildavo pipirus ren- 
kančių negrių kalbos ir dainos. Už aptvaro juodukai 

arklininkai prajodinėdavo ką tik pargintus Iš ganyklos 
jaunus arklius. 

Viduje aptverto ploto, kur stovėdavo skerdimui 
penimi jaučiai, mėsininkai kruvinomis rankomis tvar- 
kydavo kirvius ir kitus savo amato įrankius; čia pat 
valkiodavosi dideli perkarę šunys, tykodami mėtomų 
jiems atbrizgų, skardendami orą klaikiu kauksmu. 


Kitą dieną po nesėkmingos Džesiurono kelionės į 
Maunt-Vilkomą fermoje dėjosi gana keisti dalykai. 

Veiksmo vieta buvo užpakalinis kiemas, prieinąs 
prie pagrindinio pastato. Namas, kuriame gyveno senis 
su savo dukterimi, turėjo erdvią verandą į šio kiemo 
pusę. Priešais namus stovėjo trobesys be langų ir ka- 
minų, kurį galėjai palaikyti daržine ar klojimu. Tačiau 
pakako žvilgtelėti į jo vidų, kad įsitikintum klydęs taip 
spėdamas. Šioje daržinėje buvo kimšte susikimšę vi- 
sokių odos spalvų žmonės; vieni šių nelaimingųjų sė- 
dėjo, kiti stovėjo, treti gulėjo, surakinti poromis: tai 
buvo Džesiurono „sandėlis“. 

Nauja „prekių“ partija buvo gauta iš vergų pirklio 
laivo. Išmėtyti žemėje tušti moliūginiai buteliai ir me- 
diniai dubenėliai, kuriuose nebeliko nė kruopelės ry-“ 
žių, liudijo, kad maisto buvo duodama labai ribotai. 

Kieme galėjai pamatyti kitus vergus, laimingus, kad 
išvengė priplėkusio oro daržinėje, kuri vis dėlto geres- 
nis būstas kaip laivo triumas, į kurį jie buvo sugrūsti 
kelionės metu. 

Vergai būriavosi apie senius, praleidusius visą savo 
gyvenimą vergovėje; naujokai iš šių veteranų sužino- 
davo, kas jų laukia svetimoje padangėje. 

Kartkartėmis jų žvilgsniai krypo į verandą, tarytum 
ten turėjo įvykti kažkas nepaprastai įdomaus. 

Priešais namus vaikštinėjo du europiečiai įdegusiais 
veidais; kiekvienas prie šono buvo prisikabinęs ilgą 
špagą, o ant saito, pririšto prie odinio diržo, laikė po 
porą žiauriai atrodančių šunų. 

Abu tie vyriškiai buvo užraitytais ūsais, plikai nu- 
sikirpę, dėl to atšiaurūs jų bruožai atrodė dar žiauresni. 
Drabužiai, ginklai, kalba rodė ispanišką jų kilmę: tai 
buvo vadinamieji kasadorai — negrų gaudytojai 
iš Kubos salos. 

Čia taip pat vaikščiojo dar vienas vyriškis stora 
gelumbine striuke, raudona aksomine liemene, tokios 
pat spalvos kelnėmis, sukištomis į aukštus batus su 
ilgais pentinais. Jis dėvėjo šiaudinę skrybėlę, kuri, 
kaip ir kitos jo apdaro dalys, buvo gerokai apnešiota 
ir nuo visokių darganų nušiurusi. Tai buvo Raveneras, 
Džesiurono patikėtinis, jo fermos valdytojas. Po pa- 
žastimi jis turėjo savo valdžios ženklą — ilgą rimbą, 
su kuriuo niekada nesiskirdavo. Nenaudėlis niekada 
nepraleisdavo progos, duodamas nelaimingiesiems ver- 
gams pajusti visą šio baisaus įrankio jėgą. 


XXI 
UGNIES KRIKŠTAS 


Buvo arti vidurdienio, kai Džesiuronas ir jo duktė, 
išėję į verandą, atsisėdo prie turėklų, iš kur buvo ma- 
tyti visas kiemas; abu, matyt, laukė kažkokio įdomaus 
reginio; už jų stovintieji tarnai taip pat smalsiai žiū- 
rėjo žemyn. 

Laiptų apačioje kūrenosi ketinė krosnelė; trys ar 
keturi mulatai liūdnai žiūrėjo, kaip vienas jų kaitino 
ugnyje geležį. 

Juodieji žiūrovai, išskyrus naujai atvykusius afri- 
kiečius, iš savo patyrimo žinojo, ką reiškia visa šita 
ruoša. Ženklų įdeginimo procedūros nesiryžo pradėti 
be Džesiurono ir jo dukters, nes Raveneras žinojo, su 
kokiu malonumu jie abu dalyvauja šioje ceremonijoje. 

— Na, ką gi, misteri Ravenerail — riktelėjo Dže- 
siuronas, atsisėdęs į vietą. — Pradėkite štai nuo šitų, — 
pridūrė jis, rodydamas į būrį negrų, stovinčių kiemo 
kampe. 

Valdytojui davus ženklą, keletas senų negrų sučiu- 
po nelaiminguosius vergus; matydami įkaitintą geležį, 
jie drebėjo, o patys jaunieji spiegdami prašė pasigailėti. 

Tačiau iš jų maldavimų tik tyčiojosi ir kvatojo Dže- 
siuronas, nuo kurio, gėda net sakyti, neatsiliko ir gra- 
žioji Judita. 

Kieme pasklido svylančios mėsos kvapas, nuo bai- 
saus skausmo nuskardėjo šiurpūs klyksmai, ir opera- 
cija baigėsi: vergams ant krūtinės buvo įdeginti ženk- 
lai, kuriuos jie turėjo nešioti iki grabo lentos. 

Po jų ėjo džolofų! grupė. Šie elgėsi visai kitaip. 
Išdidūs Afrikos kariai patys atstatinėjo krūtines, pd- 
niekinamai žvelgdami į kankinimo įrankį. Pats jauniau- 
siasis išplėšė iš budelio rankų įkaitintą geležį ir prisi- 
spaudė prie apnuogintos krūtinės; svylanti mėsa su- 
čirškė, liudydama, jog ženklas atsispaudė kaip reikiant, 
o džolofas tvirtu žingsniu sugrįžo į vietą. 

Buvo padaryta trumpa pertrauka; tačiau drama ne 
tiktai nepasibaigė, o vos tik prasidėjo. 

Raveneras priėjo prie Džešiurono ir trumpai su juo 
pasišnekėjo. 

— Ką dabar? — paklausė valdytojas. — Man- 
dingus? 


1! Negrų gentis, gyvenusi netoli Senegalo, 

— Juos arba princą,-vis tiek. 

— Ne, pirmiau princą, — įsikišo Judita. — Atves- 
kite jį, Ravenerai! Man įdomu pažiūrėti, kaip jo dide- 
nybė išlaikys ugnies bandymą. 

Valdytojas, vykdydamas tą įsakymui lygų norą, 
perėjo kiemą ir atidarė duris į sandėliuką, atskirtą nuo 
daržinės, kurioje buvo kiti vergai. 

Po valandėlės jis iš ten išvedė žmogų, iš kurio dra- 
bužių sunku būtų atpažinti, kad tai jaunasis felachas, 
atplaukęs vergų pirklio laivu. Tačiau išdidi jo laiky- 
sena nė kiek nepasikeitė; tiktai jo akys, degančios kaip 
dvi žarijos, įsmigo į Džesiuroną ir žiauriąją gražuolę, 
sėdinčią greta tėvo. 

Praslinko dar akimirka. Vėl sučirškė svylanti mėsa: 
princas Cingvis tapo Džesiurono vergu. 

Tik dabar jaunuolis suvokė baisią tiesą; jis veria- 
mai suriko ir, niekam nespėjus jo sulaikyti, užbėgo į 
verandą ir pačiupo vergų pirklį už gerklės. Abu par- 
virto ant žemės, ir tarp jų užvirė žiauri kova. Džesiu- 
rono laimė, kad jo auka buvo beginklė, kitaip jis ne- 
būtų išvengęs mirties. Raveneras ir du ispanai puolė 
jam padėti ir vos-ne-vos išplėšė leisgyvį Džesiuroną iš 
tvirtai įsikibusių felacho rankų. 


— Užmuškit jį, užmuškit jį! — sušvokštė vergų 
pirklys, vos tiktai spėjęs atgauti kvapą. — Bet ne, 
ne, — tęsė jis, — pirma reikia jį nubausti! 

— Nuplakti rimbais tą laukinį! — pridūrė Judi- 


ta. — Reikia pavyzdingai jį pamokyti, kitaip -dar kiti 
pakels maištą! 

— Ji teisingai sako, Ravenerai! Atskaitykite jam 
šimtą kirčių, tik negailėkite, nors jis ir princas! 

— Nesirūpinkite, — atsakė valdytojas, — jis gaus, 
kas jam priklauso! 


6. Jamaikos maronai 

Po to įvykusi scena buvo dar baisesnė negu pirma. 
Jaunąjį felachą pririšo prie stulpo vidury kiemo, ir 
budelis iš visų jėgų ėmė jį plakti baisiu kvirtu!; šim- 
tąjį smūgį bekertant, nelaimingasis, paplukęs krauju, 
susmuko prie stulpo. 

Šio kankinimo metu verandoje sėdintieji neparodė 
nė mažiausio gailesčio. Tėvas ir duktė, matyt, net kaž- 
kaip barbariškai mėgavosi šiuo reginiu; tačiau nei 
vienas, nei kitas dar nebuvo patenkinti: Džesiuronas 
ženklu įsakė atvesti mandingus. 


XXII 
TANKUMYNE 


Palikęs nesvetingą dėdės pastogę, Herbertas Voga- 
nas nužingsniavo per plantacijos krūmynus ir atsidūrė 
dešiniajame kalno šlaite. 

Niūrių ir neramių minčių aepniktas, jis nutarė pa- 
sukti į šalį nuo didžiosios alėjos. Slegiamas ką tik pa- 
tirto įžeidimo, jis nenorėjo pakliūti į akis nei tarnams, 
nei juo labiau jų šeimininkams, kurie galėtų jį pama- 
tyti pro langą. 

Pasiekęs terasos kraštą, jis perlipo gana žemą tvo- 
rą, kuri skyrė plantaciją nuo kaimyninių valdų, ir ėmė 
kopti šlaitu, ištisai apaugusiu pipirmedžiais. 

Padėtis, kurioje Herbertas atsidūrė, buvo perdaug 
rimta, ir jis negalėjo atsiduoti tuščioms svajonėms. Pir- 
miausia jam reikėjo nusiraminti ir susikaupti. Po šiokių 
tokių pastangų jam tai pavyko. 

Užkopęs į kalno viršūnę ir prieš leisdamasis toliau 
eiti neįžengiamu mišku, plytinčiu kitame šlaite, jis pa- 


* Didžiulis bizūnas, kuriuo vergvaldžiai plakdavo vergus. 


82 


noro dar kartą pažvelgti į užpakalyje likusį baltą namą 
su želiomis grotelėmis, ir tame jo atsisveikinimo žvilgs- 
nyje buvo daugiau liūdesio ir apgailestavimo kaip rūs- 
tybės ir neapykantos. 

Juo giliau jis žengė į tankumyną, juo labiau jo 
veidas niaukėsi ir nerimo. Kur jam reikėjo eiti ir ką 
veikti? Vienintelė mintis, kuri jam atėjo į galvą, — 
tai grįžti į Montego Bėjį, apsinakvoti kokioje nors 
skurdžioje lūšnoje ir laukti, kol jam bus sugrąžintas 
kuklus bagažas, kuris dar net nebuvo atgabentas į 
Maunt-Vilkomą. Nieko kito jis negalėjo sugalvoti. 

Iš pradžių jis ėjo beveik aklai, nesirūpindamas 
kryptimi; jį lengvai galėjai palaikyti žmogumi, klajo- 
jančiu be aiškaus tikslo. 

Tačiau Herbertas turėjo galvoje, kad taip keliau- 
damas pagaliau išeis į kelią, kuriuo buvo atjojęs į 
Maunt-Vilkomą; tada, pasiekęs upelį, per kurį jau buvo 
kartą persikėlęs, jis be vargo iki nakties patektų į 
miestą. 

Visą laiką žengdamas į priekį po tankiu lapijos 
stogu, jis nepastebėjo, kad saulė jau krypsta į vaka- 
rus; bet jeigu įžulnūs besileidžiančio šviesulio spin- 
duliai ir būtų prasiskverbę pro medžių šakas, Hei!+ rto 
padėtis nė kiek nebūtų pagerėjusi, nes jaunuolis iš pat 
pradžių buvo pasukęs priešinga kryptimi. Įsitikinęs 
savo klaida, jis vis dėlto nenusiminė. Negi jis toks 
jau tikras, kad mieste ras nakvynę, visai neturėdamas 
pinigų? Ar ne išmintingiau būtų pasinaudoti prieglobs- 
čiu, kurį jam siūlo gamta po tankiašakiu milžinišku 
vilnamedžiu? 

Saulė jau leidosi. Laukymės pakraštyje augančio 
vilnamedžio lapai ėmė dažytis purpuru. Jaunuolis tai 
pastebėjo; svarstyti nebuvo ko: tamsoje ieškoti kelio 

būtų tiesiog beprotybė. Herbertas nutarė pernakvoti 
po vilnamedžiu; milžiniško medžio šakose jau buvo 
atsivėrusios sėklidės, ir apačioje, žemėje, gulėjo storas 
medvilnės sluoksnis, siūlydamas keleiviui paruoštą 
guolį. 

Liko išspręsti vakarienės klausimą, kuris tačiau 
buvo ne toks lengvas. Nuo pat ryto Herbertas tebuvo 
suvalgęs gabalėlį sūdytos mėsos ir menką jūreiviškų 
sausainių davinį. Alkis ėmė gana smarkiai jį kamuoti. 
Vos įžengęs į girią, Herbertas jau dairėsi, ar nepapuls 
jam koks nors paukštis, bet nieko neužtiko. Dabar, su- 
radęs prieglaudą nakčiai, jis galėjo laisviau pasiieškoti 
maisto. Tuo metu paprastai skraido apuokai, ir alka- 
nas jaunuolis nebūtų atsisakęs pavakarieniauti net 
tokia neskania mėsa. Jis jau buvo benustojąs vilties, 
bet staiga jo žvilgsnis krito į medį, kuris, jo manymu, 
turėjo jį išgelbėti iš sunkios padėties. 

Už kelių žingsnių nuo vilnamedžio augo kitas girios 
milžinas, turįs kokį šimtą pėdų aukščio. Jo liemuo 
buvo gludus kaip marmurinė kolona, o viršūnėje siū- 
bavo tanki žalių Žžvilgančių lapų vėduoklė, gražiai 
svirdama tartum stručio plunksnos. 

Herbertas buvo girdėjęs apie arekos palmę, žinojo, 
kad jos viršūnėje ne vienas keliautojas išsigelbėjo nuo 
bado mirties. Tačiau jis, aišku, niekada nebūtų suge- 
bėjęs įsikarti šiuo lyg nupoliruotu kamienu į viršų, 
jeigu ne didelė juoda liana, kuri augo palmės papėdėje 
ir kilo iki pat jos viršūnės. Tiktai pasinaudojant liana, 
buvo galima pamėginti įlipti į areką. Atrėmęs šautuvą 
į vilnamedžio kamieną, Herbertas nelabai sunkiai 
įsliuogė į medžio viršūnę ir, praskleidęs lapus, rado 
jaunų pumpurinių auglių, kurių kaip tik ieškojo. Peiliu 
nupiovęs keletą auglių, jis numetė juos žemėn ir pa- 

skubėjo nusileisti iš palmės. Su malonumu pavakarie- 
niavęs žalių, bet gležnų ir skanių lapų, jis suklojo tarp 
vilnamedžio šaknų keletą glėbių vatos ir atsigulė į šį 
improvizuotą guolį, kuris kitomis aplinkybėmis jau- 
nuoliui gal būtų atrodęs kaip puiki lova. 


XXIII 
MEDIS-TVENKINYS 


Naktis buvo nepaprastai šilta; vis dėlto, jei oras 
būtų pasitaikęs ir šaltesnis, Herberto gultas „vis tiek 
būtų jį sušildęs; tačiau, nors guolis buvo ir patogus, 
jaunuolis miegojo nelabai ramiai: praėjusios dienos 
įvykiai ir rūpesčiai dėl ateities negalėjo nesukelti slo- 
gių sapnų, ir jis nubudo vos auštant. 

Kai jis pravėrė akis, laukymė skendėjo melsvose 
sutemose, ir virpą arekos lapai buvo nuspalvinti pir- 
mųjų tekančios saulės spindulių; bet tuo metu, kai 
aušros purpuras spalvino aukštesniųjų medžių vir- 
šūnes, apačioje viską dar gaubė pilkšvos ūkanos. 

Herbertas pirmiausia nuvalė nuo savo drabužių pri- 
kibusią vatą, o paskui jau ėmė galvoti apie tolimesnę 
kelionę. Alkis kankino dar labiau kaip vakar, o jam 
numalšinti jaunuolis teturėjo vakarienės likučius, ku- 
riais sunku buvo pasisotinti. Tačiau noromis nenoromis 
teko tuo pasitenkinti. Netrukus atsirado kitas, dar la- 
biau kankinąs poreikis — troškulys. Kurį laiką jaunuo-' 
lis veltui vargo, ieškodamas vandens po medžiais, bet 
paskui staiga atsiminė, kad vakar, įlipęs į palmę, matė 
žvilgant vandenį ant viršutinių šakų tame vilnamedyje, 
po kuriuo nakvojo. 

Vilnamedžio, kaip ir daugumos tropinių medžių, ka- 
mienas buvo visas apkibęs parazitiniais augalais, tarp 
kurių didžiulė liana, tartum visiškai suaugusi su me- 
džiu, kilo iki pat jo viršūnės. Tarp tankių jos lapų 
ryškiai raudonavo žiedų vainikėliai, kyšą iš erdvių tau- 
relių, panašių į makštis. Taigi Herbertui ir buvo pasi- 
rodę, kad tuose žaliuose induose mirga sidabriniai 
vandens klaneliai. 

Jis nutarė patikrinti, ar taip yra iš tikrųjų. Apsi- 
vyniojusios aplink vilnamedį lianos šakos buvo pakan- 
kamai tvirti atramos taškai, o kadangi jos buvo įstri- 
žos, tai jaunuolio uždavinys dar labiau palengvėjo. 
Herbertas netrukus prilipo pirmąjį vilnamedžio išsiša- 
kojimą; jis neapsivylė: lapų įdubose buvo susidarę 
natūralūs lietaus ir rasos pripildomi rezervuarai, kurių 
dėl tankios lapijos negalėjo išgarinti saulės spinduliai. 

Jam priartėjus, iš kabančio tvenkinio stryktelėjo 
didžiulė žalia varlė ir, šokinėdama nuo šakos ant šakos, 
netrukus pranyko lapų tankmėje. Herbertas naktį buvo 
girdėjęs šio keisto roplio balsą, sumišusį su kitais miš- 
ko garsais, ir per miegus palaikęs jį su audra kovojan- 
čios „(Okeano nimfos“ laivavirvių girgždesiu. 

Numalšinęs troškulį, jis atsisėdo ant storos šakos, 
norėdamas truputį atsikvėpti. 

— Dėkoju jums, puikieji medžiai! — sušuko jis. — 
Jūs svetingesni už salos gyventojus! Nakvynė po jūsų 
šakomis — vien malonumas. Kaip būtų nuostabu čia 
pasilikus amžinai, nekalbant jau apie. tai, kad šiose 
giriose galima laisvai medžioti! O kokių puikių čia, tur 
būt, yra laukinių paukščių ir žvėrių! Bet ką aš matau? 
Elnias? Ne. Šernas? Taip. Trumpos stačios ausys, raus- 
vi šeriai, pailgas snukis, aštrios iltys... 

Tai iš tikrųjų buvo šernas. Pasirodžius žvėriui, Her- 
bertą paėmė apmaudas. Kokia nesėkmė: juk jis sėdi 
viršuje be šautuvo! 

Jaunuolis labai norėjo išlipti iš medžio ir pasiimti 
šautuvą, bet suprato, kad taip neišvengiamai pabaidytų 
žvėrį, todėl nutarė pasitenkinti tik iš viršaus stebėda- 
mas laukinį miškų gyventoją. 


XXIV 


ŠERNO MEDŽIOKLĖ 


Šernas priėjo prie Herberto pusryčių likučių — prie 
keleto arekos lapų — ir ėmė juos ryti, mataškuodamas 
uodega ir kriuksėdamas iš pasitenkinimo. 

Staiga žvėris striktelėjo ir baimingai, o gal ir gra- 
sinamai sužviegė, net šeriai ant jo nugaros pasišiaušė. 

Herbertas žvalgėsi, ieškodamas jo priešininko, bet 
nieko nepastebėjo. Tačiau šernas, tur būt, kažką pa- 
matė ar išgirdo, nes buvo pasiruošęs sprukti. Tą aki- 
mirką per mišką nuaidėjo šūvis, ore suzvimbė kulka, 
ir šernas, baisiai kriokdamas, parvirto ant nugaros; iš 
vienos jo kulšies pasipylė kraujo čiurkšlė. 

Bet jis tuojau pat pašoko ant kojų ir įsispraudė tarp 
dviejų ditižiulių vilnamedžio šaknų — kaip tik toje 
vietoje, kur nakvojo Herbertas. Taip apsaugotas iš 
abiejų pusių ir iš užnugario, žvėris stovėjo nejudėda- 
mas ir dusliai kriuksėjo. 

Iš krūmų išėjo vyras, ginkluotas trumpu kalaviju. 
Keliais šuoliais peršokęs aikštelę, jis atsidūrė priešais 
vilnamedį, kur tarp jo ir įnirtusio žvėries užvirė žūt- 
būtinė kova. 

Nors ir sužeistas, šernas, matyt, neprarado jėgų, ir 
medžiotojui prireikė vikriai suktis, kad išvengtų bai- 
singų jo ilčių. 

Abu priešininkai pakaitomis puldinėjo vienas kitą; 
grumtynės truko keletą minučių. Jaunasis anglas gyvai 
susidomėjęs sekė visus tų grumtynių veiksmus, bet 
pats vengė pasirodyti. 

Pagaliau medžiotojas stvėrėsi gudrybės, leidžian- 
čios kirsti priešui paskutinį smūgį. 

Stengdamasis sužeisti savo priešą, šernas nejučio- 
mis išlindo iš slėptuvės, arba, tikriau sakant, medžio- 
tojas, apsimesdamas nekcnorįs toliau kovoti, pamažu 
išviliojo žvėrį iš užuolandos. 

Staiga, šernui dar nespėjus suvokti, ką priešas ke- 
tina daryti, žmogus puolė pirmyn ir vienu šuoliu atsi- 
dūrė tarp vilnamedžio šaknų. 

Žvėris prarado saugią poziciją, bet medžiotojas, 
matyt, nedaug ką telaimėjo; tačiau, nedavęs laiko šer- 
nui atsigręžti, jis įsmeigė jam tarp šonkaulių peilį iki 
pat rankenos. 

Šernas krito, baisiu žviegimu skardendamas visą 
apylinkę. Kraujas pliūptelėjo iš žaizdos ir raudonai nu- 
dažė vatinį guolį, kuriame buvo miegojęs Herbertas. 

Jaunuolis jau norėjo lipti žemyn, bet viena mintis 
sulaikė jį medyje. Priešais stovįs vyras jį sudomino 
savo keista išvaizda. Jis buvo beveik tokio pat amžiaus 
kaip Herbertas. Drąsūs jo veido bruožai darė nepapras- 
tai malonų įspūdį. Rusva odos spalva buvo ne tokia 
tamsi kaip .mulato; atsikišęs gražios formos smakras 
slėpė pernelyg didelį veido apvalumą, o stiprus raume- 
ningas sprandas rodė didžiulę fizinę jėgą. 

Šio žmogaus gyslose tekėjo, tur būt, maišytas afri- 
kiečių ir kaukaziečių kraujas: tai, pirmiausia, rodė 

tankios ir juodos lyg derva garbanos, pusiau prideng- 
tos galvos apdangalu, kurį Herbertas iš pradžių palaikė 
čalma. Geriau įsižiūrėjęs, anglas pamatė, kad tai ryški 
dryžuota skepeta, sumaniai parišta kaip tiurbanas. 

Medžiotojas vilkėjo mėlynu medvilniniu palaidi- 
nuku, plonais baltais marškiniais atlapa krūtine, tokios 
pat, kaip palaidinukas, spalvos kelnėmis ir avėjo bui- 
volo odos batais. 

Jis buvo apsikarstęs diržais, besikryžiuojančiais 
jam ant nugaros; ant dviejų diržų dešinėje kabojo me- 
džioklinis krepšys, parakinė ir talpi gertuvė, apipinta 
karklų vytelėmis. Kairėje maskatavo riestas ragas, Že- 
miau prie šlaunies kabojo tuščios makštys, o pats gink- 
las, nuo kurio tą akimirką lašėjo kraujas, buvo me- 
džiotojo rankoje. 

Šis ginklas buvo garsioji mačetė — pusiau kala- 
vijas, pusiau durklas, kurį galima užtikti kiekvienoje 
Pietų Amerikos lūšnoje, nuo Kalifornijos iki pat 
Ugnies Žemės; žodžiu, visur, kur tiktai buvo pražy- 
giavę ispanai, medžiotojai ir valstiečiai saugo mačetę 
kaip relikviją, primenančią jiems pirmuosius Naujojo 
Pasaulio užkariautojus. 


XXV 
BĖGLYS 


Tą akimirką, kai šernas krito nukautas, jo nugalė- 
tojas, iki tol neturėjęs laiko apžiūrėti vietovės, staiga. 
pastebėjo į medį atremtą Herberto šautuvą, o kiek 
toliau — žvėries dar nesuėstus jo pusryčių likučius. 

— Oho! — šūktelėjo jis stebėdamasis. — Šautu- 
vas! Tur būt, koks nors pabėgęs vergas jį pavogė iš 

„savo šeimininko. Bet kodėl jis paliko ginklą? Kodėl 
pasišalino iš: čia? Žinoma, ne dėl šerno, — jis bus nu- 
ėjęs dar gyvuliui nepasirodžius. Karamba!, tai būtų 
buvęs puikus laimikis! Kaip aš jo nemačiau? Ir kur jis 
galėjo nueiti? Bet kas čia? Bėglys, tur būt, grįžta šau- 
tuvo. Po velnių! Kokia nelaukta sėkmė! Ir taip anksti! 
Sugauti vergą — juk tai tikras ir geras uždarbis. 

Medžiotojas atsargiai pasislėpė tarp šaknų ir, už jų 
lindėdamas, nejudėjo, tartum laukdamas kažko prisi- 
artinant. į 

Būdamas aukštai medyje, Herbertas galėjo aiškiai 
matyti kitą ateinantį Žmogų. 

Tai buvo bronzinės odos, juodais susitaršiusiais 
plaukais jaunuolis. Rusvas jo veidas buvo sudraskytas, 
ant kūno raudonavo naujos kirčių žymės. Šiurkštūs 
drobiniai marškiniai buvo aptaškyti krauju, o ilgus 
raudonus ruožus ant nugaros neabejotinai buvo palikęs 
rimbas. Būdas, kuriuo jis judėjo, buvo ne mažiau keis- 
tas, kaip ir drabužiai: tą akimirką, kai jį pamatė anglas, 
jis nepaprastų greitumu ropojo keturpėsčias, ir iš to 
galėjai spręsti, kad jis gelbstisi nuo persekiotojų. 

Tas spėjimas buvo teisingas: vos pasiekęs laukymę, 
bėglys pašoko ant kojų ir iš visų jėgų pasileido bėgti 
prie vilnamedžio. 

Ko jis norėjo? Be abejonės, jis tikėjosi pasislėpti 
tarp milžiniško medžio šakų ir pabėgti nuo savo perse- 
kiotojų. Taip bent galvojo Herbertas. 

Medžiotojas, priešingai, įsivaizdavo, kad bėglys at- 
skuba šautuvo, — tiek tolima jam buvo mintis, kad 
tikrasis ginklo savininkas sėdi ties jo galva, vilname- 
džio šakose. 

Po kelių sekundžių bėglys atsidūrė prie medžio. 


1 Ispaniškas keiksmažodis. 

— Stok! — riktelėjo medžiotojas, netikėtai išlįsda- 
mas iš užuolandos ir pastodamas kelią. 

Bėglys parkrito ant kelių, sukryžiavo rankas ant 
krūtinės ir pasakė nežinoma kalba keletą sakinių, iš 
kurių Herbertas suvokė tiktai žodį „alachas'“. 

Medžiotojas, matyt, taip pat nesuprato bėglio, bet 
visa nelaimingojo laikysena gana aiškiai rodė, kad jis 
maldauja pasigailėti. 

— Karamba! — šūktelėjo medžiotojas, truputį pasi- 
lenkdamas ir apžiūrėdamas inicialus J. D., išdegintus 
ant bėglio krūtinės. — Nesistebiu, kad su tokiu įspau- 
du mėginai bėgti! Vargšas! Jie dar uoliau išgražino 
jam nugarą! 

Ir, pakėlęs vergo marškinius, keletą minučių apžiū- 
rinėjo jo pečius-ir nugarą: visas kūnas buvo suraižytas, 
lyg jį būtų kas anatomiškai tyręs. 

Bėglys vėl ėmė maldauti, ir iš jo kalbos galėjai tik 
suprasti, kad jis prašo apsaugos nuo kažkokio dar ne- 
matomo priešo. Medžiotojas, be abejonės, buvo įgijęs 
savo belaisvio pasitikėjimą. 

— Jie tave vejasi, tiesa? Gerai, tegu pasirodo! Jie 
tiktai veltui gaišta; juk atlyginimas turi tekti man, o 
ne jiems. Vargšas! Man visiškai nesinori atiduoti tave 
jiems į rankas, ir jeigu ne įstatymas, aš su panieka 
atsisakyčiau nuo šlykščių pinigų! O, štai jiel Šunys! Aš 
girdžiu pėdsekius lojant. Tai Džesiurono gauja! Čionai, 
drauge! 

Ir jaunuolis beveik jėga nusitempė paskui save 
bėglį, norėdamas jį paslėpti tarp vilnamedžio šaknų. 

— Sėdėk čia, — tarė jis, — o aš atsistosiu priešais. 
Stai tau šautuvas. Jis, matyt, užtaisytas. Tikiuosi, kad 
tu sugebėsi juo pasinaudoti. Nešauk, kol nebūsi tikras, 
kad pataikysi! Mums brangi kiekviena kulka, jei no- 

rime apsiginti nuo ispaniškų šunų, kuriems mudu vie- 
nas. nuo antro visai nhesiskiriame. Karamba! Štai jie! 

Tikrai, du didžiuliai šunys iššoko iš krūmų, supan- 
čių laukymę. Kruvini jų snukiai rodė, kad jie maiti- 
nami žalia mėsa; baisūs jų dantys buvo panašūs į šer- 
no iltis. 

Tie šunys, matyt, neturėjo savisaugos instinkto. 
Nesiliaudami loti ir unkšti, nė akimirkos nestabtelėję, 
abu didžiuliais šuoliais puolė prie nužiūrėtos aukos. 

Pirmasis užsismeigė ant mačetės, kurią buvo atsta- 
tęs tamsiaodis medžiotojas, o antrasis, šokęs prie bėg- 
lio, gavo į krūtinę visą užtaisą ir, kaip ir pirmasis, 
krito negyvas. 


XXVI 


NEĮVYKUSIOS KAUTYNĖS 


Sėdėdamas medyje, Herbertas jau ėmė galvoti, kad 
visa tai jis tik sapnuoja. Tačiau drama dar nebuvo pri- 
ėjusi atomazgos. Iš belaisvio gestų ir medžiotojo žodžių 
jis suprato, kad ruošiamasi antrajam veiksmui, ir iš 
abiejų tragedijos dalyvių pozų buvo galima spręsti, 
kad veiksmo vieta liks ta pati. 

Tačiau nieko ypatingo dar nebuvo atsitikę, ir Her- 
bertas neturėjo pagrindo atsisakyti griežto neutraliteto; 
laukdamas tokio įvykio, kuris jį priverstų įsikišti į 
dramą, jis nutarė pasitenkinti žiūrovo vaidmeniu. 

Jis jau buvo aprimęs su ta mintimi, bet staiga jo 
dėmesį patraukė trys nauji personažai. 

Pirmasis, tikriausiai viršininkas, buvo aukšto ūgio 
vyras juoda barzda, raudona pliušine liemene ir auli- 
niais batais su ilgais pentinais; kiti du, gana liesi, dry- 

žuotais marškiniais ir kelnėmis, sekė paskui jį; plačia- 
brylės palmių lapų skrybėlės dengė tamsius abiejų 
ispanų veidus. 

Juodabarzdis turėjo šautuvą ir pistoletus; jo paly- 
dovai neturėjo šaunamo ginklo, bet kiekvienas laikė 
rankoje mačetę. 

Visi trys sustojo priešais medį. Pamatę negyvus 
pėdsekius, abu ispanai be galo nustebo. 

Pirmasis prašneko tas vyras, kuris atrodė virši- 
ninkas. 

— Kas čia per velniava? — suriko jis, paraudęs iš 


pykčio. — Ir kas tu toks, kad išdrįsai kištis į mūsų 
reikalą? 

— Prakeikimas! Jis užmušė mūsų šunis! — suriau- 
mojo vienas ispanas. 

— Po šimts velnių! Jis užmokės už tai! — pritarė 
jo draugas. 

.— Štai kaip? — atsiliepė medžiotojas taip ramiai 


ir šaltai, jog Herbertas iš karto pasijuto jo šalininku. — 
Jeigu aš nebūčiau jų užmušęs, jie būtų mane sudraskę. 

— Netiesa! — atkirto ispanas. — Jie tavęs nebūtų 
lietę, nes buvo labai gerai dresiruoti! Šunys vijosi tik 
antai jį. Kodėl tu jį paėmei į savo globą? Tai ne tavo 
reikalas! 

— Klysti, drauguži! Kaip tik mano reikalas jį sau- 
goti, nes jis mano belaisvis. 

— Tavo belaisvis? — pakartojo anas paniekinamu 
tonu. 

— Žinoma, todėl aš ir nenorėjau, kad šunys jį su- 
draskytų. Už negyvą man būtų davę tiktai du svarus, 
O už gyvą gausiu dvigubai. Ką jūs į tai pasakysite, 
džentelmenai? 

—- Mes neketiname toliau klausytis tavo kvailų 
pliauškalų. Aš numanau, kas tu esi, ir pranešu tau, jog 
neturi teisės kištis į šį reikalą. Šis pabėgęs vergas pri- 
klauso Jokūbui Džesiuronui, o aš — Džesiurono val- 
dytojas. Bėglys sugautas mano šeimininko žemėje, ir 
tu neturi teisės jį laikyti savo belaisviu, o juo labiau 
reikalauti atlyginimo. Na, ar atiduosi jį mums, ar net 

Ir visi trys pažengė į priekį: vienas — su pistoletu, 
o kiti du — mojuodami savo mačetėmis ir pasiruošę 
jomis kautis. 

—- Pamėginkite! — riktelėjo medžiotojas, duodamas 
vergui ženklą pasiruošti gintis. — Bet žinokite, kad 
pirmasis, kuris jį palies, tuojau pat žus, nors jūs esate 
trys, o Mūsų, galima sakyti, tik pusantro, nes šis pasi- 
gailėtinas padaras vargu ar begali kautis. 

— Trys prieš du! — šūktelėjo jaunasis anglas, iš- 
šokdamas iš medžio. — Aš to neleisiu! — Ir jis tuoj 
pat atsistojo greta bėglio, išsitraukė iš kišenės pisto- 
letą ir atlaužė gaiduką, aiškiai ketindamas prireikus 
šauti. 

— O kas jūs toks, gerbiamasis? — paklausė valdy- 
tojas taip išdidžiai, kaip tokiu momentu begalėjo. — 
Koks gi čia baltasis, kuris drįsta laužyti vietinius įsta- 
tymus? Jūs, gerbiamasis, privalote žinoti kodeksą ir 
atsakysite už savo veiksmus. 

— Jei nusižengiu įstatymams, — atšovė Herber- 
tas, — aš atsakysiu teisme, bet norėčiau žinoti, kokį 
straipsnį pažeidžiu? 

— Jūs padedate slėpti vergą. 

— Netiesa! — įsikišo medžiotojas. — Bėglys jau 
anksčiau mano buvo paimtas į nelaisvę, ir aš tvirtinu, 
kad šis džentelmenas, kurį aš pažįstu tiek pat, kiek ir 
jūs, visiškai neprisidėjo prie jo pabėgimo. 

— Liaukis! — atkirto valdytojas. — Tavo žodžiai 
mums neturi jokios reikšmės. Mūsų šunys jau susekė 
tą vyruką, ir jis bus mūsų, kad ir kaip tu stengtumeis; 
jis priklauso mums, tai mūsų grobis, ir aš tau įsakau 
atiduoti jį tuojau pat! 

— Iš tikrųjų? — pašaipiai paklausė medžiotojas. 

— Taip, aš reikalauju Jokūbo Džesiurono vardu! 

— (O aš nė nemanau atiduoti! 

— Tu griežtai atsisakai? 


— Atsisakau. 
— Gana, tų tučtuojau pasigailėsi! O jūs, — tęsė 
Džesiurono atstovas, kreipdamasis į Herbertą, — jūs 


atsakysite už savo įsikišimą teisme. Būkite ramus, mes 
dar pasimatysime! 

— Tai susitikimas, kurio aš mielai išvengčiau! — 
atsakė Herbertas, aiškiai tyčiodamasis iš juodabarz- 
džio. — Aš dar niekada nemačiau tokio šlykštaus snu- 
kio ir neturiu nė mažiausio noro gėrėtis juo dar kartą. 

— Puiku! Nepraeis nė mėnuo, ir jūs kitaip imsite 
kalbėti! Tebūnu prakeiktas, jei neatkeršysiu jums! 

— Po šimts velnių! — šūkavo nueidamas vienas 
ispanas. — Mano vargšai šunys! O, šėtone, tu man dar 
sumokėsi už juos ne mažiau kaip po du šimtus auk- 
sinių! 

— Nė vieno varioko! — pašaipiai atsakė medžioto- 
jas. — Sudie, draugai! Grįžkite į savo tėvynę ir ten 
verskitės pabėgusių vergų medžiokle! Čia jūs galite 
tą reikalą perleisti tiems, kurie vikresni už jus: ma- 
ronams! 

Ir, iššitiesęs visu ūgiu, jis niekinamai pažvelgė į 
abu ispanus, jau išeinančius iš laukymės paskui savo 
viršininką. 

XXVII 


MARONAI 


Džesiurono bendrams dar nespėjus dingti iš akių, 
medžiotojas dėkingai pažvelgė į Herbertą. 

— Misteri, — sušuko jis, — aš nepajėgiu žodžiais 
išreikšti savo dėkingumo už jūsų padarytą paslaugą. 
Leiskite man bent sužinoti, kuo vardu narsusis baltasis 
džentelmenas, kuris buvo pasiruošęs rizikuoti savo gy- 
vybe, norėdamas apginti vargšą spalvotąjį vergą, iIr 
maronas Kubisa niekada to vardo neužmirš. 

— Maronas Kubisal — nejučiomis pakartojo Her- 
bertas, kurį nustebino šis keistas vardas ir pravardė. 

— Taip, misteri! 

—-- Atleiskite, — tarė jaunasis anglas, iš manda- 
gumo nesiryždamas nekukliai jo klausinėti, — atleis- 
kite, kad priverčiau jus laukti atsakymo. Aš — Her- 
bertas Voganas. 

— Vadinasi, jūs saloje turite giminių? Maunt-Vil- 
komo savininkas... 

— Mano dėdė. 

— Jei taip, misteri, vargšas maronas, kaip aš, nie- 
kuo negali būti jums naudingas... Ir jeigu... Bet, — 
tęsė Kubisa, staiga pakeisdamas toną ir pasiduodamas 
smalsumui, — leiskite jus paklausti, kaip atsidūrėte 
šiose vietose taip anksti? Nepraėjo dar nė dešimt mi- 
nučių, kai saulė pakilo virš medžių, o iki Maunt-Vilko- 
mo nuo čia ne mažiau kaip trys mylios. Jūs, tur būt, 
atėjote čionai iš vakaro: juk šiame miške ne taip leng- 
va rasti kelią. 

— Aš nakvojau toje vietoje, — atsakė anglas, — 
kur guli šernas. 


96 


— Vadinasi, šautuvas jūsų, o ne to vergo, kaip aš 
pirma maniau? 

Ir medžiotojas atsigręžė į bėglį, žiūrintį į abu jau- 
nuolius tokiu žvilgsniu, kuriame galėjai matyti ir bai- 
mę, ir dėkingumą. 

— Taip, čia mano šautuvas, ir aš labai patenkintas, 
kad jis buvo užtaisytas, nes tai išgelbėjo vargšą nuo 
įnirtusio gyvulio. Jis vikriai juo pasinaudojo. Bet kas 
jis toks ir ko iš jo norima? 

— O, misteri Voganai, šie klausimai įrodo, kad jūs 
ne vietinis. Aš atsakysiu į abu, nors niekada nesu to 
jaunuolio matęs. Vargšas! Raidės, įdegintos jo krūti- 
nėje, rodo, kad jis. vergas, Jokūbo Džesiurono vergas. 

— Ką jie padarė jums, mielas drauge? — paklausė 
Herbertas vergą. 

Bėglys, pamatęs, kad į jį kreipiasi, pasiskubino at- 
sakyti, bet jo nesuprato nei Herbertas, nei Kubisa. 
Vienintelis dalykas, kurį jiems pavyko suvokti, — tai 
keletą sykių pasikartoję žodžiai: „felachas“ ir „ala- 
chas“ 

— Beprasmiška jį klausinėti, misteri Voganai! 
Matyt, jis, panašiai kaip ir jūs, yra svetimšalis Jamai- 
koje, nors jau ir įženklintas nelemtu antspaudu. Raidės 
ant jo krūtinės visai neseniai įspaustos, o aplink jas 
Oda dar neužgijusi... Atrodo, jis atvykęs iš Afrikos. O 
tie rimbo pėdsakai ant nugaros atsirado per pramogą, 
kurią mėgsta plantatoriai ir jų prižiūrėtojai. Karamba! 
Jie nepagailėjo! 

Ir maronas parodė į pabėgėlio nugarą, visą išva- 
gotą kruvinais ruožais. Herbertas, nenorom krūptelėjęs, 
nusigręžė. 

— Sakote, jis iš Afrikos? Bet jis nepanašus į negrą. 


7. Jamaikos maronai 

— Tai nieko nereiškia: ne visos afrikiečių gentys 
yra juodos; galiu užtikrinti, jog tai felachas. Jis net 
pats keletą kartų ištarė tą žodį. 

— Taip... felachas, felachas! — sušuko nelaimin- 
gasis, išgirdęs savo genties pavadinimą, ir ėmė kažką 
aiškinti, išraiškingai gestikuliuodamas. 


— Norėčiau suprasti, ką jis kalba, — tarė medžio- 
tojas. — Dėl kai kurių priežasčių aš jį užjaučiu ir, gal 
būt... — Jis užsikirto ir, valandėlę patylėjęs, tęsė: — 


Karamba! Reikėtų savininkui jo neatiduoti. 

— O jūs vis dėlto jį atiduosite? 

— Taip, tai būtina! Maronai privalo sugautus bėg- 
lius pagal susitarimą grąžinti, ir jeigu mes neįvykdy- 
sime tos sąlygos, tai yra, jeigu "sužinos, kad mes sle- 
piame pabėgėlį... — Medžiotojas nutilo ir po valan- 
dėlės liūdnai pridūrė: — Biaurybei Džesiuronui praneš, 
jog šis vargšas yra mano rankose. 

— Jūs sakote, kad gausite atlyginimą? 

— O, jie pasistengs išsisukti neišmokėję... Tačiau 
šis jaunuolis kažkoks ypatingas. Jis panašus į ją... 

— Ką jūs turite galvoje? 

— Atleiskite, mane apstulbino šio pabėgėlio pana- 
šumas į vieną merginą... Tačiau, misteri Voganai, — 
kalbėjo toliau medžiotojas, lyg norėdamas pakeisti po- 
kalbį, — jūs taip ir nepasakėte, kas jus privertė nak- 
voti miške? Tur būt, vakar medžiojote ir paklydote? 

— Tiesa, aš paklydau, bet ne medžiodamas. 

— Gal čia jūsų pusryčių liekanos? — paklausė ma- 
ronas, rodydamas ant žemės keletą arekos lapų. 

— Visiškai teisingai. 

— Jeigu jūs nelabai skubate grįžti į Maunt-Vilko- 
mą ir sutinkate čia užtrukti dar keletą minučių, aš 
galėčiau jums pasiūlyti stiprius pusryčius. 

— Aš visiškai neskubu į Maunt-Vilkomą ir gal 
būt, niekada ten negrįšiu. 

Maronas pastebėjo, kad šie žodžiai buvo ištarti 
gana savotišku tonu. 

„Čia kažkas keista, — pagalvojo jis. — Pagaliau 
tai jo reikalas.“ 

Ir jis paklausė Herbertą: 

— Ar nenorite, misteri Voganai, kartu su manimi 
papusryčiauti? 

— Mielai. 

— Tad aš šūktelėsiu savo žmones. 

Pridėjęs prie burnos riestą ragą, medžiotojas pra- 
tisai sutrimitavo. 

— Tuojau bus ir žmonės, ir pusryčiai. Štai ir ke- 
letas mano draugų, misteri! — pridūrė jis patylėjęs. — 
Aš žinojau, kad jie kur nors netoliese. 

Tuo metu iš įvairių miško vietų pasigirdo ragų bal- 
sai, be abejonės, atsakydami į vado šaukimą. 

— Matote, misteri Voganai, — tarė medžiotojas, 
šiek tiek triumfuodamas, — tie pesliai nebūtų pasiekę 
savo tikslo: mano sakalai buvo pernelyg arti. Vis dėlto 
aš jums labai dėkingas, nors ir buvau tikras, kad visi 
jų žodžiai — tik tuščias gyrimasis. Aha, štai ir mūsų 
Žmonės! 

— Kas? 

— Maronai. 

Herbertas užgirdo krūmuose traškesį, ir tuojau pa- 
sirodė gal dvylika ginkluotų vyrų, greitai artėjančių 
prie vilnamedžio. 

XXVIII 


PUSRYČIAI MIŠKE 


Jaunasis anglas į šį būrį žiūrėjo nepaprastai smal- 
siai; visi jie, išskyrus vieną ar du žmones, buvo auga- 
loti negrai, plačiapečiai, raumeningi, sveikata trykš- 
tančiais veidais, o jų akyse švietė laisvės pajutimas. 

Išdidi laikysena ir drąsi eisena rodė, jog tai laisvi 
žmonės, medžiotojai ar kariai. Jie buvo ginkluoti ilgais 
peiliais, šautuvais bei durklais ir, panašiai kaip Kubisa, 
nešiojo ant pasaitų ragą, gertuvę ir parakinę; kai kurie 
vietoj jos turėjo palminę pintinę maisto produktams 
ir kitiems daiktams, reikalingiems jų klajokliškame 
gyvenime. 

Jų apdaras taip pat buvo savotiškas: galvas dau- 
guma buvo kaip tiurbanais apsirišę skepetomis; dau- 
gelis vilkėjo marškiniais be rankovių, kiti buvo prisi- 
dengę tiktai aplink šlaunis apsukta balto audeklo atrė- 
ža; visi avėjo storais batais, be kurių visiškai negali- 
ma išsiversti akmenuotoje dirvoje ir perdėm spygliais 
nusėtuose miško takeliuose. Šis primityvus apavas ga- 
minamas labai paprastai ir nusiaunamas tik tada, kai 
reikia uždėti naujus puspadžius. Tie batai daromi iš 
vos nuluptos šerno odos, kuri apsivyniojama aplink 
koją taip, kad džiūdama oda, kaip elastinga kojinė, 
įgauna formą pagal koją. 

Lengva įsivaizduoti, kaip smalsiai Herbertas žiū- 
rėjo į naujai atvykusius žmones: medžiotojo šaukimas, 
tarytum aidas atsiliepę signalai, netikėtas ginkluotų 
negrų pasirodymas — visa tai atrodė panašiau į teatro 
vaidinimą, kaip į realią tikrovę. 

— Šis baltasis džentelmenas dai nepusryčiavęs, — 

tarė Kubisa, kreipdamasis į draugus. — Pažiūrėk, I 
kai, ko yra tavo krepšyje. 

Žmogus, į kurį kreipėsi medžiotojas, buvo aukšto 
ūgio negras, rimto, bet geraširdiško veido, matyt, einąs 
būryje kažkokias pareigas. 

— Aš manau, vade, — atsakė jis su komišku iškil- 
mingumu, — jeigu džentelmenas nelabai išalkęs ir ne 
perdaug reiklus, šį dalyką galima sutvarkyti. 

— Pažiūrėsim, — nutraukė jį Kubisa, žiūrinėdamas, 
kas yra pintinėse. — Lašinių prismaigstytas ožkos kum- 
pis — pradžia nebloga: salos gyventojai neniekina šio 
patiekalo. Kas ten dar? Pora omarų — taip pat gerai. 
O štai kai kas dar geresnio — du karveliai ir tetervi- 
nas. O kas iš jūsų turi kavos ir cukraus? 

— Aš, vadel — atsiliepė vienas negras, iškilmingai 
rodydamas visa, ko reikia aromatiškam gėrimui pa- 
ruošti. 

— Ugnies, ir gyviau griebkitės darbo! — įsakė 
Kubisa. 

Bematant buvo pririnkta sausų šakų ir lapų, užkur- 
ta ugnis, ir netrukus laukymėje suliepsnojo laužas. Ant 
ugnies buvo pastatytas geležinis trikojis ir pakabinti 
du variniai katiliukai. 

Virėjų buvo tiek daug, jog kulinarinė ruoša nega- 
lėjo labai ilgai užtrukti. Karveliai ir tetervinas greitai 
buvo nupešti, išdarinėti, supiaustyti į dalis ir sudėti į 
didoką katiliuką; omarai ir dalis šerno kumpio pateko 
ten pat; viskas buvo pabarstyta druska, paskui pripil- 
ta vandens, pridėta dar keletas bananų, žiupsnis gar- 
džiakvapių žolių ir truputis raudonųjų gvinėjiškų 
pipirų. 

Ugnis visą laiką buvo kurstoma sausomis šakomis, 
ir katiliukas greitai užvirė. Kvekas, matyt, ėjo vyriau- 

siojo virėjo pareigas: jis keletą kartų ragavo viralą ir 
pagaliau pranešė, kad patiekalas jau pagamintas. 

Ant žolės buvo išdėstyti dubenėliai, lėkštės, vėžli- 
niai ir moliūginiai kaušai; Herbertas ir Kubisa tuojau 
ėmė valgyti; negrai, pasidaliję į kelis būrelius, pasekė 
jų pavyzdžiu ir taip skubiai ėmė sotintis, jog buvo 
aišku, kad jie iki šiol dar nieko nevalgę. 

Bet pusryčiai tuo nesibaigė: iš neseniai nukauto šer- 
no buvo išpiauta mėsos kotletams, o duoną atstojo ke- 
pinti bananai ir kokosai. 

Niekada dar ploniausio Sevro porceliano puode- 
liuose negaravo tokia kvapni kava, kaip ta,. kurios 
medžiotojai prisipylė į grubius moliūginius kaušus. 

Šioje improvizuotoje puotoje nebuvo pamirštas ir 
belaisvis; milžinas Kvekas pasirūpino, kad vergas būtų 
kaip reikiant pavalgydintas. 

Jaunasis anglas labai norėjo sužinoti, kas yra visi 
tie žmonės, bet jam atrodė nekuklu tiesiog juos to pa- 
klausti, o žodis „„maronai“ nieko jam nesakė. 

„Kaip ten bebūtų, — pagalvojo jis, — jeigu jie ir 
plėšikai, tai visiškai nebaisūs.“ 

Pavalgę pusryčius, negrai surinko katiliukus bei 
indus ir jau ketino eiti. Šernas buvo sukapotas į dalis 
ir padalintas tarp visų. 

Kvekas prie sužalotos vergo nugaros pridėjo kaž- 
kokio balzamo; pabėgėliui ženklais davė suprasti, kad 
jis turi sekti paskui būrį. Nelaimingojo akyse spindėjo 
didis dėkingumas; kai jis pamatė, jog su juo gerai 
elgiamasi, jame nebeliko nė mažiausio nepasitikėjimo. 

Didžiai gerbdami savo vadą, maronai laikėsi tru- 
putį atokiau, palikę Kubisą vienu du su anglu. Herber- 
tas, užsimetęs šautuvą ant peties, jau ketino atsisvei- 
kinti su medžiotoju. 

— Jūs ne vietinis? — paklausė Kubisa. — Juk dar 
neseniai gyvenate pas savo dėdę? 

— Ne, — atsakė Herbertas, — vakar jį mačiau tik 
pirmą kartą. 

— Karamba! — sušuko vadas. — Vadinasi, jūs at- 
vykote tiktai vakar? Jei taip, misteri Voganai, kažin 
ar gerai žinote kelią į Maunt-Vilkomą. Vienas mano 
žmonių jus palydės. 

— Dėkoju, aš ir pats rasiu kelią iš miško. 

Herbertas nenorėjo prisipažinti, jog neketina grįžti 
į plantaciją. 

— Na, tai ne taip lengva! Jūs galite eiti su vadovu 
ir jį atleisti, dar nepriėjęs Maunt-Vilkomo, nors jūsų 
dėdė ir netrukdo, kaip daro kiti plantatoriai, rodytis 
mano žmonėms jo valdose. Jei atmesite mano pasiū- 
lymą, bijau, kad jūs vėl nepaklystumėte. 

— Tiesą sakant, — tarė Herbertas, šį kartą nesirū- 
pindamas, kokį įspūdį maronui padarys jo žodžiai, — 
aš nutariau negrįžti į plantaciją. 

-— Vadinasi, jūs nekeliausite į Maunt-Vilkomą? 

— Ne. 

Medžiotojas valandėlę patylėjo, ir jo veide pasi- 
rodė didelis nustebimas. 

„Atvykus tiktai vakar, — pagalvojo jis, — praleisti 

pirmąją naktį miške ir nenorėti grįžti į plantaciją! Čia 
slypi kažkokia mįslė.“ 
„ Kubisa šiek tiek pažino Maunt-Vilkomo savininką. 
Jis taip pat buvo pastebėjęs, kaip keistai tarpais elgėsi 
jaunuolis, ir buvo pasirengęs tai paaiškinti kokiais nors 
šeimyniniais nesutarimais. 

Tačiau neišsiduodamas, kad jis kai ką įtaria, ma- 
Ionas pasakė: 

— Kur jūs bekeliautumėt, jums reikalingas vado- 
vas; šią laukymę supa beveik neįžengiamas miškas. 

— Jūs labai geras, — atsakė Herbertas, sujaudintas 
medžiotojo rūpestingumo. — Aš noriu grįžti į Montego 
Bėjį, ir jei kuris jūsų žmonių išvestų mane į kelią, aš 
būčiau jam labai dėkingas; svaresniu atlyginimu, 
deja, dėl kai kurių aplinkybių neįstengsiu atsiteisti va- 
dovui, kad ir kaip to norėčiau. 

— Misteri Voganai, — atsakė maronas, draugiškai 
šypsodamasis, — jeigu jūs bent kiek daugiau pažintu- 
mėte mus ir mūsų papročius, aš tuos žodžius palaiky- 
čiau įžeidimu. Jūs kalbate taip, lyg aš ketinčiau jums 
pateikti sąskaitą už pusryčius. Jūs užmiršote, kad dar 
nepraėjo nė valanda, kai atstatėte krūtinę prieš pisto- 
leto vamzdį, gindamas marono, vargšo tremtinio mu- 
lato, gyvybę. Tačiau aš neturiu įsižeisti: jūs manęs 
nepažįstate. 

— Atleiskite man, tikėkite... 

— Pakaks, misteri! Aš žinau, kad jūs laisvas nuo 
visokių luominių ir rasinių prietarų. O, jeigu jūs galė- 
tumėte, apsigyvenęs čia visam laikui, išsaugoti šiuos 
kilnius jausmus! Ir kol bus gyvas Kubisa, atsiminkite, 
kad anapus Žydrųjų kalnų, — ir maronas parodė 
aukštą viršukalnę, dar nutviekstą rausvų saulės spin- 
dulių, — atsiminkite, kad ten gyvena žmogus, kurio 
širdis plaka karščiausiu dėkingumu; ir jeigu jums kada 
nors ateis mintis pagerbti Kubisą sava atsilankymu, 
kuklioje jo pastogėje visuomet būsite draugiškai pri- 
imtas. 

— Dėkoju! — sušuko Herbertas, sujaudintas me- 
džiotojo žodžių. — Gali būti, kad aš ir pasinaudosiu 
svetingu jūsų pasiūlymu. Iki pasimatymo! 

— Iki pasimatymo, — pakartojo maronas, spaus- 
damas jam ištiestą ranką. — Kvekai, — įsakė jis gera- 
širdiškam milžinui, — išvesk šį džentelmeną į Montego 
Bėjo kelią! Linkiu jums geros kloties, misteri Voganai! 


XXIX 
KVEKAS 


Ne be gailesčio Herbertas atsiskyrė su naujuoju 
draugu. Eidamas paskui Kveką, jis mąstė apie tas ap- 
linkybes, dėl kurių taip keistai su juo susipažino. 

Iš prigimties nekalbus Kvekas nekliudė jaunajam 
anelui susikaupti. Tylėdami jiedu nuėjo daugiau kaip 
mylią, bet staiga viena mintis, sukėlusi nerimą vado- 
vui, atrišo jam liežuvį. 

— Čia du keliai, misteri, — tarė jis sustojęs, — iI 
mes galime pasirinkti. Dešinėje — trumpesnis ir pato- 
gesnis. 

— Tad kodėl gi mums juo neiti 

— O, misteri... yra priežastis. 

— Juo neiti? 

— Taip, — neryžtingai nutęsė Kvekas. 

— Bet kokia gi priežastis, mano drauge? 

— Ar matote namo stogą, kaip tik po anais 
medžiais? 

— Taip. Na tai kas? 

— Tai Džesiurono ferma. 

— O kas mums rūpi? 

— O, mistėri!l Jei pasuksime dešinėn, mums teks 
praeiti pro pat namus, ir mus tikrai kas nors pastebės; 
tas senasis kranklys yra taikos teisėjas ir gali mums 
padaryti daug nemalonumų. 

— Ar tu turi galvoje nuotykį su bėgliu? Tikrai, 
jūsų vadas sakė, kad vergas priklausąs Džesiuronui. 

— Už bėglio sugavimą vadas turi teisę reikalauti 
atlyginimo, tačiau prakeiktieji ispanai pakels triukšmą 
dėl savo šunų: sakys, jie buvę užmušti be priežasties, 
ir net patvirtins tai priesaika, juo labiau, kad visi žino, 
kaip mes, kalniečiai, nemėgstame, jei kas kišasi į mūsų 
reikalus. 

— Bet juk ne tu ir ne aš užmušėme šunis? 

— O, tai nieko nereiškia, misteri: jūs padėjote bėg- 
liui, davėte jam savo šautuvą, be to, sukliudėte tiems 
plėšriesiems krankliams nusinešti grobį. 

— Aš nebijau atsakyti už savo poelgius bet kokia- 
me teisme, — atšovė Herbertas, įsitikinęs savo teisumu. 

— Na, iš jų, misteri, mums nėra ko laukti teisin- 
gumo. Mano nuomone, nėra prasmės patiems lįsti 
jiems į nasrus, kada paprasčiau yra pasukti kairėn. 

— Ar čia daug ilgesnis kelias? — paklausė Her- 
bertas. 

— Beveik visai nežymiai, — atsakė Kvekas, slėp- 
damas teisybę, nes kelias, kuriuo jis norėjo eiti, buvo 
gerokai ilgesnis. 

— Jei taip, — tarė Herbertas, — pasirink pats. 

Nesakydamas nė žodžio, vadovas pasuko kairėn, ir 
jaunasis anglas tylėdamas nusekė paskui jį. 

Takelis, kuriuo jie pasuko, ėjo mišku ir kai kuriose 
vietose sudarė nemaža vargo pėstiesiems, nes jį per- 
kirsdavo daubos ir sužėlę dygliuoti krūmai. Pagaliau 
jie išsikapanojo į kalno terasą, kur pipirmedžiai augo 
ne taip tankiai, kaip miške, iš kurio ką tik išėjo ke- 
leiviai. 

Iš čia Herbertas pamatė žalumynuose skendintį di- 
delį namą ir tučtuojau pažino Maunt-Vilkomą. 

Takelis ėjo įkypai plantacijos ir turėjo juos išvesti 
į alėją, prie pat sodybos vartų. Herbertas sustabdė 
maroną: jis nenorėjo įžengti į alėją, nes bijojo su- 
tikti ką nors iš dėdės tarnų, todėl paprašė Kveką eiti 
kiek dešiniau, kad kelią pasiektų nepastebėti Maunt- 
Vilkomo gyventojų. 

Negras paklausė, tačiau gana nepatenkintas, ir 
kažką neaiškiai sumurmėjo apie Džesiurono fermą. 

Netrukus Herbertas apsidžiaugė pamatęs, kad jie 
jau Montego Bėjo kelyje. 

Jam nebereikėjo vadovo, ir jis jau ketino atleisti 
Kveką, bet staiga iš tankumyno šuoliais išlėkė šeši ar 
septyni raiteliai. 

Juos pamatęs, Kvekas lyg strėlė nėrė į krūmus ir 
šūktelėjo Herbertui, kad pasektų jo pavyzdžiu. 

Jaunajam anglui atrodė, kad slėptis yra žeminantis 
dalykas, ir jis lyg niekur nieko pasiliko vietoje. 

Supratęs Herberto mintis, negras vienu šuoliu atsi- 
dūrė šalia jo, karštai protestuodamas prieš tokią be- 
protybę. 

— Man nepatinka jų išvaizda, — murmėjo maro- 
nas, žiūrėdamas į atjojančius raitelius. — Tai, tur būt... 
taip, jie! Tai niekšas Raveneras! Mes žuvę, misteri! 
Išsigelbėti jau nebegalima! 

Nespėjus Kvekui ištarti paskutinių žodžių, raiteliai 
prijojo ir nušoko nuo arklių. 

— Štai jie! — riktelėjo, matyt, viršininkas, kurį 
Herbertas tuojau pažino iš ilgos juodos barzdos. — 
Štai, kaip sakoma, geram medžiotojui ir lapė į rankas 
bėga! Dabar, misteri Tserpėjau, vykdykite savo pa- 
reigą!l 

— Pareiškiu, kad jūs esate suimtas! — pasakė žmo- 

gus, pavadintas Tserpėjum. — Aš esu vyriausiasis 
konsteblis! ir suimu jus įstatymo vardu. 

— Kuo remiatės? — paklausė, pasipiktinęs Her- 
bertas. 

— Jums tai praneš misteris Raveneras, o man nėra 
ko atsakinėti į jūsų klausimus. Jūs eisite paskui Mane 
pas teisėją; juk artimiausias, rodos, yra Voganas? 

Šiuo klausimu konsteblis kreipėsi į savo palydovus 
pusbalsiu, bet jaunasis anglas jį išgirdo ir pajuto di- 
džiausią nerimą. Herbertui tikrai grėsė labai nemaloni 
perspektyva“ būti nuvestam kaltinamuoju pas dėdę, 
kurį jis dar taip neseniai įžeidė, o ten nužemintam pa- 
sirodyti pusseserei ir atsidurti prieš ironišką dabitos 
žvilgsnį. 

Todėl jis pasijuto kiek lengviau, kai Raveneras, tu- 
rėjęs, matyt, tam tikrą įtaką konstebliui, pastebėjo, 
kad nors Voganas ir artimiausias teisėjas, tačiau atsi- 
sakęs nuo savo teisių Jokūbo Džesiurono naudai. 

Visi su tuo sutiko ir pasuko į fermą. 

Herbertas ir jo vadovas, suimti pagal visus įstaty- 
mo formalumus, leidosi nuvedami, tačiau Kvekas vis 
tiek protestavo, grasindamas konstebliui ir Ravenerui 
už tai, kad jie drįso pakelti ranką prieš laisvą maroną. 


XXX 
JAMAIKOS TRIBUNOLAS 


Džesiurono kamera buvo niūraus jo namo veran- 
doje, — ten mes jau esame jį matę žiūrint visai kitokį 
reginį. 


) Anglų policininkas. 

Dabar jis sėdėjo už nedidelio, žalia gelumbe už- 
tiesto stalo, ant kurio buvo padėta auksinė tabokinė, 
rašalinė, plunksnos ir keletas lakštų popieriaus. 

Ten pat gulėjo knyga, kurios nugarėlėje buvo 
įspaustas užrašas: „Jamaikos kodeksas“. Ji buvo aptai- 
syta juodai, — tokia spalva labai tiko jos turiniui, nes 
visuose keturiasdešimt penkiuose šio įstatymų rinkinic 
straipsniuose buvo kalbama apie vergiją. 

Teisėjas, kaip reikėjo iškilmingomis progomis, bu- 
vo žydru durtiniu su auksinėmis sagomis, tamsiomis 
gelumbinėmis kelnėmis ir batais su atvartais. Balta 
fetrinė skrybėlė gulėjo nuošaliau, nes pagarba įstaty- 
mams reikalavo, kad teisėjas eitų savo pareigas plika 
galva. 

Užsikabinęs ant kumpos nosies akinius ir pasipū- 
tęs, kad įspūdingiau atrodytų, Džesiuronas laukė atve- 
dant kaltinamųjų. Jis posėdžiavo vienas, bet tai paaiš- 
kinama tuo, kad čia tebuvo parengtinis tardymas. Tik- 
rąjį teismą baltajam, kaltinamam tokiu dideliu nusi- 
kaltimu, kad jis padėjęs pabėgti vergui, turėjo suda- 
ryti Mažų mažiausia trys tarėjai ir vienas teisėjąs. 

Džesiurono pareigos duodavo jam teisę tik laikinai 
suimti kaltinamąjį. 

Herbertas pagaliau buvo atvestas į teismą; paskui 
įėjo konsteblis ir du pagalbininkai, o jo dešinėje atsi- 
stojo Raveneras su abiem ispanais. 

Kvekas buvo paliktas kieme nesaugomas, nes iš 
tikrųjų nebuvo kuo jį apkaltinti. 

“Vykstant teismui, be visų išvardintųjų, daly- 
vavo dar vienas asmuo — gražuolė Judita, kuri 
niekada nepraleisdavo tokios progos. Bet šį kartą 
ji pasiliko sėdėti verandos lango nišoje, slėpdamasi už 
muslininės užuolaidos. Taip ji galėjo viską stebėti, pati 

nesirodydama publikai, nors balta jos kakta ir žėrinčios 
juodos akys buvo matyti pro ploną audinį. Kažin ar ji 
ketino likti visiškai nepastebėta. Keli jauni planta- 
toriai pakeliui buvo prisidėję prie būrio, kuris lydėjo 
konsteblį, tačiau drąsiai galėjai tvirtinti, kad jie atvyko 
vien tik pasigrožėti žavingąja Judita. Šiaip ar taip, bet 
nuo to momento, kai jie įžengė į kiemą, jaunoji mer- 
gina nė akimirkos neatsitraukė nuo lango. 

Akiplėšiškai šypsodamasi, ji ėmė stebėti visus susi- 
rinkusiuosius, bet staiga jos veidas surimtėjo. 

Žmogus, kuriuo ji susidomėjo, buvo ne kas kitas, 
kaip suimtasis. Ji žinojo, kuo jis yra kaltinamas, nes 
Raveneras viską jau buvo pranešęs jos tėvui. Tačiau 
kokiu jausmu tą valandėlę vadovavosi Judita? Negi 
užuojauta? Iš tikrųjų, ar ji sugebėjo gailėtis? Sunku 
būtų atsakyti į šį klausimą, bet ji nenuleido akių nuo 
svetimšalio, nepaisydama visokių šnekų, kurias galėjo 
sukelti toks elgesys. 

Nors ir nerimastaudamas, Herbertas pastebėjo prie- 
šais sėdinčią merginą ir matė, kad- jinai susidomėjusi 
žiūri į jį. 

„Nejaugi, — pagalvojo jis, — šis biaurus senis — 
tokios gražuolės tėvas?“ 

Kada valdytojas išdėstė savo skundą, Džesiuronas 
kreipėsi į Herbertą: 

— Jaunuoli, ar jūs girdėjote, kuo esate kaltinamas? 
Ką pasakysite sau pateisinti? Bet, pirmiausia, kuo jūs 
vardu? 

— Herbertas Voganas. 

Džesiuronas pasitaisė ant nosies nuslinkusius akinius 
ir tylėdamas pažiūrėjo į suimtąjį. 

Visi dalyviai, net ir drąsusis konsteblis, buvo, ma- 
tyt, be galo sugluminti. 

Tarp kitų žmonių aukštai iškilęs milžinas Kvekas, 
išgirdęs įtakingo apylinkėje plantatoriaus vardą, kaž- 
kaip linksmai šūktelėjo. 

Šie žodžiai tiktai vienam asmeniui padarė visiškai 
kitokį įspūdį: gražiosios Juditos akys rūsčiai sužaibavo, 
jos veido bruožai iškart sugriežtėjo. Buvo aišku, kad 
šis vardas jai labai nemalonus. 

— Herbertas Voganas? — pagaliau pakartojo tei- 
sėjas. — Ar jūs ne Maunt-Vilkomo savininko gimi- 
naitis? 

— Aš esu jo sūnėnas. 

— Al Sūnėnas! Tikrai? 

Gavęs teigiamą atsakymą, Džesiuronas patrynė kau- 
lėtas rankas, pauostė žiupsnį tabako, linksmai žvilgte- 
lėjo pro akinius į Herbertą ir, palinkęs ant stalo, porą 
minučių tylėjo. Iš jo .laikysenos ir judesių galėjai 
neapsirikdamas spręsti, kad naujiena, privertusi jį šūk- 
telėti, nebuvo jam nemaloni. 

Slapta dviejų kaimynų nesantaika, kurią visi žinojo, 
leido spėti, kad Džesiuronui buvo gana malonu eiti tei- 
sėjo pareigas, nes jis galėjo kaltinti tokį artimą Loftu- 
so Vogano giminaitį. 

Kadaise jam teko patirti ne vieną išdidusio Maunt- 
Vilkomo savininko įžeidimą, ir dabar jis galėjo savo 
ruožtu jam atkeršyti. 

— Štai kaip! Aš visai nemaniau, kad misteris Vo- 
ganas turi čionai giminaitį. Jūs, tur būt, atvykote iš 
Anglijos, jaunuoli? Ar jūsų dėdė turi daugiau sūnėnų? 

— Aš bent nežinau. 

— Ar seniai atvykote į Jamaiką? 

— Tiktai vakar! 

— Tiktai vakar? Stebiuosi, kad esate ne savo dėdės 
namuose. Bet jūs jau matėtės su juo? 

— Žinoma, — nerūpestingai atsakė Herbertas. 

— Jūs, tur būt, atvažiavote apsigyventi Maunt- 
Vilkome? 

Į šį klausimą jaunuolis nutarė verčiau neatsakyti. 

— Bet juk nakvojote pas dėdę? Atsiprašau, jau- 
nuoli, kad taip klausinėju, tačiau kaip teisėjas... 


— Jūs turite pilną teisę, — pabaigė Herbertas. — 
Ne, aš nenakvojau Maunt-Vilkome. 

— O kur? 

— Miške. 

— Miške? — nustebęs pakartojo Džesiuronas, pa- 
keldamas akinius ir nepatikliai žvelgdamas į Herbertą. 

— Aš ten radau puikų guolį po medžiu, — links- 


mai pasakė jaunuolis. 

— Ir jūsų dėdė tai žino? 

— Manau, kad nežino ir mažai tuo domisi. 

Šiuos žodžius Herbertas ištarė su kartėliu, kuris 
nepraslydo pro įžvalgias Džesiurono akis. Jis pradėjo 
suvokti, kad dėdės ir sūnėno santykiai nėra jau to- 
kie geri. 

Netikėtai baigęs klausinėti, Džesiuronas pasišaukė 
Ravenerą ir konsteblį, ir visi trys ėmė pašnibždomis 
tartis. 

Šio slapto pašnekesio rezultatas buvo gana malonus 
Herbertui, bet nelauktas visiems susirinkusiesiems. 

Kai Džesiuronas vėl kreipėsi į kaltinamąjį, jo elge- 
sys buvo visiškai pasikeitęs: vietoj griežto teisėjo Her- 
bertas prieš save pamatė geraširdį ir malonų žmogų. 

— Misteri Voganai,—tarė Džesiuronas, kildamas nuo: 
kėdės ir duodamas ranką jaunajam anglui, — prašau at- 
leisti, kad mano žmonės su jumis taip pasielgė. Mūsų 
krašte padėjimas pabėgti vergui yra sunkus Nnusikalti- 
mas, bet kadangi jūs atvykote tiktai vakar ir nežinote 

mūsų įstatymų, jums pirmą kartą turi būti parodytas 
atlaidumas. Be to, man priklausąs vergas atsirado; jis 
yra mMaronų rankose ir bus sugrąžintas, kai aš pareika- 
lausiu. Vienintelė bausmė, kurią jums skiriu ir kurią 
primygtinai reikalauju atlikti, — tai prašau papietauti 
pas mane. Tokios bausmės visiškai užteks. Misteri Ra- 
venerai, — tęsė jis, kreipdamasis į valdytoją ir kartu 
rodydamas Kveką, — prašau prižiūrėti tą vyruką, kad 
jam nieko netrūktų. O dabar, misteri Voganai, malo- 
nėkite eiti paskui mane ir leiskite jus supažindinti su 
mano dukterimi Judita. 

Herbertas, matydamas, kad viskas taip pakrypo, 
lengviau atsiduso; gal būt, jį paveikė ir būsimoji pa- 
žintis. 

Jaunuolis negalėjo likti visiškai abejingas žavin- 
goms akims, kurios taip susidomėjusios į jį žiūrėjo, ir, 
žinoma, nebuvo priešingas iš arčiau pažvelgti į tą retą 
gražuolę. 

Nepalanki išraiška Juditos veide jau buvo visiškai 
išnykusi: kada jaunasis anglas, Džesiurono pakviestas, 
priėjo prie lango, mergina jį pasitiko be galo lipšnia 
ir palankia šypsena. 


XXXI 
NETIKĖTAS GLOBĖJAS 


Tokiu būdu įvykiai, kurių dėka Herbertas Voganas 
atsidūrė Jokūbo Džesiurono fermoje, pasibaigė visiš- 
kai kitaip, negu buvo galima laukti.. 

Teisėjas labai netikėtai pasikeitė, ir jaunuolis tai ga- 
lėjo išsiaiškinti tik tuo, kad Džesiuronui didelį įspūdį 
padarė jo giminystė su turtingų plantatorium. „Mano 


8. Jamaikos maronai 

dėdė yra jo draugas, — galvojo Herbertas. — Ne- 
matau, dėl ko kito būtų galima man nuolaidžiauti.“ 

Svetingumas, parodytas ne jam pačiam, bet iš pa- 
garbos žmogui, kurį jis laikė savo priešu, statė jį į keb- 
lią padėtį tiek santykiuose su Džesiuronu, tiek ir su 
dėde, kuris galėjo, iš pirmo žvilgsnio, ne be pagrindo, 
apkaltinti jį piktnaudžiavimu įtakingo giminaičio 
vardu. 

Ta mintis Herbertui nedavė ramybės. 

Be to, kad ir trumpai jis tebuvo Maunt-Vilkome, 
jo sieloje liko neišdildomas pėdsakas. 

Jis būkštavo, kad Ketė Vogan nepatektų į tėvo įta- 
ką ir nepradėtų jo akimis žiūrėti į pusbrolį; jaunuolis 
norėjo išsaugoti bent žavingosios kreolės pagarbą, jei- 
gu jam nepavyko jos širdyje sužadinti gilesnio jausmo. 

Taip samprotaudamas, jis nutarė nusimesti kaukę, 
kurią aplinkybės privertė jį užsidėti, ir atvirai paaiš- 
kinti Džesiuronui savo santykius su dėde. 

Tačiau taip jis padarė tiktai pietų pabaigoje, kai 
Judita išėjo į savo kambarį ir jis liko vienas su šeimi- 
ninku. 

— Labai gaila, misteri Herbertai, kartoju, man labai 
nemalonu, kad jūs nesutikote su savo dėde; bet tikė- 
kimės, jog tai neilgam laikui. Mudu su juo gana gerai 
sugyvename, ir man, gal būt, pavyks jus sutaikinti. 
Nejaugi jūs neketinate grįžti į Maunt-Vilkomą? 

— Po to, kas įvyko, niekada! 

— O, nereikia taip kalbėti! Misteris Voganas, tiesa, 
labai išdidus ir šiuo atveju pasielgė labai negražiai, bet 
vis dėlto jis yra artimiausias jūsų giminaitis. 

— Jis niekuo to neįrodė. 

— Visiškai teisingai, visiškai teisingai, ir man bu- 

vo be galo liūdna tai išgirsti iš jūsų. Tačiau ką gi ke- 
tinate veikti, gerbiamasis? Ar turite kiek nors pinigų? 

— Atvirai prisipažįstu: visai neturiu. 

— Neturite? 

— Nė vieno šilingo, — tarė Herbertas, abejingai 
šypsodamasis. 

— Tai blogai. Bet kurgi ketinate vykti, jei neno- 
rite grįžti į Maunt-Vilkomą? 

— Aš ėjau į Montego Bėjį, bet jūsų žmonės mane 
sulaikė. Tačiau tai pasibaigė gana sėkmingai, nes ki- 
taip šiandien tikriausiai būčiau likęs be pietų. 

— Manųjų pietų niekaip negalima lyginti su tais, 
kuriuos jums galėtų pasiūlyti dėdė, — kur čia man 
rungtis su tokiu turtuoliu! — tačiau viskas, ką turiu, 
bet kuriuo metu yra jūsų paslaugoms. 

— Nežinau, misteri Džesiuronai, kaip jums atsidė- 
koti už vaišingumą, bet aš tuo nepiktnaudžiausiu: sau- 
lė jau Žemai, ir man laikas į uostą. 

Ir Herbertas pakilo, ketindamas atsisveikinti su šei- 
mininku. 

— Palaukite, palaukite! — pasipriešino Džesiuro- 
nas, sodindamas jaunuolį į vietą. — Jūs išeisite, bet 
tiktai ne šiandien, misteri! Žinoma, aš negaliu jums 
pasiūlyti tokios lovos, kaip Maunt-Vilkome, bet vis 
dėlto mano namuose rasis patogesnis guolis, kaip tas, 
kuriame miegojote praėjusią naktį. Jūs praleisite su 
mumis vakarą, o Judita jums šį tą paskambins. Atsi- 
kalbinėti nė negalvokite! 

Pasiūlymas buvo gana viliojantis, ir Herbertas, kiek 
pasvyravęs, sutiko: jis negalėjo būti tikras, ar mieste 
Ias prieglobstį, be to, čia jis galėjo tikėtis maloniai 
praleisti laiką. 

Ir toliau buvo kalbamasi ta pačia tema. Džesiuro- 
nas domėjosi, kuo Herbertas galvojo verstis Montego 
Bėjyje, kuo grindė savo viltis. 

— Tiesą sakant, nežinau, — atsakė jaunuolis su 
apsimestu nerūpestingumu. 

— Argi jūs neturite jokios tikros profesijos? 

— Deja, neturiu. Mano tėvas mirė, man nespėjus 
baigti išsimokslinimo o koledže, kaip dažniausiai būna, 
tik šiek tiek susipažinau su senovinėmis kalbomis. 

— Su tuo niekur nepritapsi. 

— Aš galiu nupiešti peizažą, — kukliai tęsė jau- 
nuolis, — ir gana pakenčiamai, man atrodo, nutapyčiau 
portretą: velionis tėvas pats mane mokė tapybos. 

— Deja, misteri Voganai, visa tai nė kiek nepra- 
vers Jamaikoje. Jei galėtumėte nudažyti namą ar va- 
goną arba nuteplioti iškabą krautuvininkui, tai jums 
duotų daugiau pinigų, kaip visų vietinių gyventojų 
portretai. Na, o ką jūs pasakytumėt apie buhalterio 
pareigas? 

— Visa bėda, kad šioje srityje aš esu tikras neiš- 
manėlis. 

— Cha-cha-cha! — geraširdiškai nusikvatojo Dže- 
siuronas. — Jūs, matau, visai naujokas. Jamaikoje bu- 
halteris neturi nė vienos sąskaitų knygos. Jam netenka 
net paimti plunkšnos į rankas. 

— Kodėl? 

— Tuojau paaiškinsiu, misteri Voganai! Mūsų saloje 
įstatymas įpareigoja vergų savininką laikyti vieną bal- 
tąjį kiekvienam pusšimčiui negrų. Tai absurdiškas po- 
tvarkis, bet reikia jo klausyti. Fie baltieji vadinami bu- 
halteriais, nors, kartoju, jie neturi nė vienos sąskaitų 
knygos. 

— Tai kokios jų pareigos? 

— O, tai priklauso nuo aplinkybių. Vieni tampa 
plantacijos prižiūrėtojais, kiti atlikinėja įvairias užduo- 
tis. Ir man pačiam reikia tokio buhalterio, nes įsigijau 
naują partiją „juodmedžio“ ir nenoriu peržengti įsta- 
tymo. Aš paprastai moku penkiasdešimt svarų per me- 
tus. Ar jūs neužimtumėte pas mane tos vietos? 

Šis netikėtas pasiūlymas privertė Herbertą susimąs- 
tyti. 

Tačiau, be jokių pagražinimų apsvarstęs tą beviltiš- 
ką padėtį, kurioje jis buvo atsidūręs, jaunuolis į Jo- 
kūbo Džesiurono klausimą atsakė teigiamai. 


XXXII 
TĖVO PLANAI 


Ne toks buvo Jokūbo Džesiurono būdas ir ne tokie 
papročiai, kad jis nesavanaudiškai rodytų kilniaširdiš- 
kumą, — jeigu jis į vandenį mesdavo smulkias žuve- 
les, tai tikėdavosi ištraukti lašišą. 

Be abejonės, jis siekė kažkokio tikslo, imdamasis glo- 
boti jauną, prieglaudos neturintį anglą, skurdžių ir 
tikriausiai netinkantį suteikti jam kokios nors naudos, 
nes, reikia pripažinti, Herbertas turėjo, matyt, per ma- 
ža duomenų tapti negrų prižiūrėtojų, — tai Jamaikoje 
yra buhalterio sinonimas. 

Tačiau Džesiuronas niekam neprasitarė apie savo 
planus. Net tikrajai dukteriai jis nesiryžo iki galo pa- 
tikėti savo slaptų užmačių. 

Herbertui atvykus į fermą, kitą dieną tarp senio ir 
Juditos įvyko reikšmingas pokalbis. 

— Būk meili jaunuoliui, mano brangioji, ir visaip 
stenkis jam patikti, 

— Dėl ko visa tai, tėveli? 

— Ts! Kalbėk tyliau! Aš turiu savų priežasčių. 

— Štai kaip! Ar tik ne todėl, kad jis pasipūtėlio 
Vogano sūnėnas? Ar tik ne čia bus šuo pakastas? 

— Aš tau sakiau: kalbėk tyliau! Jis gali mus už- 
girsti: jis dabar yra greta, savo kambaryje. Vienas 
toks žodis, ir tu sugriausi visus mano planus. 

— Ar negalima sužinoti, koks reikalas? 

— Taip, bet tiktai vėliau. Man atėjo į galvą puiki 
mintis, Judita. Jei viskas gerai klosis, tu būsi turtin- 
giausia moteris Jamaikoje! 

— Ką gi, geriau ir svajoti nėra ko! Būti pirmąja, 
turėti tarnu tikrą princą... Kas tada nepavydėtų vergų 
pirklio dukteriai! 

— Palauk! Ta proga aš norėjau tau pasakyti: prie 
jaunojo anglo kuo mažiausiai kalbėk apie vergus. Net 
reikia, kad jis čia nematytų rimbų, bent kol pripras. 
Taip pat nėra jam ko bastytis po plantaciją... Tačiau 
viskas priklauso nuo tavęs, Judita, jeigu tu panorėsi, 
tai sugebėsi... 

— Ką, būtent? 

— Kad jam būtų malonu gyventi mūsų namuose, 

— O, manau, kad jis neturi jokio pagrindo skųstis 
likimu! Jei jis iš tikrųjų toks vargšas, kaip sakote, tai 
turėtų jaustis laimingas po viso to, ką jūs esate jam 
padaręs, — atsakė Judita, apsimetusi, kad tėvo žodžius 
suprato tik tiesiogine prasme. 

— Įsivaizduok, aš nesu tuo visai tikras. Jaunuolis 
labai išdidus ir tai įrodė savo elgesiu su dėde. Juk jis 
išėjo be šilingo kišenėje! Prašau tave, brangioji, elkis 
su juo apdairiau! 

— Klausant jūsų, galima pagalvoti, jog kalbate ne 

apie žmogų, o apie plantaciją, galinčią duoti didelį 
pelną! 

— Ė, kas žinot! Pažiūrėsim dar, pažiūrėsim... 

— Jeigu turėtumėte galvoje Montegiu Kestlio s3- 


vininką, aš dar suprasčiau jūsų atsargumą, — reikš- 
mingai šypsodamasi, pasakė gražuolė, — aš galėčiau 
suprasti... 


— O, čia nėra jokios vilties, Judita, nė mažiausios 
vilties! 

— Kodėl? 

— Todėl, kad... 

— Sakykite atvirai, tėve: negi jūs manote, jog aš 
neįspėju jūsų minčių? 

— Ko, tavo manymu, aš nesiryžtu pasakyti? 

— Kad vergų pirklio duktė neįstengtų sudominti 
kilmingo lordo Montegiu Smisio. Ar ne tiesa? 

— Aš turiu šiokį tokį pagrindą spėti, jog pats Lof- 
tusas Voganas siekia jį padaryti savo dukters jauni- 
kiu. Ketė — gražuolė, ir tu negali pretenduoti... 

— Jį — gražuolė?! — sušuko Judita, paniekinamai 
mostelėjusi galvą, o jos šnervės virptelėjo. — O kas 
buvo paskutinio baliaus karalienė? Kai dėl pretenzijų, 
tai jūsų duktė niekuo nenusileidžia vergės dukteriai... 

— Ts! Nė žodžio apie tail Jei jaunuolis užgirstų.., 
tu juk žinai: jis yra jos pusbrolis. 

— O kas man? — užsiplieskė Judita. — Ketė Vo- 
gan — mirtinas mano priešas, ir jau vian to pakanka, 
kad aš nesiskaityčiau su jos pusbroliuku: tegalvoja, ką 
nori| Bet ką jis kalbėjo apie ją? 

— Apie. Ketę? 

— Tai apie ką gi kitą? Nejaugi yra dar kita mote- 
ris Maunt-Vilkome? Negalima juk skaičiuoti tos rau- 
donveidės laukinės Jolos. Taip, rodos, ją vadina? Ži- 

noma, aš turiu galvoje Ketę Vogan. Ką jis kalbėjo apie 
ją? Jis regalėjo nesutikti jos Maunt-Vilkome, ir, nors 
labai trumpai jie būtų matęsi, jis, tur būt, pasipasakojo 
jums savo įspūdžius. Vakar vakare jūs tiek ilgai ple- 
pėjote, jog tikriausiai apšnekėjote visas vietos įžy- 
mybes. 

Prapliupusi šia žodžių srove, mergina neišleido iš 
akių savo pirmojo klausimo ir keletą sykių jį kartojo, 
gal būt, siekdama užmaskuoti, kaip susidomėjusi laukė 
į jį atsakymo. Vis dėlto atidus stebėtojas nesunkiai 
būtų įžvelgęs Juditos akyse tikruosius jos jausmus. 

— Tu atspėjai, mano mieloji: jaunuoliai iš tikrųjų 
matėsi. 

— Na ir ką? Koks jūs pasidarėte slapukas! 

— Jis nepyksta ant jos ir sako, kad ji buvusi jam 
maloni. 

Šie žodžiai, matyt, nuliūdino gražuolę Juditą; nu- 
leidusi akis, ji keletą minučių sėdėjo susimąsčiusi. 

— Tėveli, — tarė ji galų gale pusiau rimtai, pu- 
siau juokaudama, — jaunuolis švarko atlapo kilputėje 
nešioja žydrą kaspiną. Juk pastebėjote? Norėčiau ži- 
noti, kas tai yra? Gal ordinas? Ar jis nieko jums ne- 
sakė? 

— Ne, bet nemanau, kad jis turėtų ordiną. Tačiau 
tu pati gali jį paklausti: aš čia nematau nieko blogo. 

— Ne, ne, — atsakė mergina, netikėtai pakeisdama 
toną, tartum susigėdusi dėl savo smalsumo. — Aš tiek 
pat mažai domiuosi jo kaspinu, kaip ir juo pačiu. 

“ — Tai nesvarbu, kad tik jis susidomėtų tavimi: čia 
visa esmė. 

— Kaip, tėve? Jūs norite, kad jis mane įsimylėtų? 

— Žinoma, noriu. 


120 


— Bet kodėl? 

— Atėjus laikui, sužinosi. Tiktai pasistenk, kad jis 
tave įsimylėtų. 

Patarimas, matyt, nebuvo Juditai nemalonus. 

— O jei aš pati pakliūsiu į kilpą, kurią jam sta- 
tau? — juokdamasi paklausė Judita. 

— Tiktai stipriau įtempk voratinklį, mano mielas 
voreli, ir stenkis sugauti musę, kol dar neatsivėrė tavo 
pačios širdis. Ts! Jis ateina. Na, Judita, šypsokis kuo 
lipšniausiai. 

Ir Jokūbas Džesiuronas išėjo į svetainę pasitikti 
svečio. 

Mergina reikšmingai pažiūrėjo įkandin tėvo. 

— A, — tarė ji pusbalsiu, — aš būsiu jums paklus- 
ni, kol slapti jūsų planai sutampa su manaisiais... Man 
rodos,: aš suprantu, ko jūs siekiate. Šį kartą būsiu pa- 
klusni duktė. Tačiau aš pažįstu jo žingsnius: jis eina 
čionai. Ir amžinai jis su tuo žydruoju kaspinu kilpelėje! 
Bet aš greitai išgausiu iš jo tą paslaptį, nors mano šir- 
dis amžinai palūžtų. 


XXXIII 
NESUSIPRATIMAS 


Tą pačią dieną ir maždaug tą pačią valandą panaši 
scena vyko ir Maunt-Vilkome. Loftusas Voganas nu- 
tarė pasiaiškinti su savo dukterimi, kaip ir Džesiuro- 
nas su Judita. Pasikalbėjimo tema ir jį sukėlusieji mo- 
tyvai abiem atvejais taip pat turėjo daug ką bendro. 

— Jūs mane šaukėte? — paklausė Ketė, įeidama 
į svetaine. 

— Taip, Kotryna! — atsakė plantatorius iškilmin- 
gu balsu, nors paprastai jis beveik niekada į Ketę taip 
nesikreipdavo. 

Jis lengvai būtų galėjęs be to apsieiti: jau vien tai, 
kad dukterį pavadino ne mažybiniu vardu, rodė, kokią 
reikšmę Voganas teikė būsimajam pokalbiui. 

— Sėskis, — tarė jis, nurodydamas priešais stovin- 
tį krėslą, — sėskis, mano vaikeli, ir išklausyk manęs 
atidžiai, nes aš kalbėsiu apie labai svarbų dalyką. 

Mergina jo paklausė tylėdama, tačiau jausdama šio- 
kį tokį nepasitenkinimą, kaip kad jaučiasi ligonis, kai 
atvyksta daktaras, ar išdykėlis vaikas, kai jam tenka 
klausytis tėvų barimo. 

Nors truputį sutramdyti įgimtą Lili Kveschebos 
linksmumą buvo gana sunku. Nepaisant rimtos tėvo 
veido išraiškos, iškilmingas tonas, kuriuo jis pradėjo 
pokalbį, padarė Ketei visiškai priešingą įspūdį, negu 
laukė plantatorius. Jos žavingos burnos kampučiuose 
buvo pastebimas lengvas virpėjimas, labai panašus į 
šypseną. 

Tačiau Voganui ši žaisminga išraiška pasirodė įtar- 
tina. 

— Kotryna, — tarė jis priekaištingai, — aš noriu 
pakalbėti su tavimi vienu svarbiu klausimu ir tikiuosi, 
jog tinkamai manęs išklausysi. 

— Ak, tėveli, kaip jūs reikalaujate, kad aš būčiau 
rimta, jei net nežinau, apie ką bus kalbama? Ar tik 
jūs nesergate? 

— Nė kiek. Aš puikiai jaučiuosi. Ne, reikia pakal- 
bėti ne apie mane, o apie mūsų turtą. Ar tu supranti: 
mūsų turtą! 

Šie žodžiai buvo pasakyti tokiu įtaigiu balsu, jog 

negalėjo nesukelti merginos pritarimo arba, mažų ma- 
žiausia, smalsumo. 

— Iš tikrųjų? Ar atsitiko koks nors didelis nema- 
lonumas? Jūs patyrėte daug nuostolių? 

— Ne, mano brangioji, — ramiai atsakė Voga- 
nas, — laimei, nieko panašaus neatsitiko. Atvirkščiai, 
aš ketinu su tavimi pakalbėti apie naudą. 

— Apie naudą? 

— Taip, mano vaikeli, apie tuos turtus, kuriuos tu 
gali padėti man įsigyti. 

—- Bet kaipgi, tėveli, aš galiu būti jums naudinga? 
Juk apie tokius dalykus nieko neišmanau. 

— Klausyk, Kete, ar tu žinai, kiek jau turi metų? 

— Žinoma, tėveli, bent iš kalbų. Paskutinį kartą 
mes šventėme aštuonioliktąsias mano gimimo metines. 

— O ar žinai, apie ką galvoja aštuoniolikmetės mer- 
ginosį 

Ketė nežinojo arba bent dėjosi nežinanti, kaip at- 
sakyti į tokį klausimą. 

— Na, -- tarė Voganas nusijuokęs, — juk tu pui- 
kiai supranti, ką aš turiu galvoje. 

— Iš tiesų, tėveli, aš neturiu jokių paslapčių: jūs 
mane išmokėte būti jums atvira, ir jei aš ką nors pa- 
galvočiau, jūs pirmasis tai sužinotumėte. 

— Neabejoju: juk tu gera duktė; bet ta paslaptis 
yra tokia, kad vargu ar ryšies man ją patikėti. 

— Kas gi tai būtų? 

— Mat, tavo amžiaus mergina — ir čia nėra nieko 
smerktino — kartais galvoja apie jauną vyriškį. 

— Štai ką jūs! Ką gi, jei taip, galiu užtikrinti, kad 
Jūsų duktė šiuo atžvilgiu nesiskiria nuo kitų merginų. 

— A! Štai kaip! — džiugiai ir kartu nustebęs su- 
šuko Voganas. 

— Suprantama, — naiviai atsakė Ketė. — Aš visą 
laiką prisimenu tą jaunuolį. 

— Iš tikrųjų? — dar kartą paklausė plantatorius. — 
Nuo kada? : 

— Nuo to laiko, kai jį pamačiau: užvakar po pietų. 


— Tu nori pasakyti: per pietus, — pataisė Voga- 
nas. — Bet tai neturi reikšmės, — kalbėjo jis, trinda- 
mas rankas iš pasitenkinimo, — gal būt, iš pradžių nė 


nepagalvojai apie jį; tai visai natūralu: sumišimas pir- 
mąją akimirką... Šiaip ar taip, jis tau dabar patinka, 
Kete? Arba gal bent tikiesi, kad galės tau patikti, ar 
ne taip? 


— Bet aš esu tuo tikra, tėveli! — Ir mergina meilin- 
damasi puolė tėvui ant kaklo. 

— Tada galiu tau pranešti įdomią naujieną, — tarė 
Voganas. 

— Kokią? 

— Nežinau, ar turiu teisę atskleisti tau tą paslap- 
tį, — atsakė plantatorius, švelniai patapšnojęs dukte- 
riai per skruostą, — bent šiuo momentu... Tai būtų tau 


perdaug meloni staigmena... 

— O, tėveli, juk aš jums pasakiau viską, ką norė- 
jote žinoti, ir matau, kad suteikiau jums malonumą; 
dabar jūsų eilė neslėpti to, kas mane domina 

— Na, klausyk, mano brangioji, — ir, pasilenkęs 
prie dukters, Voganas pasakė beveik pašnibždomis, lyg 
norėdamas, kad jo žodžiai iškilmingiau skambėtų, — 
tu jam taip pat patikai, ir jis tave pamilo. 

— O aš bijau, kad ne, — tyliai atsiduso jaunoji 
kreolė. 

— Būk tikra, mano vaike! Netrukus jis, tur būt, vi- 
sai neteks galvos. Pažįstu aš jaunimą. Jau pirmąją aki- 

mirką pastebėjau, kokį įspūdį tu jam padarei: net ir 
aklas nebūtų apsirikęs. 

Ir Loftusas Voganas garsiai nusikvatojo. Jis buvo 
puikiai nusiteikęs; slapta jo svajonė išsipildė: Monte- 
giu Smisis meilifosi jo dukteriai, ir Ketė prisipažino, 
kad jai patinka tas jaunas vyriškis. 

— Taip, Kete, — pridūrė plantatorius, truputį apri- 
męs, —- tikėk manimi, visi jo poelgiai įrodė, kad jis tik- 
tai apie tave ir tegalvoja. 

— O aš manau, tėveli, tie poelgiai rodo visai ką 
kita. Jo išdidumas... 

— Koks išdidumas? Tai įprastinė jo maniera kalbėti 
su žmonėmis. 

— Aš negaliu jo už tai smerkti, — kalbėjo Ketė 
rimtu balsu, — tai ne jo kaltė. Tikroji priežastis, — 
leiskite man dabar pasakyti jums atvirai, tėveli, — tik- 
roji priežastis yra jūsų priėmimas. 

— Mano priėmimas? — nustebo Voganas, net nesu- 
vokdamas, apie ką duktė kalba. — Tu kliedi, mano 
vaike! Nebuvo galima geriau jo priimti. Aš nieko ne- 
pagailėjau, kad jis čia jaustųsi kaip namie, ir nepaste- 
bėjau, kad su tavimi būtų buvęs išdidus; atvirkščiai, 
jis visą laiką elgėsi kaip tikras džentelmenas. Negali- 
ma būti meilesniam ir paslaugesniam, koks buvo tau 
misteris Smisis. 

— Smisis! — mašinaliai pakartojo mergina, ir jos 
veide pas..odė neapsakomas suglumimas ir išgąstis. 

Tačiau tą akimirką į svetainę įėjo pats Smisis, ir tai 
atitraukė Vogano dėmesį; jis nepastebėjo Ketės susi- 
jaudinimo, o ji, sėsdama prie stalo, liūdnai sušnibždėjo: 

— Aš maniau, kad kalbama apie Herbertą! 

XXXIV 
SUŽADĖTINĖS BELAUKIANT 


Kai jaunasis anglas, Kveko lydimas, nuėjo, maronai 
taip pat sukruto keliauti. 

Vadui įsakius, jie pasidalino būreliais po du tris 
žmones ir išsiskirstė į visas puses, dingo krūmuose taip 
pat tyliai, kaip ir ateidami. 

Kubisa liko vienas laukymėje; jo sugautasis bėglys 
sėdėjo atokiau ant kelmo. 

Maronas valandėlę stovėjo, atsirėmęės į šautuvą, 
kurį jam atnešė vienas draugas; įsmeigęs žvilgsnį į ver- 
gą, jis, matyt, svarstė, kaip pasielgti su belaisviu, ir iš 
visko buvo aišku, kad jis nežino, ką daryti. 

Tai, ką jis turėjo atlikti, prieštaravo jo norams; jau 
iš pat pradžių bėglys sužadino jam užuojautą, ir juo 
įdėmiau Kubisa žiūrėjo į jo bruožus, juo labiau jam 
nesinorėjo atiduoti belaisvio žiauriam šeimininkui, ku- 
rio ženklas buvo įdegintas nelaimingajam ant krūtinės. 

Pagal vietinius įstatymus, kuriuos maronai buvo 
pripažinę sau privalomais, kiekvienas maronų sugau- 
tas pabėgęs vergas turėjo būti grąžinamas savininkui, 
o už šio įstatymo nevykdymą buvo tuojau pat griežtai 
baudžiama. 

Buvo laikai, kada maronų vadas nedvejodamas bū- 
tų sulaužęs tą įstatymą, tačiau taip galėjo dėtis, kol 
nebuvo užimtas Trelounėjis, arba, geriau pasakius, kol 
šis miestas nebuvo išduotas į priešų rankas, o juodieji 
jo gyventojai dar nebuvo tapę tremtiniais. 

Maronai, kuriems pavyko išvengti bausmės ir kurie 
liko gyventi miškuose, nors ir išsaugojo laisvę, tačiau 
skurdo, labai dažnai priklausydami nuo bet kurio plan- 
tatoriaus malonės. 

Sulaužęs susitarimą, pagal kurį jis turėjo išduoti 
bėglį, Kubisa rizikavo netekti laisvės. 

Be to, pagal įstatymą už sugautą vergą jis turėjo 
gauti atlyginimą. 

Kitu metu pinigai būtų neturėję jokios įtakos Ku- 
bisos sprendimui, bet dabar, dėl tikrai ypatingų aplin- 
kybių, maronų vadas buvo nepaprastai suinteresuotas 
tuo atlyginimu. 

— Karamba! — apmaudingai šūktelėjo jis. — Kad 
to nereikėtų Jolai išpirkti! Tačiau galiu prisiekti, jog 
jie abu yra iš vienos genties! Nėra jokios abejonės, 
kad tai felachas. 

Žodį „felachas“ užgirdo vergas. 

— Taip, felachas, felachas, — suvapėjo jis, žiūrė- 
damas į Kubisą maldaujančiomis akimis. — Ne 'ver- 
gas, ne vergas! — kartojo jis, mušdamasis į krūtinę. 

— Jis jau žino tą šlykštųjį Žodį, — pasakė maro- 
nas. — Čia kažkas keistal.. Jei jis ne vergas, kaip ga- 
lėjo čia atsidurti? Aš žinau, kad atgabentas naujas kro- 
vinys ir kad beveik viską nupirko Džesiuronas; matyt, 
šis vergas yra iš naujai atvežtųjų. Nelaimingasis! Kaip 
norėčiau jį išgelbėti! 

Ir medžiotojo veide švystelėjo kažkoks išdidus iš- 
šūkis. 

— Ak, — tęsė jis, — jeigu valdytojas ir tie bailiai 
ispanai nebūtų jo matę mano rankose! Bet jie praneš 
apie tai... Tačiau kas bus, tas bus! Aš neatiduosiu jo, 
kol nepasitarsiu su Jola; jeigu jis tikrai jos viengentis, 
jie susikalbės. 

Ir, pakėlęs akis, Kubisa pažiūrėjo į saulę. 

— Kaip tik metas: ji turi tuojau ateiti. Reikia kur 
nors paslėpti bėglį ir pašalinti negyvus šunis, nes Jola 

gali dar išsigąsti. Čionai, felache! Slėpkis čia ir lauk, 
kol tave pašauksiu. 

Supratęs rankos mostą, kuriuo buvo palydėti tie 
žodžiai, bėglys skubiai pasislėpė tarp vilnamedžio 
šaknų. 

Kubisa nuvilko šunis ir įmetė į krūmus, paskui, da- 
vęs felachui ženklą tylėti, ėmė laukti Jolos. 


XXXV 
PASIMATYMAS 


Tesėdama savo pažadą, mergina atėjo į laukymę 
sutartu laiku. 

Rami ir grakšti ji pasuko prie vilnamedžio. Lygi ir 
lengva jos eisena rodė, kad ji ir negalvoja kuo nors 
abejoti. Patenkinta, šiek tiek koketiška šypsena švietė 
juodose jos akyse ir žaidė ant žavių lūpų. Jos veide 
aiškiai buvo matyti tvirtas įsitikinimas, kad ji yra my- 
lima. Kubisa šoko jos pasitikti, ir jaunuoliai susiėjo kiek 
atokiau nuo medžio. Iš jų elgimosi buvo aišku, kad jie 
matosi nebe pirmą kartą ir kad ši aikštelė jau ne sykį 
buvo tokjų pasimatymų vieta. 

Besislepiąs krūmuose bėglys nesutrukdė Kubisai 
prispausti prie širdies savo sužadėtinę. 

Jola pirmoji nutraukė tylą: 

— Aš turiu, mano drauge, pranešti tav naujieną. 

— Eime, mano meile! Tačiau tavo veidas rimtas: 
kas atsitiko? Koks nors nemalonumas? 

— Taip, Kubisa!. 

— Sakyk greičiau, brangioji! Cintija, matyt, vėl 
padarė tau kokių nors nemalonumų? Nereikia kreipti 
dėmesio į tą piktą moterį. 


— Ne, Kubisa, aš labai gerai ją pažįstu ir nepaisau, 
ką ji sako... Tačiau su manimi kalbėjo mis Ketė. 

— Kaip, mis Vogan tave nuskaudė? „Tiesiog nesi- 
nori tikėti, kad ji taip galėtų padaryti. Bet kas atsitiko, 
Jola? 

— Aš bijau, kad mes turėsime ilgam ilgam laikui 
išsiskirti! 

— Išsiskirti? Nejaugi mis Vogan ketina tau uždraus- 
ti su mManimi matytis? 

— Ne, ne tai; bet aš bijau, kad kai kurios aplinky- 
bės sutrukdys Jolai tapti... — ir ji nutilo, visa nukai- 
tusi ir nuleidusi akis. 

— Na, ko tu nebaigei sakyti? Prieik, Jola, ir papa- 
sakok man viską be baimės: argi mes ne sužadėtiniai? 
Tarp mudviejų negali būti jokių paslapčių. Na, tai 
kas gi? 

Jaunoji mergina, žvelgdama sužadėtiniui tiesiai į 
akis, vos girdimai sušnibždėjo: 

— Aš bijau, kad man nepavyks tapti tavo žmona. 

— O! — šūktelėjo Kubisa. — Niekas nesutrukdys 
mums susituokti! Aš jau esu surinkęs beveik šimtą 
svarų, o šiandieninis laimikis padės man tą sumą pa- 
pildyti. Tavo šeimininkas, tur būt, nepareikalaus dau- 
giau kaip šimto svarų! O jei tu man priklausytum, — 
pridūrė jis, su pasigėrėjimu žvelgdamas į savo suža- 
dėtinę,—. aš už jokius pinigus nesutikčiau skirtis su 
tavimi! Taip, aš tikiuosi, — tęsė jis su šypsenėle, — 
jog šimto svarų pakanka, kad tu taptum mano verge! 

— Aš — tavo verge, Kubisa? 

— Taip, .Jola, mano belaisve, kaip aš dabar esu ta- 
vo belaisvis. 

— Na, jei taip, tai Jola tavo vergė amžinai, 

— Tikiu tavimi, mano brangioji. Ir argi tai ne vie- 

nintelė mano laimė, kad tu nors šitokiu būdu esi mano 
ir kad man priklauso tavo širdis? Tačiau kol kas, Jola, 
kitas Žmogus valdo tave ir gali ne tik teisėtai, bet ir 
savavališkai keisti tavo likimą... Teisė? Bet ar galima 
tai pavadinti teise? Juk jie sugeba padaryti bet kokį 
nusikaltimą! Ak, Jola! Baisu apie tai pagalvoti! Ir šian- 
dien pats savo akimis vėl mačiau, kokie jie žiaurūs; ir 
kai prisimenu, jog tu esi šių neapkenčiamų žmonių 
valdžioje, tai kiekviena sekundė, skirianti tave nuo 
laisvės, man atrodo amžinybė. Aš vis bijau, kad kas 
nors nesutrukdytų mūsų santuokos. Tačiau šiandien ti- 
kiu, kad pasiseks, — tęsė jis su džiugia šypsena. — 
Kaip aš tau jau sakiau, atlyginimas, kurį gausiu už 
bėglio sučiupimą, papildys trūkstamą sumą. 

Mergina nieko neatsakė, tik susimąstė, žvelgdama 
į Kubisą su nebyliu priekaištu. 

Jis tai suprato ir pridūrė: 

— Kaip, Jola, tu nepatenkinta? Tu nepritari, kad aš 
taip darau? Teisybė, tai nelabai gražus būdas pinigams 
įsigyti, bet ką padarysi; mes, maronai, neturime kito 
pajamų šaltinio, kaip šernų medžioklė, o tuo nedaug 
ką tepeši. Karamba! Kitaip aš niekada negalėčiau su- 
taupyti pinigų tau išpirkti. Jei tai būtų ne dėl tavo iš- 
laisvinimo, nieku gyvu neatiduočiau nelaimingojo, kurį 
sugavau šiandien rytą; tikėk manimi, žmogaus me- 
džiojimas man toks pat koktus, kaip ir tau, na, tu ir 
pati žinai. Bet tavo šeimininkui reikia sumokėti tiek 
daug pinigų! 

— Ak, Kubisa, — liūdnai atsidususi, pertraukė jį 
vargšė mergina, — kaip tik apie tai aš ir norėjau tau 
pranešti: šimto svarų dabar nepakanka; prieš dvi die- 
nas šeimininkas atsisakė nuo dviejų šimtų svarų, ku- 
riuos siūlė už mane. 

— Du šimtus svarų! — šūktelėjo maronas, pritrenk- 
tas naujo smūgio, ir niūriai suraukė kaktą. — Tu tei- 
sybę sakai, Jola? 

— Taip, — atsakė mergina, labai nusiminusi. 

— Bet kas gi norėjo tave pirkti, kas? — klausinėjo 
medžiotojas, ir juodose jo akyse blykstelėjo pavydas, 
nes jis žinojo, kad niekas pasaulyje neduotų tiek pi- 
nigų už paprastą vergę, net už Jolą, jei neturėtų kokių 
nors slaptų ir šlykščių kėslų. Jolos grožis neleido abe- 
joti, kuo vadovavosi pirkėjas, siūlydamas tokią didelę 
sumą. 

— Tai tikriausiai baltasis! — sušuko Kubisa, ne- 
laukdamas atsakymo į savo klausimą. — To nereikia 
nė klausti! Bet pasakyk man, Jola, kas tas žmogus, ku- 
ris nori tapti tavo savininku? Tur būt, žinai, kas jis? 

— Mis Ketė papasakojo man viską: tai tas pats 
vergų pirklys, kuris mane paėmė iš laivo ir pardavė 
Voganui. 

— A, tai tas senasis niekšas! — gyvai šūktelėjo 
Kubisa. — Aš jį gerai pažįstu. Bet ką jis galėtų tau 
rengti? — suglumęs sumurmėjo maronas. — Esu tikras, 
kad jis yra ką nors negero sugalvojęs! Ir tu manai, jog 
tas niekšas tikrai pasiūlė tokią sumą? 

— Man taip sakė mis Ketė. 

— Ir Voganas nesutiko? 

— Mis Ketė nenorėjo, kad tėvas mane parduotų, ir 
pareiškė, jog niekada su tuo nesutiks. Ji mane labai 
myli ir nenori perleisti manęs už jokius pinigus. 

— Tai mūsų laimė, kitaip plantatorius nebūtų atsi- 
sakęs nuo tokio viliojančio pasiūlymo. Du šimtai sva- 
rų! Negirdėta! Bet ką padarysi? Aš ir toliau taupysiu 
pinigus, triūsiu dieną naktį, o jeigu jis ir man atsakys, 
o, tada mes pažiūrėsim! 

Jis nutilo, bet ne laukdamas sužadėtinės atsakymo, 
o norėdamas sutelkti savo mintis, 

— Bet ne! — tarė jis, dėdamasis ramus. — Reikia 
tikėti ateitimi. Kad ir kas atsitiktų, Jola, tu turi tapti 
manąja! Taip, brangioji, tu gyvensi mano pastogėje 
kalnuose, tačiau tai, ką aš sumaniau, gal būt, pavers 
ją tremtinio pastoge. 

— Ką tu turi galvoje? — paklausė mergina, išgąs- 
dinta niūraus sužadėtinio žvilgsnio ir griežto balso. 

Tą pačią akimirką ji pastebėjo kraujo dėmes arti 
krūmų, kur buvo užmušti šunys. 

— Čia kraujas, Kubisa? 

— Čia tiktai gyvulių kraujas. Nedrebėk taip, tu pri- 
valai būti narsi: juk tu rengiesi tapti marono žmona. 

— Jolai su tavimi nėra ko bijoti, ji seks paskui 
tave į kalnus, į Džomb-Roko viršukalnę ir kur tiktai tu 
ją vesi! 

— Dėkoju tau, brangioji! Ką gali žinoti? Gal būt, 
ir mums teks bėgti... Tačiau tikėkimės, jog to nepri- 
reiks: jei tavo šeimininkas bus padorus žmogus, mes jo 
neapvilsime. O jei ne, tu pabėgsi su manimi, Jola, ar 
ne taipė 

— Jola visada pasirengusi klausyti Kubisos? 

Šis pažadas, nors taip paprastai pasakytas, nuskam- 
bėjo gana karštai ir įtikinamai. Įsimylėjėliai nugrimzdo 
į gilų susimąstymą. 

— Na, apie tai kol kas nekalbėsime, — tarė paga- 
liau maronas, — ir taip padarysime tik blogiausiu at- 
veju. Kas žino, gal būt, mūsų laukia kokia nors sėkmė, 
Draugai man ištikimi, jie padės. Deja, visi jie tokie pat 
skurdžiai, kaip ir aš, ir praslinks dar nemaža laiko, kol 
pavadinsiu tave savąja. O dabar, Jola, išklausyk manęs 
atidžiai: jei kada nors baltasis įžeistų tave — tu su- 

pranti? — jei tau grės pavojus, į kurį buvai patekusi, 
kai Džesiuronas tapo tavo šeimininku, tu ateik į šią 
aikštę ir lauk manęs; jei aš neateisiu, vietoj manęs at- 
vyks kiti: kiekvieną dieną siuntinėsiu čia ką nors iš 
savo žmonių. Nieko nebijok, Jola! Dėl tavęs aš pasi- 
ryžęs paaukoti gyvybę. 

— O, Kubisa! — džiaugsmingai sušuko mergina. — 
Tu drąsus ir puikus, bet, gal būt, tai pavojinga? 

— Jei aš apsispręsčiau bėgti su tavimi, — atsakė 
maronas, — tai paslėpčiau tave nuo persekiojimo. Mes 
galėtume gyventi prerijose, nebijodami jokių baltųjų, 
tačiau nenoriu, kad mane kas piudytų kaip laukinį 
žvėrį. Aš noriu verčiau išpirkti tave; tada įsikurtume 
kur nors netoliese ir pradėtume sau ramiai gyventi. 
Gali būti, kad tavo šeimininkas bus su manimi sukal- 
bamesnis, kaip su Džesiuronu. Tu sakei, jog mis Vo- 
gan tave myli. Ji, tur būt, mums pagelbės! 

— Taip, Kubisa, ji mane myli ir sako, jog niekada 
nesiskirs su manimi. 

— Labai gerai, vadinasi, ji niekada nesiskirs su 
tavimi prieš tavo valią. Bet jei aš pasisiūlyčiau išpirkti 
tave, tai būtų visai kas kita. Po kurio laiko tu pakal- 
bėsi su ja atvirai; tačiau, brangioji Jola, neišduok mūsų 
paslapties, kol aš surinksiu reikalingas žinias. O da- 
bar, — tęsė maronas, pakeisdamas. balsą ir pasisukda- 
mas į vilnamedį, — aš noriu, kad tu pažvelgtum į 
mano sugautąjį bėglį. Ar žinai, mano brangioji, kodėl 
aš jo iki šiol neįdaviau? Man atrodo, jog jis panašus 
į tave. 

— Panašus į mane? 

— Aš pasigailėjau šio nelaimingojo pagalvojęs, 
kad jis priklauso tam niekšui Džesiuronui. Kiek galiu 
spręsti, jis, tur būt, tavo viengentis. 

— Manai, jis felachas? 

Ir merginos akyse blykstelėjo džiaugsmingas žibu- 
rėlis. 

— Taip, aš beveik įsitikinęs, bet man buvo sunku 
jį suprasti. Štai jis. Jeigu jis iš tavo genties, tu suge- 
bėsi susikalbėti. 

Kubisa su savo sužadėtine apėjo aplink vilnamedį, 
ir jie atsidūrė prieš tą vietą, kur buvo paslėptas bėglys. 

Nelaimingasis sėdėjo nuleidęs galvą ant rankų, 
bet, išgirdęs žingsnius, pakilo ir staiga džiugiai šūkte- 
lėjo; tartum aidas, taip pat šūktelėjo mergina; paskui, 
persimetę keliais trumpais sakiniais, abu puolė vienas 
antram į glėbį. 

Kubisa apmirė suglumęs: ,„Jinai pažįsta jį, — gal- 
vojo jis nerimastaudamas, — gal būt, jis buvo jos 
sužadėtinis tenai, jų gimtinėje!“ Ir pavydas skausmin- 
gai sugniaužė jo širdį, bet staiga Jola, kreipdamasi į 
maroną, ramiai pasakė: 

— Čia mano brolis. 


XXXVI 


SMISIS MEDŽIOKLINIAIS DRABUŽIAIS 


Jau keletą dienų Smisis gyveno Maunt-Vilkome, 
kurio šeimininkas negailėjo nei triūso, nei išlaidų, no- 
rėdamas suteikti svečiui kuo įvairiausių malonumų. 
Išvykoms jam visada stovėdavo pabalnotas žirgas ir 
pakinkyta puskarietė. Grįžus jo laukdavo prabangūs 
pietūs ir rinktinė draugija. Miesto aristokratija ir kai- 
mynai dvarininkai pasistengė susipažinti su turtingu 
anglų žemvaldžiu, ir visi ėmė, tiesa, patylomis, kalbėti, 

kad prie savo didžiulės cukraus plantacijos jis netru- 
kus prijungsiąs dar kitą tokį pat dvarą. 

Apie tai, kad Maunt-Vilkomo savininkas slaptai su- 
manes laimėti Smisį sau į žentus, netrukus buvo pra- 
dėta gyvai šnekėti. Nėra ko nė sakyti, kad Voganas 
buvo ne vienintelis šeimos tėvas, kuris daug tikėjosi 
iš Smisio. Vietiniai plantatoriai lenktyniavo, ruošdami 
iškilmingus pietus, per kuriuos ragindavo savo nekal- 
tąsias aveles žavėti britų liūtą savo grožiu. Į šias pa- 
stangas dabita teikdavosi maloningai nusišypsoti ir 
visus tuos meilikavimus laikydavo priderama duokte. 

Taip Smisiui praslinko pirmosios dvi savaitės Ja- 
maikoje. 

Vieną gražų ir gaivų rytmetį geriausiame Maunt- 
Vilkomo kambaryje, skirtame patiems garbingiesiems 
svečiams, dabita sukinėjosi prieš veidrodį ir rengėsi 
kamerdinerio padedamas. 

Londono puošeika į kelionę buvo pasiėmęs viso- 
kiausių kostiumų: rytmetinių, vakarinių, eilutę pietums, 
kostiumą jodinėjimui, pasivažinėjimui karieta, medžiok- 
linį apdarą ir net specialius drabužius medžioklei su 
kurtais, o taip pat kostiumą irstytis laiveliu ir paga- 
liau balinį fraką. 

Tą dieną, apie kurią pasakojama, Smisis apsirengė 
medžiokliniu kostiumu, ir tie drabužiai, iš kurių tikras 
sportininkas, tur būt, nusišypsotų, visus Londono fran- 
tus, be abejonės, tikrai būtų sužavėję. Kostiumą sudarė 
siaura žalio aksomo striukė, apsiūta kailiukais, tokia 
pat skrybėlė ir tamsiai raudona liemenė, apkraštuota 
auksiniu galionu. Vietoj aukštų batų ir paprastų kelnių 
Smisis užsitraukė gelsvas zomšines kelnes, kurios glau- 
džiai aptempė kojas, nors ši jo kūno dalis anaiptol 
nepasižymėjo gražumu. Kelnės buvo pritvirtintos prie 

prašmatnių lakuotų batų kilpomis, — išvydęs tokius 
niekniekius, kiekvienas padorus medžiotojas būtų pa- 
traukęs pečiais, 

Tačiau Smisis buvo visai patenkintas savo apsiren- 
gimu; tai paaiškėjo iš jo pasikalbėjimo su kamer- 
dineriu. 

— Garbės žodis! — šūktelėjo jis, žiūrėdamas į veid- 
rodį ir apžvelgdamas save nuo galvos iki kojų. — 
Šis kostiumas man nepaprastai tinka, tiesa, Tomsai? 

— Taip, ser, galima sakyti, labai puiku, — atsakė 
tarnas su akcentu, rodančiu airišką jo kilmę. 

Puošdamasis šiuo kostiumu, Smisis ketino truputį 
pasivaikščioti po kalnus ir pamedžioti laukinių balan- 
džių ir perkūno oželių, kurių buvo gausu tose vietose. 
Voganas svarbiu reikalu buvo išvykęs į miestą, ir da- 
bita apskaičiavo, kad ši pramoga padės jam kaip nors 
praleisti laiką. tarp pusryčių ir pietų. Jo palydovu tu- 
rėjo būti negriukas. 

— Iš tikrųjų, Tomsai, — prašneko frantas, vėl iš 
naujo ir ilgokai apžiūrėjęs save, — iš tikrųjų, tos ma- 
žytės kreclės yra žavūs padarai! Tokių ir operoje ne- 
sutiksi. Kokios akys! Kokie malonūs snukučiai! Ir kaip 
lengva jas sužavėti! Aš čia dar visai neseniai, o jau 
galiu suskaityti bent tuziną pergalių. Bet juk tai visai 
natūralu, tiesa, Tomsai“ 

— Visiškai natūralu, ser! Juk prieš jus neatsispirsi!| 

— Žinoma, tavo teisybė, Tomsai! Kaip jos gali atsi- 
spirti? Hm, — tęsė jis po valandėlės, — ar žinai, Tom- 
sai, kad tu išmintingas vaikinasį 

— Aš pasidariau išmintingesnis, nuolat klausyda- 
masis jūsų žodžių. 

— Na, ar nori man įrodyti, kad tu iš tikrųjų gabus 
mokinys? 


136 


— Mielai, iš visos širdies, ser! 

— Ar pažįsti mažąją negrę, merginą su tiurbanu? 

— Mis Vogan kambarinę? 

7 Tą pačią! Jos vardas, rodos, Jola ar kažkaip 
panašiai. 

— Taip, ser! 

— Tu, matyt, jau suspėjai ne vieną kartą su ja pa- 
plepėti? 

— Taip, aš jau gerai susipažinau su ja. 

— Pirmąja patogia proga pasistenk iš jos ištraukti... 

— Ką įsakysite ištraukti iš jos, ser? 

— Ak, kaip tu to nesupranti! Aš norėčiau, kad 
išgautum iš jos mažytę paslaptį. 

— O-0, — nutęesė Tomsas, trindamas nosį smiliu- 
mi, — suprantu. Tačiau kokią paslaptį norėtumėte 
sužinoti, ser? 

-— Norėčiau žinoti, ką apie mane galvoja jos šei- 
mininkė. 

— Aš perduosiu jums viską nuo pirmojo iki pasku- 
tinio žodžio, ser! 

— Jei sugebėsi atrišti jai liežuvį, pažadu tau ginėją. 

— Ginėją, ser? 

— Net dvi, jei sėkmingai atliksi, kas tau pavesta. 

— Būkite ramus, aš priversiu tą juodukę kalbėti, 
net jeigu tektų jai ištraukti liežuvį. 

— Ne, Tomsai, nesigriebk jokios prievartos; atsi- 
mink, kad Maunt-Vilkomas ne užvažiuojamas kiemas 
ir kad mes čia svečiai. Reikia veikti gudrumu, o ne 
jėga, kaip pasakė Šekspyras ar kažkoks kitas rašeiva. 
Jei tu apsukrus, tai laimėsi. 

Tomsas baigė tvarkyti savo šeimininko tualetą, už- 
dėdamas jam skrybėlę ir perjuosdamas per petį dau- 

gybe medžioklės reikmenų: krepšį, bronzinę parakinę, 
alavinę gertuvę su puodeliu ir didelį peilį su tymo 
makštimis. 

Taip apsirengęs, šaunusis sportininkas išėjo iš savo 
kambario išdidžiai pakelta galva ir nulipo žemyn para- 
diniais laiptais, matyt, tikėdamasis susitikti gražuolę 
Ketę ir pasirodyti jai patobulintu Nimrodo! kostiumu. 


XXXVII 
DABITA MEDŽIOKLĖJE 


Kai Smisis ėjo iš namų, pasitenkinimo šypsena jo 
lūpose gana aiškiai sakė, kad trokštamas susitikimas 
nugalėtojas, jis žirgliojo per plačią pamiškės pievą 
kalvos papėdėje ir kartkartėmis žvalgėsi atgal, tartum 
įtardamas, jog kažkas jį stebi. 

Iš tikrųjų, Ketė Vogan ir jos tarnaitė, atsistojusios 
prie lango pirmajame aukšte, leipo iš juoko, žiūrėda- 
mos į puošeiką. Smisis, pastebėjęs tik jaunąją kreolę, 
buvo perdaug toli, todėl negalėjo įžiūrėti jos veido 
išraiškos ir, savo laimei, negirdėjo dviprasmiško Jolos 
šūktelėjimo: 

— Koks jis gražus, misa! Galima pagalvoti, kad tai 
mekšras, stebuklingai pasivertęs į auksinę žuvelę. 

Taigi niekas nedrumstė savimi susižavėjusio Smisio 
ramybės. Jis ir toliau sau žirgliojo didinga eisena. Pas- 
kui jį sekė negriukas, apsivilkęs tik vienais vilnoniais 
marškiniais, nešdamas didelį medžioklinį krepšį, kurio 
diržas buvc permestas jam per petį ir kuris kas žings- 

! Babiloniečių didvyris, pagarsėjęs medžiokliniais žygiais. 

nis trankė jam blauzdas. Tai buvo ne kas kitas, kaip 
Kveschis, Maunt-Vilkomo ponų palydovas, pasiuntinys 
ir šiaip visokiausių užduočių atlikėjas. Dabar Kveschiui 
buvo pavesta lydėti Smisį, o taip pat, kadangi nebuvo 
šunų, ieškoti ir nešioti paukščius, kuriuos turėjo nu- 
šauti neprilygstamasis medžiotojas. 

Smisis nužingsniavo gerą mylią kalnais ir slėniais, 
kurie buvo ištisai apaugę krūmais, tačiau neužėjo nė 
vieno paukščio, nors juodasis jo palydovas turėjo 
aštrias akis ir nekantriam sportininkui mielai būtų juos 
parodęs. 

Antrąją mylią jie taip pat nukeliavo nesėkmingai; 
pagaliau tolumoje pasirodė balandžiai, ir Smisis pa- 
leido į juos keletą šūvių, tačiau tankios šių žavingų 
paukščių plunksnos, matyt, apsaugojo juos nuo šratų, 
kurių Smisis savo užtaisui nešykštėjo. Kveschiui taip 
ir nepavyko parodyti savo veiklumo. 

Ir trečiąją mylią, kaip ir pirmąsias dvi, medžiotojas 
nuėjo nieko nenušovęs. Tačiau nesėkmė Smisiui ne- 
atėmė apetito, ir jis prisiminė, jog krepšyje, kuris ka- 
baldavo ant negriuko pečių, buvo pusryčiai, paruošti 
Maunt-Vilkomo tarnų, atsisėdęs tankialapio medžio 
pavėsyje, dabita liepė palydovui paduoti maisto 
atsargas. 

Kveschiui nereikėjo dukart įsakymo kartoti; jis 
tučtuojau išdėliojo keptą vištgaidį, keletą riekių lie- 
žuvio įdaro, kumpio, duonos ir įprastų prieskonių — 
druskos, pipirų ir garstyčių. 

Prie to prisidėjo dar butelis klareto ir gertuvė su 
degtine, kurią Smisis pastatė žolėje. Argi viso to nepa- 
kaktų dviem žmonėm? Kveschis taip pat tikėjosi gauti 
savo dalį. 

Krepšyje susirado taip pat peilis bei šakutė, ir me- 
džiotojas įrodė, jog šiuos įrankius jis valdo geriau kaip 
dvivamzdį; akimirksniu vištgaidis buvo supiaustytas į 
dalis pagal visas taisykles, ir Smisis ėmė smarkiai 
šveisti, keldamas labai didelį nerimą vargšui Kveschiui, 
kuris sekė visus jo judesiūs lyg šuo, laukiąs iš savo 
šeimininko numetamų kąsnių. 

Dabitos troškulys buvo ne mažesnis už alkį. 

„Man atrodo, kad tas prakeiktas rajūnas suės viską 
iki paskutinio trupinėlio, — pagalvojo piktindamasis 
Kveschis, — ir man nepaliks nė lašelio vyno.“ 

Didžiausiam jo apmaudui ir ne mažesniam Smisio 
sielvartui, klareto butelį ištiko graudus likimas: me- 
džiotojas, norėdamas jį pastatyti žolėje, parvertė ir 
išliejo didesnę vyno dalį žemėn. 

Ši aplinkybė buvo sunkus bandymas Kveschio kant- 
rybei; bet štai pagaliau dabita patenkino savo apetitą, 
ir pusryčių likučiai, vis dėlto gana gausūs, atiteko pa- 
lydovui, kuris gavo įsakymą kuo greičiau juos su- 
šveisti. 

Negriukas taip uoliai ėmė vykdyti šį uždavinį, jog 
lengva buvo numatyti, kad jo nešulys grįžtant bus 
daug lengvesnis. 

Tuo tarpu gražeiva nutarė pats vienas išmėginti 
laimę; jis nenorėjo sugrįžti į Maunt-Vilkomą tuščiomis 
rankomis, nes tai būtų užgavę jo savimeilę. 

Didelės viltys, kurias turėjo sužadinti jo kostiumas, 
keletas franto lepterėtų pagyrūniškų posakių, supran- 
tama, vertė jį paieškoti kokio nors laimikio. 

Todėl, vėl užsikabinęs visus medžioklinius reikme- 
nis ir užsidegęs nauju įkarščiu, jis nuėjo tolyn, palikęs 
„kurtą“ graužiant vištgaidžio kaulus ir geriant klareto 
likutį. 

XXXVIII 
KALAKUTO MEDŽIOKLĖ 


Nespėjo Smisis nueiti nė dviejų šimtų žingsnių nuo 
tos vietos, kur pusryčiavo, ir staiga labai patenkintas 
pamatė nudžiūvusio medžio šakose tupint didelį 
paukštį. 

Iš pradžių dabita jį palaikė gvinėjiška višta, bet 
paskui iš tamsių plunksnų pažino, kad tai laukinis 
kalakutas. 

Medis buvo už šimto žingsnių nuo Smisio, laukymės 
pakraštyje. Medžiotojas priklaupė ir labai atsargiai nu- 
šliaužė ta kryptimi: reikėjo nepastebėtam prislinkti 
perpus arčiau, o tada jau teks veikti dvivamzdžiu. 

Pirmąją šio uždavinio dalį, nors dėl to gerokai nu- 
kentėjo kelnės, jis atliko sėkmingai: kalakutas nepa- 
stebėjo pavojaus. 1 

Smisis nutaikė, iššovė, ir tą pačią sėkundę paukštis, 
persivertęs ore, kažkur dingo. 

Be galo apsidžiaugęs, medžiotojas puolė ieškoti 
paukščio, tačiau didžiai nustebo, neradęs jo toje vie- 
toje, kur jis turėjo nukristi. 

Tačiau Smisis buvo tikras, kad neprašovė. 

Jis apžiūrėjo viską aplinkui, bet veltui — paukščio 
kaip nebūta. 

Tada jis nutarė apieškoti visus krūmus ir garsiai 
šūktelėjo savo „kurtą“ — Kveschį. 

Sūkavo .jis ilgokai, tačiau negriukas nepasirodė ir 
net neatsiliepė, todėl Smisis padarė išvadą, kad berniu- 
kas arba užmigo, arba pasitraukė iš tos vietos, kur 
buvo paliktas. 

Dabita jau buvo beeinąs negriuko ieškoti, bet stai- 
ga suprato, kur galėjo dingti paukštis. 

Medis, ant kurio tupėjo kalakutas, buvo nulaužtas 
per penkiolika ar dvidešimt pėdų nuo žemės ir tokiu 
būdu sudarė ištisinę kokių penkių pėdų skersmens dre- 
vę, viršuje apaugusią žaliomis kerpėmis ir samanomis. 

Smisis nusprendė, jog paukštis, matyt, įstrigo kaip 
tik ten, ir panoro tuo įsitikinti, nelaukdamas Kveschio. 

Aplink medį buvo apsiviję laukiniai vynuogienojai, 
todėl buvo lengva įsiropšti liemeniu aukštyn, ir nors 
mūsų frantas laipiojo ne ką geriau už batuotą katiną, 
vis dėlto jis neabejojo, kad jam pasiseks įvykdyti savo 
sumanymą. Dalykas tačiau pasirodė sunkesnis, negu 
manė Smisis, bet baimė sugrįžti namo tuščiomis ran- 
komis suteikė dabitai energijos, ir jis pagaliau pasiekė 
numatytą vietą. 

Jo spėliojimai buvo teisingi, tačiau paukštis gulėjo 
ne nulaužto medžio viršūnėje, o gilioje drevėje. 

Išvydęs kalakutą, medžiotojas džiaugsmingai rikte- 
lėjo, — Smisio manymu, jam tereikėjo ištiesti į jį ran- 
ką; iš tikrųjų buvo ne taip: jis negalėjo jo pasiekti net 
pirštų galais. Smisis dėl to per daug nenuliūdo, nes 
anga buvo pakankamai plati žmogui pralįsti. 

Ak, kodėl jis pirma kaip reikiant neapsižiūrėjo, 
ryždamasis žengti tą nelemtą žingsnį! Tamsus pavir- 
šius, kur gulėjo nušautas paukštis ir kuris iš pirmo 
žvilgsnio atrodė toks tvirtas, buvo tik krūva pūzrų, 
galinčių išlaikyti kalakutą, bet ne Montegiu Kestlio 
lordą: vargšas Smisis dingo drevėje taip greitai, lyg 
būtų nušokęs nuo „Okeano nimfos“ stiebo viršūnės į 
Atlanto vandenis. 

XXXIX 
SMISIS NELAISVĖJE 


Kad ir netikėtai nukritęs į tamsią prarają, medžio- 
tojas tik lengvai susitrenkė. Purūs puvėsiai, neišlaikę 
jo svorio, sušvelnino kritimo smūgį. 

Vis dėlto Smisis kelioms minutėms nustojo sąmonės. 
Iš netikėtumo jis ne tiktai neteko žado, bet ir tarsi 
prarado sugebėjimą samprotauti. Atsigavęs jis pirmiau- 
sia pasistengė ištiesti kojas, nes buvo atsidūręs siuvėjo 
pozoje, kuri jam pasirodė ne visai patogi. 

Paskui jis pažvelgė į viršų. 

Tirštų dulkių ne tik pribiro jam į akis, bet ir prilin- 
do į nosį bei burną, todėl jis be atvangos čiaudėjo. 

Pagaliau debesis pamažu išsisklaidė, ir Smisis galėjo 
suprasti, kas jį ištiko. 

Virš savo galvos jis pamatė žydrą dangaus skliau- 
tą, o aplink kilo aukštyn tamsios sienos, sudarydamos 
platų cilindrą, kurio šonus jis vos tegalėjo pasiekti iš- 
tiestomis rankomis. 

Iš pradžių jis dar nesuvokė, kokia didelė nelaimė 
jį ištiko: viskas jam atrodė kaip įdomus nuotykis ar, 
blogiausiu atveju, nemaloni kliūtis. 

Tačiau, panorėjęs išsiropšti iš drevės ir pirmąkart 
pamėginęs tai padaryti, Smisis susidūrė su sunkumais, 
apie kuriuos iki šiol visai nebuvo pagalvojęs ir kurie 
ji privertė ne juokais susimąstyti. 

Antrasis mėginimas buvo toks pat bergždžias, kaip 
ir pirmasis; trečiasis, ketvirtasis ir visi kiti taip pat 
nieko gero nedavė, ir vargšas parkrito į dugną beveik 
visai nusiminęs. 

To negalima buvo pavadinti net rimta nesėkme: 
jam grėsė tikras pavojus ir net mirtis. 

Jis viską suprato ir pasibaisėjo suvokęs, kad vargu 
ar kas nors sugebės jį ištraukti iš tų spąstų, į kuriuos 
jis pakliuvo per savo neatsargumą. 

Iš Kveschio nebuvo ko tikėtis, nes negriukas ir 
pirma nė karto neatsiliepė jo šaukiamas: jis arba už- 
migo, arba nuklydo kur nors toliau, ir jeigu net pa- 
bustų ar grįžtų į tą pačią vietą, vis tiek nebuvo jokios 
vilties, kad jis atspėtų, kas įvyko. 

Kas gi tad galėtų jį išgelbėti? Medis, kuriame jis 
buvo įkalintas, augo nuošaliausioje miško dalyje, kur 
nebuvo nei kelio, nei takelio, todėl Smisis galėjo ten 
išsėdėti visą mėnesį, kol praeis kas nors pro šalį, o 
tuo tarpu per savaitę gali mirti iš bado. 

Nepaisant šios beviltiškos padėties, savisaugos 
instinktas palaikė jame šiokį tokį dvasios žvalumą. Jis 
dar sykį pamėgino išsiropšti iš savo kalėjimo, bet vėl 
nesėkmingai. Tačiau dabar Smisis pastebėjo, kad jam 
laisvai judėti trukdo trys daikiai: perdaug ankštos 
kelnės, batai ir ypač kelnių kilpos. 

Iš pirmo žvilgsnio atsikratyti visais tais daiktais 
atrodė labai nesunku, bet iš tikrųjų jis įsitikino, kad 
tai ne taip jau lengva: ten jam buvo maža erdvės, jis 
negalėjo pasilenkti ir atsegti sagčių. Pagaliau jam šovė 
į galvą mintis nurėžti kelnes aukščiau kelių; liemenės 
kišenėje susiradęs peilį, Smisis su juo padarė reikia- 
mą operaciją; jis kartu nubloškė kelnes, batus ir kel- 
nių kilpas, o paskui vėl mėgino išsivaduoti. 

Jam pavyko įsikarti iki pat viršaus, bet per ketvertą 
pėdų nuo angos siena buvo tokia šlapia ir slidi nuo 
lietaus, jog jis negalėjo rasti atramos taško ir kiek- 
vieną kartą, stverdamasis už glitaus paviršiaus, netek- 
davo pusiausvyros ir risdavosi žemyn. 

Šie dažni kritimai jį visiškai nualsino, nes jis lėk- 
davo iš dešimties ar dvylikos pėdų aukščio, ir jei ne 
purūs puvėsiai, švelninę susitrenkimą, tie gimnastikos 
pratimai būtų buvę gana pavojingi, nekalbant jau apie 
tai, kad jis negalėjo amžinai taip gimnastikuotis. 


XL 
ATOGRĄŽŲ LIETUS 


Smisiui liko tik vienintelė viltis, kad Kveschis ar 
kas nors kitas eis pro jo kalėjimą, tačiau ir ši prielai- 
da atrodė gana abejotina: kam ateitų į galvą, kad 
medžio liemuo tuščiaviduris ir kad drevėje palaidotas 
gyvas žmogus? 

Tiesa, praeivį galėjo sudominti lauke paliktas šau- 
tuvas, bet ir čia nebuvo garantijos, kad kas susipro- 
tėtų, kokioje sunkioje padėtyje yra jo savininkas. 

Kad ir kaip abejotina buvo jam dar likusi priemo- 
nė — pranešti apie save balsu, reikėjo vis dėlto ja 
pasinaudoti. 

Taip nutaręs, nelaimingasis sportininkas ėmė rėkti 
iš visų jėgų, tačiau kad ir kaip jis plėšė gerklę ir plau- 
čius, atsakant girdėjo tiktai savo paties balso aidą. 

Šaukiamas niekas neatėjo, bet užtat nauja aplin- 
kybė dar labiau pablogino belaisvio padėtį. Smarkūs 
jo riksmai tarytum iššaukė audros dvasią; dangus stai- 
ga apsitraukė tirštais debesimis, ir netrukus prapliupo 
tikras tvanas. 

Tai buvo viena tų atogrąžinių liūčių, kada lietus 
pilasi ištisais upeliais, tarsi dangaus skliautas griūtų 
į žeme. 

Nors Smisis drevėje ir buvo apsaugotas nuo vėjo, 

tačiau nebuvo stogo, ir jam ant galvos liejosi ištisos 
vandens srovės, tartum tyčia kieno pilamos į jo prie- 
glaudą. Reikia pasakyti, kad panaši į piltuvą anga, 
būdama platesnė už likusią drevės dalį, padėjo kauptis 
dideliam vandens kiekiui; laimė, kad jį sugerdavo 
pūzrų krūva. Jei ne tas, jaunajam anglui būtų tekę 
atsisveikinti su gyvenimu, dar nespėjus numirti iš 
bado, nes vėliau dabita pasakojo, kad jis sėdėjęs tikrų 
tikriausiame šulinyje. Žalia aksominė striukė, ryškiai 
raudona liemenė ir kelnių likučiai — viskas kiaurai 
permirko; ant išpuoselėtų žandenų nebeliko jokių gar. 
banojimo žymių, susukti ūsai ir plaukų kuokštai ka- 
rojo kuo liūdniausiai. 

Reikėjo labai lakios vaizduotės pažinti, kad šis 
apgailėtinas, nuo šalčio drebąs padaras yra tas pats 
rytą išėjęs šaunusis medžiotojas. 

Tačiau Smisio nuotaika buvo dar liūdnesnė negu 
išvaizda; be to, jis nesitvėrė iš pykčio ir niršo ant visų: 
ant Kveschio, ant Loftuso Vogano, davusio jam tokį 
neatidų palydovą, ant balandžių, ant kalakutų ir ant 
medžių, tūžo ant visos Jamaikos, ant viso pasaulio. 
basis mane atviliojo į tavo prakeiktą krantą! 

Šią valandėlę jis viską būtų atidavęs, kad tik būtų 
galėjęs atsidurti savo „mielojoje sostinėje! 

Vargšas Smisis! Jis dar nebuvo išgėręs iki dugno 
savo kančių taurės. Jo laukė dar blogesnis dalykas: 
apie jo kulkšnį apsivyniojo kažkas šaltas ir slidus; 
pajutęs pro šilkinę kojinę šį glitų prisilietimą, Smisis 
krūptelėjo. Tačiau koks siaubas jį pagavo, kai jis suži- 
nojo, kas iš tikrųjų įvyko: tai buvo gyvatė! Ją pama- 
tęs, nelaimingasis dabita pašoko, tartum po jo kojomis 
būtų degusios Žarijos. 

XLI 
PAVO'JINGAS ŠOKIS 


Gyvatė vėl nukrito žemėn. 

Per kelias minutes Montegiu Smisis, žinoma, nebe- 
norėdamas stovėti ant tokio pavojingo pjedestalo, at- 
liko daug labai varginamų šuolių; akys jam lindo iš 
kaktos, veidas nuo išgąsčio pabalo. Pagaliau jo 54moO- 
nėje dingtelėjo raminanti mintis: jis prisiminė, jog 
Jamaikos gyvatės nenuodingos. 

Tai buvo, žinoma, šiokia tokia paguoda; tačiau, 
nors gyvatė ir negalėjo jo nunuodyti, vis dėlto ji, tur 
būt, kandžiojosi ir buvo labai didelė; jeigu jai į pa- 
galbą būtų atšliaužę daugiau gyvačių, būtų buvę sunku 
nuspręsti, kas geriau — nuodai ar įkandimai. 

Smisio nuogąstavimai būtų netrukę išsipildyti, bet 
laimė, kad ropliams tuo metu buvo miego laikotarpis. 
Dėl to jo kojos ir net šilkinės kojinės liko nepaliestos. 

Jam į galvą atėjo mintis užlipti kuo arčiau prie 
angos ir iš visų jėgų stengtis išsilaikyti aukštumoje: 
taip jis būtų "išvengęs pavojingos kaimynystės, kurios 
visai pagrįstai bijojo. 

Po daugelio nepaprastų pastangų ir nesėkmių jis 
pagaliau įsitaisė maždaug per aštuonias ar dešimt 
pėdų nuo dugno; ten jis susirado nedidelį iškyšulį, ant 
kurio šiaip taip atsisėdo ir, atsispyręs kojų pirštais į 
priešinę sieną, nutarė taip išsilaikyti kiek galima ilgiau. 

Tačiau tai buvo ne taip lengva. Jis greitai tuo 
įsitikino: kojos nutirpo, jis visiškai nebeteko jėgų. Tik 
pagalvojęs, kad vėl nusiris žemyn, nelaimingasis bevil- 
tiškai suriko. 

Tai jį išgelbėjo, nes tą pačią akimirką angoje pasi- 
rodė didžiulė galva; juodas veidas, kuriame švietė dvi 

degančios akys, pasilenkė ties dreve, ir Smisis išvydo 
akinamai baltus dantis ir storas, ryškiai raudonas lūpas. 

Vargšas tarėsi galutinai žuvęs; visur, apačioj ir 
viršuj, jam vaidenosi demonai, nes toji keista būtybė 
išžiotais nasrais ir laukinėmis akimis, matyt, negalėjo 
būti Žmogus. 

Bet kai juoda raumeninga ranka nusileido į drevę, 
Sinisis nesvyruodamas įsikibo į ją ir po valandėlės 
buvo ištrauktas taip pat lengvai, kaip ant meškerės 
pakliuvusi žuvis. 

Akimirksniu jis atsidūrė medžio viršūnėje, šalia 
savo išgelbėtojo. 

Tai buvo visiškai juodas, milžiniško ūgio ir beveik 
nuogas negras; jo veido bruožai anaiptol nebuvo žvė- 
riški: atvirkščiai, storose jo lūpose žaidė lengva 
šypsena. 

Smisio išvaduotojas buvo ne kas kitas, kaip senas 
mūsų pažįstamas Kvekas. 

Dabita niekada nebuvo matęs maronų ir pamanė, 
ar čia tik ne plėšikas, bet ir toks spėjimas jo per daug 
nenugąsdino, nes neseni įvykiai padvigubino jo nar- 
sumą. 

Pastebėjęs meilią negro šypseną, Smisis visiškai 
nusiramino ir ėmė pasakoti savo nuotykį. 

Kai nevykęs medžiotojas baigė pasakoti, negras, nė 
žodžio netardamas, vėl įlipo į medį. Aprišęs apie ka- 
mieną virvę, jis nusileido į drevę, iš kurios ką tik buvo 
ištraukęs Smisį. Nepraėjus nė minutei, ore švystelėjo 
kažkoks blizgąs daiktas ir rangydamasis nukrito že- 
mėn, — iš pavidalo, didumo ir gelsvos spalvos, išmar- 
gintos auksiniais ir juodais dryžiais, buvo lengva pa- 
žinti geltonąją Jamaikos gyvatę. 

Nespėjo ji šleptelėti žemėn, o paskui ją atlėkė apie 
tuziną tokių pat roplių, labai išgąsdinusių Smisį, kuris 
išmintingai laikėsi atokiau. 

Staiga prie jo kojų nukrito daiktas, visiškai nepa- 
našus į gyvatę. Tai buvo beformė nenusakomos spalvos 
masė; atidžiai apžiūrėjęs, Smisis pažino savo batus, 
kelnių ir kalakuto likučius. Paukštis atrodė taip apgai- 
lėtinai, jog tikrai nebegalėjo būti medžioklės laimikiu, 
nors po visų savo pergyvenimų Smisis apie tai ir ne- 
galvojo; vienintelis dalykas, kurio jis norėjo, — tai 
kuo greičiau sugrįžti į Maunt-Vilkomą. 

Jis pasiskubino šiaip taip apsiauti ir paliko tįsoti 
žemėje kalakutą, kuris, kaip tvirtino Kvekas, geriau 
susipažinęs su Jamaikos ornitologija, buvo tik papras- 
tas peslys. 


XLII 
KVESCHIS NEŽINO, KĄ DARYTI 


Tačiau kur buvo visą tą laiką Kveschis? Smisis 
nieko apie jį nežinojo, bet ir mažai juo tesidomėjo. 
Džiaugdamasis, kad gali palikti nelemtojo įvykio vietą, 
jis net nepasigedo savo palydovo ir, žinoma, nepagal- 
vojo sugrįžti ten, kur jį buvo palikęs. Jis nieko nelauk- 
damas sutiko, kai išgelbėtojas pasiūlė išvesti jį į kelią, 
ir jie abu nuėjo visai ne į tą pusę, kur medžiotojas 
buvo sustojęs pusryčių. 

Smisiui nuėjus, nepraslinko nė ketvirtis valandos, o 
negriukas, visą laiką smaližiaudamas iš paliktos ger- 
tuvės degtinę, pametė iš akių ne tik savo šeimininką, 
bet ir apskritai nieko nebematė. Nemažas skaičius 
gurkštelėjimų paveikė Kveschį visiškai kitaip, negu 

paprastai būna: užuot triukšmavęs ir keikęsis, Kveschis 
išsitiesė žolėje ir užmigo kaip negyvas. 

Jo nebūtų pabudinęs net parako užtaisas, sprogęs 
prie pat ausies, todėl nenuostabu, kad jis negirdėjo 
Smisio šūvio. 

Nežinia, kiek laiko Kveschis būtų miegojęs, bet 
privertė atsikvošėti liūtis, iškart jį išblaivinusi ir grąži- 
nusi į tikrovę. 

Jis tada suprato, kokia baisi jo kaltė. Jis nežinojo, 
kaip dabar prisiartinti prie baltojo džentelmeno. Antra 
vertus, pabėgti nuo jo rūstybės ir grįžti vienam į plan- 
taciją — ar tai nereiškė užsitraukti dar baisesnį Maunt- 
Vilkomo savininko pyktį? 

Padėtis buvo kebli. Kveschis nutarė laukti sugrįž- 
tant medžiotojo ir pasiteisinimui sugalvoti kuo įtiki- 
mesnį melą. 

Pamažu dangus išsiblaivė, iš už debesų sušvito 
saulė, o Smisis vis negrįžo. 

Negriukui atrodė, kad anglas perdaug ilgai negrįž- 
ta, ir jis ne juokais susirūpino. 

Ar tik džentelmenas nebus miške paklydęs? Ką 
pasakys masa Voganas? 

Ir berniokui jau pasigirdo, kad ten, už kalvos, švil- 
pia rimbas, kurio jam taip dažnai tekdavo ragauti. 

Dar kiek palaukęs, Kveschis nutarė užbaigti savo 
kančias ir leistis ieškoti Smisio. Negriukas buvo ma- 
tęs, kad jis pasuko į laukymę, ir iškart nuėjo anglo 
pėdsakais. Tačiau, išsikrapštęs į pamiškę, negriukas 
sumišo. Valandėlę paabejojęs, jis nuėjo prie nudžiū- 
vusio medžio, nes jam pasivaideno, kad toje pusėje 
girdi balsus. | 

Priėjęs liūdnojo įvykio vietą, jis pastebėjo žemėjo 

numestą blizgantį daiktą ir tuojau pažino dabitos 
dvivamzdį. 

Tačiau kurgi dingo pats šautuvo savininkas? Kas 
jam nutiko? Ar tik nheužmuštas? Ar nebus kas nors jo 
užpuolęs? 

Kaip tik tą akimirką Kveschis nugirdo graudų deja- 
vimą, sklindantį tartum iš po žemės; negriukui ir blu- 
sos apmirė; juoda jo oda papilkėjo iš siaubo. 

Jam kilo noras bėgti kur kojos neša, bet jį sulaikė 
viena mintis: jeigu čia Smisis ir jam gresia koks nors 
pavojus, tai jis, Kveschis, bus nubaustas už tai, jog 
paliko jį. 

Balsas buvo girdėti tartum anapus sausojo medžio: 
gal būt, medžiotojas guli sužeistas anoje pusėje? 

Sukaupęs visą savo narsumą, negriukas ėmė pa- 
mažu eiti apie medį, kuo atidžiausiai žvalgydamasis 
aplinkui. 

Nieko! 

Jam užteko drąsos praskleisti šakas, užgožusias 
žemę, nors buvo nesąmonė spėti, kad ten kas slepiasi. 

Tą akimirką ties jo ausimi vėl pasigirdo vaitojimas, 
panašus į ankstesnįjį, tiktai pratisesnis ir klaikesnis. 

Paskui kažkas sudejavo trečią kartą, bet jau Už 
medžio, toje vietoje, kur Kveschis ką tik buvo ir nieko 
nesutiko. 

Nejaugi sužeistasis šliaužė aplink medį ta pačia 
kryptimi, kaip ir Kveschis? 

Norėdamas tuo įsitikinti, negriukas pasuko atgal ir 
ėmė sparčiau eiti, bijodamas, kad paslaptinga būtybė 
nuo jo nepaspruktų. 

Sugrįžęs į tą pačią vietą, iš kur pradėjo eiti, jis 
apstulbo: ten nieko nebuvo, o šautuvas gulėjo kaip 
gulėjęs. 

Ir štai vėl suskambėjo balsas, tiktai skardesnis ir 
panašus į riksmą. Tai dar labiau išgąsdino Kveschį; 
šaltas prakaitas išpylė jam kaktą ir nuriedėjo skruos- 
tais kaip ašaros. 

Negriukui pasirodė, kad šis riksmas yra panašesnis 
į žmogaus balsą, kaip pirma girdėti garsai, ir jis pa- 
žvalėjo: vėl ėmė eiti žvalgydamasis aplink medį, nes 
nutarė, jog kažkas iš jo tyčiojasi. Apibėgęs keletą kartų 
aplink stuobrį, jis pagaliau įsitikino, kad jeigu kas 
nors iš tikrųjų būtų ėjęs priekyje, jis tikrai būtų 


pamatęs. 
Ši mintis privertė jį sustoti. 
„Jeigu nieko nėra, — pagalvojo jis, — vadinasi... 


Jo dantys sutauškėjo, akys išsprogo, ir vienu šuoliu 
jis atsidūrė laukymės pakraštyje. 

— Velnias, Džomb-Roko velnias! — sušuko jis ir 
lyg strėlė nukūrė į Maunt-Vilkomą. 


XLII 
NEVYKĘS MEDŽIOTOJAS 


Smisis ėjo nuleidęs galvą paskui savo palydovą. Jį 
kankino mintis, kad taip apverktinai atrodydamas turi 
grįžti į Maunt-Vilkomą. 

Po liūties sušvito kaitri saulė, ir nuo jos spindulių 
šlapios zomšinės kelnės susitraukė taip, jog siekė tik 
iki pusės šlaunų, apnuogindamos dabitos kelius ir ne- 
paprastai liesas blauzdas. Kaip jam, šitaip atrodančiam, 
pasiekti namus ir nepastebėtam įeiti į savo kambarį? 
Kaip ir kiti Jamaikos būstai, Maunt-Vilkomas buvo 
panašus į narvelį, atvirą iš visų pusių. Kodėl gi Smisis 
neturėjo nematomos kepurės? 

Bet štai jau pasirodė Vogano namai, ir mMaronas atsi- 
sveikino su Smisiu. Likęs vienas, dabita pažiūrėjo į 
saulę: iki saulėlydžio liko ne daugiau kaip dvi valan- 
dos, todėl jis nutarė palaukti prietemos ir jos priedan- 
goje, kol dar nebus uždegti žiburiai, prasiskverbti į 
namus. 

Šitas planas jam patiko. 

Smisis pasislėpė krūmuose. Jis ėmė skaičiuoti va- 
landas, pusvalandžius ir ketvirčius, klausydamas, kaip 
plantacijoje šnekasi negrai, žiūrėdamas į raibus spar- 
nuočius, viršum jo galvos straksinčius nuo šakos ant 
šakos, ir pavydėdamas jiems sparnų. 

Tačiau artėjo laikas veikti. Saulė jau leidosi už 
kalno, kurio papėdėje stovėjo Maunt-Vilkomas; sute- 
mos, tartum purpurinė užuolaida, pamažu nusileido į 
slėnį. Smisis išėjo iš savo užuolandos ir apsižvalgęs 
surizikavo atsargiai prasiskverbti į plantaciją. 

Sveikas protas vertė jį laikytis medžių šešėlyje, bet 
tai buvo gana lengva, nes abipus kelio augo giraitė. 

Jam pavyko pagaliau pasiekti terasą, kurioje buvo 
sodyba; bet pavojus dar nebuvo praėjęs: jam dar rei- 
kėjo pereiti gėlyną. 

Vis labiau temo. Nieko nebuvo nei šalia prieangio, 
nei prie svetainės langų. 

Beliko tiktai įsmukti pro duris ir vienu šuoliu atsi- 
durti savo kambaryje, o ten kamerdineris jam padėtų 
greitai persirengti. 

Jis buvo jau priėjęs gėlyno vidurį, bet staiga iš 
„prieangio pasirodė būrelis žmonių su degančiais fake- 
lais. Tai buvo tarnai ir keletas vergų iš plantacijos, 
kuriems vadovavo valdytojas Trestis. 

Pamačius Kveschį, iškilmingai žengiantį priekyje. 
vargšui Smisiui nebeliko jokių abejonių, ko išsirengė 

ši ekspedicija, kurią išvydęs jis tiesiog nusiminė, Deg- 
lai taip ryškiai švietė aplinkui, jog rodėsi, lyg danguje 
vėl būtų užtekėjusi saulė. 

Smisis nematė nė mažiausios galimybės išvengti šio 
susitikimo. Jis mielai būtų grįžęs atgal į krūmus ir ten 
palaukęs, kol visi praeis, tačiau bijojo taip atkreipti į 
save akis, nes dėl to būtų kilusios pačios liūdniausios 
jam pasekmės. Ir jis pasiliko vietoje, tartum suak- 
menėjęs. 

Tą akimirką prieangio laiptuose pasirodė dų žmo- 
nės. Nesunku buvo pažinti, kad tai Loftusas Voganas 
ir Ketė; paskui juos sekė Jola. 

Visi jie prisidėjo prie būrelio, kurio priešakyje žy- 
giavo Kveschis, ir pasuko į tą vietą, kur stovėjo nelai- 
mingasis dabita. 

Plantatorius norėjo kažką įsakyti, bet nespėjo nė 

riksmas, į kurį tartum aidas atsiliepė Ketė. 

Išbalęs ir suglumęs Smisis apgaulingoje deglų švie- 
soje buvo panašus į tikriausią vaiduoklį. 

Visų žvilgsniai įsmigo į jį. Atsiskyręs nuo būrio, 
valdytojas priėjo artyn ir iškilmingai atvedė jį prie 
Vogano. Kokia tai buvo katastrofa prašmatniajam lor- 
dui! Jo garbinamoji mergina, užuot susigraudinusi, 
matydama savo garbintoją tokioje apverktinoję būk- 
lėje, vos valdėsi nesijuokusi. 

O.pats Smisis, kai tik jam pavyko išsivaduoti nuo 
Vogano užuojautos pareiškimų, tuoj galvotrūkčiais 
šovė į savo kambarį, kur meilikaujamai guosdamas ir 
sumaniai rūpindamasis kamerdineris padėjo jam grei- 
tai atgauti prideramą išvaizdą, ir tas sugrąžino dabitai 
įprastą pasitikėjimą savimi. 


154 


XLIV 
HERBERTAS „LAIMĖS SLĖNYJE“ 


Tapęs Džesiurono buhalteriu, Herbertas Voganas 
gyveno daugiau atsiduodamas malonumams, negu dar- 
bą dirbdamas. Jis leido laiką kuo įvairiausiai pramo- 
gaudamas: jodinėdavo ir važinėdavosi karieta, keliau- 
davo į miestą, kur jį dažnai lydėdavo Džesiuronas, 
kartu su Judita lankydavo kaimyninius plantatorius ir 
fermerius, meškeriodavo, irstydavosi laiveliu, links- 
mindavosi piknikuose, — žodžiu, kiekviena diena jam 
atnešdavo ką nors naujo ir malonaus. 

Jaunuoliui buvo skirtas atskiras arklys, šunys ir 
visa, ko reikia medžioklei; trumpiau sakant, Džesiu- 
ronas pasirūpino, kad Herbertas gyventų taip, kaip ir 
kiti aukštuomenės jaunuoliai. Herbertui visai nepra- 
šant, jam buvo iš anksto išmokėta pusmetinė alga, 
todėl jis galėjo pasipuošti ir visur rodytis padoriai 
apsivilkęs. 

Tokiu būdu apatiniame denyje atplaukusio vargšo 
keleivio gyvenimas žymiai pagerėjo. Netikėtai jis susi- 
rado dosnų globėją, kurio dėka jam buvo lemta vai- 
dinti fermoje beveik tokį pat svarbų vaidmenį, kaip ir 
Smisiui Maunt-Vilkome, o kadangi abiejų jaunuolių 
socialinė padėtis beveik nesiskyrė, lengvai galėjo atsi- 
tikti, jog ne šiandien, tai rytoj jie susitiks kaip lygūs 
pas kurį nors bendrą pažįstamą. Reikia pripažinti, kad 
Herbertą toks prabangus gyvenimas veikiau stebino, 
negu džiugino. Džesiurono kilnumas jaunuoliui buvo 
kažkoks nesuprantamas. Už ką, tiesą sakant, jam buvo 
rodomas toks didelis vaišingumas? 

Jei Džesiuronas nebūtų buvęs toks paslaugus ir 
meilus, gal Herbertas ir būtų pasirodęs įžvalgesnis; 

tačiau ne veltui arabų patarlė sako, kad „žmogui ne- 
dera koneveikti žirgo, kuris jį išnešė iš pavojaus': 
jaunajam anglui buvo gana sunku pastebėti, jog arklys, 
ant kurio jam pasisekė pasprukti iš tos vietos, kur jis 
patyrė gyvenimo katastrofą, buvo viena akimi žvairas. 

Jeigu jam sieloje ir buvo kilę įtarimų dėl savo glo- 
bėjo nepriekaištingo sąžiningumo, tai jis laikė juos 
užslėpęs, nors neketino atsisakyti savarankiškumo ar 
daryti nuolaidų savo paties sąžinei, tiktai laukė progos, 
-kada jam pasirodys tikrasis Džesiurono veidas. 

Žavioji Judita nenusileido tėvui mandagumu ir 
svetingumu, tačiau, suprantama, visa tai darė subtiliau 
ir sumaniau, kaip senasis vergų pirklys. Iš visų fermoje 
įvykusių pasikeitimų nuostabiausias, tur būt, buvo tas, 
kad pasikeitė jaunosios merginos būdas, — ji staiga 
pasidarė romi ir svajinga. Jeigu įgimtas jos staigumas 
kartais ir pasireikšdavo, tai tik tada, kai Juditos aki- 
vaizdoje būdavo ištariamas Ketės Vogan vardas: tuo- 
met jos šnervės išsipūsdavo, juodos akys imdavo piktai 
žibėti, ir visa ji tokiais momentais, rodės, būdavo pa- 
gauta nežmogiškos rūstybės. 

Ji pasidarė priešiška jaunajai kreolei dėl paprasto 
lenktyniavimo: abi gražuolės būdavo nuolat palygina- 
mos; jaunų vyrų ginčai neretai pasiekdavo Juditą, kuri, 
didžiausiam savo apmaudui, dažnai matydavo, kaip jos 
garbintojai imdavo dievinti žavingąją Maunt-Vilkomo 
šeimininkę. 

Šis priešiškumas jau kuris laikas buvo pavirtęs 
tikra neapykanta: Herbertui Voganui atvažiavus, Ju- 
dita pajuto, kad žavioji kreolė yra rimta varžovė. Nors 
Džesiurono duktė ir žinojo, kaip trumpai tebuvo susi- 
tikę Herbertas ir Ketė, tačiau instinktas jai pašnibž- 

dėjo, kad tarp jų kažkas įvyko ir tai paliko gilius pėd- 
sakus jos mylimo jaunuolio širdyje. 

Pavydulingi įtarinėjimai, — nors ji buvo įsitikinusi, 
kad pusbrolis ir pusseserė nepalaiko jokių santykių, — 
tiktai didino jos aistrą, nes Judita negalėjo net pagal- 
voti, kad jauna mergina — Ketė Vogan ar kuri kita — 
įstengtų likti abejinga, matydama tokią tobulybę, koks 
jai atrodė Herbertas. 

O jaunuolio jausmus būtų gana sunku tiksliai 
nustatyti. 

Judita savo valdingo būdo dėka ir su koketiškumo 
pagalba suspėjo padaryti jam šiokią tokią įtaką, tačiau 
nepajėgė išdildyti iš jo širdies to įspūdžio, kurį paliko 
Ketė: išvydęs savo pusseserę, jis intuityviai suprato, 
kad priešais jį mergina, verta pačių kilniausių jausmų, 
ir pajuto savyje pirmosios meilės susijaudinimą. Iš čia 
ir kilo tasai karštas dėkingumas, su kuriuo jis saugojo 
žydrą piniginės kaspiną, žadinusį nuolatinį Juditos 
pavyduliavimą. 

Herbertui rodėsi, kad, nepaisant visų kliūčių, atsky- 
rusių jį nuo pusseserės, jis anksčiau ar vėliau susitiks 
su ja ir kad vietoj taip greitai gimusio draugiškumo 
neišvengiamai kils švelnesnis ir gilesnis prisirišimas. 

Tačiau neilgai jam buvo lemta puoselėti tas viltis. 

Pamažu iki jo atsklido gandai apie Maunt-Vilkome 
bręstančius įvykius: buvo teigiama, kad Ketė visiškai 
noriai ištekanti už žmogaus, kurį jai išrinkęs tėvas. 

Tiesa, aplinkybės, kuriose laimingo atsitikimo dėka 
atsidūrė Herbertas, truputį švelnino jo kartėlį; jeigu 
jo pusseserė ir liko jam abejinga, jis vis dėlto nebuvo 
visai vienišas. Argi šalia jo beveik visą laiką nebuvo 
žavingos merginos, kuri aiškiai jam simpatizavo? Jeigu 
ji būtų parodžiusi jam šį palankumą keletą dienų anks- 

čiau, gal būt, Ketės padarytas jam įspūdis būtų buvęs 
silpnesnis; antra vertus, jei Herbertas būtų galėjęs 
sužinoti tikruosius savo pusseserės jausmus, jis, žino- 
ma, būtų rades savyje daugiau jėgų atsispirti Juditos 
kerams. 

Iš Jolos Ketė sužinojo, kaip pasikeitė Herberto pa- 
dėtis, sužinojo, kad jis apsigyveno fermoje ir, pagaliau, 
kad jis nuolat lydėdavo žaviąją Juditą. Visos šios 
žinios ją ir nudžiugino, ir prislėgė: Ketė pakaitomis 
pergyvendavo ir baimę, ir abejones, ir atstumtos meilės 
kančias. 

O Smisis jautėsi beveik taip pat. Tačiau įprastas 
savimi pasitikėjimas viršijo visus kitus jo jausmus, ir 
jis, atvirai kalbėdamasis su Tomsu, dažnai sušukdavo 
kaip Cezaris: 

.„— „Atėjau, pamačiau, nugalėjau!“ 


XLV 
TEISINGUMO BEIEŠKANT 


Plantatoriaus ir Džesiurono nesantaika gyvavo jau 
seniai. Ji prasidėjo beveik nuo pat pirmo jų susitikimo 
ir kilo dėl daugelio intrigų perkant bei parduodant 
vergus. O nuo to momento, kai Džesiuronas nusipirko 
„Laimės slėnį“ ir tapo Maunt-Vilkomo savininko kai- 
mynu bei tam tikru varžovu, visada atsirasdavo kokia 
nors nauja aplinkybė, didinusi tarpusavio priešiškumą. 

Voganas, be šito jausmo, jautė dar ir kai ką kita. 
Tai buvo neaiški baimė, kuri pirmą kartą atsirado ne- 
trukus po to, kai mialmenui Čakrai buvo įvykdyta 
mirties bausmė; ta baimė Loftusui Voganui kilo dėl to, 

kad jo ausis pasiekė keletas Džesiurono žodžių apie 
tą įvykį. 

Nuo to laiko niekas lyg ir nepateisino plantatoriaus 
būkštavimų, tačiau tai, kad Džesiuronas globojo Voga- 
no sūnėną, išvytą iš Maunt-Vilkomo, ir kad senasis 
vergų pirklys visaip rodė viešai savo draugystę su tuo 
jaunuoliu, Loftusui Voganui atrodė sunkus įžeidimas 
ir dar labiau vertė jį saugotis. Beveik kas dieną išdi- 
džiam plantatoriui buvo perduodamos kokios nors nau- 
jos paskalos, ir jis būtų dosniai atlyginęs tam, kuris 
būtų suteikęs jam galimybę atkeršyti klastingam 
kaimynui. 

Laimingas įvykis netrukus jam leido įgyvendinti 
savo troškimą ne tik nedarant jokių išlaidų iš savo 
kišenės, bet, atvirkščiai, net tikintis tam tikros naudos. 

Tai buvo prieš tą dieną, kai Smisis įkrito į drevę. 
Voganas sėdėjo vienas altanoje ir papsėjo cigarą, var- 
tydamas savo mėgiamąjį „Juodąjį kodeksą“. Lange 
šmėkštelėjo Tresčio šešėlis, ir po valandėlės valdytojas 
pasirodė ant slenksčio. 

— Na, Tresti, kas naujo? 

— Atėjo žmogus, kuris nori jus matyti. 

— Ar nežinote, ko jam reikia? 

— Nežinau, bet, tur būt, koks nors svarbus reika- 
las, nes jis nori pasikalbėti su jumis pačiu. 

— Kas jis, negras ar baltasis? 

— Nei tas, nei anas: mulatas. Aš jau esu jį matęs. 
Tai vienas maronas, gyvenąs Trelounėjo kalnuose. Jo 
vardas Kubisa. 

— A!.. — truputį susijaudinęs, šūktelėjo plantato- 
rius. — Kubisa! Kubisa! Rodos, jau girdėjau tą vardą. 
Iš tolo jau esu matęs tą žmogų. Jis dar visai jaunas, 
tiesa? 

— Labai jaunas, nors kalbama, kad jis maronų 
gaujos vadas. 

„Kurių velnių jam iš manęs reikia?“ — pagalvojo 
Voganas ir garsiai pridūrė: 

— Ar tik jis neatsivedė kokio nors pabėgėlio? 

— Ne, jums įvedus tvarką, pas mus jau seniai nėra 
bėglių — nuo to laiko, kai Čakra buvo nubaustas 
mirtimi. 

— Čia aš vien tik jums turiu būti dėkingas, misteri 
Tresti, kad jūs sumaniai vadovaujate, — tarė planta- 
torius, atsilygindamas komplimentu, nors mirti nuteis- 
tojo priminimas jį truputį ir suglumino. — Tai jūs ma- 
note, kad čia visai ne dėl bėglių? — paskubėjo jis 
pridurti, norėdamas pakeisti pokalbį. 

— Nemanau! Juk mano sąrašuose nėra nė vieno 
bėglio, — triumfuodamas atsakė Trestis. 

— Labai malonu tai girdėti, — tarė Voganas, trin- 
damas rankas iš pasitenkinimo. — Tur būt, jis tiktai 
nori su manimi pasitarti. Maronai amžinai bylinėjasi 
su mūsų plantatoriais. Ar tuo jis skundžiasi? 

— Negaliu jums tikrai pasakyti, — atsakė valdy- 
tojas, iš tikrųjų žinojęs, ko Kubisa atvyko į Maunt- 
Vilkomą. — Vis dėlto, jei neklystu, jo atėjimas turi 
kažkokį ryšį su mūsų kaimynu iš „Laimės slėnio“ 

— Kaip, su Džesiuronu? Jis jums tai sakė? 

— Ne, bet aš girdėjau, kad maronai sugavo vieną 
bėglį, Džesiurono vergą. 

— Štai kaip! Iš ko girdėjote? 

— Vakar ėjau pro negrės Betės lūšną: pas ją buvo 
kažkoks kalnietis ir. jai pasakojo tą naujieną. Rodos, 
maronai nenori bėglio atiduoti. 

— Čia slypi kokia nors istorija! —- sušuko planta- 
torius. — Nueikite, Tresti, pas Betę ir kaip reikiant ją 
išklausinėkite. Pažadėkite jai, ką norite: suknelę, naują 
pypkę... O dabar atsiųskite man maroną. 

Valdytojas nusilenkė plantatoriui ir išėjo iš altanos. 

— O, aš daug ką duočiau, — sumurmėjo planta- 
torius, likes vienas, — kad sukiršinčiau senąjį biau- 
rybę su maronais, ir čia nebūtų nieko stebėtino! Jie 
nemėgsta jo nuo to laiko, kai jis priėmė pas save tar- 
nauti ispanus. Čia, matyt, nešvarus reikalas. Šitas suk- 
čius vis turtėja, ir niekas nežino, iš kur jis gauna pi- 
nigų. Reikės meiliai priimti jaunąjį maroną, jeigu tiktai 
jis ateina skųstis Džesiuronu. Na, štai ir jis! Gana gra- 
žus. Tai tas pats, kuris merginasi Jolai; nenuostabu, 
kad jis patinka mergiščiai... Reikės tuo susidomėti. 
Princesė ar ne princesė Jola savo tėvynėje, bet jos 
niekaip negalima laikyti paprasta verge. Šitas Kubisa 
neturi jai sukti galvos. Aš taip jam ir pasakysiu. 

Tą valandėlę jaunasis maronas, apsivilkęs tais 
drabužiais, Kuriuos kartą jau esame aprašę, priėjo prie 
plantatoriaus ir, pagarbiai nusilenkęs, tylėdamas laukė 
klausimo. 

Voganas ilgai jį apžiūrinėjo, atsakęs į jo pasisvei- 
kinimą lakonišku „labas“ 

Apsilankėlio veidas, matyt, buvo plantatoriui kaž- 
koks nemalonus, ir jis atidžiai stebėjo marono bruožus. 

Tačiau koks jausmas bebūtų jaudinęs Maunt-Vil- 
komo savininką, jis stengėsi jį paslėpti; jo veidas 
pamažu nušvito, ir jis, paskatinamai šypsodamasis, 
kreipėsi į mMaroną. 


11, Jamaikos maronai 

XLVI 


TEISĖJAS IR MARONAS 


— Jei neklystu, — tarė Voganas, — tu esi maro- 
nas iš Trelounėjo? 
— Taip, jūsų malonybe! — šaltai atsakė Kubisa. 


— Tu, rodos, būrio vadas ir kaimo seniūnas? 

— Aš vadovauju tiktai kelioms šeimoms; mūsų 
kaimelis labai nedidelis. 

— Tavo vardas Kubisa? 


— Kubisa. 

— Nebe pirmą kartą girdžiu tavo vardą, — pasakė 
Voganas. — Man rodos, — pridūrė jis, reikšmingai 
šypsodamasis, — kad mūsų plantacijoje yra tavo 
pažįstama? 

Kubisa paraudo ir, matyt, nesiryžo atsakyti. 

— Na, ką gi, — tęsė plantatorius aiškiai palankiu 


balsu, — kol nėra blogų tikslų, nebūna ir blogų po- 
elgių. Misteris Trestis man sakė, kad tu norėjai su 
manimi pasikalbėti? Ar tik ne dėl to čionai atėjai? 

— Misteri Voganai, — tarė Kubisa atsikvošėjęs, — 
tikrai, mudu su ta mergina gana artimi, bet ne dėl to 
aš atėjau pas jus. Tačiau, jei leisite, ta pačia proga 
pakalbėsiu ir apie tai. 

— Aš klausau, Kubisa! 

— Matote, aš norėčiau išpirkti Jolą, bet, supran- 
tama, tiktai tam, kad grąžinčiau jai laisvę. 

— Kitaip sakant, tu norėtum dabartines jos gran- 
dines pakeisti santuokos pančiais? Tu sieki. to, tiesa, 
Kubisa? 

— Sakykime, taip, — atsakė maronas. 

— Ir tu esi tikras, kad Jola taip pat nori tapti tavo 
žmona? 
išpirkimą, jei nemanyčiau, kad tai ją vilioja taip pat, 
kaip ir mane. 

— Vadinasi, ji sutinka? 

— Aš tuo neabejoju; suprantama, ji labai prisiri- 
šusi prie savo šeimininkės, tačiau... 

— Tačiau... aš suprantu. Na, ką gi, Kubisa, jei aš 
nutarčiau atsisveikinti su ta verge, kiek tu už ją duo- 
tum? Turėk galvoje, jog čia tiktai prielaida, nes Jola 
priklauso mano dukteriai, ir aš nežinau, kaip ji pasi- 
elgtų tokiu atveju. 

— Ak, jūsų malonybe! — patikliai sušuko Kubi- 
sa. — Visi kalba, jog mis Vogan yra gera ir kilni: esu 
tikras, kad ji niekada nedarys kliūčių Jolos laimei. 

— Šiaip ar taip, — atsakė plantatorius, — be išpir- 
kimo neapsieisi; jei mano duktė net apsispręstų išsi- 
skirti su Jola, ji negalėtų jos perleisti kitaip, kaip už 
pinigus, o Jola kainuoja nemažai. Ar žinai, kiek man 
už ją siūlė? 

— Rodos, du šimtus svarų. 

— Visiškai teisingai, ir aš atsisakiau. 

— Aš tai Žinau, bet jūs, gal būt, priimtumėt toki 
pat mano pasiūlymą? 

— Tai dar klausimas; bet pirma pasakyk, argi tu 
galėtum sumokėti tokią sumą? | 

— Deja, ne iš karto; aš surinkau kol kas tiktai 
šimtą svarų, manydamas, kad to pakaks, ir tik nese- 
niai, didžiausiam savo liūdesiui, sužinojau, jog tai yra 
vos pusė Jolos kainos; bet jei tamsta sutiktumėt pa- 
laukti, aš galėčiau per vieną ar du mėnesius surinkti 
dar kita tiek, o tada... 

— Tada mudu ir pasikalbėsime kaip reikiant. Ta- 
čiau galiu tau pažadėti, kad dabar jos niekam kitam 
neparduosiu. Ar tu patenkintas? 

— Dėkoju, jūsų malonybe! Galite būti tikras, kad 
aš pasistengsiu įrodyti jums savo dėkingumą. 

— Gerai, gerai, mielasis, o dabar pasakyk, kas tave 
čionai aivedė? — Ir Voganas surimtėjo. 

— Aš atėjau pasitarti su jumis dėl kai kurių savo 
nesutarimų su Džesiuronu. 

Vogano veide atsispindėjo didžiausias smalsumas. 

— Kas yra? 

— Aš nebūčiau drįsęs tamstos trukdyti, jeigu jau- 
nuolis, kurį apvogė ir iš kurio pasityčiojo, nebūtų tik- 
ras Jolos brolis; tai keista istorija, ir niekas kitas 
nebūtų drįsęs iškrėsti tokios išdaigos, tik tas senasis 
niekšas. 

— Paaiškink kaip reikiant, mano drauge, ir nebijok 
papasakoti man viską, ką žinai, nieko nenutylėdamas. 
Jei reikia teismo įsikišimo, pažadu tau, kad Džesiu- 
ronas atsakys prieš įstatymus. 

— Aš nuo jūsų nieko nenuslėpsiu, nors man tektų 
patirti dėl to kokių nors nemalonumų. 

Ir maronas smulkiai papasakojo, kaip pagavo bėglį, 
kaip susitiko brolis ir sesuo, paskui paaiškino, jog jau- 
nuolis yra afrikietis princas, palikęs tėvynę ir iškelia- 
vęs Jolos ieškoti; papasakojo, kaip princas ir jo vergai, 
kuriuos jis atsivežė seseriai išpirkti, buvo kapitono 
Džoulerio pavesti Džesiuronui ir kaip vergų pirklys 
išdavikiškai apgavo princą, apiplėšė jį ir įdegino jam 
ženklą kaip savo vergui. 

— Dabar, — užbaigė Kubisa, — jis yra mano ran- 
kose, ir aš jį slepiu saugioje vietoje, nors Džesiurono 

bendrai visą laiką man grasina, reikalaudami išduoti 
bėglį. 

— Puiku! — sušuko Loftusas Voganas, pakildamas 
nuo kėdės ir aiškiai patenkintas viskuo, ką sužinojo iš 
marono. — Tai ištisa drama, kuriai trūksta tiktai ato- 
mazgos. Iš tiesų, man labai norisi įsikišti į ją kaip 
veikėjui. Aha! — kalbėjo jis toliau, paveiktas netikėtos 
minties. — Dabar suprantu, dėl ko senasis sukčius no- 
rėjo pirkti Jolą! Sakai, princas turėjo dvidešimt ketu- 
ris mandingus? 

— Taip, jūsų malonybe, dvidešimt vergų ir keturis 
tarnus. Laive buvo ir daugiau negrų, bet visi jie — 
teisėta kapitono nuosavybė. 

— Ir visi jie atiteko Džesiuronui? 

— Taip, jūsų malonybe, visas visutėlis krovinvs. 
Tarp jų buvo keletas džolofų, ir vienas mano žmonių, 
Kvekas, besikalbėdamas su jais, išgavo pakankamai 
žinių, patvirtinančių princo žodžių teisingumą. 

— Ak, kaip gaila, kad negro liudijimas negalioja! 
Bet aš pažiūrėsiu, ką čia galima padaryti. Ar atsimena 
tas tavo princas, kuo vardu kapitonas, kuris jį atve- 
žė? — paklausė teisėjas, valandėlę pamąstęs. 

— Kaipgi, jūsų malonybe, jo pavardė Džouleris. Jis 
prekiauja su Senegalu, kur gyvena princo tėvas, ir 
jaunuolis gerai jį pažįsta. 

— Jei atmintis manęs neapgauna, aš taip pat šį tą 
žinau apie jį ir norėčiau, kad jis pakliūtų man į ran- 
kas. Vis dėlto vargu ar tai duotų mums kokios nors 
naudos. Nėra jokios abejonės, jog Džouleris ir Džesiu- 
ronas dviesė sutvarkė tą reikaliuką. Tačiau kaip mums 
suieškoti baltąjį liudininką? Bijau, kad tai bus sunku! 
Sakyk, tu nežinai, ar Raveneras, Džesiurono valdyto- 
jas, dalyvavo iškraunant vergus? 

— Taip, jis net aktyviai dalyvavo visoje proced3ū- 
roje, pats nuplėšė princui drabužius ir atėmė brange- 
nybes: vargšas turėjo jų nemaža, tačiau dar beplau- 
kiant jį gerokai apvogė Džouleris. 

— Bet tai tikras plėšimas!.. Na, štai kas, Kubisa, — 
tarė Voganas iškilmingų tonu, — prižadu tau, kad tai 
veltui nepraeis; aš dar aiškiai nematau, iš kurio galo 
reikia imtis reikalo; teks įveikti nemaža sunkumų, 
ypač dėl to, kad nėra reikiamų liudytojų, o Džesiuro- 
nas pats yra teisėjas. Tačiau aš žūt būt privesiu rei- 
kalą iki teismo, nors senasis sukčius būtų ir pats įta- 
kingiausias žmogus saloje, tik reikia truputį palaukti. 
Po mėnesio Savanoje posėdžiaus prisiekusiųjų teismas, 
ir tada mes pradėsime veikti... o kol kas apie tai nie- 
kam nė žodžio. 

— Galite manimi pasitikėti, jūsų malonybe! 

— Felachų princą laikyk saugioje vietoje ir nieku 
būdu jo neatiduok. Jei tau prireiks mano pagalbos, 
pasikliauk manimi. Tačiau abejoju, ar Džesiuronas 
drįs griebtis kokių nors prievartos priemonių. Jis pats 
perdaug silpnas, kad galėtų pirmas pulti. Šiuo atžvilgiu 
gali būti ramus. O dabar, — pridūrė Voganas draugiš- 
ku balsu, rodančių, kaip jis yra patenkintas žiniomis, 
kurias jam pranešė maronas, — jei viskas gerai baig- 
sis, tau nebereikės pridėti tų pinigų, kurių trūksta Jolai 
išpirkti. Neužmiršk šito! 

— Dėkoju jums, — atsakė Kubisa, žemai nusilenk- 
damas, — ir pasikliauju jūsų pažadais. 

— (Gali neabejoti. O dabar eik ir lauk, kol tave 
pašauksiu. Rytoj aš pasimatysiu su savo advokatu, ir 
tavęs, tur būt, mums vėl netrukus prireiks. 

XLVII 
SMISIO SAULĖS UŽTEMIMAS 


Ne tik tas saulės užtemimas, kuriuo pasinaudojo 
Kolumbas laukiniams don Kristofo užutekio gyvento- 
jams apgauti, buvo garsus Jamaikoje; tasai, apie kurį 
mes papasakosime, yra vertas atskiro skyriaus, nes su- 
vaidino gana svarbų vaidmenį daugelio mūsų romano 
veikėjų likime. 

Jis įvyko po kokių dviejų savaičių dabitai atvažia- 
vus; rodos, pati saulė panorėjo dalyvauti puošeikos 
garbei suorganizuotų pramogų serijoje. 

Šito užtemimo išvakarėse dabitai atėjo mintis ste- 
bėti jį nuo Džomb-Roko viršūnės. 

Tai buvo gana drąsus ir originalus sumanymas, bet 
Smisis būtent dėl to ir pasirinko jį. Pakalbėjęs su 
plantatoriumi, jis susitarė, kad į tą ekskursiją jį lydės 
Ketė; mergina nė trupučio nesipriešino, nes per pasta- 
rąją savaitę labiau negu bet kada įsitikino, jog tėvo 
valia nepalenkiama. 

Siūlydamas kartu kopti į Džomb-Roką, Smisis siekė 
tam tikro tikslo: tuomet, kai visa žemė paskęs tamsy- 
bėse, tarytum apsisiausdama amžinybės įkapėmis, tą 
iškilmingą valandą Smisis nutarė pasipiršti. 

Tačiau kodėl jis pasirinko tokį laiką ir vietą? Į šį 
klausimą atsakyti mums, rodos, niekada nepavyks. Gal 
būt, jis tikėjosi, kad poetiška vieta kartu su nepapras- 
tomis aplinkybėmis padarys jaunosios kreolės širdžiai 
magišką įspūdį ir paskatins ją teigiamai jam atsakyti? 

Dvi valandos prieš užtemimą -Smisis ir Ketė išėjo į 
kalną dviese, nes dabita buvo nutaręs, kad palydovų 
nereikia imti. 

Buvo puikus rytas, giedros Vakarų Indijos dangaus 
žydrumos netemdė nė vienas debesėlis, o kelias, kuriuo 
ėjo jaunuoliai, buvo itin vaizdingas. 

Sodai ir gėlynai aplink Maunt-Vilkomą liulėjo be 
galo įvairiomis gėlėmis ir krūmais. Botanikas būtų 
galėjęs susižavėti šiuo reginiu, bet dabita, kuriam po 
paskutiniojo nuotykio miškas atrodė grasus, ta vešlia 
augmenija nė kiek nesidomėjo, ir paprastas kopūstas 
jo gimtinėje būtų sujaudinęs jį labiau negu puikiau- 
sia palmė. 

Galėjai pagalvoti, jog tą rytą sparnuočiai giesmi- 
ninkai tyčia sulėkė čionai į šauniausią koncertą. 

Pridėkite dar tai, kad aplinkui dūzgė bitės, čiauš- 
kėjo cikados, cypčiojo driežai, medžiuose kvaksėjo 
varlės, nendrynuose šnarėjo vėjelis, o slėnyje ūžė 
krioklys, — ir maždaug galėsite įsivaizduoti simfoniją, 
glamonėjusią Montegiu Smisio klausą, kada jis su savo 
gražiąja palydove ėmė kopti į kalną. Džentelmeno nuo- 
taika buvo tokia pat džiugi, kaip ir tas žavus rytas, 
todėl, Tomso patariamas, jis buvo apsirengęs švel- 
niausių spalvų drabužiais. 

Pasiekęs tarpeklį, einantį į uolos viršūnę, Smisis 
narsiai nužingsniavo pirmyn, meiliai pasiūlęs ranką 
savo palydovei; tačiau netrukus jam teko pasirūpinti 
savimi. Netikėtai susidūres su stačiu šlaitu, į kurį jis 
nesugebėjo įlipti kitaip, kaip keturpėsčias, dabita vos- 
ne-vos pasiekė viršūnę šiuo negražiu būdu. 

Ketė buvo pripratusi prie stačiausių kalno kriaušių, 
todėl jai nereikėjo niekieno pagalbos, ir ji pirmoji, 
aplenkusi savo bendrakeleivį, atsidūrė Džomb-Roką 
vainikuojančios palmės pavėsyje. 

Griaučių ten nebebuvo. Kažkieno paslaptinga ran- 
ka juos pagrobė. 

Savo meilės prisipažinimui Smisis buvo pasirinkęs 
kaip tik tą akimirką, kai po užtemimo vėl pasirodys 
saulė, simbolizuodama paties dabitos jausmus. 

Jis paruošė ištisą prakalbą, kurioje savo širdį ly- 
gino su dienos šviesulių, iš pradžių degusiu meile, 
paskui apsiniaukusiu iš nusiminimo ir pagaliau vėl 
atgavusiu savo skaistumą, sulaukus teigiamo atsakymo. 
Išpažintis baigėsi maldavimu padaryti jį laimingiausią 
iš mirtingųjų. 

Montegiu Smisis, per kiaurą naktį sugalvojęs šį 
prisipažinimą, iš ryto jį pakartojo bent dvylika kartų 
Tomsui ir kelios minutės prieš išeidamas užbaigė jo 
paruošimą generaline repeticija. 

Smisio gražbylystės jėgą galėjo nustelbti tiktai koks 
nors ypatingas atsitikimas: toks tikras buvo dabita, 
kad jo kalba iurės padaryti palankų įspūdį. 

Įsitikėjęs, kad jis neapsakomai žavus, Smisis įsidėjo 
laikrodį į kišenę ir su žiūronu ėmė laukti užtemimo. 


XLVIII 


NUTRAUKTAS PRISIPAŽINIMAS 


— Štai ir užtemimas, — tarė Smisis, prisidėdamas 
prie akių žiūroną. — Saulė ir mėnulis tuojau pasibu- 
čiuos, tartum du įsimylėjėliai. Kaip tat gražu! Jūs 
sutinkate su manimi, Kete? 

— Nieko sau pasibučiavimas maždaug per aštuo- 
niasdešimt milijonų mylių! 

— Iš tiesų! Nuostabi mintis! Aišku, daug geriau 
būti arčiau vienas kito, kaip, pavyzdžiui, mudu. Kokia 
jūsų nuomonė dėl to, Kete? 

— Viskas priklauso nuo aplinkybių. Jei meilė 
abipusė... 

— O, būtinai abipusė! 

Jaunoji kreolė liūdnai susimąstė, 

Matydamas svajingai susikaupusią merginą, kuri 
pastaruoju metu nuolat būdavo liūdnai nusiteikusi, 
Smisis, nė akimirkos neabejodamas, tai išsiaiškino taip, 
kaip jam pakuždėjo jo tuštybė: Ketė, be abejonės, 
myli. Bet ką gi ji galėtų mylėti, jei ne jį patį — Mon- 
tegiu Smisį? 

Jis jau buvo bepasiduodąs gailesčio jausmui ir be- 
atsisakąs nuo savo sukurtos sąmojingos programos, 
tačiau, prisiminęs vakar sugalvotą ir keletą kartų 
Tomso akivaizdoje surepetuotą iškalbingą monologą, 
pagalvojęs, jog mažiausias nukrypimas nuo šito plano 
sutrukdys jam pasinaudoti pasisekimu, kurį jis laikė 
neabejotinų, dabita užgniaužė savyje prisipažinimą, 
vos neišsiveržusį iš jo lūpų, ir nepratarė nė žodžio. 

„Vargšelė, — galvojo jis, — kaip ji kenčia! Man 
labai norėtųsi išvaduoti ją iš tos nežinios, tačiau ne, 
aš susitvardysiu ir palauksiu: truputį pasijaudinti jai 
nepakenks, nes ji yra tokioje padėtyje, apie kurią sako 
patarlė: „Juo tamsesnė naktis, juo arčiau diena. 

Nusiraminęs šia malonia mintimi, jautrusis dabita 
ėmėsi astronominių stebėjimų. 

Matydama, kad jis tuo užsiėmęs, jaunoji kreolė pri- 
ėjo prie uolos krašto, be tikslo dairydamasi į šalis ir 
dąžnai pažvelgdama į slėnį. Matyt, aplinkuma nė kiek 
jos nedomino; juo labiau šešėlis siautė žemę, juo giles- 
nis liūdesys niaukė merginos veidą. 

Įsivyravo tyla. Per kelias minutes visa gamta griež- 
tai pasikeitė: koncertas miške nutrūko, mažieji giesmi- 
ninkai, neseniai dar tokie linksmi, dabar tik tyliai' ir 
baukščiai cypsėjo; vabzdžiai ir ropliai, apiinti to paties 
išgąsčio, apmirė. Vėjo šiurenimas lapuose ir tolimas 

krioklio ūžesys buvo vieninteliai garsai, trikdą visuo- 
tine tylą. Pastebėjusi tą staigų gamtos pasikeitimą, 
Ketė palygino jį su tuo, kas įvyko jos pačios širdyje, 
kurioje pirma skambėjusi linksma daina nutilo, užleis- 
dama vietą liūdnai melodijai. 

Jei Smisis būtų galėjęs atspėti, ką tuo metu galvojo 
jo bendrakeleivė, jis būtų pasijutęs visiškai laisvas 
nuo kankinusių jį priekaištų. 

Tankių žalumynų fone tarsi balta dėmė skyrėsi 
Maunt-Vilkomo sodyba, tačiau Ketės žvilgsniai krypo 
ne ten, o į niūrius namus, stūksančius gretimame slė- 
nyje, didelių vilnamedžių paunksnėje. 

„Laimės slėnys'! Taip, jam laimingas, — galvojo 
ji. — Ten jis rado svetingą pastogę, kurios jam nesu- 
teikė tie, kieno pareiga buvo jį priglausti. Svetimieji 
pasielgė su juo svetingiau, kaip savi, ir ten pat...“ 

Ji nutraukė savo mintį, nesiryždama aiškiai išreikš- 
ti perdaug skaudžią sau tiesą. 

„Ne, — mąstė ji toliau, — man nereikia užsimerkti 
prieš teisybę. Viskas, ką man pasakojo, yra tiesa, tikra 
tiesa, aš esu tuo įsitikinusi... ta, kurią jis myli, yra 
ten!“ 

Iš jos krūtinės išsiveržė gilus atodūsis. 

„Jis man pasakė, jog visuomet galiu pasikliauti jo 
ranka ir širdimi. Dabar jis neįstengtų ištesėti savo 
pažado. Ak, aš nelaiminga, apleista! Ir kaspinėlis, pa- 
imtas atminimui, tur būt, kur nors numestas, pamirštas. 
„Mes, gal būt, daugiau nebesusitiksime“, — buvo jo 
paskutinieji, deja, pranašingi žodžiai. Taip, dabar 
mudviem daug geriau nesusitikti! Matyti juos kartu! 
Judita Džesiuron! Judita — jo žmona!“ 


— Ak, kokia kančia! 

Šis šūktelėjimas išsprūdo jai balsiai, ir jame su- 
skambėjo tiek sielvarto, jog Smisiui iš rankų iškrito 
žiūronas. 

Atsigręžęs jis pamatė Ketę, kuri stovėjo panari- 
nusi galvą ir nuleidusi akis; jos veidas buvo kupinas 
gilaus sielvarto. 

Montegiu Smisis susigraudino. Jis žinojo, ko liūdi 
mergina, žinojo, kaip jai pagelbėti: vaistai buvo jo 
rankose... Ar jis turėjo teisę ilgiau delsti? Vienas 
žodis, tik vienas žodelis, ir skausmo pervertas gražuo- 
lės veidas nušvis šypsena! Ar jau ištarti tą žodį, ar dar 
kiek lukterėti? „Sakyk!“ — kuždėjo jam užuojauta. 
„Tuojau!“ — pritariamai virpėjo Smisio širdis. „Tegu 
prapuola tas užtemimas, velniop mano monologas ir 
viskas pasaulyje, kad tiktai būtų išgelbėta nuo berei- 
kalingų kančių ši žavinga būtybė!“ 

Taip kilniai nusprendęs, pasitikintis įsimylėjėlis 
prisiartino prie merginos per porą žingsnių: visi jo ju- 
desiai rodė, kad jis ketina pradėti kažką rimta ir 
reikšminga. 

Nustebęs kreolės žvilgsnis nė kiek nesuglumino 
oriai ir iškilmingai nusiteikusio dabitos. 

Priklaupęs ant vieno kelio ir prispaudęs prie širdies 
kairiąją ranką, o dešiniąja gana aukštai kilstelėjęs 
skrybėlę ties savo iškvėpinta ševeliūra, Smisis jau 
rengėsi Ketei Vogan pasiūlyti ranką, širdį, meilę ir 
visus savo turtus, bet staiga šiuo lemiamu momentu 
uolos viršūnėje pasirodė jaunuolis, lydimas jaunos 
žavios moters juoda fetrine skrybėle su stručio 


plunksnomis. 
— Herbertas Voganas! Judita Džesiuron! 
— Sukliudė! — šūktelėjo Smisis, pašokęs ant ko- 


jų. — Velniškai nesiseka! — murmėjo jis, išsitraukęs iš 

kišenės nosinę ir valydamasis nuo kelių dulkes. — A! 
Tai jūsų pusbrolis! Na, taip, tas pats, ir su juo kažkokia 
gražutė būtybė. 

Judita pusbalsiu leptelėjo kažkokią ironišką pasta- 
bą, ir tas šiek tiek suglumino Smisį, įsitikinusį, kad 
pašaipa buvo skirta jam, užtiktam tokioje keistoje po- 
zoje; tačiau šaltas kraujas jo visiškai neapleido, ir jis 
greit atitoko. 

Už kelių žingsnių nuo tos vietos, kur jis buvo pri- 
klaupęs, žolėje pūpsojo jo žiūronas, ir dabita, vėl taip 
pat atsiklaupęs, pasickė jį ranka, paėmė ir padavė 
Ketei, susigėdusiai dėl to nesmagaus poelgio. 

Nors šis manevras buvo gana vykusiai atliktas, ta- 
čiau Smisis susidūrė su ne mažiau gudriu priešininku: 
ne taip lengva buvo apgauti Juditą, kuri šį kartą jau 
atvirai nusijuokė. 

Komiška padėtis, kurioje Herbertas pamatė Mon- 
tegiu, užuot pralinksminusi jaunuolį, kaip jo palydovę, 
atvirkščiai, paveikė jį nemaloniai, ir jis paniuro. 

— Mis Vogan, — pagaliau prašneko Judita, tar- 
tum tik dabar pažinusi jaunąją kreolę, — tai koks ne- 
tikėtas susitikimas! Ir kokia maloni staigmena! Tikiuo- 
si, mes jums nesukliudėme? 

— O ne, nė trupučiuko, tikėkite manimi, — atsakė 
dabita, iškilmingai nusilenkęs. 

— Misteris Smisis, mis Džesiuron, — atlikdama 
neišvengiamą f(ormalumą, šaltai supažindino juos Ketė. 

— Mes užkopėme čionai stebėti saulės užtemimo, — 


paaiškino Judita. — Tur būt, ir jūs čia tuo pat tiks- 
lu? — pridūrė ji su pikta pašaipa, kreipdamasi į Ketę. 

— Žinoma, — sumurmėjo Smisis, nors nebuvo 
klaustas. — Mes norėjome stebėti užtemimą nuo 


Džomb-Roko: juk tai puiki observatorija. 


173 


— Jūs mus aplenkėte; aš bijojau, kad nepavėluotu- 
me, o tuo tarpu, rodos, atėjome net per anksti? 

Nors Ketė Vogan ir nesuprato viso tų žodžių dy- 
gumo, tačiau nieko neatsakė. Jos akys ir mintys kla- 
jojo visai kur kitur. 

— Kaip tik laiku, mis Džesiuron, — prieštaravo Smi- 
sis. — Užtemimas įžengia į pačią įdomiausią fazę: po 
kelių minučių pusę saulės uždengs šešėlis. Jei jūs at- 
sistosite čionai, galėsite puikiai viską matyti. Leiskite 
jums pasiūlyti savo žiūroną! Al — kreipėsi jis paga- 
liau į Herbertą. — Kaip gyvuojate, mano drauge? La- 
bai džiaugiuosi su jumis susitikęs. 

Ir dabita ištiesė jaunuoliui du pirštus. 

Herbertas jų nepaspaudė, tik mandagiai nusilenkė; 
Smisis, priėjęs prie Juditos, nuvedė ją prie uolos 
krašto. 

Ketė ir Herbertas liko dviese. 

Keletą akimirkų jie abu tylėjo. Herbertas prašneko 
pirmas. 

— Mis Vogan! — tarė jis, stengdamasis nuslopinti 
susijaudinimą, kuris nejučiomis skambėjo drebančia- 
me jo balse. — Atleiskite, kad mes čionai atėjome; aš 
būčiau pasišalinęs, jei mis Džesiuron nebūtų užsispy- 
rusi eiti toliau. 

— „Mis Vogan!“ — sušnibždėjo jaunoji kreolė, 
kurią skaudžiai užgavo tas ceremoningas kreipimasis, 
ir šaltai atsakė: — Visiškai suprantu, kad jūs nusilei- 
dote savo bendrakeleivės norui, bet, tikėkite manimi, 
jūsų atėjimas nė kiek nesukliudė. O misteris Smisis, 
matyt, visai patenkintas... Kaip jums atrodo? 

Kitame uolos pakraštyje buvo girdėti labai gyvas 
dabitos ir jaunosios gražuolės pasikalbėjimas. 

— Apgailestauju, kad mes jus išskyrėme nors ir 

tokį trumpą laiką. Gal man pasikeisti vietomis su 
Smisiu? 

— Prašau, įei jums taip malonu, — su kartėliu pa- 
sakė Ketė. 

Herbertas nesusigriebė, ką atsakyti, ir nutylėjo. 

Tuo tarpu saulė visai užtemo. Danguje sužibo 
žvaigždės, ir iš miško atskambėjo naktinių paukščių 
bei žvėrių balsai. 

Neįprastas staiga apmirusios gamtos reginys jau- 
nuoliams padarė didelį įspūdį. Tamsūs abiejų porų si- 
luetai buvo sustingę, kaip ir uola, ant kurios jie sto- 
vėjo. 

Visiška tamsa truko tik kelias minutes. 

Žvaigždės geso viena po kitos, ir dangus tapo žyd- 
ras kaip paprastai. Plėšrieji žvėrys, nustebinti ne lai-- 
ku auštančios dienos, išsigandę sulindo į savo urvus, o 
didingas dienos šviesulys, nugalėdamas sutemas, kurios 
buvo jį uždengusios tik trumpą laiką, vėl nutvieskė 
žemę savo gaivinančiais spinduliais. 

Stovėdami greta vienas kito, Ketė ir Herbertas ty- 
lėjo, abu paskendę liūdnose mintyse. 

Herbertas priekaištavo sau už šaltumą ir kaltino 
save, kad nedėkingai pasielgė su mergina, kuri buvo 
jam parodžiusi tiek užuojautos. Ar jis turėjo teisę taip 
greitai viską pamiršti? 

Ji niekada jam nesakė, kad jį myli, niekada nepra- 
tarė nė vieno žodžio, kuris duotų jam teisę jai prikai- 
šioti: juk ji neapgavo jo, nes nieko nebuvo prižadėjusi, 
todėl būtų neteisinga ją smerkti ir elgtis taip, kaip jis 
ką tik pasielgė. 

Argi ji neturėjo teisės laisvai pasirinkti? Kokiu pa- 
grindu jis išdrįso puoselėti niekuo nepateisinamas 
viltis? 

Ji norėjo pagelbėti jam varge, paguosti sielvarto 
valandėlėje; kodėl jos žodžiuose jis ieškojo rimtesnės 
reikšmės? 

Tačiau dabar visos abejonės išnyko: Ketė mylėjo 
kitą. 

Argi Smisis ką tik neprisipažino ją mylįs? Žinoma, 
mergina priėmė jo pasipiršimą; tai, kad ji buvo čia 
kartu su Smisiu, aiškiai įrodė jos tylų sutikimą. 

Herbertas nutarė įveikti savo širdgėlą ir nuslėpti 
kartėlį, perpildžiusį jo širdį. Tačiau jis nebuvo tikras, 
ar dabar, kai žlugo visos šviesiausios jo viltys, Ketė 
neatsisakys jam būti drauge. 


XLIX 
NEBYLI SCENA 


Kai sutemos įšsisklaidė, Herbertas pastebėjo, kad 
Ketės išvaizda labai pasikeitusi: ryškus skruostų nuo- 
raudis, išdidi nepatikli išraiška dingo be žymės; mMergi- 
nos akys blizgėjo kaip ir pirma, bet jose nebebuvo 
pirmykščio šaltumo; jos veidas švelniai išblyško. Her- 
bertui ji atrodė dar gražesnė. 

Tačiau kuo galima buvo paaiškinti tą staigią per- 
mainą? Ką sakė šie pablyškę skruostai ir liūdnai su- 
čiauptos lūpos? Dabita, matyt, buvo laimingas, visiš- 
kai laimingas! Gal Ketė kentėjo, kad Smisis meiliai 
šneka su Judita? 

Matydamas šį nuoširdų liūdesį, Herbertas nesusi- 
laikė neatsidusęs ir su didžiausiu vargu įveikė savo 
sumišimą. Jis jau buvo besirengiąs pasakyti merginai 
keletą paguodos žodžių, ir jų akys, iki šiol nudelbtos 
žemyn, pirmą kartą susitiko. 

Keletą sekundžių jaunnoliai, neatitraukdami akių, 
žiūrėjo vienas į kitą. 

Jie nepratarė nė žodžio; abiem šis akimirksnis atro- 
dė perdaug trumpas eikvoti jį kalboms; užgniaužę 
kvapą, jie vienas kito akyse ieškojo labiausiai juos 
jaudinusios savo gyvenimo mįslės sprendimo. Tai buvo 
nebyli kvota, įžūli ir kartu nekalta. Jie abu, rodos, pa- 
miršo viską pasaulyje, ir jiems buvo vis tiek, kad jugos 
galėjo pastebėti. Tačiau skardus Juditos šūktelėjimas 
išjudino juos iš to nuostabaus sustingimo; pavydulin- 
goji gražuolė matė ir suprato šią nebylią sceną. 

Tada ji tuojau pat nutraukė savo koketavimą su 
Smisiu ir kuo griežčiausiai pasiuntė dabitą prie astro- 
nominių stebėjimų. 

Po kelių minučių abi poros išsiskyrė. 

Judita pirmoji prisiminė, kad jau laikas Čiti, ir at- 
sisveikino su Kete Vogan ir Smisiu. Ji ėmė leistis nuo 
Džomb-Roko daug blogiau nusiteikusi, kaip kopdama 
į Ji; Judita keikė saulės užtemimą ir „nelemtą mintį, 
atvedusią ją ant to nelaimingo kalno. 

Smisiui buvo palikta visiška laisvė pirštis. 

Buvo galima pamanyti, kad jis tuojau puls prie Ke- 
tės kojų ir vėl pradės taip apgailėtinai nutrauktą sceną. 

Tačiau taip neįvyko: dabitos mintys nukrypo kitur. 

Smisis prarado savo įprastą pasitikėjimą. Saulė 
skaisčiai spindėjo, paskutinieji užtemimo pėdsakai jau 
buvo pradingę, ir tokiu būdu iš anksto paruoštoji kal- 
ba dabar visiškai nebetiko. 

Gal šitos minties veikiamas, o gal todėl, kad jautė 
galįs susilaukti neigiamo atsakymo, Smisis nepasipiršo 
Ketei ant Džomb-Roko, bet nutarė tai atidėti neribo- 
tam laikui, kol pasitaikys geresnė proga. 

L 
BALIUS SMISIO GARBEI 


Tartum būtų neužteke saulės užtemimo Londono 
dabitai pagerbti: po kelių dienų Montego Bėjyje buvo 
suruoštas balius misterio Smisio garbei. 

Nepaisant tvirtai įsigalėjusios provinciališkumo re- 
putacijos, šis pajūrio miestelis nuo amžių garsėjo savo 
priėmimais. Nuo neatmenamų laikų, kada Ispanijos 
kiaulių pirkliai jame šoko fandangą!, iki to momento, 
kai lordas Montegiu pagerbė savo atsilankymais žy- 
miausių piliečių namus, blykstelėdamas ten naujau- 
siais sostinės šokiais, tokių pokylių Jamaika dar nie- 
kuomet nebuvo mačiusi. Svečių buvo laukiama didelė 
daugybė. 

Suprantama, Ketė Vogan ir jos tėvas buvo taip pat 
pakviesti. 

Smisis, iškilmių kaltininkas, turėjo atlaikyti antpuo- 
lį, kurį rengė gausus būrys vietinių gražuolių ir jų tė- 
vai, užsidegę vedybų ruošimo įkarščiu. 

Tai numatydamas, Maunt-Vilkomo savininkas nuta- 
rė būtinai nuvežti Kete į tą balių, kad galėtų vietoje 
atremti priešus. 

Voganui tai buvo puiki proga pasigirti Jamaikos 
visuomenės žiedui, kad jis taip artimai draugauja su 
londoniškiu svečiu, kurio garbei. buvo suruoštas balius. 

Jis neabejojo, kad dabita išsirinks Ketę savo dama, 
nes Smisio mintys jam buvo puikiai žinomos: dabita 
neslėpė nuo jo savo planų, o apsukrusis plantatorius, 
sekęs nuolat stiprėjantį Smisio jausmą, gerai žinojo, 
kad jo duktė buvo sužavėjusi lordo Montegiu širdį, 
kiek ji iš viso galėjo būti sužavima. 

a Linksmas ispanų šokis. 

Todėl Voganas būtų labai ramiai laukęs šio baliaus, 
jei ne vienas įvykis, atsitikęs ant Džomb-Roko: jis su- 
žinojo, kad saulės užtemimo dieną jo duktė buvo su- 
sitikusi su sūnėnu. 

„ Plantatorius iškamantinėjo iš būsimo žento mažiau- 
sias šio įvykio smulkmenas. Keletas žodžių, išsprūdusių 
Ketei pirmomis dienomis, kai tik atvyko Herbertas, su- 
kėlė Loftusui Voganui įtarimą. 

Jis klausinėjo save, ar susitikimas ant Džomb-Roko 
buvo atsitiktinis, ar Herbertas jį buvo suruošęs. 

Jaunuolio vardas Maunt-Vilkome niekuomet nebuvo 
minimas. Net Ketė, kai tėvas ją keletą kartų griežtai 
išbarė, daugiau apie pusbrolį neužsimindavo. 

Pasišaukęs Ketę ir panaudojęs visą savo tėvišką įta- 
ką, jis išgavo iš jos pažadą niekada nesikalbėti su Her- 
bertu, o netikėtai kur susitikus, nekreipti į jį nė ma- 
žiausio dėmesio. 

Merginai tai buvo sunkus bandymas, ir gal ji ne- 
būtų pasižadėjusi tėvui, jei būtų žinojusi Herberto 
jausmus. 

Veikdamas tokiu būdu, Loftusas Voganas, be abe- 
jonės, turėjo galvoje būsimąjį balių, kuriame, galima 
neklystant pasakyti, dalyvaus ir Herbertas. Judita Dže- 
siuron būtinai atvyks ir gal net su tėvu, o Herbertas 
Voganas juos tikriausiai lydės. Maunt-Vilkomo savi- 
ninkas dabar iki sielos gelmių neapkentė savo sūnėno. 
Išdidūs žodžiai, kuriuos sūnėnas sviedė jam išeidamas, 
skaudžiai įžeidė plantatoriaus savimeilę, ir jo jausmai 
-Herbertui anaiptol nebuvo palankūs: Loftusas Voganas 
buvo per didelis pasipūtėlis, kad leistų kam nors šitaip 
su juo elgtis. 

Be to, jis sužinojo, kaip svetingai Herbertas buvo 
priimtas ir kokį dėmesį jam rodė netikėtas globėjas 

Džesiuronas. Nors Voganą ir nustebino toks senojo 
vergų pirklio elgesys, tačiau jo priežastis jam' buvo 
aiški: Džesiuronas norėjo padaryti Maunt-Vilkomo sa- 
vininkui akibrokštą, ir jei iš tikrųjų jis to troško, tai 
savo tikslą buvo pasiekęs kuo geriausiai. 

Pagaliau atėjo baliaus diena. Miesto rotušės didžio- 
ji salė buvo papuošta, kaip pridera tokia iškilminga 
proga. Ant sienų puikavo vėliavos, vainikai, devizai, 
o viršum durų, ant plataus apšviesto transparanto, pa- 
puošto Jungtinės Karalystės emblema, šventojo Jurgio 
herbu ir kolonijų vėliavomis, buvo milžiniškomis rai- 
dėmis išrašyta: 

„Sveiki atvykę, misteri Smisi!“ 

Išvydus žiburių nutviekstą transparantą, dabitos šir- 
dis prisipildė išdidumo, ir jis atsisuko į Kete patikrinti, 
kokį- įspūdį tas padarė jai. 

Įžengęs į salę plojimams griaudžiant, lordas Monte- 
giu tuojau atidarė balių. Mums atrodo, nereikia sakyti, 
kas buvo jo išrinktoji dama. 

Smisis atrodė pavergiamai žavus. Tomsas visą dieną 
plušėjo prie jo tualeto. Šviesūs dabitos plaukai buvo 
rūpestingai sugarbanoti, tankios žandenos dailiai su- 
šukuotos, ūsai kuo meniškiausiai užraityti... Žodžiu, 
kartojame, jis buvo pavergiamai žavus. 

Judita truputį pavėlavo, todėl nešoko pirmojo kadri- 
lio, bet iškart atkreipė į save visų akis, kada, pakilusi 
iš vietos, pradėjo suktis valsą. Ji vilkėjo ryškiai rau- 
dona aksomine suknele, melsvai juoduose jos plaukuo- 
se žėrėjo prabangi žemčiūgų diadema, tarp pračiauptų 
lūpų blizgėjo baltutėliai dantys, o akys, apsitraukusios 
lengvučiu svajingumo šydu, degė lyg dvi nakties 
žvaigždės. 

Juditos Džesiuron kavalierius buvo vertas savo da- 
mos; daugumas dalyvių jo, matyt, nepažinojo, bet, 
sprendžiant iš pritariamo šnibždesio, buvo galima ne- 
klystant pasakyti, kad jaunuoliui nereikėtų beveik jo- 
kio vargo, jeigu jis panorėtų būti priimtas į tą draugiją. 

Herbertas Voganas, rodos, nematė nei atkreiptų į jį 
palankių žvilgsnių, nei savo damos pasisekimo. 

Jis šoko nerūpestingai, ir jo mintys, matyt, lakiojo 
kažkur toli. 

Atėjo akimirka, — ir tai turėjo neišvengiamai įvyk- 
ti, — kada vienoje šokio figūroje susidūrė akis' į akį 
Herbertas su Kete ir Smisis su Judita. Dabita Žemai 
nusilenkė mis Džesiuron, kuri išdidžiai jam atsakė, o 
Herbertas savo pusseserei nusilenkė taip nedrąsiai ir 
neryžtingai, tartum už kažką prašydamas jos atleidimo. 
Tačiau susilaukė tokio lengvo, tokio nežymaus linkte- 
lėjimo, kurio nepastebėjo net akylai į juos žiūrinčio 
plantatoriaus akys. 

Vargšė Ketė!l Ji jautė, kad tėvas nenuleidžia nuo 
jos akių, ir nė valandėlei nepamiršo to slogaus pažado, 
kurį jis buvo prievarta iš jos išgavęs. 

Nė vienas iš keturių jaunuolių nepratarė nė žodžio; 
beje, jie nebūtų suspėję to padaryti net no.ėdami: taip 
veikiai jiems teko išsiskirti. Apstulbintas įžeidžiamo 
Ketės šaltumo, Herbertas šokyje nuskrido tolyn su savo 
dama, ir jeigu tą vakarą abiem porom tekdavo susi- 
tikti, jiedvi stengdavosi kuo greičiau išsiskirti. 

Per visą balių Herbertas neatsitraukė nuo Juditos. 
Jaunuolio elgesys griežtai pasikeitė: suglumimą ir liū- 
desį išstūmė netikėtas linksmumas; niekada jis nebuvo 
toks malonus ir paslaugus Juditai, ir pirmą kartą per 
visą pažinties laiką gražuolė galėjo pagalvoti, jog ir ji 
yra mylima; išdidžios merginos širdis ėmė iš džiaugsmo 

plakti. Ji grakščiai atsirėmė į savo kavalieriaus ranką, 
lyg ieškodama jo paramos. Aistros apakinta, ji be galo 
norėjo tikėti, kad išsipildė. jos viltys. | 

Tačiau kokia širdgėla būtų ją apėmusi, jeigu ji bū- 
tų galėjūsi atspėti tikruosius Herberto jausmus ir su- 
žinojusi, kad jis toks meilus tik iš apmaudo kreolei! 

Ketė pastebėjo nepaprastą savo pusbrolio pagyvė- 
jimą; ji irgi patikėjo jo žaidimu ir svaidė į jį panieki- 
namus žvilgsnius, šį kartą jau ne iš paklusnumo tėvui: 
tai buvo dvikova, kurioje abu priešininkai, pasiduoda- 
mi apgaulei, laikė vieno meilę kitam amžinai prarasta. 

Baliaus pokalbiuose ne viena paslaptis iškyla aikš- 
tėn, ir tada, kai šokio sūkuryje žmonės mano, kad jų 
niekas nestebi, kaip tik ir pagaunamas neatsargiai 
pasakytas žodelis. 

Judita valandėlę paliko Herbertą vidury salės. Du 
jauni plantatoriai, stovėdami greta jo, šnekėjosi apie 
tai, kas domino visą draugiją: apie Smisio ir Ketės san- 
tykius. 

Išgirdus tuos du vardus, Herbertą apėmė didelis 
smalsumas, ir jis nejučiomis pradėjo klausytis pokalbio. 

— Kada gi numatytos vestuvės? — paklausė vienas 
jaunuolis. 

— Diena dar nepaskirta, bet aš manau, kad jos 
įvyks labai greitai. 

— Žinoma, vestuvės bus labai prašmatnios? 

— Aišku! Voganas nepraleis progos ir iškels pra- 
bangų pokylį. 

— Matyt, jaunieji išvyks į povestuvinę kelionę? 

— Tur būt. Jie išplauks į Londoną. Aš net manau, 
kad jie ten pasiliks visą laiką. Ne Smisio skoniui gy- 
venti kolonijose. Jam trūksta operos... O juk gaila, mū- 
sų saloje bus viena gražuole mažiau. 

— O Voganui labai pasisekė iškišti savo negriukę! 

— Kaip jums ne gėda, Torndaikai, kalbant apie mis 
Vogan, vartoti tokius Žodžius? 

Ši Torndaiko replika skaudžiai užgavo Herbertą, 
bet jis užgniaužė savyje pasipiktinimą. Negi Ketė jo 
neniekino? Ar ji neatsisakytų nuo tokio užtarėjo? 

Smisis, „jausdamas pareigą pagerbti savo dėmesiu 
žymiausiųjų vietinių piliečių dukteris, paliko Ketę tė- 
vo globai. 

— O anas kas tokst — pasigirdo greta jos klau- 
simas. 

— Jaunas anglas, rodos, Maunt-Vilkomo savinin- 
ko giminaitis, bet dėl kažkokių priežasčių Vogano ne- 
pripažintas. 

— Šiaip ar taip, ta jaunoji gražuolė aiškiai paten- 
kinta, kad jai teko globėjos vaidmuo. Kas ji tokia? 

— Mis Džesiuron, buvusio vergų pirklio duktė. 

— Iš tikrųjų? O ji elgiasi taip, tartum būtų duktė 
kokio nors... 

Ketė nenugirdo sakinio pabaigos. 

— Sutinku su jumis, bet kadangi jie sužieduoti, tai 
niekam dėl to galvos neskauda. Jis ne vietinis ir gali 
daug ko nežinoti, nors gaila: atrodo, kad jis puikus 
vyrukas. Bet tai dar blogiau jam. Mis Džesiuron, spren- 
džiant iš jos reputacijos, neilgai jį lepins. 

Ketė Vogan išvažiavo iš baliaus visiškai nusiminusi. 

— Prarastas amžinai! — šnibždėjo ji, tramdydama 
ašaras. 

— Pergalė! — džiūgavo Judita, ir jos širdis kone 
plyšo iš džiaugsmo. 

„Ji manęs nemyli! — galvojo prislėgtas Herbertas, 
įeidamas į savo vienišą kambarį. — Nebėra jokios 
vilties!“ 

— Ketė Vogan manol — triumfuodamas kartojo 
dabita, pavesdamas vertingą savo asmenį kamerdine- 
rio globai. 


LI 
PO BALIAUS 


Artėjo momentas, kai garbėtroškiški Vogano planai 
turėjo arba pasisekti, arba sudužti į šipulius. 

Tačiau nepasisekimo Maunt-Vilkomo savininkas be- 
veik-nesitikėjo. Tiesa, Smisis dar nepasipiršo Ketei, bet 
plantatorius žinojo dabitos jausmus, ir Montegiu, dau- 
giausia jo patariamas, kuriam laikui atidėjo lemiamą 
prisipažinimą. 

Voganas to pareikalavo ne todėl, kad būtų bijojęs 
neigiamo Ketės atsakymo: jis neabejojo jos klusnumu 
ir, šiaip ar taip, būtų privertęs dukterį nusilenkti jo 
valiai, bet čia lėmė kitos priežastys. 

O Smisis nė negalvojo, kad jam galėtų būti atsakyta 
jaunosios merginos širdis priklauso jam vienam ir kad 
be jo tolimesnis Ketės gyvenimas būtų tikra kankynė. 
Išblyškęs veidas, liūdna ir prislėgta jos išvaizda, kai ji 
kitą rytą atėjo prie stalo, gana iškalbingai bylojo, kad 
vienintelė įmanoma Ketei laimė buvo tapti misis Smisi. 

Tas rytas atrodė dabitai palankiausias prisipažinti, 
o prisipažinimas būtų tinkama naktinio pokylio ato- 
mazpga: jis norėjo mylimos merginos akyse pasirodyti 
savo vakarykščio pasisekimo aureolėje. 

Po pusryčių, pasišaukęs Voganą į šalį, jis priminė 
jam savo ketinimus. Plantatorius, stebėjęs dukterį ba- 
liuje, o gal vadovaudamasis dar ir kitais sumetimais, 
pritarė Smisio planui ir tik išsilygo sau keletą minu- 

čių, norėdamas paruošti dukterį būsimam prisipaži- 
nimui. 

Šiuo tikslu Voganas, išėjęs iš valgomojo, pasuko 
į altaną, kur buvo pasitraukusi Kktė. Lordas Montegiu 
pasiliko sode, vaikščiodamas gana atokiai nuo altanos, 
skindamas gėles, gaudydamas drugelius ir skęsdamas 
maloniausiose svajonėse. 

Ketė susimąsčiusi sėdėjo prie atviro lango; jos vei- 
dė buvo įsirėžęs liūdesys ir paslėpta kančia. 

Ji juto, kad tuojau išsispręs jos likimas, kad atėjo 
valanda, kai jai teks arba sutikti tuoktis su nemylimu 
žmogumi, arba pasipriešinti tėvui, kurio noras iki šiol 
jai buvo įstatymas. 

Tačiau Voganas ir būsimasis jo žentas negalėjo pa- 
sirinkti palankesnio momento savo planams įgyven- 
dinti. Ir ne todėl, kad Ketės jausmai būtų pasikeitę; ji 
tebebuvo dabitai visiškai abejinga, ir prie to abejin- 
gumo dar prisidėjo lengva panieka; ji žinojo, kad nie- 
kada jo nepamils. Bet dabar ligšiolinis tvirtas jos nu- 
sistatymas atsisakyti nuo santuokos su juo buvo smar- 
kiai sukrėstas. 

Nors jos nusiminimas ir abejingumas visai aplinkai 
buvo kilę visai dėl kitos priežasties, negu manė plan- 
tatorius ir jo svečias, tačiau ši nuotaika buvo jiems 
abiem paranki, ir vienintelė Montegiu galimybė laimėti 
buvo jaunosios merginos neviltis. Jos sielvartas buvo 
toks didelis, jog kaip palengvinimas atrodė bet koks 
lemiamas žingsnis, net toks, kuris galėjo amžinai su- 
žlugdyti šviesiausias viltis. 

Iki tos dienos Ketė, nors ir buvo išskirta su Herber- 
tu, nepaisydama melagingų gandų ir visų dėl to kilu- 
sių abejonių, nepaisydama to, kad trūko bet kokio rim- 
to pagrindo, vis dėlto tikėjo jo meile. 

Tačiau vakarykštis balius sudavė jos iliuzijoms mir- 
tiną smūgį; ji nuolat prisiminė atsitiktinai nugirstą 
pokalbį, ir abiejų pašnekovų balsai, lyg gedulo varpai, 
skambėjo jos ausyse. 

Kai plantatorius pasirodė ant altanos slenksčio, Ke- 
tė nė nepagalvojo slėpti nuo jo savo liūdesio, priešin- 
gai, jos veidas dar labiau apsiniaukė, tartum ji būtų 
patyrusi naujo kartėlio antplūdį. 

Tur būt, jai atėjo į galvą mintis, kad jei tėvas ne- 
būtų atstūmęs Herberto, jos likimas būtų kitaip susi- 
klostęs... Bet dabar jai reikėjo atsisakyti nuo svajonių 
apie abipusę meilė ir sutrypti nuostabią gėlę, taip 
ūmai pražydusią jos širdyje. 


LII 
LEMIAMAS POKALBIS 


— Kotryna! — reikšmingu balsu tarė Voganas, su- 
stodamas priešais dukterį. 

— Ką, tėveli? — atsakė Ketė, nepakeldama akių. 

Plantatorius priėjo prie lango ir pamatė Smisį, ku- 
ris jausdamas, kad yra stebimas, rodė gracingiausias 
pozas. Rūpestingas tėvas nutarė, kad tiktų atkreipti 
dukters dėmesį į žavingą dabitą. 

Tai buvo visai nesunku, nes puošeiva tą akimirką 
kaip tik traukė dainelę: 


Kodėl gimiau ne drugeliu 
Giraitėj, kur taip miela, gera, — 
Plasnočiau linksmas tarp gėlių 

Ir gerčiau kvapnųjį nektarą... 


Tartum norėdamas gyvu pavyzdžiu įsitikinti, koks 
trapus yra drugelio gyvenimas, jis sugavo gražutėlaitę 

plaštakę ir sutraiškė ją pirštais, apmautais odos piršti- 
naite. 
— Koks žavingas jaunuolis, tiesa? — paklausė Vo- 
ganas, susižavėjęs žvelgdamas į Smisį. 
— Gal būt, tėveli, nes tokia yra bendra nuomonė. 
Tokia replika galėjo bet ką sugluminti. 
— Bet argi tu su ja nesutinki, Kete? 
Mergina nutarė verčiau tiesiai neatsakyti. 
— Jei tokia ir jūsų nuomonė, jos man pakanka. 
Jie vėl išgirdo sode dainuojančio dabitos balsą: 
Ne apie turtą ir galybę 
Mąsčiau, svajojau aš ilgai: 
Ne čia manoji laimė žiba, 
Tikėkit manimi, draugai... 


— O, misteris Smisis! — pusbalsiu šūktelėjo Voga- 
nas, kad jį girdėtų duktė. — Laimingasis! Jam nėra 
reikalo siekti nei vieno, nei kito. Turtai, valdžia ir pen- 
ki šimtai rinktinių vergų, — visa tai jis turi Montegiu 
Kestlyje! 

Smisis ir toliau traukė kupletą po kupleto. 

— Girdi, Kete, kokių taurių jausmų jis kupinas? 

— Jausmai tikrai puikūs, — pašiepiamai atsakė Ke- 


tė, — bet juk čia tiktai romansas! Tiesa, jeigu Smisis 
tuos jausmus pergyvena, tada vis tiek. 
— Puikus dvaras! — kalbėjo toliau Voganas, grįž- 


damas prie to, kas jį labiausiai domino. — Tas turtin- 
gas ūkis, mano brangioji, sujungtas su manuoju, būtų 
žymiausias Jamaikoje. Ką aš sakau? Visoje Vakarų 
Indijoje! Girdi, Kete? 

— Girdžiu, tėveli! Bet kodėl jūs kalbate apie mūsų 
dvarų jungimą? Negi Smisis nori pirkti Maunt-Vilko- 
mą ar jūs ketinate įsigyti Montegiu Kestlį? 

Paklausta buvo su apsimestiniu naivumu. Mergina 
žinojo, kur tėvas kreipia kalbą, jai buvo jau įkyrėję 
tie nutylėjimai, ir ji nutarė padaryti jiems galą. Vo- 
ganas to tik ir norėjo. 

— Ak, Kete! Kokia tu išdykėlė! — pasakė Voga- 
nas, labai patenkintas, kad galėjo pradėti kalbą tiesiog 
apie tai, kas jam rūpėjo. — Tu atspėjai. Tiktai šiuo 
atveju mudu abu esame pirkėjai. Bet atspėk, ką siūlo 
Smisis už Maunt-Vilkomą. 

— Kaip aš galiu atspėti, tėveli? Aš tiktai žinau, kad 
man bus nepaprastai liūdna skirtis su Maunt-Vilkomu, 
nors ir nebesitikiu būti jame laiminga. Vis dėlto kitur 
būsiu dar nelaimingesnė. 

Voganas buvo labai įsigilinęs į savo paties mintis 
i: nesusimąstė dėl šių žodžių. 

— Būk rami, dukrele, — atsakė jis, — mes neišva- 
žiuosime iš Maunt-Vilkomo. Na, sakyk, kaip manai, ką 
siūlo mūsų svečias mainais už dvarą? 

— Iš kur aš galiu žinoti? Tur būt, ne vieną tūkstan- 
tį svarų. 

— Ne, ne, tauri jo širdis ir kilminga ranka sveria 
kur kas daugiau. 

— Jūs taip manote? O ką jis darys su Montegiu 
Kestliu? 

— Tuojau paaiškinsiu. Aš jau sakiau tau apie mai- 
nus. Taigi žinok, kad už Montegiu Kestlį aš jam atiduo- 
du savo mažąją Kete! Ar sutinki su tokiu sandėriu? 

— Atleiskite man, tėveli, — tvirtu balsu atsakė jau- 


noji kreolė, — aš niekaip negaliu dalyvauti tokiame 
susitarime. Mano širdis ne mano valioje. 
— Nesąmonė! — sušuko  Voganas, apstulbintas 


dukters žodžių. — Tu blogai save pažįsti, mano vaikeli, 

jei taip kalbi. Nesuprantu, kodė! tau nepamilti Smisio 
to puikaus, išsilavinusio, kilnaus jaunuolio? Tu juokau- 
ji, Kete? Argi jis tau nepatinka? Juk tu nieko prieš jį 
neturi? 

— Ne, jis niekuomet man nepadarė nieko blogo. 
Aš net laikau jį padoriu žmogumi. 

— Na, mano vaikeli, tai yra beveik tolygu mei- 
lei, — tarė nusiraminęs tėvas, — o be to, meilė ne toks 
jau būtinas dalykas. Aš dar vaikystėje skaičiau, jog 
karšta meilė greit atvėsta. Tu pamilsi Smisį, kai tap- 
si Montegiu Kestlio šeimininke ir pasidarysi kil- 
mingiausia dama Jamaikoje. Argi tada tu nebūsi lai- 
minga, Kete? Tapusi misis Montegiu Smisi, — kalbėjo 
Voganas, nutaręs šviesiausiomis spalvomis atvaizduoti 
dukteriai jos laukiančią ateitį, — tu Iš karto užimsi Žy- 
miausią padėtį vietinės aristokratijos tarpe. O juk 
žinai, kad dabar yra visai kitaip. 

Šie žodžiai buvo skirti priminti toms aplinkybėms, 
kurias duktė žinojo ne blogiau už tėvą. 

Ir vaizdui užbaigti plantatorius pridūrė: 

— Tu pasidarysi visuotinio dėmesio centru, turėsi 
žirgų, vergų, puošnių drabužių, karietų. Tu persikelsi 
gyventi į Londoną ir metropolijoje būsi lygi su lordais 
ir ledi, lankysi operas ir balius, tapsi aukštuomenės 
liūte, ir visi ims apie tave kalbėti. Argi tai ne puiki 
ateitis! 

— Ak, tėveli! — atkirto jaunoji kreolė, matyt, abe- 
jinga toms, viliojančioms perspektyvoms. — Viso to aš 
nė kiek nevertinu. Triukšmingoje sostinėje, kurią taip 
giriate, aš ilgėsiuos mūsų miškų, kalnų ir kvapniųjų 
gėlių, o tų iškilmių ir balių nekenčiu ir nenoriu apie 
juos girdėti, 

Ketė tą akimirką galvojo apie vakarykštį balių, ku- 
rio karaliene buvo paskelbta jos varžovė. 

— Niekai! — atsakė Voganas. — Atsidūrusi aukš- 
tuomenėje, tu kitaip pradėsi galvoti; taip būna visoms 
jaunoms moterims. Na, Kete, — tesė jis, šiek tiek ne- 
kantraudamas, — mudviem reikia susitarti: misteris 
Smisis laukia mūsų. 

— Ko jam reikia? 

— Liaukis, mano vaikeli, juk aš tau sakiau: Smisis 
prašo tavo rankos. Tikiuosi, tu neatsisakysi? Tu negali, 
tu neprivalai atsisakyti! 

Šie žodžiai buvo ištarti liepiamu balsu, visai ne- 
leidžiančiu prieštarauti. Gal būt, mergina nebūtų išsi- 
gandusi jame slypinčio grasinimo, jei tas pokalbis būtų 
įvykęs prieš keletą dienų; bet dabar, nebetikėdama 
Herberto meile, ji nebeturėjo jėgų priešintis tėvo va- 
liai ir su abejingų beviltiškumu sutiko padaryti tą 
auką, kurios jis iš jos reikalavo. 

— Aš pasakiau jums teisybę, tėveli, — atsakė Ketė, 
įsmeigusi į jį akis. — Aš negaliu misteriui Smisiui ati- 
duoti širdies ir pakartosiu jam tai į akis. 

— Ne, ne! Nesakyk jam to! Tai bergždžias dalykas! 
Juk anksčiau ar vėliau jūs susituoksite, o tada... 

— Niekada, niekada aš nesiryšiu tokiai apgaulei, 
tėveli, net dėl jūsų. Smisis sužinos viską, ir jeigu jis 
panorės gauti mano ranką be širdies... 

— Vadinasi, tu sutinki? — pertraukė ją tėvas, ne- 
sitverdamas džiaugsmu. 

— Tai jūs sutinkate, tėveli, o ne ašl 


— Gana! — sušuko Voganas, atsigręždamas į sodą 
ir akimis ieškodamas dabitos. — Aš turiu duoti atsaky- 
mą, ir tuojau pat. Misteri Smisi! 

Ketės garbintojas, budriai laukęs netoli altanos, tuo- 
jau atsiliepė ir po kelių sekundžių pasirodė ant 
slenksčio. 


— Misteri Smisi! — kreipėsi į jį plantatorius, lai- 
kydamasis kuo iškilmingiausiai, kaip ir dera tokia pro- 
ga. — Jūs mane prašėte dukters rankos. Esu laimin- 


gas, galėdamas jums pranešti, kad mano duktė sutinka. 
Aš tuo didžiuojuosi ir... 

Ir Voganas valandėlę stabtelėjo atsikvėpti. 

— Kokia laimė! — sumurmėjo Smisis. — Kokia di- 
delė, tikrai nelaukta laimė! Tikėkite manimi, mis 
Vogan, aš niekada nedrįsau tikėtis tokios palaimos! 

— O dabar, mano vaikeliai, — džiaugsmingai peI- 
traukė jį plantatorius, stengdamasis Smisiui pagelbė- 
ti, — dabar, kai aš jus sujungiau, leiskite man pasiša- 
linti ir palikti jus vienudu. 

Išėjęs iš altanos, jis aplenkė gėlyną ir dingo už na- 
mo kampo. 

Mes nesutrukdysime jaunuolių ir neatpasakosime 
nė žodžio iš jų pokalbio. 

Užteks pasakyti, jog Smisis, išeidamas iš altanos, 
buvo greičiau ramus nggu nudžiugęs. Atrodė, kad še- 
šėlis, apniaukęs Ketės veidą, užslinko ir ant jo bruožų. 

— Kaip? — su nerimu paklausė būsimasis uošvis. 

— Na, mudu sužadėti... bet keista, labai keista... 

— Kas jus taip apstulbino? — nustebo Voganas. 

— Aš maniau, jog tai ją labiau nudžiugins. Garbės 
žodis, ji priėmė mano pasipiršimą perdaug šaltai. 

Ketė Vogan ištesėjo savo pažadą: ji atidavė savo 
ranką, bet ne širdį, ir Smisis tai žinojo. 

LIN 
„VAIDUOKLIO OLA“ 


Prieš „Laimės slėnį“ stūksančio kalno šlaitu, netoli 
nuo Džomb-Roko, tekėjo platus upokšnis ir, verždama- 
sis uolos nuotakumu, virto tikru srautu. 

Pusiaukelėje tarp kalno viršūnės ir papėdės jis 
skverbėsi į platų ir gilų duburį, kuris buvo panašus į 
užgesusio ugnikalnio kraterį. 

Ši dauba buvo ne apvali, o kiaušinio pavidalo ir 
siekė du šimtus pėdų gylio. Vanduo tekėjo iš plates- 
niosios pusės ir kitame krašte veržėsi pro siaurą plyšį, 
bet srovė, sutikdama savo kelyje kliūtį, buvo apsėmusi 
tik siaurąją daubos dalį, o visas likęs jos paviršius 
buvo apaugęs tankia atogrąžų augmenija. 

Tarpeklio dugne iš po žemės tryško dar vienas srau- 
tas, kuris garmėjo į kitą bedugnę ir tekėjo į Monte- 
go upę. 

Kai saulės spinduliai krisdavo į tą šlaitą, ties kriok- 
liu tviskėdavo ryški vaivorykštė, tačiau mažai kas gė- 
rėdavosi tuo reginiu, nes „„Vaidudklio ola“, kaip neg- 
rai vadino tą daubą, turėjo tokį pat blogą vardą, kaip 
ir Džomb-Rokas; nė vienas juodaodis nedrįsdavo prie 
jos prisiartinti, o dar mažiau buvo mėgėjų leistis į tar- 
peklio gilumą. 

Tačiau ne tik prietaringa baimė, bet ir kai kas dau- 
giau kliudė tai padaryti, nes toks sumanymas atrodė 
fiziškai neįvykdomas. Uolose aplink daubą nebuvo nė 
menkiausio takelio, nė mažiausio iškyšulio, už kurio 
pavyktų nusitverti, ir tiktai vienoje vietoje buvo ga- 
lima nusileisti, kabinantis už nedaugelio žemų medžių, 
augančių kalno atšlaitėje ir sudarančių tartum aptvarą. 
Gal būt, vikrus lajpiotojas ir būtų sugebėjęs nusileisti 

žemyn, tačiau kunkuliuojąs ir gilus upokšnis būtų jam 
sutrukdęs pasiekti kitą krantą, tad būtų reikėję plaukte 
plaukti, o tai buvo nepaprastai pavojinga. | 

Tačiau buvo aišku, jog atsirado žmogus, išdrįsęs tai 
padaryti: atidžiai apžiūrėjęs visą pakriūtę, galėjai pa- 
stebėti nelyginant laiptus, kurių pakopas atstojo iš po 
žemės kyšančios šaknys ir „aplink jas apsiviję paraziti- 
niai augalai. 

Kai kada ties „„Vaiduoklio ola“ kildavo dūmų stul- 
pelis ir, rangydamasis tarp medžių viršūnių, dingdavo 
ore. Tiktai užlipęs į pačią viršukalnę ir praskleidęs ša- 
kas, galėtum pastebėti tą žmogaus buveinės ženklą, o 
paviršutiniškas stebėtojas tuos dūmus palaikytų kla- 
jojančiu debesėliu, nors atidžiau įsižiūrėjęs į melsvą 
debesėlio spalvą ir vertikalią formą, atsisakytų nuo 
tokio spėjimo. 

Matyt, kažkas nepabūgo tos vietos, buvo ją pasi- 
rinkęs savo prieglauda ir gaminosi maistą. 

Dar atidžiau įsižiūrėjus į daubą, būtų galima užtikti 
ir daugiau ženklų, rodančių, kad ji yra gyvenama; tven- 
kinio pakrantėje augo milžiniškas medis, iš kurio vir- 
šūnės leidosi didelė šakota liana, karodama lyg pala- 
pinė ties vandens paviršiumi; po jos šakomis tarp 
šaknų buvo prisiglaudęs grubaus darbo luotas, karklo 
vytelėmis pririštas prie medžio. 

Nuo tarpeklio krašto iki daubos galo žemė, kaip jau 
sakėme, buvo apaugusi tankia augmenija. 

Apie kiekvieną medį augo parazitai; vieni tartum 
gyvatės vijosi aplink kamienus, kiti karojo nuo pačių 
viršutinių šakų ir plaikstėsi lyg vėliavos ant laivo sker- 
sinių, treti, apkibę dideliais ryškiais žiedais, driekėsi 
nuo vieno medžio ant kito. 

Kalno papėdėje, toje vietoje, kur krioklys garmėjo 

ant uolų, stovėjo Vakarų Indijos milžinų patriarchas — 
didžiulis vilnamedis, kurio išsikraipęs kamienas turėjo 
ne mažiau kaip penkiasdešimt pėdų skersmens; šis gi- 
gantas buvo iškilęs iki pat kalno viršūnės ir tiesė to- 
kias ilgas šakas, jog po jomis galėjo lengvai sutilpti 
penki šimtai žmonių; tankios ispaniškos samanos, žė- 
lusios ant vilnamedžio šakų; sudarė žalumynų skliautą, 
pro kurį niekada neprasiskverbdavo saulė. 

Po šiuo miško milžinu galėjai pamatyti nelyginant 
kokį būstą. Abi dvišako kamieno dalis, kurios atstojo 
sienas, jungė bambukų pinučiai; vidury šių pinučių bu- 
vo įtaisytos durys, kurios lengvai varstėsi ant karkli- 
nių kilpų. 

Iš nedidelės, siauros nendrinės lovos buvo galima 
spręsti, jog lūšnoje gyvena tiktai vienas žmogus. Dra- 
bužiai, išmėtyti tame guolyje, rodė, kad tas gyvento- 
jas — vyras. Lova buvo užtiesta sena, suplyšusia ant- 
klode, o ant žemės gulėjo nešvarus demblys. Kambary- 
je nebuvo nei stalo, nei kėdės; senas katiliukas ir ke- 
letas moliūginių dubenėlių bei puodelių buvo visi 
rykai. Beje, ant sienų kabėjo daikt4i, kurių paskirtį iš 
pirmo žvilgsnio buvo sunku nustatyti: gyvatės išnara, 
šerno kaukolė ir iltys, gekono! griaučiai, iškamšos di- 
džiulių šikšnosparnių, kurių snukučiai buvo labai pa- 
našūs į Žmogaus veidą. 

Palubėje prikabinėtuose nedideliuose maišeliuose 
buvo dar paslaptingesni daiktai: kažkokie geltono mo- 
lio rutuliukai, pelėdų nagai, papūgų plunksnos ir sna- 
pai, aligatoriaus ir agučiož dantys, stiklo šukės. 

Kampe stovėjo karklų pintinė, pilna šaknų ir įvai- 
rių gydomųjų žolių. 


1! Toks driežas. 
2 Graužikas, gyvenąs Pietų Amerikoje. 

Europietis, įėjęs į tą lūšną, nesusivoktų kur pate- 
kęs, bet čionykštis žmogus tuojau pažintų daugelį afri- 
kietiško fetišizmo atributų. Iš tikrųjų, tai buvo Obio 
šventovė ir vieno jo šventiko buveinė. 


š LIV 
MIALMENAS ČAKRA 


Saulė jau leidosi į žydrus Karaibų jūros vandenis iI 
rausvais spinduliais buvo nudažiusi blizgantį Džomb- 
Roko paviršių, kada kalnų takelyje, einančiame į tą 
pagarsėjusią viršūnę, pasirodė žmogaus siluetas. 

Tamsa, visą laiką viešpataujanti tankiame miške, 
prasidėjus sambrėškiui, dar labiau sutirštėjo, tačiau 
buvo galima pažinti, kad artėjanti moteris yra mulatė. 

Ji vilkėjo raštuoto kartūno suknele su iškirpte ant 
krūtinės, o galvą buvo apsirišusi ryškia šilkine skarele. 

Taisyklingi jos veido bruožai buvo gražūs, bet gal 
perdaug griežti ir vyriški; eisena ir Žvilgsnis rodė, kad 
ji yra stiprios valios. Ir tikrai, reikėjo didelės drąsos 
tokiu metu pasirodyti Džomb-Roko apylinkėse. 

Mulatės veide buvo matyti aiškus nerimas: ji no- 
rėjo kuo greičiau pasiekti tikslą. Rankose moteris ne- 
šėsi pravirą krepšį su maisto produktais. 

Pasiekusi tą vietą, iš kur buvo matyti kalno viršū- 
nė, Mulatė staiga stabtelėjo ir apsižvalgė, norėdama įsi- 
tikinti, ar nenuklydo nuo kelio, tada pasuko į kairę 
ir nuėjo įstrižai kalno šlaitu. Ji, be abejonės, ėjo prie 
„Vaiduoklio olos“, ir iš tvirtos jos eisenos buvo galima 
spręsti, kad kelias jai gerai žinomas. 

Prasiskverbusi pro krūmus ir brūzgynus, ji paga- 
liau atsidūrė ant uolos krašto ir sustojo ties dauba kaip 
tik toje vietoje, kur buvo laiptai, susidarę iš medžių 
šaknų. 

Iš už kikliko išsitraukusi baltą skepetaitę, ji paka- 
bino ją ant palinkusio ties bedugne medžio šakos, pas- 
kui prisiglaudė prie kamieno, persisvėrė ir ėmė atidžiai 
žiūrėti į vandenį. 

Viską ji darė pasitikėdama, tarsi jos signalas, ne- 
paisant greitai tirštėjančių sutemų, turėjo būti paste- 
bėtas kažkieno, kas jo laukė ir buvo pasiruošęs į jį 
tuojau atsiliepti. 

Jai neteko nusivilti: po kelių minučių nuo kranto 
atsiskyrė laivelis ir "pasuko prie uolos, ant kurios sto- 
vėjo moteris. 

Valtyje sėdėjo tiktai vienas žmogus. 

Tai buvo milžinas negras, sprendžiant iš jo plačių 
pečių, ant kurių rymojo didžiulė galva; jis buvo kupro- 
tas ir sulinkęs, — du trūkumai, iš kurių vienas įgim- 
tas, o kitas — senyvo amžiaus padarinys. Tupėdamas, 
palinkęs į priekį, jis galėjo irtis ilgomis beždžioniško- 
mis rankomis, nesilankstydamas nei į vieną, nei į kitą 
pusę, todėl jo liemuo visiškai nejudėjo. 

Šio keisto ir nemalonaus padarą vienintelė drabu- 
žių dalis, primenanti civilizuotų tautų apsivilkimą, bu- 
vo plačios baltos kelnės, kokias nešioja negrai cukraus 
plantacijose. 

Ant jo pečių mataravo odinis apsiaustas, pririštas 
prie jautiško jo sprando diržu ir kabaluojąs Žemiau 
kelių. 

Negras buvo basas, nes stora suragėjusi jo padų oda 
atstojo bet kokį apavą. 

Ne mažiau savotiškai jis buvo apsitaisęs galvą: odi- 
nė kepurė taip glaudžiai buvo aptempusi platų kiaušą, 
jog buvo matyti mažiausi jo iškyšuliai; aplink kepurę, 

didelės geltonosios gyvatės išnara,. jos 'akiduobėse žė- 
rėjo du blizgą akmenukai, ir dėl to ji atrodė kaip gyva. 

Bet jei negras buvo užsidėjęs šį galvos apdarą, no- 
rėdamas kitiems žmonėms sukelti baime, šitai buvo 
visiškai nereikalinga: ir be to niauri jo akių liepsna, 
plačiai išsipūtusios šnervės, aštrūs prašiepti dantys, 
raudonais dažais tatuiruoti skruostai ir krūtinė darė jį 
pasibiaurėtiną. Jo pasirodymas, matyt, gąsdindavo lau- 
kinius tos vietos gyventojus: ilgakojis garnys, braidžio- 
jantis po pelkę, tuojau dumdavo šalin, o flamingas, 
išskėtęs savo raudonus sparnus, gailiai klykdamas nu- 
skrisdavo į aukščiausias viršūnes. 

Net mulatė, laukusi negro, jam prisiartinant krūpte- 
lėjo, tartum kažko išsigandusi. 

Tačiau, kai luotas priplaukė prie krūmų uolos apa- 
čioje, moteris vėl atgavo drąsą. Vos ją šūktelėjo žemai 
esąs vyras, ji tvirčiau prispaudė prie savęs krepšį ir 
nusileido prie vandens. 

Laivelis tuojau pat atsiskyrė nuo kranto. Mulatė 
sėdėjo laivugalyje, o negras iš visų jėgų yrėsi prieš 
srovę, kuri nešė luotą prie krioklio. 

Priplaukęs medį, nuo kurio prieš kelias minutes 
buvo atrišęs laivelį, negras išlipo į krantą ir su savo 
palydove nuėjo prie Obio šventovės, kurios šventikas 
bei sargas jis ir buvo. 


LV 
PRISIKĖLIMAS 
Priėjęs vilnamedžio kamiene įrengtą lūšną, mialme- 
nas įžengė į ją, vos neįstrigdamas savo plačiais pečiais 
ir didžiule kupra tarp labai siaurų durų. 
Įsakomu tonu jis liepė moteriai sekti paskui jį. 

Mulatė, matyt, abejojo. Būsto viduje buvo visiškai 
tamsu. Lauke taip pat viešpatavo tamsa, nes tankios 
samanos ant vilnamedžio šakų nepraleido mėnulio spin- 
dulių, kurie buvo nusidabrinę medžių viršūnes. 

Negras pastebėjo savo palydovės neryžtingumą. 

— Įeik! — riktelėjo jis šiurkščiu balsu. — Ko bijai? 


— Aš nebijau, Čakra, — atsakė jaunoji moteris 
drebančiu balsu, panėigiančiu jos žodžius, — bet ten 
taip tamsu! 


— Tai pabūk lauke, kol aš uždegsiu šviesą. 

Sutauškėjo skiltuvas į titnagą, pasipylė kibirkštys. 

Po valandėlės sušvito spingsulė, padaryta iš vėžlio 
kiauto, pripildyto šerno taukų. 

— Dabar įeik, Cintija! — tarė negras, statydamas 
spingsulę ant žemės. — Kaip, tu dar bijai? Tu, Dženos 
Vagnos duktė?! Tavo motina juk visiškai kitaip elgda- 
vosi su senuoju Čakra! Ji nebūtų išsigandusi ir velnio! 

Cintija nejučiomis pagalvojo, kad skirtumas tarp 
vieno ir kito ne toks jau didelis, nes ir velnias kažin 
ar būtų biauresnis ir baisesnis, kaip prieš ią esąs negras. 

— O, Čakra! — sušuko ji, pastebėjusi iškarstytus 
ant sienų keistus daiktus. —- Čia tartum tyčia viskas 
padaryta įvaryti moters širdžiai baimės. 

— Tačiau ant Džomb-Roko dar baisiau, — reikšmin- 
gai atkirto mialmenas. 

— Tikra teisybė. Bet juk tai tau labai paranku! 

— Nesiginčiju, Cintija! 

— Bet pasakyk man, Čakra, — kalbėjo toliau mu- 
latė, šiek tiek atsigavusi iš suglumimo ir išgąsčio, — 
kaip tu išsigelbėjai nuo Džomb-Roko? Visi kalba, jog 
tai tavo griaučiai prirakinti prie palmės pačioje kalno 
viršūnėje. 

— Tai tiesa. 

— Kaip, ten tikrai tavo griaučiai? — nustebo 
mulatė. 

— Tie patys, Cintijal Tave, matyt, tai stebina? Kas 
gi čia nepaprasta? Argi Čakra ne mialmenas? Kitaip 
kam gi jo galybė? Būk tikra, jog Čakra nemirs, kol jo 
galioje yra grąžinti numirėliui gyvybę. Senasis Čakra 
žino, kaip tai padaryti. Jo niekada neužmuš nei bal- 
tieji, nei juodaodžiai. Jie gali jį sušaudyti, pakarti, nu- 
kirsti jam galvą, tačiau jis vis tiek liks gyvas. Tu ži- 
nai, jie mėgiuo jį numarinti alkiu ir troškuliu. Varnos 
iškapojo akis ir sudraskė senojo negro kūną, nulesė 
mėsą iki pat kaulų. Ir ką gi? Čakra vėl atgijo, tu jį 
matai prieš save, moteriške! Pasakyk, ar jis ne stipres- 
nis ir ne sveikesnis, kaip kada nors buvęs? 

Ir, išsitiesęs visu ūgiu, grasusis apsigimėlis trium- 
ftuodamas apžiūrėjo save nuo galvos iki kojų. 

Cintija nė neprasižiojo, tartum suakmenėjusi iš 
siaubo. 

Mialmenas pastebėjo, kokį įspūdį padarė jo žodžiai, 
ir matydamas, jog mulatė nerodo nė menkiausio noro 
ilgiau klausytis, sumaniai pasuko pokalbį kita kryptimi. 

— Tu atnešei krepšį su produktais, Cintija? 

— Taip, Čakra, štai jis. 

— Puiku! Gvinėjiška višta — neblogai! O štai ir 
daržovės sriubai! Bet argi nėra jokio gėralo? Tikiuosi, 
tu neužmiršai, kad tai man svarbiau už viską. 

— Krepšio dugne yra butelis romo, Čakra! Man 
buvo labai sunku jį pavogti. 

— Kas gi tau trukdė? 

— Aišku, šeimininkas. Jau kuris laikas jis labai 
nepasitiki pats nešiojasi raktus ir neleidžia niekam 
iš tarnų įeiti į sandėlį... 


199 


— Niekai, Cintija, kad tik jo paties kas nenutyko- 
tų! Čakra jau seniai jį seka! Na, kurgi butelis? Aha, 
štai jis! — šnekėjo toliau negras, suradęs jį ir šviesoje 
atidžiai apžiūrinėdamas. — Sakoma, uždraustas vaisius 
saldus. Patikrinsim, ar taip yra iš tikrųjų! 

Ir dantimis atkimšęs butelį, negras apžiojo kakliuką. 
Pasigirdo kliuksėjimas, kuris nutrūko tik tada, kai 
Cakra perpylė į save daugiau kaip pusę butelio. 

— Uf! — pratarė jis, sunkiai alsuodamas ir su pa- 
sitenkinimu glostydamas sau pilvą. — Vogtas romas — 
puikiausias daiktas! Tu šauni mergina, Cintija, ir įtikai 
man kuo geriausiai! 

— Prižadu tau nešioti viską, ką tiktai pavyks gauti. 

— Ir labai gerai padarysi, mano mieloji! Na, sa- 
kyk, ko atėjai: juk, žinoma, ne be tikslo, ar ne taip? 

Mulatė, matyt, nesiryžo sakyti. 

— Ko tu tyli? Nejaugi bijai pasitikėti senuoju 
Čakra? Bet nuo jo nieko negalima nuslėpti: jis žino 
tavo paslaptį. Tu myli Kubisą, maronų vadą. Ar ne 
taip? 

— Taip, Čakra! 3 

— Na, ką gi, čia nėra nieko blogo. Ir tu bijai, kad 
Kubisa tavęs nemyli, tiesa? 


— Ak, aš esu tuo įsitikinusi! — liūdnai sušuko mu- 
latė. — Pirma aš maniau, jog jis mane taip pat myli, 
bet dabar... 


— Jis myli kitą? 

— Nelaimė, tuo nėra ko abejoti. 

— Ką gi? 

— Jolą. 

— Jolą? Aš niekada nesu girdėjęs to vardo. Ar ji 
toli gyvena? 

— Maunt-Vilkome. Ji yra Ketės Vogan tarnaitė, 

— Tu nori pasakyti, kad Lili Kveschebos tarnai- 
tė, — pataisė ją mialmenas, reikšmingai kinktelėjęs 
galvą. — Bet iš kur atsirado ta Jola? — pridūrė jis. — 
Man niekuomet apie ją nebuvo pasakota. 

— Nenuostabu. Ją atvedė į plantaciją Džesiuronas 
jau tau išėjus. 

— Ar po to, kai aš palikau Maunt-Vilkomą, kad 
numirčiau ant Džomb-Roko? 

— Taip, ji atsirado netrukus po to. 

— Ir tu manai, kad Kubisa jai meilinasi? 

— Esu tuo tikra. 

— O ar ji neabejinga jam? 

— Kaipgi jis galėtų jai nepatikti? 

— Tai ko tu nori iš manęs, moteriške? Ar nori Ku- 
bisai atkeršyti už neištikimybę? Ar užtraukti ant jo 
prakeikimą? 

— Ne, ne, Čakra! Maldauju tavęs, nereikia šito! 

— Vadinasi, tu nori jį apžavėti? 

— Ak, kad jis galėtų mane mylėti kaip anksčiau! 
Argi negalima priversti jo širdies vėl sugrįžti pas 
manet 

— Čakra viską gali padaryti, ir aš tau tai įrody- 
sių, — pasakė negras ryžtingų balsu. — Kubisa bus 
tavo. 

— Ak, dėkui, dėkui! — sušuko mulatė, kurią užplū- 
do karšto dėkingumo jausmas. — Kuo aš tau atsily- 
ginsiu, Čakra? Aš tau atnešiu visko, ko tik pareika- 
lausi: vogsiu romą, vyną, ką tik pavyks. 

— Gerai, Cintija, bet tau teks padaryti ir kai ką 
kita. 

— Įsakyk, aš atliksiu. 

— Reikia, kad tu pati pagelbėtum man apžavėti 
Kubisą: mudu turime veikti kartu. 

— Sakyk, aš viskam pasiruošusi, 

—- Na, tai klausyk; bet visų pirma sėskis: to dviem 
žodžiais nepaaiškinsi. 

Mulatė prisėdo ant bambukinio guolio, atidžiai sek- 
dama kiekvieną biauraus senio judesį ir baimingai gal- 
vodema, ko iš jos gali pareikalauti Čakra. 


LVI 


MEILĖS KERAI 


Mialmenas nutaisė iškilmingą miną, derančią rimtam 
momentui; mulatė nujautė, kad už pažadėtą patarnavi- 
mą jis pareikalaus ką nors atlikti. 

Jis vaikštinėjo po lūšnelę, stabtelėdamas kas žings- 
nį prie neregėtų daiktų, kybančių ant sienų, čiupinė- 
damas maišelius ir krepšius, tartum kažko ieškodamas. 
Visa tai jis darė tylėdamas; lūšnoje viešpatavo mirtina 
tyla, ir tiktai iš lauko aidėjo krioklio ūžimas. Cintiją 
apėmė nesuprantama baimė. 

Čakra, matyt, paeiliui vieną po Kito užkeikė fetišus, 
paskui sugrįžo prie butelio su romu, tur būt, galingiau- 
sios iš visų jo dievybių. Jis ilgai neišleido jo iš rankų, 
kol pagaliau pastatė į vietą, o tada, atsisėdęs greta 
prietaringos savo lankytojos, pradėjo mokyti, 

— Visų pirma, — pasakė jis, — kad meilės kerai 
paveiktų moterį arba vyrą, reikia tuo pat metu užkal- 
bėti mirtį kitam asmeniui. 

— Kaip! — šūktelėjo nugąsdinta mulatė. — Ti- 
kiuosi, tu turi galvoje ne Kubisą? 

— Ne, bet jei nori, kad Kubisa tave mylėtų, reikia 
kito Žmogaus mirties. 

— Kieno gi? — susijaudino Cintija. 

*— Pati atspėk... Reikia tavo pikčiausio priešo mir- 
ties" 

— Jolos! — sušnibždėjo mulatė. 

— Ne, čia ji netinka. Čia turi būti vyras ir, be to, 
laisvas žmogus. Čia reikia baltojo. Argi nėra tokio, 
kuris būtų kartu ir tavo, ir mano priešas? 

— Kas gi jis? — paklausė mulatė pagalvojusi. 

— Kaip, argi tu pamiršai? O kas tave apgavo, kai 
buvai dar visai jauna mergaitė? Nejaugi, Cintija, man 
reikia jį vardu pavadinti? 

Mulatė pakėlė akis į negrą, ir jose blykstelėjo niūri 
liepsnelė: buvo aišku, jog ji prisiminė kažkokį labai 
sunkų ir nemalonų dalyką. 

— Masa Loftusas? — sumurmėjo ji. 

— Na taip, žinoma, masa Loftusas! Jam ir reikia 
užkalbėti mirtį! 

Moteris nieko neatsakė. Ji, matyt, visa buvo pa- 
skendusi savo liūdnose mintyse. 

— Taip, tai turi būti ne kas kitas, kaip Maunt-Vil- 
komo savininkas, — atkakliai teigė Čakra. — To rei- 
kalauja Obis! 

— Man vis tiek, kas numirs, kad tiktai Kubisa ma- 
ne pamiltų, — lėtai tarė mulatė. 

— Vadinasi, Cintija, tu man padėsi? 

— Kokiu būdu? — paklausė ji drebančiu iš baimės 
balsu. — Kokiu būdu, Čakra? 

— Aš tau paaiškinsiu... bet ne šiandien. Reikia tru- 
putį lukterėti. Tu sugrįši čionai, kai ant medžio pama- 
tysi sutartą ženklą. O kol kas, žiūrėk, niekam nė žo- 
džio apie tai. Mažai kas težino, jog Čakra gyvas... dau- 
gumas pažįsta tik mialmeną su kauke. Neišduok mano 
paslapties, kitaip... 

— O, niekada, Čakra, niekada! — nutraukė įį 
mulatė. 

— Tikiu, tikiu tavimi, bet jei neišlaikysi žodžio, 
teks dėl to pasigailėti: viskas atsisuks prieš tave... O 
dabar, — tarė negras atsistodamas, — tau laikas pasi- 
šalinti. Aš kai ko laukiu, ir būtų labai negerai, jei tave 
kas nors pamatytų. Imk savo krepšį ir eik paskui mane 


LVII 
PRISIKĖLĘS ČAKRA 


Mes ką tiktai matėme, kaip Cintija, mialmeno 
įtraukta į nusikalstamus jo kėslus, sutiko jam padėti; 
mulatės elgesį reikia šiek tiek paaiškinti. 

Mat, Cintijos grožis jau seniai buvo netekęs žavu- 
mo, kurį teikia pirmosios jaunystės nekaltumas. Dabar 
ji buvo drąsi, geidulinga moteris, nieko nepaisanti, kai 
siekė patenkinti savo troškimus. 

Prieš kurį laiką ji aistringai pamilo jaunąjį maronų 
vadą Kubisą. Jaunuolio garbei reikia pažymėti, jog jis 
niekuo nebuvo davęs mulatei pagrindo tikėtis jo mei- 
lės, ir viskas, ką Cintija kalbėjo mialmenui apie buvu- 
sią mMarono meilę, buvo tik jos pačios fantazijos vaisius. 
Gal būt, keletas. dažnai susitinkant Kubisos jai pasa- 
kytų draugiškų žodžių ir suklaidino ją, bet jaunuolis, 
žinoma, čia buvo niekuo nedėtas. 

Pavydas dar labiau įkaitino Cintijos meilę: paty- 
rusi apie Kubisos ir Jolos abipusę meilę, mulatė pajuto 
savo varžovei nepermaldaujamą neapykantą ir vieną 
po kito ėmė kurti keršto planus. Ji priklausė prie tokių 
vergių, kurios, ieškodamos meilės nuotykių, bastyda- 
vosi miško takeliais kiauras naktis; dabar mulatė klai- 

džiodavo dar ir kitokiu tikslu: ji tikėjosi anksčiau ar 
vėliau nutykoti Kubisos ir Jolos pasimatymą. 

Vieno tokio pasivaikščiojimo metu prieš ją iškilo 
mialmeno Čakros šmėkla. 

Siaubo apimta, ji nesuspėjo pabėgti, ir ją apkabino 
ilgos kibios rankos, o tai, ką ji išgirdo, nepaliko nė 
mažiausios -abejonės, kad ji tikrai sutiko Čakrą. 

Visa tai nebuvo paprastas atsitikimas: negras jau 
seniai sekė mulatę, nužiūrėjęs ją kaip savo nusikalsta- 
mų kėslų vykdytoją: Cintija buvo Maunt-Vilkomo na- 
mų ūkvaizdė, ir Čakra, žinodamas jos būdą, gerai matė, 
kad ji bus vertinga sąjungininkė. 

Mulatė niekam nepasakojo, kad mialmenas gyvas: 
jis buvo jos motinos draugas, ir Cintija atminė, kaip 
vaikystėje jis dažnai ją pačią supdavo ant kelių. Buvo 
ir daugiau priežasčių, skatinančių Cintiją tylėti: pirma, 
baimė, o antra, jei Čakra iš jos ko nors tikėjosi, tai ir 
jinai, savo ruožtu, dėjo į jį nemaža vilčių. 

Negras ir mulatė buvo susitikę kelios dienos prieš 
savo pasimatymą Obio šventovėje; ten jie laisvai pa- 
sikalbėjo, ir tariami kerai, kuriais Čakra ėmėsi apža- 
vėti Kubisą, turėjo dar labiau sustiprinti mialmeno įta- 
ką prietaringai moteriai. 

Tačiau kerštingasis Obio šventikas nuo mulatės nu- 
slėpė, jog ir patį Kubisą jis buvo numatęs savo auka. 
Čakros neapykanta maronui gimė dar prieš dvidešimt 
metų ir siekė tuos laikus, kai dar buvo gyvas Kubisos 
tėvas, kritęs nuo mialmeno rankos. 

O priežastis, dėl kurios Čakra siekė pražudyti Lof- 
tusą Voganą, buvo aiški: plantatoriaus sumanyta mial- 
menui žiauri bausmė ant Džomb-Roko turėjo padaryti 
Čakrą amžinu Maunt-Vilkomo šeimininko priešu. 

Jei skaitytoją nustebintų keistas negro prisikėlimas, 

tai mums lieka paaiškinti, jog dievybė, kuri padarė tą 
stebuklą, buvo ne kas kitas, kaip Jokūbas Džesiuronas. 
Suprantama, senasis vergų pirklys vadovavosi ne hu- 
maniškumu, kai nutarė išgelbėti nusikaltėlį. Šiaip ar 
taip, bet lavonas, numatytas pakeisti prirakintam prie 
palmės Čakrai, buvo atgabentas į Džomb-Roką iš Dže- 
siurono „sandėlio“. 

Prisikėlęs iš numirusių, Čakra dar energingiau dir- 
bo savo tamsius darbelius; skirtumas buvo tik toks, kad 
dabar jis kiekvieną savo žingsnį apgaubdavo neįžvel- 
giama paslaptimi. 

Prisidengęs prasimanytu vardu, jis subūrė apie save 
nedidelį būrelį šalininkų, su kuriais susitikdavo ne ki- 
taip, kaip su kauke, skirdamas jiems pasimatymus naktį 
ir toli nuo savo prieglaudos. 

Nors ne tik jo pasekėjai, bet net pačios mialmeno 
aukos nė nedrįsdavo pagalvoti apie išdavimą ir nuro- 
dyti valdžios organams, kur gyvena visagalis Obio 
šventikas, tačiau Čakra manė, kad reikia palaikyti ver- 
siją apie savo mirtį ant Džomb-Roko, ir buvo nepapras- 
tai apdairus visuose savo santykiuode su žmonėmis. 

Jis niekuomet ngdrįsdavo pasirodyti miško take- 
liuose ir ypač 2 Maunt-Vilkomo plantacijos. 
Tačiau Džomb-Roko ir „Vaiduoklio olos“ apylinkėse 
jam nebuvo beveik jokio pavojaus: baimindamiesi šių 
vietų, negrai laikėsi atokiau, todėl Čakra daugiausia 
ten atlikinėdavo savo apeigas, 

Jau daugiau kaip metai praslinko nuo tariamo jo 
prisikėlimo, bet vos keli žmonės težinojo, kad jis yra 
gyvas. Kai kurie Maunt-Vilkomo vergai tvirtino, jog 
kartais miške jie sutikdavę Čakros šmėklą, ir tatai vi- 
siškai išgydė tuos negrus nuo polinkio į naktinius nuo- 
tykius, 

LVIII 


SANDĖRIS 


Palydėjęs Cintiją, Čakra sugrįžo į lūšną. Buvo aiškų, 
kad mulatės apsilankymas jam suteikė tikrą malonumą: 
net prie silpnos jo paties darho spingsulės žiauriuose 
negro bruožuose galėjai įžiūrėti laukinį džiaugsmą. 

— Vienas jau negyvas! — susuko jis triumfuoda- 
mas. — Antras prie mirties, o trečiasis... trečiasis taip 
pat netrukus sužinos, ką reiškia mialmeno kerštas! 

Ir Čakra prapliupo piktu juoku, į ku io aiją, atsi- 
mušusį nuo aplinkinių uolų, atsiliepė išsi zandusių nakti- 
nių paukščių riksmai. 

Nespėjo tie garsai pranykti tolumoje, tik staiga 
uolos viršūnėje, ties pat lūšns: nuaidėjo skardus švil- 
pimas. 


— Tai  Džesiuronaš, — Ssumurmėjo  mialmenas, 
stverdamas butelį sa romo likučiais ir slėpdamas jį po 
lova. — Dabar +egu ateina senasis sukčius: turiu jam 


šiokių tokių malonių naujienų. Ne dėl to, kad aš labai 
stengčiau»i jį nudžiuginti... ne, man dabar su juo tiktai 
pakeliui. Aha! 2 pe 

Jis taip šūktelėjo, pasikartojus signalui, kuris nu- 
skardėjo jau trečią kartą, dabar ties pat nusileidimu i 
tarpeklį. 

Negaišdamas nė valandėlės, negras nuskubėjo prie 
luoto ir dar kartą nuyrė savo valtelę į kitą krantą. 

Kol Čakra plaukė per ežerėlį, jį šaukęs žmogus nu- 
lipo nuo uolos ir įlindo į krūmus; mėnulio šviesoje iš 
karto buvo galima pažinti, kad toji sėlinanti figūra — 
Jokūbas Džesiuronas. 

Vos tik luotas priplaukė prie uolos, vergų pirklys 

tuoj paleido šakas, už kurių ligi tol laikėsi, ir kūl- 
virsčia įsirito į valtelę. 


— Ramiau, misteri Džesiuronai! — riktelėjo neg- 
ras. — Man ir taip sunku įveikti srovę, o jeigu mudu 
nuneš, abu sveiki dingę! 

— Ką tu sakai? — išsigando Džesiuronas ir, atsi- 


gręežęs į krioklį, baimingai ėmė klausytis, kaip audrin- 
gai šniokščia per tainsias uolas besiveržiančios ban- 
gos. — Aš nė nežinojau, kad taip pavojinga... Na, na, 
nebijok, Čakra, pasistengsiu būti ne sunkesnis už pū- 
kelį! 

Džesiuronas padėjo savo skėtį luoto dugne ir atsi- 
sėdo taip atsargiai, tartum ant krepšio su kiaušiniais. 

Negras užgulė: irklus, ir valtelė netrukus priplaukė 
prie kranto. Čakra su gavo palydovu nuėjo į lūšną. 

Įėjęs į Obio šventovę, Džesiuronas nei nustebo, nei 
nusigando; matyt, ši vieta Jam buvo pažįstama ir ne- 
kėlė ypatingos pagarbos, nes jis tuojau be jokių cere- 
monijų atsisėdo ant bambukinės Iayos. 

Išsitraukęs iš kišenės kažkokį blizgantį daiktą, jis 
pavartė jį keletą kartų prieš spingsulę, ir negras nu- 
džiugęs pamatė, kad tai butelis konjako. 

Išsprūdęs mialmenui pritariamas šūksnis rodė, kad 
jam be galo patinka toks būdas pradėti pokalbį. 

— Ar turi stiklinę? — paklausė svečias. 

— O ar negalima jos pakeisti šituo? — tarė negras, 
paduodamas moliūginį kaušelį su ąsele. 

— Nieko geriau ir nereikia. Šis konjakas praplauna 
smegenis. Man jo neseniai atvežė kapitonas Džouleris. 
Paragauk jo, Čakra, kol dar nepradėjome kalbos. 

Negro mykimas buvo sutikimo ženklas, o pratisas 
„Uf“ liudijo, kaip digžiai jis vertina gėralą, kuriuo so- 
čiai pasivaišino. 

—- Puikus gėrimėlis! — šūktelėjo Jokūbas Džesiu- 
ronas, įsipylęs ir sau truputį konjako; paskui, padėjęs 
butelį ir kaušelį toliau, pradėjo pokalbį. 

— Aš turiu tau naujienų, — tarė jis, — naujienos 
gana įdomios. Bet, gal būt, tu jau žinai jas. Atspėk, kas 
numirė? 

— Ahal — sušuko mialmenas, ir jo akys nušvito 
laukiniu džiaugsmu. — Tai jis pagaliau numirė? 

— Kas? — pašiepiamai paklausė Džesiuronas. — 
Bet juk tu žinojai, — jau rimtai pridūrė jis po trumpos 
pauzės, — tu žinojai, kad Balėjus susirgo tokia liga, 
nuo kurios nėra vaistų. Taip, jis mirė ir jau guli kape, 
vargšelis. 

Negras pergalingai riktelėjo. 

— Keista, — kalbėjo toliau Džesiuronas tuo pačiu 
apsimestiniu naiviu balsu, — dar taip neseniai užmer- 
kė akis misteris Ridžlėjus... Štai jau nebegyvi du žmo- 
nės, pasirašę tavo mirties nuosprendį. Ar ne teisybė, 
Čakra, galima pagalvoti, jog tai likimo pirštas? 

— Arba velnio ranka! — nusikvatojęs pataisė jį 
negras. | 

— Šiaip ar taip, o už tave atkeršyta: du tavo prie- 
šai jau niekada nebebaugins tavęs, o dėl trečiojo... 

— Tikiuosi, jog ir šis netrukus nukeliaus paskui 
juos, — pertraukė jį Čakra, šėtoniškai šypsodamasis. 

— Ką tu sakai? — sujudo svečias. — Ar turi kokių 
nors naujienų? Negi buvo atėjusi mulatė? 

— Viskas eina kuo geriausiai, misteri Džesiuronai! 

— Vadinasi, ji buvo atėjusi? 

— Nėra nė valandos,.kai ji iš čia išėjo. 

— Ir ji sutiko tau padėti? 

— Būkite ramus: Obis turi jai didelę įtaką ir pali 
priversti ją padaryti viską, ko reikia. 

— Taip, taip, žinau, — pasakė Džesiuronas, — o jei 
pasirodytų, kad to nepakanka, tu juk turi nuodų, 
Čakra, kurie veikia nė kiek ne blogiau kaip Obis ar 
bet kuri kita dievybė. 

Abu bendrininkai susižvalgė, gerai vienas kitą su- 
prasdami. 

— Kiek reikia laiko, kad paveiktų tavo vaistait — 
paklausė kiek pagalvojęs Džesiuronas. 

— Žiūrint kaip, — atsakė negras. — Čakra gali 
juos sutaisyti taip, kad jie paveiktų per tris dienas, bet 
gali padaryti ir taip, kad viskas būtų baigta per tris 
valandas. Bet, žinoma, trys valandos — perdaug grei- 
tai: visi įžiūrėtų nunuodijimą, o ne Obio veikimą... 

— Taip, taip, tavo teisybė, tai būtų panašu į nunuo- 
dijimą. 

— Trys dienos taip pat perdaug trumpas laikas, o 
jei trys savaitės — būtų kaip tik gerai. Nuodai veiktų 
lėtai, panašiai kaip maliarija, ir niekam nekiltų įtarimų. 

— Sakai, trys savaitės? Ir jokių nunuodijimo žymių? 
Atsimink, Čakra, jog Voganas sveikas kaip jautis... 

— Vis vien per tris savaites, o gal ir anksčiau, iis 
bus silpnesnis už naujagimį vėršiuką. Bet jūs žinote, 
misteri Džesiuronai, kad Obis nieko nedaro be atly- 
ginimo. 

— Ką gi, Obis teisus. Jam bus užmokėta. Klausi- 
mas tik toks, kiek jis nori už tokią paslaugą... 

— Jei Obiui pačiam nerūpėtų šis dalykas, jis parei- 
kalautų šimto svarų, o šiuo atveju jis pasitenkins pen- 
kiomis dešimtimis. 

— Penkiasdešimt svarų! Bet tai negirdėta kaina, 
Čakra! Man rodos, Obiui tai rūpi ne mažiau kaip kam 
kitam. Jis turi priešų, kutiam trokšta atkeršyti. Argi 
ne taip, Čakrat 

— Visiškai teisingai, ir todėl jis sutinka pasiten- 
kinti puse įprastos sumos. Obio priešas -— Lurtingas 
plantatorius, geležinės sveikatos žmogus, kaip jūs pats 
ką tik sakėte, ir užkalbėti jam ligą —- nelengvas daly- 
kas. Tą uždavinį tiktai vienas Čakra gali atlikti, 

-— Gerai, tu gausi tuos pinigus. Štai tau pusė jų! 

Ir gundytojas sviedė pinigų maišelį ant bambukinio 
guolio. 

— Viskas, ko iš tavęs noriu, kad po trijų savaičių 
tu gautum antrąją pusę. Tada mes būsime suvedę są- 
skaitas su Voganu: juk ir aš turiu už ką jam keršyti. 

— Po trijų dienų reikalas bus sutvarkytas. Ateikite 
pas mane ketvirtąją naktį, ir aš pranešiu jums šiokių 
tokių naujienų. 

Butelis ir moliūginis kaušelis vėl buvo paleisti į 
darbą, o paskui šeimininkas su svečiu išėjo iš lūšnos. 

Perkėlęs Džesiuroną per ežerėlį, Obio šventikas 
grįžo į savo šventovę ir ėmė veikliai naikinti romą. 

— Ufl — tarė jis, nurijęs vieną gurkšnį ir atsikvėp 
damas kitam. — Tas senasis niekšas apmaus Čakrą ir 
net patį velnią! Bet ai ne vis tiek pat, kad tik atker- 
šyčiau už save! Ir atkeršysiu, jei Cintija ištesės žodį. 
o dėl jos esu tikras. Po trijų savaičių tas žaliūkas Vo- 
ganas, nuteisęs Manė mirti, bus ne storesnis kaip tie 
griaučiai, kuriuos jis palaikė maunaisiais Džomb-Roko 
viršūnėje. O kai jis numirs, tada, gal būt, duktė tos 
pačios Kveschebos, kuri prieš dvidešimi metų dėl gel- 
tonodžio marono atstūmė negro meilę, gal būt, jos duk- 
tė Lili Kvescheba atsidurs mialmeno. Čakros glėbyje!“ 

Jis sugriežė dantimis, o jo akyse plykstelėjo lau- 
kinė liepsna. 

"Tuo tarpu romas ir konjakas padarė savo darbą: 
geležinis Čakros organizmas nusileido dar galinges- 

niam alkoholio veikimui, ir Obio šventikas nuvirto ant 
žemės, kažką neaiškiai murmėdamas negrų kalba. 

Blankioje spingsulės šviesoje jį buvo galima palai- 
kyti satyru, kurį Bakchas parbloškė žemėn. 


LIX 
PALIKIMO BESIVAIKANT 


Mes matėme, kad Džesiuronas nepasakė Čakrai, 
kodėl jis trokšta Vogano mirties. Mat, senasis vergų 
pirklys žinojo Loftuso Vogano gyvenimą, ypač tai, 
kaip jis paveldėjo Maunt-Vilkomą. Jis taip pat žinojo 
kai kurias aplinkybes iš tų seniai praėjusių laikų, kada 
dabartinis plantatorius buvo tik dvaro valdytojas. Ne 
taip seniai iš mialmeno Džesiuronas smulkiai sužinojo 
kai kuriuos savo kaimyno privataus gyvenimo dalykus. 

Čakrai buvo žinoma visa, kas vyko Maunt-Vilkomo 
plantacijoje per keturiasdešimt metų, ir kaip tik dėl tų 
pavojingų žinių jis buvo nuteistas mirti. 

Jokūbas Džesiuronas tik neseniai sužinojo, kad Lof- 
tusas Voganas nebuvo vedęs kvarteronės Kveschebos. 
Ši aplinkybė iš pirmo žvilgsnio atrodė lyg ir nelabai 
esminga. 

Jei Kvescheba būtų buvusi baltoji arba net metisė, 
teisėtos santuokos nebuvimas nesutrukdytų jos dukte- 
riai paveldėti.tėvo turtą, jeigu tiktai jis būtų jai užra- 
šytas, nes Jamaikoje nėra paveldėjimo pagal įstatymą. 

Tačiau dabar dalykas buvo sudėtingesnis, nes Ketės 
Vogan motina buvo tik kvarteronė, todėl jos duktė 
negalėjo tapti lėvo įpėdine net pagal testamentą ir 

turėjo teisę gauti tiktai kuklią pusantro tūkstančio 
svarų sterlingų sumą. 

Ketė Vogan pati buvo metisė, ir iki pilnateisiškumo 
jai tetrūko vieno laipsnio; bet, esant tokiai tvarkai, nei 
tėvo valia, neį testamentas negalėjo jai duoti įpėdinys- 
tės teisių. 

Plantatorius galėjo savo turtą palikti bet kuriam 
baltajam, tačiau, nepalikus testamento, po mirties visą 
jo nuosavybę paveldėtų artimiausi giminaičiai, šiuo 
atveju Herbertas Voganas. Bet ar nebuvo kaip apsau- 
goti Ketės interesus? 

Buvo: reikėjo tik išsirūpinti specialų įstatymų lei- 
džiamojo susirinkimo nutarimą. 

Loftusas Voganas žinojo šį būdą ir jau seniai norėjo 
juo pasinaudoti: jis visą laiką rengėsi nuvykti į Ja- 
maikos sostinę ir išsirūpinti tą reikalingą aktą, tačiau 
kasdien vis atidėliojo kelionę. 

Jokūbas Džesiuronas labiausiai bijojo, kad Voganas 
gali įvykdyti šį savo ketinimą, ir, tikėdamasis jam 
sukliudyti, nusprendė aplankyti Obio šventovę. 

Motyvai, kuriais vadovavosi senasis vergų pirklys, 
buvo aiškūs. 

Tereikėjo Loftusui Voganui numirti, dar neatlikus 
juridinių formalumų, ir Maunt-Vilkomą paveldėtų jo 
sūnėnas ir vienintelis giminaitis Herbertas, kurio širdis 
priklausė Juditai Džesiuron. 

Bent taip buvo įsitikinusi gražuolė, ir tėvas jai vi- 
siškai pritarė. 

Meilės gėrimas, kuriuo Judita. apsvaigino jaunuolį, 
buvo pirmoji pakopa į turtingą palikimą; antroji pa- 
kopa turėjo būti Čakros paruoštas mirties gėrimas. 

LX 
PIKTIEJ) KERAI 


Kitą naktį po Džesiurono apsilankymo pas Čakrą, 
maždaug tokiu pat metu, negras savo lūšnoje buvo 
"užsiėmęs, matyt, nepaprastai svarbiu darbu, nes dirbo 
be galo kruopščiai. 

Gremėzdiškai sumūrytoje krosnelėje degė ugnis, 
kurstoma ne malkomis, o kažkokia standžia mase, pa- 
našia į durpes arba į akmens anglis; nors šis kuras 
labai rūko, bet llepsnojo kaitriai ir šviesiai. 

Ant ugnies stovėjo ketinis indelis; negras nenulei- 
do akių nuo verdančio skysčio, kartais jį pamaišyda- 
mas, arba, pasėmęs to viralo mediniu šaukštu, atidžiai 
apžiūrinėjo prie silpnai mirksinčios spingsulės. Iš to, 
kaip rimtai jis dirbo, iš atsargių, tarsi katės, judesių ir 
to, kad jis vogčiomis žvalgėsi, buvo matyti, jog jis 
dirba kažkokį paslaptingą ir nusikalstamą darbą. 

Ant aslos stovėjo krepšys su įvairiomis žolėmis ir 
šaknelėmis, tarp kurių galėjai pastebėti kreivastiebę 
Savanos gėlę su auksalapiu vainikėliu — vieną nuo- 
dingiausiųjų augalų. Greta jos gulėjo ir priešnuo- 
džiai — „pandirobos“ riešutai, nes mialmenas, be kita 
ko, buvo ir sumanus gydytojas. Vaistai, kuriuos jis tuo 
metu virė, buvo ne kas kita, kaip Obio gėralas. 

— Tu gali būti sveikas ir stiprus, Loftusai Voga- 
nai, — Murmėjo negras, kartkartėmis pamaišydamas 
skystį, — bet Obio valia tu netrukus nusilpęs virsi iš 
kojų. Obis! Ak, mulkiai! Štai kur visų dievų galin- 
giausias! — Tr, pasėmęs šaukštu viralo, jis vėl pakėlė 
jį prie šviesos. 

— Baigta! — sušuko jis. — Ir spalva, ir tirštumasš 
kaip reikiant. Dabar butelį! 

Jis supylė verdantį skystį pirma į moliūgą ir, davęs 
jam atvėsti, perpylė į tuščią romo butelį. 

Kruopščiai užkimšęs, jis pastatė jį nuošalyje, bet 
matomoje vietoje, tartum tikėdamasis, jog netrukus jo 
prireiks. 

Paskui surinko likusias žoles ir paslėpė krepšyje, o 
pats atsisėdo ant lūšnos slenksčio. 

— Jį turi tuoj ateiti, — tarė jis pusbalsiu. — Gal 
būt, ji jau šaukė mane, o aš dėl to prakeikto krioklio 
neišgirdau. Gal paėjėti ir Žvilgtelėti?.. 

Jis jau norėjo eiti, bet staiga pro krioklio ūžimą 
nugirdo skardų moters balsą. 

— Jį! — sušuko mialmenas. — Aš buvau tikras, kad 
ji ateis: meilė priverčia moterį šokti į ugnį bei vande- 
nį ir į velnio nagus! 

Ir jis sparčiai nužingsniavo, kaip žmogus, kuris 
veržiasi įvykdyti savo karščiausią troškimą. 


LXI 
AKOMPONGO BALSAS 


Valtelė sugrįžo atgal, ir jos gale sėdėjo Cintija. Kaip 
ir pirmąjį kartą, mulatė rankose laikė krepšį su maisto 
produktais ir buteliu romo. 

Jaunoji moteris įėjo paskui mialmeną į lūšną, jau 
visiškai nieko nebijodama, ir net nekviesta atsisėdo ant 
bambukinės lovos krašto. 

Ji vis dėlto krūptelėjo, pamačiusi butelį, kurį tik 
prieš keletą minučių Čakra buvo pripylęs. 

— Šitas tau, — parodė jis į tą pusę, kur žiūrėjo 
mulatė, — o štai šitas... — Jis norėjo pridurti „„man'“, 
bet liktai prikišo lūpas prie butelio su. romu ir patraukė 
keletą gerokų gurkšnių. 

Paskui negras ženklu davė Cintijai suprasti, jog 
metas pradėti rimtą pokalbį. 

— Štai šiltame, — pasakė jis, imdamas į rankas 
antrąjį butelį, — yra Obio kerai; nuo šio gėrimo Ku- 
bisa mylės tave, kol jam ant galvos bus nors vienas 
plaukas. Manau, to pakanka, nes kai jis visai nupliks, 
tu pati paliksi jį ramybėje. 

— Vadinaši, jis turi tai gerti? 

— Žinoma, ir tada jis tave aistringai pamils. Jūs 
būsite lyg balandžių pora pavasarį. 

— Ir tu esi tikras, Čakra, kad jam tai nė kiek ne- 
pakenks? 

— Atvirkščiai, eis jam į sveikatą. O štai šitas bu- 
telis, Cintija, skirtas Loftusui Voganui. Įsidėk jį į savo 
krepšį. 

Moteris paklausė, nors jos ranka sudrebėjo, kai ji 
palietė indą, kuriame buvo mirtini nuodai. 

— Ką gi man su juo daryti, Čakra? — paklausė 
neryžtingai. 

— Aš jau sakiau: tu iš jo girdysi savo šeimininką, 
bendrą mūsų priešą. 

— Bet kas čia yra? 

— Tu dar klausinėji? Aš jau paaiškinau tau, kad 
čia yra Obio gėrimas. 

— Ak, Čakra, čia nuodai! 

— Ne, kvailute, tavo plantatorius pagyvens dar 
ilgai, net jeigu gers šį antpil4 kasdien. Vadinasi, tu 
atsisakai? 

Cintija, matyt, abejojo. 

— Tu atsisakai? — pakartojo gundytojas. — Na, ką 

gi, tada aš neduosiu meilės gėrimo Kubisai. Maža to, 
aš užkalbėsiu ir jį, ir tave. 

— O ne, ne, Čakra! — maldavo mulatė, traukda- 
masi nuo mialmeno. — Aš viską padarysiu; duosiu jam 
šio gėrimo, atliksiu visa, ką liepi. 

— Žiūrėk man! Gerai, kad apsigalvojai. Dabar ati- 
džiai klausyk, kaip reikia duoti šio gėrimo, ir nepamiršk 
mano pamokymų. 

Šlykštusis burtininkas atsisėdo priešais Cintiją, 
žvelgdamas jai tiesiog į akis, lyg norėdamas tokiu 
būdu įkalti jai į atmintį kiekvieną savo žodį. 

— Pirmiausia, plantatorius kiekvieną vakarą, eida- 
mas gulti, geria stiklinę punšo su romu. Tai nuolatinis 
jo įprotis, ir jis, tur būt, iki šiol jo nemetė? 


— Taip, — mašinaliai atsakė mulatė. 
— O kieno pareiga paruošti jam punšą? 
— Mano. 


— Na, ir labai puiku! Pirma tu pripilsi į stiklinę 
vandens, romo ir citrinos sulčių, o paskui kiekvieną 
kartą truputį pridėsi šio skysčio — lygiai tiek, kiek 
atžymėta brūkšniu ant butelio. Neužmirši? 

— Neužmiršiuų, — atsakė jaunoji moteris, stengda- 
masi kalbėti tvirtu balsu, nes bijojo baisiajam mial- 
menui parodyti savo neryžtingumą. 

— Jai to nepadarysi, visą piktybę nukreipsi į save: 
įtūžęs Obis nenurims, kol susiras auką. O dabar pa- 
šauksime dievą Akompongą. Čakros šaukiamas, jis 
visada apsireiškia, pasirodydamas ten, žemai, krioklio 
putose. Tu pasilik čia: dievas neturi matyti moters. 
„Kai jis sutinka mirtingąjį, būtinai reikia tą žmogų jam 
paaukoti. Klausykis, ir tu užgirsi jo balsą. 

Nutaisęs paslaptingą veidą, mialmenas pakilo iš 
vietos, nukabino nuo kablio krepšį iš palmių lapų, ku- 
riame buvo, matyt, kažkoks sunkus daiktas, paskui iš- 
ėjo iš lūšnos ir sandariai uždarė duris, „kad, — kaip jis 

pusbalsiu paaiškino, — nebūtų pažadinta Akompongo 
rūstybė, nes tai neišvengiamai atsitiktų, jei dievas 
pastebėtų moterį“ 

Cintijai to atsargumo atrodė per maža: vos durys 
užsidarė, mulatė pripuolė prie spingsulės ir ją užge- 
sino; paskui, apgraibomis grįžusi į savo vietą, ji vėl 
atsisėdo, visa drebėdama iš baimės. Čakros įbauginta, 
Cintija ėmė klausytis ir tikrai, kaip sakė burtininkas, 
užgirdo jei ne Akompongo balsą, tai tokius baugius 
garsus, jog buvo galima juos palaikyti dievo balsu. 

Cintija buvo labai patenkinta, kad užgesino šviesą. 
Akompongas, matyt, buvo labai arti ir kalbėjosi su 
Čakra per kelis žingsnius nuo durų. Iš to pokalbio Cin- 
tija ne viską suprato, nes kai kurie sakiniai buvo pa- 
sakyti jai nežinoma kalba. O tai, ką mulatė suprato, 
kėlė jai nerimą. 

Čakra dainavo: 

— Atkimšk bulelį, ištrauk kamštį, kerai veikia, ke- 
rai veikia! Turtingasis plantatorius turi mirti! 

— Turi mirti! — pakartojo Akompongas, ir jo bal- 
sas sklido tarytum iš jūrų kriauklės. 

— Geltonodė mergina duoda jam gerti; jis miršta, 
jis kape! 

— Jis kape! — pritarė Akompongas. 

-— O jei geltonodė mergina atsižadės, ji pati eis į 
paruoštą jam kapą. 

— Į paruoštą kapą, — pakartojo afrikiečių dievas, 
kurio iškilmingai rūstus balsas rodė, jog kitos išeities 
nėra. 

Po trumpos pertraukos nuskardėjo šaižus garsas ir 
pasigirdo kimūs burtininko užkeikimai, skelbią cere- 
monijos pabaigą; tuojau po to Čakra atidarė duris ir 
pasiredė ant lūšnos slenksčio, 

= Cintija! — griežtai paklausė jis. — Kam užge- 
sinai spingsulę? Bet vis tiek pat, Akompongas jau pa- 
sišalino. Tų girdėjai? 

— Taip, — suvapėjo mulatė drebančiu balsu. 

— Vadinasi, žinai, ką pasakė Akompongas? 

— Taip, Žinau. 

— Žiūrėk, padaryk viską, kas pasakyta, draugiškai 
tau patariu. Būk paklusni, kitaip tu pasmerkta tikrai 
mirčiai. Aš neturiu daugiau nieko pridurti. Kiekvieną 
vakarą įpilk į stiklinę šiek tiek vaistų. O dabar tau 
laikas išeiti. 

Cintija ir pati norėjo kuo greičiau pasišalinti, todėl 
paėmė krepšį su buteliu ir nusekė paskui negrą prie 
valtelės. 


LXII 
NAKTINIS SUSITIKIMAS 


Dar kartą po milžiniško vilnamedžio šakomis susi- 
tiko maronas ir jo sužadėtinė: nugalėžšusi baimę, Jola 
dar kartą atėjo pasimatyti su Kubisa. Buvo vėlu. Ryški 
mėnulio pilnatis jau aukštai buvo pakilusi danguje, 
apliedama laukymę sidabrine šviesa, gėlės, gardžiai 
kvepėdamos, skleidė savo žiedus, lyg norėdamos prisl- 
gerti rasos; lakštingala suokė, stelbdama visus kitus 
nakties garsus, tartum išdidi dainininkė būtų užsibrė- 
žusi visus pralenkti savo menu. 

Abu įsimylėjėliai atėjo su maloniomis žiniomis, 
Kubisa norėjo pranešti sužadėtinei, kad jos brolis svei- 
kas ir jam negresiąs joks pavojus. Jola pasakė, kad 
mis Vogan pažadėjo paleisti ją į laisvę. Plantatorius 
patvirtino dukters žodžius tik su viena sąlyga: Jola tu- 

rėjo zauti laisvę tik Ketės sutuoktuvių -dieną; laimė, 
kad šį diena, matyt, buvo gana arti. 

Jolos praneštosios naujienos Kubisos nenustebino: 
pastaruoju metu gana dažnai susitikdamas su planta- 
toriumi, jis ėmė labiau tikėti ateitimi. Voganas jam 
pažadėjo suteikti Jolai laisvę, tiesa, šio pažado įvyk- 
dymas priklausė nuo to, ar sėkmingai baigsis koya su 
Džesiuronu, tačiau maronas neabejojo laiminga pabai- 
ga, nes šis reikalas rūpėjo pačiam Maunt-Vilkomo 
savininkui. 

Visus šiuos planus reikėjo kuo griežčiausiai slėpti; 
jaunuolis neturėjo teisės apie juos pasakoti net savo 
sužadėtinei; jis galėjo jai tik pasakyti, jog imtasi prie- 
monių grąžinti jos broliui atimtus daiktus ir belaisvius. 
Bet kada ir kokiu būdu? Ji tai sužinos tik tada, kai prie- 
šui bus paskelbtas karas: to atkakliai reikalavo Vo- 
ganas, 

Kai Jola papasakojo Kubisai visas savo naujienas, 
maronas pažvelgė į ją švytinčiomis iš laimės akimis. 


— Ak, Jola! — sušuko jis — Kokia puiki bus 
mums ta diena, kai tu gausi laisvę! Bet, — pridūrė 
jis, — aš bijau, kad ta pati diena nesuteiktų kam nors 


didelio sielvarto. 

— Taip, taip, aš žinau, ką tu turi galvoje, Kubisa! 

— Aha, mis Vogan tau pasisakė? Tikiuosi, ji nesi- 
giria ta širdgėla, kurią kitam sukėlė? Vargšas jaunuolis! 

Mergina nustebusi pažvelgė į sužadėtinį. 

— Bet, Kubisa, man rodos, užuojautos labiau verta 
mano šeimininkė. 

— Kodėl, mano brangioji? 

— Juk mis Ketė labai nelaiminga. 

— Kaip? — šūktelėjo maronas. — Nejaugi mis Vo- 

gan prieš savo valią išteka už Smisio? Ar teisingai aš 
tave supratau? 

-— Ji visiškai nemyli to Montegiu. 

— Argi tu turi pagrindą taip kalbėti, Jola? — labai 
susidomėjęs, paklausė Kubisa. 

— Mis taip man sakė, be to, ji visada tyčiojasi iš 
to lordo. Jaunos merginos nemyli tų, kurie joms atro- 
do juokingi. 

— Tad kodėl ji teka už jo? 

— Tėvas to nori. Montegiu labai turtingas, jis turi 
didelę plantaciją. 

— Ir tu tikra, jog tas džentelmenas nepatinka tavo 
šeimininkei? 

— O, taip, ji myli kitą! 

— Ką gi? 

— Tu jį pažįsti: tai jos pusbrolis. 

— Herbertas Voganas? 

— Taip, jie matėsi tik vieną sykį, tačiau mis Ketė 
jį pamilo iš karto, kaip aš pamilau tave, Kubisa, po 
pirmo mūsų susitikimo. 

— Ir tu įsitikinusi, jog mis Vogan myli Herbertą? 

— Taip, ji išliejo daug ašarų dėl to, kad jis veda 
gražuolę, bet labai piktą ledi, rodos, Džesiurono 


dukterį. 

— Aš tai esu girdėjęs, — atsakė Kubisa, slėpda- 
mas nuo Jolos, kas jam buvo apie tuos dalykus žino- 
ma. — Vis dėlto, — tęsė jis, — labai galimas daiktas, 


kad tai ir neįvyks. Juk yra sakoma: „Arti, bet nepa- 
sieksi!“ O. ar nežinai, mano brangioji, kada paskirtos 
tavo šeimininkės vestuvės? 

— Masa sakė, netrukus. Voganas išvyksta toli, o 
kai jis sugrįš, mis Ketė ištekės už įžymaus anglo. 

— O kur vyksta plantatorius? 

— Į didįjį ispanų miestą. 

—- Ką jis ten ketina daryti? — pusbalsiu paklausė 
maronas ir pridūrė jau garsiai: — Gerai, Jola, kai tik 
Voganas iškeliaus, tuojau pranešk man; gal būt, aš 
pavesiu tau kai ką pasakyti mis Ketei. O kada išvyksta 
plantatorius? 

— Rytoj rytą. 

— Taip greitai? Na, ką gi, juo geriau mums ir dar 
kai kam. Ateik čionai rytoj naktį; pasakyk mis Ketei, 
jog tai buš naudinga jai pačiai. Bet ne, ji tave leis ir 
be to; žiūrėk, ateik, aš lauksiu tavęs tuo pačiu laiku. 

Jola pažadėjo.“ 

Kurį laiką abu sužadėtiniai kalbėjosi apie tokius 
dalykus, kurie jiems tiesiogiai nerūpėjo, paskui, pa- 
miršę viską pasauly, pradėjo šnekėtis tiktai anie savo 
meilę, iš naujo kartodami jau dvidešimt kartų duotus 
pažadus, kurie įsimylėjusiems niekuomet nenusibosta. 
Kubisa prisiekinėjo sužadėtinei amžiną ištikimybę, 
kviesdamas liudininkais medžius, dangų, mėnulį ir visą 
gamtą. 

Mergina jam atsakinėjo ne mažiau aistringai. Ji, 
rodos, pamiršo gimtinę, kurią tiek kartų buvo aprau- 
dojusi, ir savo vergystę, atsiduodama tiktai svajonėms 
apie ateitį. Maronas apkabino Jolą, laukusią iš jo atsi 
sveikinimo bučinio, bet staiga jie išgirdo balsus: pa- 
miškėje pasirodė du žmonės, kurie greitai artėjo prie 
vilnamedžio. 

To paties jausmo pastūmėti, Kubisa ir Jola pasi- 
slėpė tarp medžio šaknų; toje vietoje buvo gana tamsu, 
tad pastebėti pasislėpusius buvo beveik neįmanoma. 

Kai abu žmonės prisiartino prie vilnamedžio, ma- 
tonas ir Jola iška:t pažino Džesiuroną ir Cintiją. 

— Karamba! — sušnibždėjo maronas. — Ko jie čia 
atėjo? Tur būt, rengia ką nors uegero? 

Vyras ir moteris priėjo prie pat medžio. 

— Na, Cintija, — kreipėsi į savo palydovę Dže- 
siuronas, — pasakyk, kodėl jis tave atsiuntė pas mane? 
Ar yra kokių naujienų? 

— Nežinau, misteri Džesiuronai, tik ta naujiena, 
kurią jam pasakiau, kai nunešiau produktų. 

— Kokia ta naujiena? 

— Misteris Voganas rytoj išvyksta. 

— Prisiekiu savo galva! — sušuko Džesiuronas, 
įsmeigęs akis į mulatę. — Prisiekiu savo galva! — pa- 
kartojo jis suglumęs. — Tai tikrai netikėta! Tu esi tuo 
tikra, Cintija? 

— Visi taip kalba, be to, ir aš pati žinau, nes šian- 
dien jo paliepimu kroviau jam lagaminą; jis jos raitas. 

— Bet kurgi jis jojat — labai nerimaudamas pa- 
klausė vergų pirklys. 

— Į ispanų miestą kitoje salos pusėje. 

— Į ispanų miestą?! Ak, aš labiausiai to bijojau! 

Piktai trenkęs į žemę savo skėtį, Džesiuronas nu- 
tilo ir kelias minutes stovėjo susimąstęs. 

— Eik paskui mane! — pagaliau jis šūktelėjo. — 
Jeigu tai tiesa, mes negalime gaišti nė vienos akimnir- 
kos. Eik paskui mane! 

Cintija paklausė, ir abu sparčiai nuėjo. 

— Velniai! — sumurmėjo maronas. — Bijau, kaj 
tas varnas ir jo palydovė bus sumanę kokią nickšybę. 
Aišku, jie turi galvoje plantatorių. -Karamba! Ko tai 
senajai beždžionei rūpi ta kelionė? Reikia juos pasekti 
ir pasistengti sužinoti jų kėslus, kurie, tur būt, nežada 
nieko gero Voganui. Kur jie nuėjo? Kodėl tolsta nuo 
fermos, užuot ėję jos linkui? Mums reikia atsisveikin- 

ti, Jola, — pridūrė Kubisa, atsisukęs į sužadėtinę, — 
nes aš pamesiu jų pėdsakus. Iki pasimatymo, iki pasi- 
matymo! 

Jis priglaudė prie savęs merginą, pabučiavo ją į 
kaktą ir greitai nuėjo paskui Džesiuroną ir mulatę, o 
Jola grįžo atgal į Maunt-Vilkomą. 


LXIII 
DAR KARŠTAIS PĖDSAKAIS 


Maronas leidosi abiejų bendrininkų pėdsakais. 

Pamiškėje, toje vietoje, kur jie dingo iš akių, buvo 
takelis į Džomb-Roką — vienintelic; praėjimas šia kryp- 
timi. Spėdamas, jog Džesiuronas ir jo palydovė nerizi- 
kavo aklai nerti į krūmų tankmę, Kubisa Ausprendė, 
kad jie bus nuėję kaip tik tuo takeliu. 

Pasirinkęs tą patį kelią, jis ėmė sparčiai žingsni goti, 
stengdamasis eiti kuo tyliau, ir netrukus priešakyje 
išvydo vergų pirklį ir mulatę. 

Milžiniškų medžių tamsių šešėlių slepiamas (čia 
buvo sena tanki giria), maronas galėjo beveik lipti -ant 
kulnų sekamiems žmonėms, nebijodamas būti jų pa- 
stebėtas. 

Džesiuronas buvo labai susirūpinęs ir nesižvalgė į 
šalis. Mulatė, taip pat paskendusi savo mintyse, nega- 
lėjo nė pagalvoti, jog maronas sėlina įkandin jos, 
kitaip ji būtų lengvai jį pastebėjusi. 

„Jie, rodos, eina prie Džomb-Roko, — pagalvojo 
Kubisa, pamatęs, kad Džesiuronas ir Cintija ėmė kopti 
į kalną. — Karamba! Gana keista! Ką jie ketina ten 
daryti? Ir kas galėjo ją atsiųsti Džesiurono pakviesti? 
Cintija jam nunešė krepšį su maisto produktais... Tur 

būt, koks nors bėglys... Bet kas gi privertė senąjį suk- 
čių taip susirūpinti jo likimu, kad jis nakties gūdumoje 
atsikėlė iš lovos ir ryžosi klajoti po mišką? Tiesa, kal- 
bama, jog Džesiuronas. nemiegąs naktimis ir kaip 
apuokas mėgstąs tamsą. Be abejonės, jis kažką rengia 
prieš Voganą... Ta mulatė tikras kipšas! Žinoma, aš 
nejaučiu didelės simpatijos plantatoriui, — jis ne ką 
geresnis už Džesiuroną... bet, pirmiausia, jis neapken- 
čia senojo vergų pirklio, o antra, viskas, ką man pasa- 
kojo Jola apie Ketę, verčia mane žiūrėti į jos tėvą 
draugiškiau. Dėl jaunosios ledi aš pasiruošęs eiti nors 
į pasaulio kraštą. O, aš jam padarysiu ne tik šią pa- 
slaugą... Po velnių, kas gi čia? Jie sustojo!“ 

Džesiuronas ir Cintija, matyt, ieškojo kelio. 

Kubisa, sulaikęs alsavimą, pasislėpė krūmo šešėlyje, 
laukdama:, kol jie eis toliau. 

— Oho! — sušnibždėjo maronas, kai senis ir mu- 
latė vėl ėmė eiti. — Jie paliko Džomb-Roką šone ir 
eina prie „Vaiduoklio olos“. Dabar aš prisimenu: kiek 
toliau takelis šakojasi. Tačiau vis dėlto nesuprantu, 
kur jfe eina. Karamba! Apie tą vietą sklinda keisti gan- 
dai! Kvekas prisiekinėja, kad ant uolos krašto matęs 
mialmeno Čakros šmėklą. Iš tikrųjų, jie eina prie „Vai- 
duoklio olos“. Tai taip tikra, kaip mano vardas Kubisa. 

Tokiu būdu pats su savimi kalbėdamas, maronas iš- 
lindo iš krūmų ir nuėjo tolyn. Nužengęs dar pusšimtį 
žingsnių, jis įsitikino, kad spėjo teisingai: priėję pa- 
kriaušę, Džesiuronas ir Cintija sustojo. 

Kubisa vėl pasislėpė krūmuose ir po valandėlės iš- 
girdo pratisą švilpimą — matyt, sutartą ženklą. 

Jaunuolis sekė net menkiausią senio ir mulatės ju- 
desį, nenuleisdamas akių nuo jų siluetų, dūluojančių 

šviesiame dangaus fone, bet staiga jie abu dingo, lyg 
po jais būtų atsivėrusi žemė. 

Tačiau jų pranykimas marono per daug nenustebi- 
no; jis tiktai negalėjo suvokti, kaip visa tai įvyko. 

Dviem šuoliais Kubisa pats atsidūrė prie bedugnės 
krašto. Pažvelgęs žemyn, jis pamatė siaurą takelį, besi- 
rangantį tarp krūmokšnių, šliaužiančių vijoklių ir uolos 
skardyje augančių medžių šakų. Mėnulio šviesoje jis 
net pastebėjo, kad prie tų laiptų turėjo būti prikišta ir 
žmogaus ranka. 

Tačiau Kubisos akį staiga patraukė ežeras: sidabri- 
niu jo paviršiumi sliuogė valtelė, kuria yrėsi atsitūpęs 
irkluotojas. 

Kubisa jau ne kartą buvo matęs šį pasibiaurėtiną 
padarą: jei čia ne Čakros šmėkla, tai pats mialmenas. 


LXIV 
KAS ČIA DEDASI? 


Maronas buvo taip apstulbęs, jog akimirką stovė- 
jo lyg nudiegtas. Kaip ir visi, jis buvo patikėjęs mial- 
meno mirtimi. Perdaug sąmoningas pasiduoti prietarin- 
gai baimei, jis nė valandėlės neabejojo, kad mato gy- 
vą Čakrą. Kaipgi negrui pavyko išvengti mirties baus- 
mės? Kubisai tai buvo mįslė, bet Džesiurono ryšiai su 
mialmenu galėjo šiek tiek nušviesti šią paslaptį. 

Kubisa ėmė sekti laivelį, šliaužiantį uolos apačioje 
tarp nukarusių į vandenį krūmų ir aukštos žolės. 

Jis nugirdo pokalbio nuotrupas ir pažino Čakros, 
Džesiurono ir mulatės balsus; jie kalbėjo kartu, per- 
traukdami vienas kitą, bet per krioklio ūžesį maronas 
negalėjo suprasti jų Žodžių. 

Paskui jie nutilo, ir valtelė išplaukė į ežero vidurį. 

Joje sėdėjo tiktai du žmonės: Čakra ir Džesiuro- 
nas. Moteris liko ant kranto. 

Ši aplinkybė suardė Kubisos planą: iš pradžių jis 
norėjo sekti Čakrą iki pat jo urvo, nes tikėjosi per- 
plaukti ežerą, bet Cintija atkirto jam vienintelį kelią, 
ir nepastebėtam prasiskverbti iki užutekio dabar buvo 
neįmanoma. 

Jam beliko tiktai viršuje laukti grįžtant sąmoksli- 
ninkų. Vergų pirklys ir mialmenas, matyt, ruošė kaž- 
ką negero, todėl Kubisa nutarė juos pasekti ir sukliu- 
dyti jiems įvykdyti niekšingus kėslus. 

Jis ėmė galvoti, kaip toliau veikli, bet staiga apa- 
čioje išgirdo kažkokį triukšmą: kažkas skverbėsi per 
krūmus, augančius aplink tarpeklį. Nusitvėręs už sto- 
ros šakos, jis pasilenkė ties praraja ir tarp lapų pa- 
matė margą Cintijos skarelę: mulatė kopė tais medžių 
laiptais, kuriuos jis pats buvo pastebėjęs. 

Nelaukdamas, kol mulatė pasirodys, jis atsigulė ant 
žemės ir pasislėpė krūmuose, norėdamas pasekti, kur 
nueis Cintija. 

Pasiekusi uolos viršūnę, mulatė sustojo, paėmė krep- 
šį, iš kurio kyšojo butelio kakliukas, atidžiai apsižval- 
gė ir dingo medžių tankmėje. 

Maronas tyliai prišliaužė prie tarpeklio krašto ir 
ėmė leistis žemyn; jis buvo labai vikrus, ir tas žygis 
nė kiek jo negąsdino: po valandėlės jis jau buvo apa- 
čioje. 

Jis apsidairė. Sąmokslininkai jau buvo nuėję, lai- 
velis stovėjo tuščias. Įsitikinęs, jog kelias laisvas, Ku- 
bisa įbrido į vandenį ir ėmė tyliai plaukti, stengdama- 
sis laikytis uolos šešėlyje; niekieno nepastebėtas, jis 
pasiekė kilą krantą. 

Viršutinė daubos dalis buvo tankiai apaugusi me- 
džiais; po jais viešpatavo beveik neperžvelgiama tam- 
sa, tik kai kur perskrosta mėnulio spindulių. 

Kubisa nutarė, jog čia kur nors netoli turi būti ta- 
kelis, ir ėmė jo ieškoti. Šiek tiek paėjėjęs krantu, jis 
užtiko į krūmus einantį taką. Nė valandėlės nesvyruo- 
damas, Kubisa pasuko juo. 

Jis sėlino kaip katė, retkarčiais sustodamas pasi- 

"klausyti, tačiau nieko negirdėjo, tiktai viršuje šniokštė 
krioklys, prie kurio jis dabar artinosi. Tiesiog priešais 
tą krioklį medžiai augo rečiau, ir Kubisa toje vietoje 
stabtelėjo apsižvalgyti. 

Jis labai neilgai tesugaišo: netrukus pamatė šviesą, 
besiveržiančią pro pinučių plyšį; tai buvo bambukinės 
mialmeno lūšnos durys, o už jų kalbėjosi tie žmonės, 
kuriuos mMaronas norėjo pasekti. 

Kubisa pasislėpė tarp vilnamedžio kerų, prigludęs 
beveik prie pat durų staktos. 


LXV 
PAAIŠKĖJA KEISTI DALYKAI 


Sąmokslininkai kalbėjosi labai garsiai, neįtardami, 
kad net čia jie turėtų būti labai atsargūs. Jei ne kriok- 
lio staugimas, Kubisa būtų nepraleidęs nė vieno jų žo- 
džio. Bet jau ir to, ką jis nugirdo, visiškai pakako įsi- 
tikinti, jog Čakra ir Džesiuronas yra užkietėję pikta- 
dariai. 

Jis matė juos abu visai aiškiai. Pro bambukinių du- 
rų plyšius jis galėjo gerai apžiūrėti visą lūšnos vidų. 
Džesiuronas, ilgo ėjimo nuvargintas, sėdėjo ant kever- 
ziško gulto, o negras stovėjo atsirėmęs į medžio šaknis, 
kurios atstojo vieną lūšnos sieną. 


228 


Pokalbis, matyt, buvo vos prasidėjęs: lemputė car 
nespėjo įsidegti. Maronas tikėjosi iš jų kalbos nugirsti 
tiek, kad pakaktų visiems jų kėslams sužinoti. 

Džesiuronas buvo aiškiai įtūžęs: jo akys pašėlusiai 
sukiojosi ir svaidė žaibus, akiniai buvo nusmukę ant 
nosies, o dešinėje rankoje jis mėšlungiškai gniaužė 
savo skėtį, su kuriuo niekada nesiskirdavo. 

Čakra buvo dvigubai aukštesnis už vergų pirklį ir 
atrodė baisus, tačiau jis, matyt, drebėjo prieš savo 
bendrininką ir teisinosi. 

— Kaip aš galėjau numatyti, masa Jokūbai, — kal- 
bėjo jis nuolankiu balsu, — kad Loftusas Voganas iš- 
vyks taip greitai? Jūs ir pats to nelaukėte ir nenorė- 
jote, kad Obio kerai labai sparčiai veiktų. Jei aš bū- 
čiau žinojęs, tai būčiau patrigubinęs dozę! 

— Taigi, — sušuko nusiminęs Džesiuronas, — O 
dabar jis paspruks nuo mūsų, tikrai paspruks! Dabar, 
kai aš labiau, negu bet kada, norėjau juo atsikratyti: 
Cintija man pranešė apie jo sąmokslą prieš mane, ji 
pati girdėjo, kaip jis sodo eltanoje apie tai kalbėjo. 

— O kokių kėslų, masa, jis turi prieš jus? Ir kas 
jūsų priešai? 

— Pirmiausia Voganas, o paskui tas maronas Ku- 
bisa. Juk tu jį pažįsti? 

— Kaipgi, kaipgi! Žinoma, pažįstu! 

— Išdidėlis Voganas nors ir įtarinėjo, bet vis dėlto 
nėra įsitikinęs, kad jo žmona Kvescheba buvo marono 
meilužė ir labiau mylėjo mulatą, o ne jį. 

— Taip, teisybė, — sutiko negras. 

— Plantatoriui nė į galvą neateina, jog tas jau- 
nuolis, su kuriuo jis ruošia sąmokslą prieš mane, yra 
jo giminė! Cha-cha-cha! 

Ši žinia Kubisą giliai sukrėtė. Jaunasis maronas 

nieko nežinojo apie savo motiną, — jis pažino tiktai 
savo tėvą, kurį, kaip ir jį patį, žmonės vadino maronų 
Kubisa. 

Nejaugi kvarteronė Kvescheba, apie kurią jis tiek 
daug girdėjo, buvo jo motina, o gražuolė Ketė Vo- 
gan — sesuo? 

Iš tolesnio pokalbio jis sužinojo naujų smulkmenų, 
kurios jį įtikino, kad šios žinios yra teisingos. Beje, 
tokia giminystė saloje nebuvo retenybė. 

Stengdamasis apvaldyti susijaudinimą, kuris jį ap- 
ėmė tai sužinojus, jis vėl ėmė klausytis. 

— Laikas taip pat sutvarkyti ir Kubisą, — kalbėjo 
Džesiuronas, — jis visą laiką kursto prieš mane plan- 
tatorių. Jei mes Voganu ir atsikratysime, tai Kubisa 
nueis pas kitą teisėją ir pasieks savo tikslą, nes tik- 
riausiai gaus paramą. Būtinai reikia su juo baigti, Čak- 
ra, ir kiek galima greičiau, negaištant nė valandėlės! 

— Pasistengsiu padaryti, ką tik galėsiu, masa Jo- 
kūbai, tačiau visiems yra žinoma, kaip sunku apgauti 
maroną! Aš daugiau kaip dvidešimt metų sugaišau, kol 
atsikračiau jo tėvu; to jaunuolio aš neapkenčiu ne ma- 
žiau, kaip neapkenčiau ir senio Kubisos, — jūs juk ži- 
note, kodėl? 

— Žinau, žinau visą istoriją! 

— Deja, mes negalime per daug tikėtis, kad mums 
pasiseks su ta mulate, nebent jinai sugebės jį prigir- 
dyti meilės antpilu. O vis dėlto Čakra suras, kaip 
atkeršyti, ir net greitai! Jis dar gaus atpildą, tas kvar- 
teronės sūnus! 


„Na, ne taip greitai, kaip tu tikiesi!' — pagalvojo 
maronas. 
— Man svarbiau atsikratyti tuo kitu! — sušuko 


Džesiuronas, vėl pagautas pykčio. — Tas Voganas už- 

grobs visą mano turtą, viską! Velniai rautų! — kly- 
kavo jis visiškai nusiminęs. — Tu apgavai mane, Čak- 
ra! Tu tyčiojaisi iš manęs! 

Senis pašoko ant kojų, čiupo savo skėtį ir grasi- 
namai atsistojo prieš negrą. 

— Ne, masa Jokūbai, — atsakė mialmenas, nė kiek 
nesuglumęs ir nekeisdamas savo nuolankaus tono. — 
Tikrai ne, jūs puikiai žinote; jog aš ne mažiau už jus 
noriu, kad kerai paveiktų. 

— Taip, bet tada bus vėlu! Per vėlu! Jei Voganas 
nuvyks į ispanų miestą ir sugebės palikti dvarą duk- 
teriai, aš būsiu sunaikintas! Aš niekada tau to nedo- 
vanosiu! 

Čakra klausėsi, ne visiškai suprasdamas Džesiuro- 
ną, nes nežinojo, kokia yra svarbiausia vergų pirklio 
neapykantos priežastis. 

— Man rodosi, — pasakė Džesiuronas truputį švel- 
niau, — man rodosi, Čakra, jog tu pasityčiojai iš ma- 
nes; tave kažkas sulaiko. Bet tikėk manimi, Čakra, 
jei tau nepavyks, tavo gyvybei grės ne mažesnis pa- 
vojus, kaip ir jo; man tereikia pasakyti vieną žodį, 
ir į „Vaiduoklio olą“ užgrius policija. Sakyk pasku- 
tinį kartą, ar nori man padėti, ar ne? 

Ir Džesiuronas pasuko prie durų, tvirtai ketinda- 
mas išeiti iš lūšnos. 

Maronas skubiai aišoko į vilnamedžio šešėlį ir pa- 
sislėpė. Dabar jis nebegalėjo taip aiškiai girdėti po- 
kalbio, kuris truko dar keletą minučių. 

Vergų pirklys pakartojo savo grasinimus dar griež- 
tesniu tonu, o Čakra dar kartą iškilmingai pažadėjo 
visaip jam padėti. 

— Prisiekiu jums, masa Jokūbai, — pasakė mial- 
menas baigdamas, — prisiekiu didžiuoju Akompongu, 

viskas bus kaip reikiant! Jei Voganas paspruks nuo 
mūsų, darykite Čakrai, ką norite, galite net išduoti 
mane! Plantatorius neištrūks; dabar jis mūsų! Cintija 
nusinešė krepšyje butelį su pačiu stipriausiu antpilu. 
Jis veikia per dvidešimt keturias valandas! 

— Per dvidešimt keturias valandas, Čakra? Tu esi 
tuo tikras? 

— Taip pat, kaip ir tuo, jog mes abu gyvi, masa 
Jokūbai! Daugiau neabejokite Čakra. Jis ne mažiau už 
jus neapkenčia Vogano. Bet dėl dukters... čia visai 
kas kita!.. 

Pokalbis nutrūko, ir bendrininkai pasirodė ant lūš- 
nos slenksčio. Čakra nuėjo' pirmutinis, rodydamas 
Džesiuronui kelią, o maronas sėlino paskui juos pri- 
durmu. 

Pasiekę krantą, susimokėliai įsėdo į valtelę ir nusi- 
yrė į kitą pusę. Kubisa palaukė, kol sugrįžo Čakra; 
įsitikinęs, jog negras vėl įėjo į savo lūšną, jis per- 
plaukė ežerą, užkopė medžių laiptais ir netrukus atsi- 
dūrė uolos viršūnėje. 


LXVI 


AUDRINGA SCENA 


Džesiuronas pasuko į savo namus. Jis žingsniavo 
sparčiai, tartum jo būtų laukęs koks skubus reikalas, 
ir nors buvo jau labai vėlu, jis, rodos, visai nenorėjo 
miego; jo akys buvo plačiai atmerktos, ir jose galėjai 
pastebėti maudulį ir ryžtingumą. 

Padriki žodžiai, kurie tarpais veržėsi iš jo lūpų, kai 
jis ėjo mišku, rodė, kad jo pyktis dar neužgeso. 

Čakros įtikinėjimai, akimirkai nuraminę vergų pirk- 
lį, dabar jam atrodė melagingi; jis taip dažnai pats 

neištesėdavo mialmenui duotų pažadų, jog negras tu- 
rėjo teisę savo ruožtu apgauti jį, ir tas pats nerimas 
apėmė jį iš naujo. 

Tačiau Džesiuronas dabar žinojo, kokių priemonių 
griebėsi Čakra, siekdamas sutrukdyti bendram jų prie- 
šui pasprukti; kaip tik tos pokalbio dalies Kubisai ir 
nepavyko nugirsti. 

„O jeigu tas gėralas nepaveiks? — galvojo Džesiu- 
ronas. — Arba dozė bus per maža? Ar neišsigąs mulatė 
padarinių, kurie turi pasirodyti beveik tuojau pat? 
Ar jai užteks ryžtingumo? Ar ji suspės? Juk jis išjoja 
taip anksti! O jei Voganas ką nors įtars ir atsisakys 
nuo savo sumanymo?“ 

— Arti, bet nepasieksi, — sumurmėjo Džesiuronas 
vieną mėgiamiausių savo priežodžių. — Taip, teisy- 
bė! — pridūrė jis atsidusdamas, ir visi niūrūs spėlioji- 
mai vėl iškilo jam prieš akis. 

— Po velnių! — tęsė jis. — Vis tiek, išjos jis ar 
pasiliks, aš jam atkeršysiu! Bet kiek aš prarasiu! O jei 
sutrukdysiu tą prakeiktą kelionę, kokia puiki ateitis 
laukia manęs ir mano Juditos! Aš, senasis Jokūbas 
Džesiuronas, — Maunt-Vilkomo savininkas! Dvaras pri- 
klausys tam jaunuoliui, vadinasi, ir Juditai, o Judita 
priklauso man! Kokia nelaimė, jei mano planas nepa- 
vyktų po visų tų pastangų! Jei jis sugrius, aš būsiu 
visiškai sunaikintas! Judita, gal būt, norės ištekėti už 
to jaunuolio. Ji, rodos, myli jį, ir aš to labai bijau; 
o jis pats nevertas nunešioto pado! Aš turiu apie tai 
pagalvoti. Negalima leisti, kad jų santykiai perdaug 
toli nueitų, kol aš nebūsiu tikras, kad mano planas 
pasiseks. Taip, nė žingsnio toliau! Aš šiandien pat su 
ja pasimatysiu, pakalbėsiu su Judita prieš eidamas 
gulti. 

Jis paspartino žingsnius ir netrukus priėjo savo 
niūrų būstą. Durys buvo atdaros. Jis užlipo laiptais, 
atsargiai perėjo verandą, kaip žmogus, kuris nenori, 
kad jį kas nors pastebėtų, ir pasuko prie kambario, 
pro kurio langines buvo matyti šviesa. 

Tai buvo jo dukters miegamasis. Jis tyliai pasibeldė 
ir pusbalsiu pašaukė Juditą. 

— Ar čia jūs, tėve? — atsiliepė balsas iš. vidaus. 
Pasigirdo lengvi Juditos žingsniai, ir mergina atidarė 
duris. 

— Iš kur jūsė — paklausė ji, kai Džesiuronas 
įėjo. — Vėl kokia nors prekybinė operacija? Bet kuo 
aš čia dėta, kad jūs taip vėlai neleidžiate man mie- 
goti? Netrukus jau visai prašvis, ir perspėju jus, kad 
aš baisiai noriu miego... 

— Judita, mano brangioji, viskas biauriai klojasi! 

— Matau tai iš jūsų veido! Na, kas yra? 

— Palauk, Judita! Neliūdink manęs savo žodžiais. 
Prieš eidamas gulti, turiu tau pranešti kai ką labai 
svarbaus. 

— Na, tada greičiau sakykite, nes aš labai nu- 
vargusi. 

— Judita, daugiau nebeviliok to jaunuolio! 

Apie ką jūs kalbate? Aš jūsų nesuprantu. 

— Na, žinoma, apie jaunąjį Voganą! 

— Štai kaip! Jūs keičiate kursą! Dėl ko gi? 

— Turiu dėl ko, mano dukra! 

— Kodėl jūs manote, kad aš jį vilioju? Tikėkitė 
manimi, jūs klystate. 

— Aš tau dar ne viską pasakiau. 

— Kas gi dar? Kalbėkite aiškiau. 

— Štai kas: nereikia su tuo jaunuoliu toliau įsi- 
leisti, reikia palaukti, kol surinksiu apie jį žinių. Ma- 

niau, kad jls bus turtingas, tu pameni, aš buvau tuo 
įsitikinęs; ir štai šią naktį sužinojau, kad jis, gal būt, 
negaus nė šilingo, o tada, Judita, apie vedybas tau 
nebebus ko nė galvoti; tu turi atsisakyti nuo tos 
minties. 

— Per vėlu, tėve! — šiurkščiai atsakė gražuolė. — 
Per vėlu! Argi aš jūsų neperspėjau, kad voras gali 
susipainioti savo paties tinkle? Taip ir atsitiko! 

— Tu juokauji! — išsigandęs sušuko Džesiuronas. 

— Ne! Jis miega ten, žemai, — atsakė mergina, 
ranka rodydama į galeriją. — Jis miega ramiai, 0 mano 
miegas neramus. Tebūnie jis vargšas, kaip jūs sakote, 
vargšas, kaip skurdžiausias jūsų vergas, bet man jis 
pakankamai turtingas. Ir jei mudu nesusituoksime, tai 
ne dėl mano kaltės! 

— Niekuomet, Judita! — griežtai pareiškė tėvas. — 
Tu neturi apie tai galvoti! Tu niekada neištekėsi už 
elgetos! Niekada! 

— Nors ir už elgetos, man vis tiek pat, nes aš jį 
myliu. 

— Aš tau nieko nepaliksiu! 

— Kaip jums patinka, neužmirškite, kad jūs pirmas 
pradėjote lošimą ir privertėte mane jame dalyvauti, ir 
jeigu jūs bijote pralošti, kartoju jums... 

Mintis, kurią Judita norėjo pasakyti, matyt, buvo 
jai skaudi, nes jos kakta susiraukė ir veidas paniuro, 
bet tėvas piktai ją perkirto: 

— Aš dabar su tavimi nesiginčysiuų, Judita! Eik 
miegoti! Tačiau įspėju tave ir išlaikysiu savo žodį, —- 
nesutiksiu, kad jūs susituoktumėt, jei tas jaunuolis liks 
vargšas! Jis neprisilies prie mano pinigų. Girdi, Judita? 

Ir, nelaukdamas atsakymo, vergų pirklys išėjo iš 
kambario, 


LXVII 
KAS DARYTI? 


Užkopęs į uolos viršūnę, mMmaronas susimąstęs su- 
stojo. Dabar jį labiausiai domino, koks ryšys buvo tarp 
jo ir mis Vogan. Jis ir pirma jautė tai merginai didelį 
draugiškumą, bet tai, ką jis šiandien sužinojo, įparei- 
gojo ja pasirūpinti. Nors kai kurias užuominas, išsprū- 
dusias Čakrai, lyg ir buvo galima palaikyti grasinimu 
ateičiai, dabar jis neturėjo ko rimtai bijoti: sąmokslas, 
atrodė, buvo nukreiptas tik prieš plantatostų; apie tai 
ir reikėjo pagalvoti. Ž 

Kai tarp Kubisos ir misterio Vogano užsimezgė nuo- 
latiniai santykiai dėl bylos su Džesiuronu, jaunuolis 
plantatoriui pradėjo jausti lyg ir simpatiją, nes jis buvo 
tėvas tos merginos, kuri žadėjo suteikti laisvę jo su- 
žadėtinei; dabar šis jausmas dar labiau sustiprėjo: 
Voganas buvo jo sesers tėvas, ir jį reikėjo gelbėti iš 
gresiančio pavojaus. 

Jola jam pasakė, kad misteris Voganas rengiasi 
į kelione, o Cintija pranešė tą žinią Čakrai ir Džesiu- 
ronui. Sukrutę dėl to nelaukto išvykimo, piktadariai 
ruošė kažkokį velnišką sąmokslą prieš Maunt-Vilkomo 
savininką. Matyt, jie norėjo pavartoti nuodus. 

Kubisa jau ne pirmą kartą girdėjo apie Obio gė- 
rimą: jo tėvo mirtis buvo sukėlusi jam kai kurių įta- 
rimų, 0 šią naktį žudikas pats prisipažino padaręs tą 
nusikaltimą. Maronas žinojo, kur nėgras siepiasi, todėl 
buvo tikras, jog jam pasiseks atkeršyti, bet dabar jį 
traukė kitas, labiau neatidėliotinas reikalas. 

Kubisa galvojo, ką reikia daryti. Gal tuojau pat eiti 
į Maunt-Vi!lkomą ir įspėti Voganą? 

Tai buvo pirmoji jo mintis. Tačiau ar leis jį, vargšą 
kalnietį tremtinį, taip vėlai prie plantatoriaus, net jei- 
gu jis ir paaiškintų tarnams, koks svarbus yra tas 
naktinis apsilankymas? Ar neatidėjus šio pasimatymo 
su Voganu iki rytojaus ryto? Turtingasis plantatorius 
tikriausiai keliasi vėlai; jis užtiks jį dar lovoje ir su- 
skubs laiku įspėti, nesukeldamas bereikalingų kalbų. 

Šis planas Kubisai atrodė išmintingiausias, ir jis 
ėmė galvoti apie kitą reikalą, kuris jį taip pat labai 
jaudino. 

Tą patį rytą jis buvo paskyręs Herbertui Voganui 
pasimatymą laukymėje, kur jie susitiko pirmą kartą. 
Nors nuo to laiko jie nė sykio nesimatė, bet kelis kar- 
tus kalbėjosi per Kveką. 

Herbertas tikėjosi, kad Kubisa jam paaiškins kai 
kurias įtartinas aplinkybes, tiesiogiai susijusias su jo 
gyvenimu fermoje. Jis prisiminė draugišką medžiotojo 
pasiūlymą ir nutarė, kad dabar pats patogiausias mo- 
mentas juo pasinaudoti. Jam niekuomet taip nestigo 
draugo, o Kubisa labiau, negu kuris kitas, galėjo jam 
duoti reikalingą patarimą. 

Maronas taip pat labai norėjo pasimatyti su Her- 
bertu; jis nepamiršo, kaip drąsiai jaunasis anglas įsi- 
kišo į kovą, kuri jam atrodė nelygi, todėl naudojosi 
pirma pasitaikiusia proga įrodyti Herbertui savo dė- 
kingumą ir atsilyginti paslauga už paslaugą. 

Apskaičiavęs, kad nesuspės užsukti į namus iki 
saulėtekio, kada buvo skirtas pasimatymas su Herber- 
tu, Kubisa nutarė pernakvoti laukymėjė. Miegoti po 
atviru dangumi jam nebuvo naujiena: kai jis medžio- 
davo, jam dažnai tekdavo užmigti arba ant drėgnos 
žemės, arba ant pliko akmens, o kai kada ir ant viršu- 
tinių medžio šakų, todėl sausų lapų guolis ir giedro 

dangaus skliautas viršum galvos jam atrodė beveik 
prabanga. 

Jaunuolis nulipo nuo uolos viršūnės lėtais ir atsar- 
giais žingsniais; jam nebuvo ko skubėti, nes susijau- 
dinimas visiškai išblaškė jam miegą;-be to, jis bijojo, 
kad nesutiktų Džesiurono, kuris jį buvo aplenkęs tik 
keliomis minutėmis ir, gal būt, nuėjęs tuo pačiu keliu. 
Kubisa kartkartėmis stabtelėdavo, atidžiai įsižiūrėda- 
mas į priešais snaudžiančio miško tankmę. 

Atėjęs į laukymę, Kubisa pirmiausia susikūrė ugnį, 
nes plaukdamas per ežerą buvo kiaurai permirkęs. 
Laužas suliepsnojo, ir medžiotojas ėmė prieš ugnį var- 
tytis tai vienu, tai kitu šonu, tartum ant iešmo kepa- 
mas kepsnys. Šiek tiek apdžiūvęs, jis išsiėmė tabako 
kapšelį ir pypkę, tačiau, neužtraukęs nė kelių dūmų, 
šūktelėjo, apstulbintas netikėtos minties: 

— Koks aš kvailys! Kodėl nepaklausiau Jolos, ke- 
lintą valandą Voganas išjoja? Aš pavėluosiu! Kas žino, 
ką gali padaryti tie niekšai! Man nepavyko nugirsti 
jų pokalbio galo... Jei ateitų misteris Herbertas, mes 
nuvyktume į Maunt-Vilkomą ir juos aplenktume. Kad 
ir kokios būtų priežastys, dėl kurių jis susikivirčijo 
su dėde, jis negali trokšti jo mirties. Be to, man at- 
rodo, jeigu jaunuolis čia įsikištų, labai daug kas susi- 
tvarkytų! Ol Aš labai to norėčiau ir dėl jo, ir dėl jos, 
ypač dėl jos! Kaip nusiviltų senasis Džesiuronas! Bei 
tai ir svarbu! Jaunasis anglas sužinos viską! Ir jeigu 
po to jis norės tapti Jokūbo Džesiurono žentu, tai bus 
vertas... Ne! To nebus! Aš nepatikėsiu, kol jis pats 
man to nepasakys, o tada... Aš negaliu jo laukti. Po 
dviejų valandų saulei patekėjus Voganas gal bus jau 
nebegyvas. Man reikia tuoj pat eiti į fermą; aš klajo- 
siu aplink ją, kol pamatysiu Herbertą Voganą; jis 

tikriausiai atsikels su aušra... aš jam papasakosiu, kas 
atsitiko, ir mes. kartu nueisime į plantaciją. 

Maronas pakilo nuo spragsinčio laužo ir nuėjo ta- 
keliu į „Laimės slėnį 


LXVIII 
NIEKŠINGAS SUSITARIMAS 


Taip griežtai nutraukęs audringą pasiaiškinimą su 
dukterimi, Džesiuronas pasuko į savo kambarį. 

Prieš įeidamas jis žvilgtelėjo į verandą, kur kabojo 
Herberto hamakas; anglas mieliau miegodavo gryna- 
me ore, nes kambaryje buvo nepakenčiamai tvanku. 

Vergų pirklys bijojo, kad jaunuolis nebūtų girdė- 
jęs jo pasikalbėjimo su Judita, — jie abu įsikarščiavė 
pamiršo bet kokį santūrumą ir kalbėjo labai garsiai. 
Tačiau jis nusiramino: Herbertas, matyt, nebuvo pa- 
budęs. 

Džesiuronas įėjo į savo kambarį: ten buvo tamsu, 
bet ne tai jam rūpėjo. 

— Garbės žodis! Ji ištekės už jo! — sumurmėjo 
jis: — Ką nori kalbėk, ką nori daryk, ji ištekės už jo! 
Kada ji ko nors užsimano, pavirsta tikru šėtonu. O aš 
matau, kad dabar ji pasiryžo! Ką gi daryti? Ką daryti? 
Ji nieko nepaisys, — kiek palaukęs, tęsė jis, — o ką 
aš pasieksiu, jeigu jai kliudysiu? Ji pabėgs su tuo jau- 
nuoliu, tai neabejotina. Galiu ją uždaryti, bet ji vis 
tiek sugebės pasprukti! Juk negalima jos amžinai lai- 
kyti po užraktu! Ne, tai neįmanoma! Jeigu ji ištekės 
už jo, o jis negaus nei pinigų, nei plantacijos, — juk 
tai bankrotas! Ne, ne, to niekada nebus! Ji turi gauti 
Maunt-Vilkomą! Aš to noriu! Tačiau kaipgi tai su- 
tvarkytit Kaip padaryti, kad jis gautų palikimą?.. 


Ir senis vėl pertraukė savo monologą, stengdamasis 
rasti atsakymą į visus tuos klausimus. 

— Ak! — sušuko jis pakiliai: jam pasirodė, kad 
jis rado, ko ieškojo. — O ispanai? Kaip aš galėjau 
juos pamiršti?! Taip, — stuktelėjo jis skėčiu į grin- 
dis, — štai ko man reikia! Tai bus geriau kaip Čakros 
gėrimas! Tada nėra ko bijoti, kad antpilas nepaveiks. 
Ne, garbės žodis! Neabejoju, tai tikrai geriausias bū- 
das! Na, Voganai, dabar tu man neištrūksi! O tu, Ju- 
dita, mano dukrele, gali neišsižadėti savo jausmų: tas 
jaunuolis bus tavo! 

Jis pašoko labai patenkintas ir žengė prie durų. 

— Negalima gaišti nė minutės, — sumurmėjo jis, — 
reikia tuoj pat pasimatyti su jais; mergina sakė, kad 
Voganas turi išjoti saulei tekant. Jie suspės išvykti 
jam iš paskos. Reikia skubėti, netrukus pradės aušti! — 
pridūrė jis, pasižlūrėjęs į dangų. 

Užsidėjęs skrybėlę ir pasiėmęs skėtį, Džesiuronas 
nulipo verandos laiptais, perėjo užpakalinį kiemą, per- 
lipo neaukštą tvorą ir atsidūrė laukuose. 

Jis valandėlę stabtelėjo įsitikinti, jog arti nieko 
nėra. Paskui nusiraminęs nužingsniavo toliau. 

Už trijų ar keturių šimtų metrų nuo tvoros stovėjo 
vieniša lūšna, kurios pro medžius beveik nebuvo 
matyti. 

Po penkių minučių Džesiuronas jau buvo ten. Jis 
sustojo ir pabeldė į duris skėčio galu. 


— Kas ten? — paklausė iš vidaus. 

— Tai aš, Manueli, aš, Džesiuronas, — atsakė ver- 
gų pirklys. 

— Tai šeimininkas, -— pasakė kitas ispanas savo 
bendrui. 


Lūšnoje gyveno du negrų gaudytojai. 

— Ko reikia iš mūsų tam šykštuoliui? — nepaten- 
kintas tarė vienas ispanas. Žinodami, kad Džesiuronas 
nesupranta jų gimtosios kalbos, gaudytojai kalbėjosi 
ispaniškai. — Negalima pasakyti, kad būtų labai ma- 
lonu, kai tave žadina šitokiu būdu! Aš ką tik sapnavau 
tą geltonveidį, kuris užmušė mano šunis. Atrodė, tar- 
tum suvariau jam į šoną peilį iki pat koto. Kaip gaila, 
kad tai buvo tik sapnas! 

— Tyliau, — pasakė kitas ispanas, — nutilk, Andre- 
sai! Senis ten širsta nekantraudamas. Tuojau, tuojau, 
misteri Jokūbai, einu! . 

— Greičiau, aš turiu labai svarbų reikalą, — ragino 
šeimininkas. 

Durys pagaliau atsidarė, ir tas, kurį Džesiuronas 
pavadino Manueliu, pasirodė ant slenksčio. Nelaukda- 
mas pakvietimo, senis įėjo į vidų. 

— Gal uždegti žiburį? — paklausė ispanas. 

— Ne, ne! — skubiai nutraukė jį vergų pirklys. — 
Mums reikia tik pasikalbėti. Galime apsieiti ir be ži- 
burio. 

Ir jie ėmė tartis, kaip nužudyti Loftusą Voganą. 
Džesiuronas patarė ispanams nutykoti plantatorių kur 


nors miške, — jam buvo vis tiek, kurioje būtent vie- 
toje, kad tik pavyktų nudėti Voganą. 
— Penkiasdešimt svarų skambančia moneta, — pa- 


siūlė jis atlyginimą už paslaugą, ir ispanai sutiko su jo 
sąlygomis. 

Džesiuronas davė plėšikams pamokymų. Iš Cintijos 
Jis buvo sužinojęs, kad Voganas ketino keliauti į pie- 
tus ir užsukti į Savaną. Tai buvo anaipto! ne trumpiau- 
šias kelias į sostinę, bet vergų pirklys numanė, kokios 
Priežastys vertė plantatorių pakeisti maršrutą: jis jojo 

į Savaną tuo reikalu, kuris lietė jį, Džesiuroną, princą 
Cingvį ir dvidešimt keturis jo vergus. 

Visiškai nebuvo reikalo patikėti ispanams tų smulk- 
menų ir gaišti laiką aiškinant dalykus, nesusijusius 
su tiesioginiu tikslu. 

Nepabuvęs nė dvidešimties minučių, Džesiuronas 
išėjo iš lūšnos ir sparčiai nužingsniavo namo. Jis buvo 
be galo pavargęs ir labai norėjo pasilsėti. 


LXIX 
ŽVALGYBA 


Kubisa labai atsargiai priėjo prie fermos ūkinių 
pastatų: jis žinojo, kad Džesiuronas visada įsakydavo 
paleisti nakčiai šunis, kurie saugodavo galvijus ir ,,san- 
dėlyje“ laikomus juodaodžius vergus. 

Maronas suprato, kad jo atsisakymas išduoti bėglį 
buvo tikras karo paskelbimas, o paskutinieji žingsniai, 
kuriuos jis padarė kartu su plantatoriumi ir kurie jau 
buvo Džesiuronui žinomi, turėjo dar labiau padidinti 
vergų pirklio jam jaučiamą neapykantą. 

Sėlindamas tartum vagis, Kubisa pasuko prie namo. 
Jis padarė nedidelį vingį, norėdamas prieiti iš tos pu- 
sės, kurioje nebuvo laikomi vergai ir kurią sargai ne 
taip akylai saugojo. 

Prisiartinęs prie namo per penkiasdešimt žingsnių, 
Kubisa sustojo. Iš čia jis galėjo matyti verandą. 

Jis nutarė čionai palaukti aušros. 

Visų kambarių durys buvo į verandą, todėl Kubisa 
spėjo, kad Herbertas iš savo miegamojo būtinai turės 
eiti per galeriją, ir tada jis kaip nors duos jaunajam 
anglui ženklą. 

Šalia jo gulėjo šūsnis akmenų — senos sugriuvusios 
sienos liekanos; nuo tos pakylos maronas galėjo ma- 
tyti išilgai visą galeriją. Jis užlipo ant griuvėsių ir 
apsidairė. 

Nors mėnulis buvo. apšvietęs namus, bet galerija 
ir priešais ją esąs kiemas skendėjo tamsoje; seni pilki 
pastatai metė savo šešėlį ligi pat tvoros. Bet kai mė- 
nulis nusileido žemiau, jo spinduliai palietė verandą, 
slysdami parketinėmis grindimis. 

Atidžiai įsižiūrėjęs, mMaronas pamatė netoli turėklų 
kabantį hamaką. 

„Kas gi ten miega? — pagalvojo jis. — O jeigu 
anglas?“ 

Bet kaip tai sužinoti? 

Kubisa pastebėjo, kad mėnulio spinduliai jau pa- 
siekė hamako kraštą ir kad po kelių minučių apšvies 
jį visiškai. Jei maronas galėtų prieiti arčiau prie namų 
ir palypėti dar kiek aukščiau, tai lengvai įžiūrėtų mie- 
gančiojo veidą. 

Prie namo augo aukšta kokoso palmė, apgobusi 
savo lapais verandą. Kubisa visai lengvai įsliuogė 
į medžio viršūnę. Įsitaisęs tarp tankių lapų, jis žvilg- 
telėjo žemyn: hamakas kabojo nuo jo ne toliau kaip 
per dešimt žingsnių; maronas būtų galėjęs numesti 
savo pypkę į miegančiojo veidą. Mėnulio šviesoje jis 
pažino Herbertą Voganą. 

Kubisa ėmė svarstyti, kaip jam, nesukėlus namuose 
sambrūzdžio, pažadinti jaunąjį anglą. Staiga jis išgirdo 
vartelių girgždesį. Triukšmas ėjo iš kiemo; žvilgtelė- 
Jęs į tą pusę, Kubisa pamatė žmogų, kuris, atsidūręs 
šiapus tvoros, pasuko prie namo. 

Kai jis užkopė laiptais, į jį krito mėnulio spindu- 
liai, ir iš tamsumos išnėrė niūrus Džesiurono profilis: 

„Nejaugi aš jį aplenkiau? — pagalvojo maronas. -— 
Bet ne, juk-aš mačiau jo pėdas takelyje... Tur būt, jis 
parėjo pirma manęs ir buvo išėjęs dar kartą. Vadinasi, 
tiesa, kad jis niekuomet nemiega; mano draugai sutik- 
davo jį miške bet kuriuo nakties metu... Dabar, kai 
žinau, kas yra jo bendrininkai, tai manęs nestebina, 
Po velnių! Pagalvok tik, Čakra gyvas!..“ 

Kubisa nutraukė savo mintis ir ėmė atidžiai sekti 
tamsią figūrą, kuri tartum šmėkla be garso šliuožė 
išilgai galerijos. Jis tikėjosi, kad vergų pirklys nueis 
į savo miegamąjį. 

Kol Džesiuronas buvo galerijoje, maronas negalėjo 
pasikalbėti su Herbertu, be to, jis bijojo, kad senis 
jo nepastebėtų nesaugioje palmių lapų priedangoje. 

Kubisa turėjo pagrindą būkštauti: jei Džesiuronas 
jį pamatytų, tai ne tik sutrukdytų jam pasimatyti su 
jaunuoju Voganu, bet ir jį patį galėtų padaryti savo 
belaisviu, o tai būtų be galo nemalonu. 

Maroną pagavo siaubas vien tik taip pagalvojus, 
ir jis sustingo nejudėdamas kaip bronzinė statula. 


LXX 
MĮSLINGAS UŽDAVINYS 


Kubisai teko apsiprasti su savo nepatogia padėti- 
mi. Džesiuronas nėjo iš galerijos; jis žingsniavo į vic- 
ną ir į kitą pusę, grįždamas prie medinių laiptų, žvilg- 
čiodamas į kiemo vartelius; matyt, jis kažko laukė. 

Ir tikrai, vartelių sąvaros vėl sugirgždėjo, ir du 
žmonės, pasakę keletą žodžių vartininkui, pasuko prie 
namo. Kubisa pažino ispanus. Jie atėjo tiesiog prie 
laiptų ir sustojo apačioje. 

Juos pamatęs, vergų pirklys iš verandos užėjo 


244 


į kambarį ir labai greitai vėl sugrįžo. Vienas ispanas 
greitai užkopė laiptais, ir Džesiuronas jam kažką įdavė. 

— Tai geriausias Jamaikos romas, — pasakė jis. — 
O dabar, draugužiai, jūs turite negaišti nė valandėlės. 
Atminkite tuos pinigus, kuriuos gausite! Neleiskite 
bėgliui pasprukti. 

— Nesirūpinkite, don Jokūbai! — atsakė ispanas. — 
Jam reikėtų labai ilgų kojų nuo mūsų ištrūkti, kai mes 
imsime jį vytis. 

Netaręs daugiau nė žodžio, ispanas nulipo laiptais 
pas draugą, ir abu nuėjo. 

„Matyt, jie vyksta gaudyti kokio nors nelaimingo 
vergo! — pagalvojo Kubisa. — Varpšelis! Tikiuosi, jis 
nepaklius tiems niekšams į nagus. Tiesą sakant, šie 
pagyrų maišai toli gražu ne tokie apsukrūs, kaip nori 
atrodyti,“ 

Maronas vėl pažvelgė į verandą. Jis labai nudžiu- 
go, kai Džesiuronas įėjo į savo kanibarį, kurio durys 
visą laiką buvo atviros. 

„Puiku! — pamanė maronas. — Tikiuosi, jis taip 
ir pralindės savo urve. Jis jau suskubo man įkyrėti 
per šią naktį!“ 

Tačiau marono viltys neišsipildė: senis vėl atšliuožė 
iš kambario, įsisiautęs į platų chalatą, siekiantį jam 
kulnis. Jis buvo nusiėmęs skrybėlę ir dabar ant gal- 
vos turėjo tiktai nešvarią medvilninę kepuraitę, 

Kubisa nuliūdo pamatęs, kad Džesiuronas nešasi 
rankoje kėdę, lyg ketindamas ilgam įsitaisyti veran- 
doje. Vergų pirklys iš tikrųjų pasistatė kėdę vidury 
galerijos ir atsisėdo. 

Po valandėlės maronas užuodė tabako aromatą ir 
tarp Džesiurono nosies ir smakro pamatė galiuką už- 
degto cigarol 

Sekėjas visiškai nebežinojo, ką daryti. Kiek gi lai- 
ko anas ketina sėdėti verandoje? Ar tik ne iki aušros? 
Juk netrukus pradės aušti| 

Padėtis darėsi vis keblesnė. Pažadinti Herbertą net 
atsargiausiu ženklu buvo neįmanoma: menkiausias ju- 
desys medyje galėjo išduoti medžiotoją; kol senis ne- 
pasitrauks, išlipti iš palmės nebuvo ko nė galvoti. 

Kubisa sukaupė visą savo kantrybę ir taip nepato- 
giai išstovėjo ne mažiau kaip valandą. Visi jo sąnariai 
taip nutirpo, jog ėmė nepakenčiamai skaudėti. Dže- 
siuronas tarsi priaugo prie kėdės; jis sėdėjo toks pat 
tylus ir sustingęs, kaip ir Kubisa. 

Maronas pamatė viršum medžių melsvą šviesą 
ir atsisukęs pastebėjo rausvą atšvaitą, nuauksinusį 
Džomb-Roko viršūnę. 

„Ką man daryti? — pagalvojo jis. — Jei pasiliksiu 
medyje, mane, be abejo, pamatys vergai ir tarnai, kada 
jie ateis. į darbą.“ 

Maronas dabar būtų buvęs laimingas, jeigu jam 
būtų pavykę pasišalinti net nepasiekus to tikslo, dėl 
kurio atėjo į fermą. 

Kol jis galvojo, kaip nepastebėtam išlipti iš pal- 
mės, pradėjo švisti, o to jis taip bijojo. Tada Kubisa 
pažiūrėjo žemyn ir įsitikino, kad „Džesiuronas užmigo. 

Nuovargis pagaliau įveikė šenį; jo galva, atlošta 
į kėdės atkaltę, lingavo čia į vieną, čia į kitą pusę; 
akiniai nuslinko ant nosies ir atidengė susiraukšlėju- 
sius vokus, nusileidusius ant giliai įkritusių akių; iš- 
tiestos kojos, išilgai kūno karančios rankos, visa bejė- 
giška jo poza ir, svarbiausia, skėtis, nukritęs ant 
grindų, buvo tokie jo miego įrodymai, kurių negalėjo 
sugriauti net cigaras, kyšojęs iš jo burnos. 

LXXI 
UMUS NUBUDIMAS 


Kubisa dabar nežinojo, ką daryti: ar pasistengti 
kaip nors pasikalbėti su jaunuoju Voganu, ar pasiša- 
linti, net nepamėginus jo prikelti? 

Žinoma, jis galėjo grįžti į laukymę ir ten laukti 
Herberto, bet tuomet jie sugaištų ne mažiau kaip dvi 
valandas, be to, Kubisa jau nebuvo toks tikras, kad 
anglas laiku ateis į pasimatymą, o ir tų dviejų valandų 
galėjo pakakti, kad pavyktų niekšiški Džesiurono 
planai. 

Tos mintys viesulu sukosi marono galvoje. Reikėjo 
būtinai kam nors ryžtis. Gal jis ir vienas būtų nuėjęs 
į Maunt-Vilkomą, jeigu jam nebūtų taip reikėję pasi- 
matyti su Herbertu, kaip ir su jo dėde. Jis neįtarė, kad 
Voganui gresiąs pavojus yra taip arti, nes buvo įsiti- 
kinęs, jog ispanai išvyko gaudyti kokio nors pabė- 
gusio Vergo. 

Jeigu jis;būtų supratęs tikruosius piktadarių kės- 
lus, tuojau pat būtų griebęsis priemonių sutrukdyti 
jiems įvykdyti nusikalstamą sumanymą. 

Tą akimirką Herbertas apsivertė ant kito šono ir 
nusižiovavo. 

— Jis bunda! — nudžiugo Kubisa. 

Tačiau kokia buvo jo širdgėla, kai Herbertas vėl 
užmigo. 

— Kaip gaila! — sumurmėjo maronas. — Kad aš 
galėčiau jį pašaukti! Bet greičiau mane užgirstų tas 
senasis kranklys, o ne anglas! Reikės ką nors į jį 
mesti, gal tai jį išbudins. 

Jis išsitraukė savo pypkę — vienintelį daiktą, 
kurį buvo su savimi pasiėmęs, ir, gerai nutaikęs, 
metė į hamaką. 

Pypkė nukrito jaunuoliui ant krūtinės, bet smūgis 
buvo per silpnas, ir miegantysis nė nesukrutėjo. 

— Karamba! Jis miega kaip apuokas vidurdieni! 
Ką gi man daryti? Jei aš mesiu savo peilį, liksiu visai 
be ginklo, o kas žino, gal būt, šiandien man jo dar 
prireiks? Aha! Kokoso riešutai! Štai kas man pravers! 
Vieno riešuto užteks jam pažadinti! 

Maronas ištiesė ranką ir nuskynė didžiulį riešutą. 
Paskui, pakilnojęs jį ant delno, paleido į miegantį. 
Laimė, kad. hamako kraštai buvo gana aukšti, ir riešu- 
tas nenukrito ant grindų, kitaip triukšmas būtų išbu- 
dinęs Džesiuroną. 

Jaunuolis išsigandęs kilstelėjo savo guolyje, bet 
susivaldė nešūktelėjęs. 

— Iš kur tai? — suniurnėjo jis, pakeldamas akis 
ir ieškodamas atsakymo į šį klausimą. 

Blausioje rytmečio šviesoje jis pamatė didingai iš- 
kilusią palmę. Jam buvo žinomas kiekvienas to me- 
džio išlinkis, ir tamsus siluetas tarp lapų patraukė jo 
dėmesį. 

Buvo jau gana šviesu, ir jis pažino Kubisą. 

Jis norėjo išreikšti savo nusistebėjimą, bet maro- 
nas davė jam ženklą tylėti. 

— Atsargiau, misteri Voganai! — sušnibždėjo jis. — 
Kelkitės ir sekite paskui mane, aš turiu jums kai ką 
labai svarbaus pranešti!l. Gyvybės ar mirties klau- 
simas! Paskubėkite! Ir bendram mūsų labui pasisten- 
kite, kad jis jūsų nematytų! 


— Kas jis? — irgi pašnibždomis paklausė Her- 
bertas. 

— Pažiūrėkite čionai! — atsakė maronas, rodyda- 
mas į kėdę. 


— Suprantu... Na ir ką? 

— Negalima gaišti nė minutės: tie, kurie turi būti 
jums brangūs, yra pavojuje. 

— Tuoj pat einu. 

— Aš lauksiu jūsų laukymėje po vilnamedžiu. 

Tai pasakęs, maronas nulipo žemėn ir pasileido 
bėgti link cukraus plantacijos. 

Herbertas Voganas nedelsdamas paklausė jo pata- 
rimo. 

Jau vakar jam kilo nuojauta, kad netrukus turi 
baigtis Džesiurono vaišingumas. Jaunuoliui atrodė, jog 
maronas gali paaiškinti kai kurias jam įtartinas ap- 
linkybes, tačiau paskutinieji Kubisos žodžiai sujaudino 
jį labiausiai. Ką jis turėjo galvoje? 

Jį galėjo dominti tiktai Ketė Vogan. Nejaugi jai 
gresia pavojus? 

Po dviejų minučių Herbertas jau buvo apsivilkęs. 
Jis pasiėmė iš gretimo kambario savo šautuvą, ap- 
siaustą bei skrybėlę ir, iš atsargumo nenorėdamas lipti 
laiptais, prie kurių sėdėjo Džesiuronas, ir neturėdamas 
kantrybės apeiti aplink, peršoko per verandos turėk- 
lus ir nuskubėjo Kubisos pėdomis. 


LXXII 
BLIU-DIKAS 


Jei Herbertas būtų sugaišęs dar dešimt minučių, 
jam tikriausiai būtų sutrukdę pasišalinti; Džesiuronas 
beni būtų paklausęs, kodėl jis taip anksti iškeliauja, 
ir pasiuntęs ką nors jį pasekti. 

Vos Herbertui iš akių išnyko ferma, skaidriame 
rytmečio ore nuskardėjo skambalo garsai, šaukiantieji 
negrus į kasdieninį darbą. Šis skambesys, be abejo, 

išbudino fermos savininką, ir Herbertas džiaugėsi, kad 
jam pavyko laiku palikti „Laimės slėnį“, todėl jis dar 
sparčiau nužingsniavo į pasimatymo vietą. 

Kubisa buvo jau gana toli, bet taip pat išgirdo 
skambalo garsus; kaip ir Herbertas, jis neabejojo, kad 
tas žvangesys pažadino Džesiuroną, dėl to be galo su- 
sirūpino. 

Tikrai, vos tik varpas skambtelėjo, senis pakilo 
nuo kėdės ir apsižvalgė. 

— Garbės žodis! — sušuko jis, numesdamas į šalį 
cigarą. — Jau išaušo! Tikriausiai pramiegojau bent 
dvi valandas! O tuo tarpu dabar reikia budėti! Vo- 
ganas, tur būt, jau iškeliavo... Jei ispanai sąžiningai 
ištesės savo pažadą, šią naktį jis užmigs kiečiau, kaip 
bet kada! O jeigu jiems nepavyks? — susigriebė Dže. 
siuronas. — Jeigu juos kas, sulaikys, kai jie užpuls 
jį? Kas tada bus? Tai pavojinga! Tebūnu prakeiktas, 
jei apsirinku! Kaip aš apie tai nepagalvojau? Juos 
sučiups, ir jie išduos mane... mane, teisėją!.. Norė- 
dami patys išsigelbėti, jie gali apkaltinti mane... To 
Manuelio liežuvis toks pat ilgas, kaip ir peilis... Kvai- 
las plepysl.. Reikės pasistengti abu juos pašalinti iš 
salos! 

Vergų pirklys net neprisiminė Čakros: tiek jis 
buvo įsitikinęs, jog plienas, o ne nuodai padės jam 
nusikratyti plantatoriumi. 

Jei Cintija suspėjo paduoti mirties gėrimą, — to- 
kio atsitiktinumo Džesiuronas nebesitikėjo, — ir jeigu 
Voganas tikrai žūtų nuo nuodų, mialmeno nebūtų ko 
bijoti: toks bendrininkas pats turėjo rimtą pagrindą 
stengtis išsaugoti paslaptį. Cintijai pats Džesiuronas 
nieko nebuvo pavedęs, todėl ji negalėtų įrodyti, kad 
jis prisidėjo prie to nusikaltimo. 


250 


— Reikia griebtis kokių nors priemonių, — nu- 
sprendė jis ir pasuko į savo kambarį, bet stabtelėjo 
prie durų. — Tačiau ką gi daryti?.. Taip, taip! Štai 
ką... pasiųsiu ką nors į Maunt-Vilkomą. Lyg kokiu 
reikalu... Tai gali pasirodyti kiek keista, nes jau se- 
niai mes nebesame geri kaimynai. Nesvarbu! Tikiuo- 
si, Voganas jau išjojo, o Raveneras nusiųs pasiuntinį 
pas misterį Trestį, taip mes sužinosime visas naujienas. 
Ravenerai, eikite čionai! — pašaukė jis savo valdy- 
toją, kuris tuo metu ėjo per kiemą, pasikišęs po pa- 
žastimi rimbą. — Noriu su jumis pasikalbėti, misteri 
Ravenerai! 

Raveneras pašauktas atsigręžė, priėjo prie laiptų 
ir tylėdamas sustojo prieš šeimininką, laukdamas įsa- 
kymų. 

— Ar nėra kokio nors reikalo, kad mes galėtume 
ką nusiųsti pas misterį Trestį į Maunt-Vilkomą? 

— Hm... Žinoma, yra. Nors ir tai, kad Vogano 
kiaulės buvo suleistos į mūsų kviečius ir padarė mums 
nuostolių, kurių dydis paaiškės piūties metu. 

— Už tai mes jį paduosime į teismą, o dabar nu- 
siųskite ką nors pas misterį Trestį pasiskųsti, bet žiū- 
rėkite, kad jūsų pasiuntinys laikytų liežuvį už dantų. 
Reikia atsargiai išžvalgyti, ar plantatorius namie... man 
pasakė, kad jis rengiasi į kelionę, ir aš noriu žinoti, 
ar jis išvyko, ar dar ne... Jūs mane suprantate? 

— Puikiai suprantu, — atsakė Raveneras, palydė- 
damas savo žodžius išraiškingų gestu, — Bliu-Dikas 
tokiam dalykui labiausiai tinka. 

— Jūsų teisybė, Ravenerai, ir liepkite jam dar pa- 
simatyti, jei pavyks, su Cintija. 

— Ką jis turi jai pasakyti? 

— Tegu ji ateina čionai, aš noriu su ja pasikal- 

bėti. Patarkite Dikui būti atsargesniam, kad niekas f» 
nematytų kalbantis su mulate. 

— Gerai. Kada jį pasiųsti? 

— Tuojau pat. Man reikia skubėti. 

Raveneras nuėjo išsiųsti pasiuntinio. Po kelių mi- 
nučių Bliu-Dikas jau ėjo keliu į Maunt-Vilkomą. 


LXXIII 
PASLAPTINGAI DINGĘS 


Džesiuronas ir Raveneras kalbėjosi pusbalsiu, kad 
jų negalėtų nugirsti tas, kuris, jų manymu, miegojo 
hamake, kabančiame už dešimties žingsnių. 

Valdytojui nuėjus, Džesiuronas užsuko į miegamąjį 
sutvarkyti savo tualeto. Tam jis sugaišo daug laiko. Po 
dešimties minučių jis vėl pasirodė galerijoje, kaip pa- 
prastai su melsvuoju savo durtiniu, liemene, kelnėmis 
ir nešvaria skrybėle. Matyt, jis ketino išeiti iš namų, 
nes buvo pasiėmęs skėtį ir laikė jį po pažastimi. 

Kai jis atsistojo ant pirmosios laiptų pakopos, jam 
dinetelėjo netikėta mintis, ir jis labai atsargiai nusėlino 
į tą galerijos pusę, kur kabojo hamakas. 

— Jaunasis džentelmenas, tur būt, dar tebemie- 
ga, — sumurmėjo jis pro dantis. — Dabar jis džentel- 
menas arba bent šiandien juo taps! Na, ką gi, aš jo 
nežadinsiu: turtingi žmonės nemėgsta, kad jiems kas 
trukdytų miegoti... Ak!., 

Tas šūksnis ištrūko iš jo lūpų, kai, pasukęs už ve- 
randos kampo, jis pamatė, jog hamakas tuščias. 

— Kaip? Jis jau atsikėlė? Matyt, jis savo kam- 
baryje, 

Džesiuronas vėl perėjo galeriją ir, prisiartinęs prie 
savo buhalterio kambario, pažvelgė pro praviras duris, 

— Misteri Voganai, įūs čia? 

Niekas neatsiliepė. 

— Kur jūs, misteri Voganai? — pakartojo jis, įkiš- 
damas galvą į kambarį. 

— Čia taip pat tuščia! — suniurnėjo jis. — Jau- 
nuolis kažkur išėjo. Jo šautuvo nėra vietoje. Kaip aš 
negirdėjau, kai jis ėjo pro mane? Paprastai net grin- 
dimis sėlinanti katė gali mane pažadinti. Ar jis nulipo 
laiptais? Ne... Prisiekiu savo galva! Aš matau sodo 
take pėdsakus. Galima pagalvoti, kad jis iššoko pro 
langą!.. Tai, be abejo, jo pėdos. Kurių galų jis taip 
"anksti išėjo? Tikiuosi, čia nėra nieko keisto! 

Džesiuronas neteikė didelės reikšmės tam dalykui, 
kad Herberto nėra; jis nutarė, kad jaunuolis bus išėjęs 
pasivaikščioti ir pasiėmęs šautuvą pamedžioti, nes jau 
ne kartą buvo taip išėjęs. Vergų pirkliui neatrodė ne- 
paprasta ir tai, jog Herbertas nušoko nuo verandos: 
jis, be abejo, pamatė, kad jo šeimininkas užmigęs 
netoli laiptų, ir nenorėjo pažadinti. 

Tačiau kitos aplinkybės vergų pirkliui atrodė labiau 
įtartinos: Herbertas, pasiėmęs šautuvą, namie paliko 
savo krepšį ir parakinę. Eidamas medžioti, jis kažin 
ar būtų pamiršęs tuos daiktus. 

Laikas slinko, bet jokių žinių apie buhalterį ne- 
buvo; Džesiuronas pasiuntė tarnus jo ieškoti, jie apėjo 
visą fermos apylinkę, bet nieko neužtiko. Jis ėmė ne- 
rimauti, nes šis nelauktas atsitikimas vertė jį atidėti 
apsilankymą pas mialmeną. 

— Keista! — pasakė jis, kreipdamasis į dukterį, 
kuri jau buvo atsikėlusi ir atėjusi čionai ne mažiau 

sujaudinta kaip jos tėvas. — Labai keista, kad jis išėjo, 
nepasakęs mums nė žodžio! 

Judita nieko neatsakė, tačiau jos tylėjimas rodė, 
jog ta žinia ją labai įskaudino. Tur būt, ji turėjo dar 
daugiau priežasčių būti nepatenkinta, kaip jos tėvas. 

Be abejonės, vakar ji susikivirčijo su Herbertu. 
Judita naktį apie tai užsiminė tėvui, o dabartinė bloga 
jos nuotaika ir sunkiai tvardomas pasipiktinimas dai 
labiau vertė tuo tikėti. 

Džesiuronas ir jo duktė dar labiau nustebo, kai 
tarnaitė, nurišdama Herberto hamaką, rado jame pyp- 
kę ir kokoso riešutą. Herbertas nerūkydavo, todėl tai 
negalėjo būti jo pypkė: kokoso riešutas, be abejo, 
buvo nurėkštas nuo palmės, kuri augo prie verandos. 
Ant medžio kamieno buvo rasta pėdsakų, kurie liudijo, 
jog kažkas buvo įkopęs į palmę, o jos viršūnėje karojo 
keletas neseniai nulaužtų atžalų. 

Herbertui, žinoma, nebuvo ko laipioti po medžius 
ir mėtyti riešutus į hamaką. 

Neišaiškinamas jo dingimas buvo apsuptas dar 
paslaptingesnių aplinkybių. 

Vienas piemuo, pasiųstas anglo ieškoti, atnešė labai 
svarbių žinių: už sodo, klampioje pelkėtoje žemėje, 
jis užtiko buhalterio pėdas, einančias kalnų link, o gre- 
ta — dvejas kito žmogaus pėdas, liudijančias, jog kaž- 
kas buvo atėjęs į fermą ir grįžęs atgal. 

Piemens pranešimas be galo sujaudino Džesiuroną 
ir jo dukterį. Vergų pirklys širdo ir keikė jaunąjį 
anglą. Negana to, kad Herbertas turėjo būti jam dė- 
kingas už svetingumą, — jis dar buvo iš anksto paėmęs 
iš jo pinigų. Nejaugi jis atsilygins tokiu žemu nedė- 
kingumu? 

Tačiau pinigų klausimas, antraeilis Džesiuronui, ne- 

turėjo jokios įiakos jausmais, Kurie nedavė 
jo dukteriai. 

Sugrįžo Bliu-Dikas: jis labai sumaniai atliko pavestą 
uždavinį. Plantatorius buvo išjojęs auštant. 

— Gerai! — pasakė Džesiuronas. — Bet kurgi jo 
sūnėnas? 

Bliu-Dikas matė Cintiją ir spėjo jai į ausį pašnibž- 
dėti žodelį, kaip buvo pataręs Raveneras. Mulatė ža- 
dėjo ateiti į fermą, kai tik jai pasitaikys proga nepaste- 
bėtai išsprukti iš Maunt-Vilkomo. 

— Gerai! — pakartojo Džesiuronas. — Bet kurgi 
misteris Voganas? Kur jis dingo? 

— Taip, kur jis? — klausinėjo save Judita. 

Ir vis labiau niufo gražuolės veidas. 


LXXIV 


IŠVYKIMAS 


Saulė vos tik pradėjo auksinti blizgančius Džomb- 
Roko šlaitus, ir jos spinduliai dar nesiekė slėnio, bet 
ryški šviesa, besiveržianti pro Maunt-Vilkomo grotine: 
užuolaidas, rodė, jog namų gyventojai jau sukilo. 

Tiktai Smisio kambarys skendėjo tamsoje: dabita 
dar lepinosi savo guolyje. 

Nors buvo dar ankstyvas metas, bet plantatorius ir 
jo duktė jau sėdėjo svetainėje prie stalo, padengto 
pusryčiams. Tačiau valgė tiktai Voganas. Ketė, rodos, 
turėjo tik pagaminti kavą ir paduoti ją tėvui. 

Plantatorius buvo apsivilkęs storos medžiagos kos- 
tiumu su plačiomis kišenėmis ir apsiavęs aukštomis 
pušnimis, prie kurių jis pritvirtino didelius sidabrinius 
Pentinus. Už diržo jis turėjo dėl atsargumo užsikišes 

porą pistoletų, jeigu kartais pasitaikytų sutikti kokį 
nors plėšiką negrą. 

Kieme du pabalnoti arkliai nekantriai rausė kano- 
pomis žemę, o šalia jų negras, apsivilkęs kelioniniu 
apsiaustu, laukė išeinant Vogano. 

Mums jau yra žinomas šios kelionės tikslas. Voga- 
nas Ketino įvykdyti seriiai atidėliojamą sumanymą; jis 
laikė savo pareiga užtikrinti ateitį dukteriai, nes jai 
grėsė rimtas pavojus. Jis jojo į salos sostinę prašyti iš 
įstatymų leidimo komisijos specialaus akto, kuris pa- 
naikintų juodojo kodekso veikimą; pagal tą kodeksą 
Ketė negalėjo paveldėti savo tėvo palikimo. Keletas 
gubernatoriaus pasirašytų žodžių būtų pašalinę tą 
kliūtį. 

Jei Voganas būtų paprastas buhalteris arba net 
pirklys su nežymiu kapitalu, jo sumanymo pasisekimas 
būtų abejotinas, tačiau tokio didelio dvaro savininkui, 
bent dvidešimties komisijos narių bičiuliui užtektų tik 
apie tai užsiminti, ir jo prašymas būtų patenkintas. 

Nepaisant viso to, plantatorius buvo liūdnas; jis 
buvo pripratęs prie tų patogumų, kuriais naudojosi 
namie, ir būsimoji varginga kelionė jam atrodė labai 
nemaloni. Be to, jo sveikata pastaruoju metu pašlijo: 
jis prarado apetitą, tiesiog bežiūrint liesėjo ir kiaurą 
dieną juto nenumalšinamą troškulį. 

Tie simptomai labai stebino namų gydytoją, prieš 
juos buvo bejėgės visos jo pavartotos priemonės; su- 
sirgimas. atrodė toks sunkus ir rimtas, jog Voganas, 
tur būt, būtų atidėjęs savo kelionę, jei nebūtų numatęs 
mieste kreiptis į gydytoją, kuris sugebėtų nustatyti 
ligą ir jį išgydyti. 

Bet labiausiai jį slėgė dar viena mintis: po Č-'cros 
mirties, arba, tikriau sakant, nuo to laiko, kai jis su- 

tiko mialmeno šmėklą, Loftusą Voganą apėmė prieta- 
ringa baimė. Jis, žinoma, būtų įveikęs savo nerimą if 
paaiškinęs šį reiškinį regėjimo apgaule, haliucinacija, 
tačiau Trestis tvirtino, kad ir jis matęs negro šmėklą. 
Trestis buvo labai patikimas žmogus, ir jo vaizduotė 
negalėjo tiek įsisiūbuoti. Kuo gi paaiškinti tai, kad val- 
dytojo pasakojimas taip keistai sutapo su tuo, ką matė 
pats Voganas? 

Po to atsitikimo plantatorių apėmė toks siaubas, jog 
jis ne tiktai nebekopdavo į Džomb-Roką, bet ir nesi- 
ryždavo prie jo prisiartinti. 

Šis įspūdis ilgainiui gal ir būtų išdilęs, jei Voganas 
nebūtų sužinojęs dar vieno įvykio, kuris atsitiko miške 
tą dieną, kai Smisis buvo įkritęs į drevę. Kveschis pra- 
nešė, jog, grįždamas namo pro „Vaiduoklio olą“, jis 
sutikęs senojo Čakros šmėklą. 

Apie tai pasakojant, negriukui iš baimės tauškėjo 
dantys, o akys lipo ant kaktos; draugai juokėsi iš jo. 
Tačiau Kveschio pasakojimas, vėl pažadinęs Vogano 
sieloje aprimusią baimę, dar padidino jo liūdesį ir nu- 
siminimą. 


LXXV 


ATSISVEIKINIMO TAURĖ 


“ 


Ketė atrodė ne mažiau nuliūdusi ir susirūpinusi, 
kaip pats Voganas. Mergina liūdėjo iš dalies dėl to, 
kad netrukus reikėjo skirtis su tėvu, be to, dabar ji 
Pirmąkart suprato, kokią padėtį užima salos visuoma- 
nėje; ji sužinojo tamsią savo kilmės dėmę: vakar va- 
kare tėvas jai paaiškino tikrąją savo kelionės priežastį. 

Ketė nebuvo nedėkinga, tačiau gal būtų dar labiau 
prisirišusi prie tėvo, jei jis būtų mažiau gyręsis savo 
gerais darbais ir nesinaudojęs jais, siekdamas nugalėti 
jos pasibiaurėjimą Smisiu. 

Per pusryčius tėvas ir duktė nepratarė vienas kitam 
nė žodžio. Plantatorius vos prisiliesdavo prie valgių, 
kurie jam buvo padavinėjami; išgėręs puodelį kavos, 
jis pakilo iš užstalės ir įsisupo į apsiaustą. 

Tą valandėlę Trestis pranešė, kad arkliai ir palydo- 
vas jau laukia. Kol Voganas galutinai išsiruošė į ke- 
lionę, Cintija, baisiai susijaudinusi, keletą kartų įėjo 
ir išėjo iš kambario. Jei kas nors būtų į ją tuo metu 
pažvelgęs, būtų buvęs nustebintas jos sutrikusio veido 
ir to nerimo, kuris buvo jaučiamas kiekviename jos 
judesyje. Bet ir plantatorius, ir jo duktė buvo giliai 
paskendę savo mintyse ir ūkvaizde nesidomėjo. Šei- 
mininkui pradėjus pusryčiauti, ji nuėjo į gretimą kam- 
barį ir ėmė gaminti „zvizli'; kai kažkas ją paklausė, 
kam ji gamina gėrimą, reikalingą tik pačiu kaitriuoju 
dienos metu, ji atsakė, jog „šeimininkas prieš kelionę, 
gal būt, norės numalšinti troškulį'. Jos spėjimas išsi- 
pildė. Nužengęs ant pirmosios laiptų pakopos, plan- 
tatorius pašaukė Cintiją ir paprašė gerti. 

— Aš pagaminau „zvizli“. Gal būt, masa, įsaky- 
site jį paduoti? — pasiūlė mulatė. 

— Gerai, aš mielai jį išgersiu, — sutiko Voganas. 

Cintija tuojau pat grįžo su gėrimu, ir jos šeimi- 
ninkas paėmė taurę, nepastebėdamas, kaip dreba ranka, 
padavusi „zvizli“. Vergė nuleido akis, lyg bijodama 
išvysti siaubingą šmėklą. 

Voganas išgėrė viską iki paskutinio lašo. 

— Tu nesugebėjai pagaminti gėrimo, Cintija! — 

pasakė jis, grąžindamas stiklą. — Jis kartokas... Bet 
atsisveikinimo taurė ir negali būti saldi! 

Plantatorius nusišypsojo iš netyčia pasakyto juoko, 
apkabino dukterį, šoko į balną ir nujojo šuoliais. 


TXXVI 
MEDŽIOKLINIO RAGO BALSAS 


Kubisa netrukus išėjo į laukymeę ir, atsisėdęs po vil- 
namedžių, ėmė laukti Herberto. 

Jis labai nekantravo, nes dabar buvo didžiai brangi 
kiekviena minutė, ir ėmė smarkiai nerimauti, kad jau- 
nasis anglas vėluoja. 

Staiga maronui toptelėjo į galvą, kad Herbertas, 
gal būt, paklydo. Tai buvo labai galimas daiktas, nes 
jam reikėjo skverbtis gyvulių pramintu takeliu, kuriuo 
retai kada vaikščiojo žmonės. Be to, jį daug kur kirto 
įvairiomis kryptimis kiti takai. Čia praeidavo veršeliai 
ir kumeliukai; jų pėdos buvo matyti visur; norint 
nepaklysti, reikėjo būti labai prityrusiam ir gerai pa- 
Žinti vietovę. 

Kubisa prikaišiojo sau, kad nepalaukė naujojo savo 
draugo, ir prikaišiojo visai teisingai. 

Po pirmojo susitikimo Herbertas čia nebuvo nė sy- 
kio, ir dabar, atsidūręs miške, jis nuėjo takeliu visai 
į kitą pusę. Šiuo metu jis klaidžiojo brūzgynuose, ieš- 
kodamas laukymės ir milžiniško vilnamedžio. 

Maronas pašoko ant kojų ir sparčiai nužingsniavo 
fermos link, atidžiai žiūrinėdamas kelią, bet niekur ne- 
buvo jokios žymės, kad anglas būtų pro čia ėjęs. 

Netrukus Kubisa įžengė į apleistą cukraus planta- 
ciją, iš kurios buvo matyti Džesiurono namai. Jis per- 

lipo per sugriuvusią seno vynuogyno sieną. Buvo jau 
visai šviesu, ir jeigu ne krūmai, maronas nebūtų galė- 
jęs toliau nė žingsnio žengti nepastebėtas. 

Jis vėl užsikorė ant griuvėsių, nuo kurių anksčiau 
atliko savo žvalgybą, ir apžiūrėjo verandą. 

Po ją vaikščiojo Džesiuronas; jo valdytojas stovėjo 
prie laiptų ir, rodos, laukė įsakymų. 

Hamakas kabojo kur kabojęs, bet jame nieko ne- 
buvo. 

Maronas iš pradžių norėjo pasekti fermos savininką 
ir jo valdytoją, bet paskui jam dingtelėjo į galvą, kad 
jei Herbertas paklausė jo ir pasišalino iš namų, tai jis 
galėjo nueiti purvinu keliu, kuris buvo už sodo tvoros, 

Atsargiai sėlindamas tarp medžių, jis pasuko į tą 
pusę ir iš pirmo žvilgsnio įsitikino, kad teisingai buvo 
spėjęs. 

Naujos pėdos klampioje dirvoje rodė, jog čia ne- 
seniai praėjo Herbertas. 

Kubisa ėjo tuo keliu, kol galėjo įžiūrėti pėdas, ta- 
čiau jos greitai pasibaigė. Toliau sausa ir kieta žemė 
buvo apžėlusi tankia žole, kurioje vargu ar būtų likę 
net arklio kanopų pėdsakai. Iš to Kubisa padarė išva- 
dą, kad jei Herbertas ir paklydo, jis negalėjo labai 
nutolti nuo laukymės, nes gana ilgai ėjo teisingu 
keliu. 

„Gal būt, jis jau ten Ir laukia manęs“, — pagalvojo 
maronas. 

Paskatintas šios vilties ir gailėdamasis, kad buvo 
neapdairus, jis sugrįžo į pasimatymo vietą. Laukymėje 
buvo tuščia. Tada jis ėmė vardu šaukti Herbertą, tikė- 
damasis, kad jaunuolis, jeigu yra netoliese, išgirs jo 
balsą ir, vadovaudamasis juo, sugebės rasti kelią 
į aikštelę. 

Tačiau jis veltui iš visų jėgų plėšė sau gerklę: nie- 
kas neatsiliepė. 

— Po velnių! — sušuko jis, kiek palaukęs. — Aš 
turiu puikią priemonę pranešti, kur esu! Pamiršau savo 
medžioklinį ragą! Jį HRerbertas išgirs per visą mylią! 

Ir maronas ėmė pūsti ragą. 

Atsakydamas tris kartus sugaudė skardus kito rago 
balsas. 

— Tai Kvekas, — sumurmėjo maronas. — Aš jį 
pažinčiau tarp tūkstančio kitų... Vadinasi, jis jau grįžo 
iš Savanos; nelaukiau jo taip greitai. Juo geriau... Gali 
man jo prireikti... Bet kas gi atsitiko jaunajam anglui? 
Reikia jį pašaukti dar kartą... Palauk, Kvekai, tylėk! — 
pridūrė jis, tartum negras būtų stovėjęs greta, 

Kubisa vėl pridėjo ragą prie lūpų ir tris kartus 
papūtė. | 

Šį kartą Kvekas jam neatsakė, bet po kelių minučių 
pats atsistojo priešais maroną. 


LXXVII 
KEISTAS SUSITIKIMAS 


Kvekas tempė ant kupros didžiulį maišą. Negras 
buvo tik su trumpomis kelnėmis, aukštais šerno odos 
batais ir sena apvalia skrybėle. Nors jis buvo Kubisos 
padėjėjas, bet apsivilkimu nė kiek nesiskyrė nuo savo 
draugų. 

Jis visas buvo apsipylęs prakaitu, kuris, rodos, 
sunkėsi iš kiekvienos juodo kūno poros. Saulė jau 
buvo pakilusi aukštai ir nepakenčiamai kepino, o neg- 
ras, matyt, atėjo su savo sunkia našta iš toli. 

Marono veido išraiška buvo toli gražu neįprasta: 

jis dairėsi į šalis, judesiai buvo staigūs, eisena rodė 
nepaprastą susijaudinimą. 

— Labai fžiaugiuosi tave matydamas, Kvekai! — 
sausai pasakė Kubisa, kuris visada būdavo labai san- 
tūrus su savo pavaldiniais. 

— Aš taip pat labai džiaugiuosi, vade, kad sutikau 
jus. Bėgau, kiek kojos nešė, nes bijojau prasilenkti 
su jumis. 

— Kokių turi naujienų? Ar nematei jaunojo anglo 
iš fermos? Aš jo laukiu, bet bijau, ar tik jis miške 
nepaklydo. 

— Anglo nemačiau, kapitone, bet sutikau Voganą. 

— Karamba! Tu sutikai plantatorių? Kur ir kada? 

— Šiandien rytą, už ketverto mylių nuo Koriol- 
Kriu kalnų perėjos. 

Iš negro veido Kubisa suprato, jog Kvekas nori 
jam dar kai ką pranešti. 

— Ir daugiau tu nieko nematei? 

— Plantatorių lydėjo senasis Pliutas, Maunt-Vilko- 


mo vežikas, — ramiau atsakė negras. 
— Ir tai viskas? 
— Kol kas viskas, — reikšmingai pasakė Kvekas: 


jis, be abejo, turėjo dar kažkokią naujieną. 
— Kas gi dar, sakyk greičiau! 
Nekantrus maronų vado mostas prispyrė negra 


paskubėti. 
— Aš sutikau, — atsakė jis, išpūsdamas žandus ir 
vartydamas akis, — aš sutikau vaiduoklį! 


"— Vaiduoklį? — nepatikliai paklausė Kubisa, 
— Tą patį, kaip ir anąkart. Prisiekiu didžiuoju 
Akompongu, aš mačiau senojo Čakros šmėklą! 
— Čakros? — išgąstingai pakartojo vadas, bet neg- 
ras pamanė, kad tai jo stulbinanti naujiena taip su- 

jaudino Kubisą. — Kur tu jį matei? — toliau kamanti- 
nėjo Kubisa, kaskart vis labiau domėdamasis, tačiau 
nė kiek nenustebęs. 

— Kelyje, per kokį šimtą metrų nuo kryžkelės: aš 
stovėjau gana arti ir negalėjau apsirikti. Neabejoju, 
kad tai buvo Čakros šmėkla, kurią jau vieną kartą 
buvau sutikęs prie „„Vaiduoklio olos“ Senasis pikta- 
darys negali ramiai gulėti kape ir nuolat slankioja po 
girią. 

— Ar toli jis buvo nuo tos vietos, kur tu sutikai 
misterį Voganą? 

— Maždaug per ketvirtį mylios; vos tik mane pa- 
stebėjęs, vaiduoklis puolė į krūmus, ir daugiau jo ne- 
bemačiau; kaip tik tuo metu pragydo gaidžiai senio 
Džobsono plantacijoje, ir, tur būt, tai privertė vai- 
duoklį nerti į upę. 

— Aš ilgiau nebelauksiu misterio Herberto. Mes 
turime eiti tuojau pat, Kvekai! 

Ir Kubisa jau buvo bežengiąs. 

— Palaukite, aš dar ne viską jums pasakiau. 

— Sakyk greičiau! 

— Nuėjęs apie dvi mylias, aš susidūriau akis į akį 
su tais velnio tarnais, Džesiurono ispanais. 

— Prakeikimas! — šūktelėjo Kubisa, kuriam į gal- 
vą šovė netikėta mintis. — Ispanai! Ir abu Vogano 
pėdomis! Einam greičiau, Kvekai! Palik savo maišą, 
mesk jį kur nors į krūmus! Negalima gaišti nė minu- 
tės! Dabar viską suprantu! Žinau, ką reiškia visi tie 
susitikimąi! Laimė, kad mes turime šautuvus; jie mums 
dar pravers iki vakaro. Eime! 

— Palaukite, aš einu su jūmis, aš taip pat turiu 
šautuvą, — tarė Herbertas, išlįsdamas iš miško ir spar- 
čiai žengdamas prie maronų. 


263 


LXXVIII 
DEDĖ PAVOJUJE 


— Jūs, rodos, labai skubate, Kubisa? — paklausė 
Herbertas, spartindamas žingsnius. — Kas atsitiko? 
Koks nors nemalonumas? 

— Ak, misteri Voganai, dalykas rimtesnis, negu 
jūs manote. Tačiau mes neturime laiko plepėti. Einam 
tiesiog į Savaną! | 

— Kaip?! Į Savaną? Juk jūs žinote, aš negaliu kada 
panorėjęs išvykti, ir man reikia labai svarbių prie- 
žasčių, kad galėčiau leistis į tokią kelionę. 

— Jūsų dėdė yra reikalingas mūsų pagalbos. 

— Dėdė! — apsivylęs nutęsė anglas. — Man tai 
dar nepakankamai įtikinama priežastis. Vadinasi, jį 
turėjote galvoje, kai sakėte, jog pavojus gresia bran- 
giems man žmonėms? 

— Taip, — atsakė maronas. 

— Reikia jums pasakyti, Kubisa, kad dėdė neturi 
jokios teisės tikėtis mano pagalbos. 

— Bet jo gyvybė pavojuje! 

— Gyvybė“.. 

— Taip, priešai persekioja ne vien jūsų dėdę, mis- 
teri Voganai, bet ir merginą, kurią... 

— Jūs turite blogų žinių“ — paklausė Herbertas 
pasikeitusiu balsu. — Pasakykite man viską, ką žinote. 

— Ne dabar, misteri Voganai, ne dabar! Mes pa- 
šnekėsime eidami. 

— Tada einam! 

— Ir kiek galima greičiau! — pritarė maronas. — 
Tie niekšai mus žymiai pralenkė, o kadangi mes eina- 
me pėsti, turime labai skubėti. 

Ir Kubisa pasuko į kalnų taką; Herbertas ir tylusis 
Kvekas neatsiliko nuo jo nė per žingsnį. 


— Bet mes einame ne į Maunt-Vilkomą? — pa- 
klausė Herbertas stabtelėdamas, nes vien mintis grįžti 
į dėdės namus jam buvo be galo nemaloni. 

— Ne, plantatorius jau išjojo prieš keletą valandų; 
mes eisime trumpiausiu keliu į Savaną. 

Ir jie iškeliavo. Maronas papasakojo Herbertui visa, 
ką žinojo apie Voganui gresiantį pavojų; jis papasa- 
kojo, kaip buvo apsilankęs Čakros landynėje, kokį 
nugirdo pasikalbėjimą, ir išaiškino jam sąmokslą, kurio 
didžiausias kurstytojas buvo Džesiuronas. 

Herbertas buvo labai pasipiktinęs senuoju vergų 
pirkliu ir prisiekė niekada nebekelti kojos į Jokūbo 
Džesiurono namus; naudotis tokio niekšiško žmogaus 
svetingumu jam atrodė visiškai nepakenčiama, ir net 
gražiosios Juditos pastangos jį sužavėti nepajėgė pa- 
keisti jo sprendimo. 

Kubisa klausėsi jaunojo anglo su pasitenkinimu; jis 
norėjo jam pasakyti dar vieną paslaptį, bet atidėjo 
patogesniam momentui. 

Herbertas, sužinojęs, kad jo dėdei gresia mirtinas 
pavojus, galvojo vien apie tai, kaip suskubti iam į pa- 
galbą, užmiršdamas ir atleisdamas visus įžeidimus, net 
Paniekinamą jo pasisveikinimą Smisio baliuje. 

Kubisa sustojo. Papūtęs ragą, jis būtų galėjęs tuo- 
jau pat sušaukti keletą savo šalininkų, kurie turėjo 
būti kur nors netoliese; tačiau, kiek pagalvojęs, jis 
nutarė, jog susidoroti su ispanais jam pakaks ir savo 
palydovų, ir, valandėlę pasvarstęs, vėl nuskubėjo 
toliau. 

LXXIX 
PASIJODINĖJIMAS 


Džesiuronas visą dieną neišėjo iš namų. Paslaptin- 
gas jo buhalterio dingimas vertė jį atidėti apsilankymą 
pas mialmeną. Be to, jis laukė Cintijos. Senis tikėjosi 
iš jos gauti naujų žinių. Ji turėjo žinoti daug tokių 
dalykų, kurie nebuvo žinomi ir pačiam Čakrai. Jis ne- 
paprastai domėjosi, ar ji sugebėjo įduoti nuodų. Štai 
kodėl, užuot iškeliavęs pas burtininką, jis liepė mu- 
latei pranešti, kad ji ateitų į fermą. 

O jo dukters nerimas išaugo ligi kraštutinės ribos: 
būdama energingos prigimties, Judita negalėjo sėdėti 
nieko neveikdama, todėl nutarė pasišalinti iš namų ir 
nors kiek išsiblaškyti nuo -slegiančių minčių. 

Tuoj po pusryčių ji įsakė pabalnoti savo žirgą. 

— Ar 40 tikras, kad matei tisterio Vogano pė- 
das? — paklausė ji piemenį, kuris buvo pasiųstas 
ieškoti jaunojo anglo. 

— Aš tuo neabejoju, mis Džesiuron! 

— O kitos pėdos? Irgi vyro? 

— Žinoma, mis! Moters koja niekuomet negalės 
palikti tokio didelio atspaudo. 

Judita susimąstė, šmaikštuodama rimbu. 

Be abejo, pas Herbertą buvo atėjęs pasiuntinys. 
Tačiau nuo ko kito, jei ne nuo Ketės Vogan? Daugiau 
čia jis nieko nepažįsta... Bet kaip pasiuntiniui pavyko 
susirišti su jaunuoliu? Jis pažadino jį, mesdamas į ha- 
maką daiktus, kuriuos ten rado tarnaitė. 

Paslaptingas pasiuntinys! Gal būt, Herbertas pasky- 
rė pasimatymą su jos varžove?.. Ol Jeigu taip... — 
sušuko pavydi mergina. — Tačiau aš viską sužinosiu... 

Jeigu taip, — pakartojo ji, šokdama į balną, — vaI- 
gas jiems! 

Ji spustelėjo pentinais žirgą, ir jis pasileido šuoliais. 

Judita buvo puiki amazonė ir galėjo eiti lenktynių 
su geriausiu tėvo arklių prajodinėtoju. 

Grakščiai ir laisvai sėdėdama balne, nukaitusiais 
skruostais, liepsnojančiomis akimis, ji buvo nuosta- 
biai graži. Prieš tokį grožį galėjo atsiRikyti tik širdis, 
jau užimta kitos. 

Pradūmusi seną sodą, Judita vienu šuoliu perskrido 
per apgriuvusią sieną ir stabtelėjo toje vietoje, kur 
buvo išlikusios Herberto pėdos. 

Piemuo sakė teisybę; kelyje buvo galima įžiūrėli 
ir kitas pėdas, paliktas pasiuntinio, be abejonės, negro 
iš Maunt-Vilkomo plantacijos. 

Šis spėjimas jaunosios gražuolės siel“' vėl paža- 
dino pyktį, ir ji paragino žirgą taku į kalt:ą. 

Iš pradžių jos pasijodinėjimas neturėjo jokio aiš- 
kaus tikslo; draskoma nervingo nekantravimo, ji išjojo 
iš namų, slaptai tikėdamasi kelyje surasti kokių nors 
žymių, kurios galėtų jai paaiškinti paslaptingą Her- 
berto dingimą: ji verčiau norėjo teisybės, kad ir kokia 
liūdna ji būtų, negu kankinamos nežinios. 

Nors jos mintys sukosi apie Maunt-Vilkomą, ji ne- 
išdrįso tenai joti, neturėdama pateisinamos priežasties 
nuvykti pas plantatorių, kurio namuose ji dar niekuo- 
met nebuvo apsilankiusi. 

Ji nujojo į Džomb-Roką, kurio viršūnė stūksojo ties 
Loftuso Vogano sodyba. Iš ten, turėdama labai puikų 
žiūroną, kurį pasirūpino pasiimti su savim, Judita ga- 
lėjo stebėti viską, kas dedasi Maunt-Vilkome ir jo 
apylinkėse. 

LXXX 
SMISIS TARP STATULŲ 


Jei meilė ir pavydas draskė Juditos Džesiuron širdį, 
tai Ketė Vogan buvo ne mažiau sujaudinta, nors ir 
atrodė ramesnė. 

Jaunoji kreolė stengėsi užmiršti savo pusbrolį; ji 
veltui Mėgino nugalėti savo biaurėjimąsi Smisiu ir nu- 
silenkti tėvo valiai, — nepaisant visko, jos sužadėtinis 
kasdien jai kėlė vis didesnę antipatiją. 

Sutikusi tapti lordo Montegiu žmona, ji aštriau pa- 
juto, kiek jai kaštavo ta auka. Tačiau ji neturėjo 
nieko, kas galėtų ją paremti ir išgelbėti, todėl su liguis- 
tu nuolankumu laukė tos dienos, kada turės ištesėti 
savo pažadą. 

Ją guodė tik viena mintis: ji vykdė tėvo norą, 
o tėvas, nors ir atšiaurus kitiems, jai visada buvo ge- 
ras ir švelnus. Dabar, žinodama tikrąją jo kelionės 
priežastį, ji labiau, negu kada nors, suprato, kaip tu- 
ri būti jam dėkinga, ir iš visų jėgų stengėsi užgniaužti 
savo pasibiaurėjimą. 

Tačiau ji neįstengė nei nugalėti savo meilės, nei 
paslėpti savo liūdesio, ir visą tą rytą, kai išjojo plan- 
tatorius, iš jos elgesio buvo matyti, kad ji yra labai 
prislėgta. 

Jos sužadėtinis — Smisis jau buvo juo apskelbtas — 
negalėjo tuo nesusidomėti, bet, jo manymu, taip buvo 
vien dėl to, kad išvyko tėvas, su kuriuo mergina nie- 
kuomet nesiskirdavo. Jis manė, kad ta nuotaika pa- 
mažu išsisklaidysianti, ir pasidarė dvigubai atidesnis 
Ketei, didžiuodamasis zlobėjo vaidmeniu ir norėdamas 
pateisinti tą pasitikėjimą, kuris jam buvo parodytas; 

tie meilikavimai kankino Ketę. Ji Smisiui būtų buvusi 
daug dėkingesnė, jeigu jis būtų palikęs ją vieną. 

Po pusryčių Smisis pasiūlė savo sužadėtinei truputį 
pasivaikščioti; po medžioklės nuotykio jis nejautė nė 
mažiausio noro nutolti nuo namų ir nė sykio nebuvo 
miške. 

Dabar jis pasiūlė pasivaikščioti tik po jauną sodą. 
Oras buvo gražus, Ketė neturėjo kaip atsisakyti ir 
sutiko. 

Dabita sustojo prieš keletą statulų, puošiančių sodo 
aikštelę, ir, sumobilizavęs visą universitete pasisemtų 
žinių atsargą, pradėjo gėrėtis ypač ta skulptūra, kuri 
simbolizavo švelniausius jausmus ir galėjo teikti pro- 
gos poetiškoms užuominoms. Ir nors jis rūpestingai 
sekė, kokį įspūdį darė jo gražbylystė, tačiau nieko 
paguodžiamo nepastebėjo. Jo palydovės veide atsi- 
spindėjo tik nuobodulys ir susirūpinimas. 

Gražeivai įsileidus į mitologiją, pačiame įkarštyje 
jį pertraukė jo paties tarnas Tomsas, kuris pranešė, 
kad atėjo vienas džentelmenas, misterio Smisio bičiu- 
lis, ir nori jį matyti. 

Lordas Montegiu jau buvo įsigijęs saloje daug pa- 
žinčių; jis pasiteiravo lankytojo pavardės; džentelme- 
nas, pasirodo, priklausė aukštuomenei ir turėjo teisę 
tikėtis svetingo priėmimo. Smisis paprašė mis Vogan, 
kad leistų valandėlę palikti ją vieną. 

Ketė sutiko labai mielai, ir buvo aišku, kaip ji pa- 
tenkinta juo atsikračiusi, 

Dabita nusekė paskui liokajų į namus, o mergina 
liko viena, 

LXXXI 
KEISTAS SPBPENDIMAS 


Smisiui pasišalinus, Ketė kurį laiką stovėjo nejudė- 
dama, kaip ir ją supančios siatuios. Paskui apsižvalgė 
klajojančiomis akimis ir įsmeigė jas į Džomb-Roko 
viršūnę, žėrinčią saulės spinduliuose. 

— Štai ten, — sušnibždėjo ji pusbalsiu, — aš ma- 
čiau jį antrą kartą... Ak! Kokia buvau laiminga, kai 
man pasirodė, jog įskaičiau jo akyse meilę! Ko tik aš 
neduočiau, jei dar kartą sugaučiau tą žvilgsnį ir vėl 
pergyvenčiau tas saldžias svajones!.. Gal man užkopti 
į Džomb-Roką?.. Juk čia nebus nieko blogo. Aš nueisiu 
iki tos vietos, kur susitikau Herberią... Įsivaizduosiu 
jį greta savęs, kaip ir tą nęužmirštamą dieną... Prisi- 
minsiu savo viltis ir nors trumpam užmiršiu liūdną 
tikrovę! 

Užsimetusi ant puikių plaukų balią batistinę ska- 
relę, mergina išėjo. 

Sparčiai perėjusi sodą, ji atsidūrė prieš atvirus var- 
telius, už kurių painiausiais vingiais į kalno šlaitą ran- 
gėsi takelis. 

Tuo pačiu taku ji ėjo su Smisiu saulės užtemimo 
dieną. 

Kaip nepanašios dabar jos mintys į tas, kurios jau- 
dino ją anuo metu. Ji nebuvo linksma ir tada, bet 
visos jos viltys dar nebuvo sudužusios. Herbertas tuo- 
met nereiškė nei savo abejingumo jai, nei meilės kitai. 
Visa, kas įvyko nuo to laiko, visa. ką ji sužinojo, už- 
gesino jai paskutinę vilties kibirkštėle. 

Jos gimimo paslaptis, kurią tėvas iš ryto buvo pri- 
verstas jai atskleisti, dar labiau didino jos liūdesį. 

Ji klausinėjo save, ar tik Herbertas taip pat nesi- 
laikė to prietaro, kuris ją statė į žemiausią visuome- 
nės pakopą, ar ne tai paveikė jo jausmus? Nejaugi jos 
pusbrolis atsitraukė dėl tos dėmės, kuria buvo pažy- 
mėta jos kilmė? 

Šį rytą ji ne kartą kėlė sau tuos klausimus ir ne- 
galėjo, net nenorėjo jų išspręsti... Ko jinai kopė 
į Džomb-Roką? Ieškoti prisiminimų, nors per juos, 
gal būt, praras tą nuolankumą, kuris iai buvo taip rei- 
kalingas. 

Mergina ėjo toliau lengvu ir sparčiu žingsniu, 
o grakšti jos figūra, rodos, šviesino tamsią medžių 
lapiją. 


LXXXII 
SEKIMO PUNKTAS 


Džomb-Roko viršūnę buvo galima pasiekti tiktai 
per tarpeklį, bet jis buvo labai nepatogus užjoti raitam. 

Prijojusi kalno papėdę, Judita nušoko žemėn, pri- 
rišo arklį prie medžio ir, nusiėmusi pentinus, nuėjo 
pėsčia. Užkopusi į viršūnę, ji atsidūrė aikštelėje, nuo 
kurios kaip ant delno buvo matyti visas Maunt-Vilko- 
mas, jo dirbami laukai ir giraitės. 

Judita tuojau pat ėmė sekti. Visa, kas dėjosi apie 
namus, buvo galima įžiūrėti plika akimi. Žiūrono ga- 
lėjo prireikti tik veidams atpažinti. 

Tuo metu, kai ji užėmė savo postą, sodyboje vieš- 
patavo visiška tyla. 

Pievelėje striksėjo danielius, kieme stypčiojo keli 
kalakutai, o purpuriniai jų antkakliai blizgėjo saulėje. 
Tai buvo vieninteliai Maunt-Vilkomo gyvybės ženk- 


Z71 


lai. Toliau laukuose, prižiūrėtojo stebimi, dirbo negrai, 
bet tai Juditos nė kiek nedomino: jos žvilgsnis vėl 
nukrypo į namus, kur ji tikėjosi pamatyti ką nors, kas 
jai paaiškintų paslaptingą šio ryto įvykį. 

Ji neapsivylė: po kelių minučių į kiemą išėjo 
vyras ir moteris ir pasuko į jaunąjį sodą. Juos pama- 
čius, Juditai iš pavydo sugėlė širdį, tačiau pro žiūroną 
ji pažino rudą Smisio ševeliūrą bei žandenas ir nusi- 
ramino. Ketės veidą niaukė gilus liūdesys. 

— Geras ženklas! — sušuko Judita. — Ji nematė 
Herberto, kitaip nebūtų tokia nusiminusi! 

Tą akimirką kažkoks žmogus perėjo gėlyną ir pri- 
siartino prie besivaikščiojančių. Juditos širdis vėl su- 
tvaksėjo: atvykėlis buvo apsivilkęs tokia pat tamsia 
ciluie, kaip ir Herbertas. Ji vėl prisidėjo prie akių 
žiūroną. 

— Ne, tai ne jis, — lengviau atsiduso Judita, — 
čia tarnas, atėjęs kažko pranešti, ir Smisis seka paskui 
jį, Ne perdaug jūs meilus savo sužadėtinei, lorde 
Montegiu! 

Ir, mėgaudamasi jaunosios kreolės sielvartu, ji 
ismeigė į ją akis. 

„Ji negali manęs pastebėti, — pagalvojo Judita, — 
mano galva vos kyšo iš už uolos... Jinai šypsosi. Apie 
ką ji mąsto?.. Gal apie tą komišką sceną, kai mes už- 
klupome Smisį prie jos kojų? Ak! Ką ji ketina da- 
ryti? — pertraukė save Judita, pamačiusi, kad jaunoji 
kreolė užsimetė ant galvos skarelę ir pasuko prie var- 
telių. — Galima pamanyti, kad ji nori kažkur išeiti. 
Šiai ji greitai aplenkia namus... vadinasi, bijo, kad 
ko nors nesutiktų? Štai sustojo... ne... kopia į kalną!“ 

Judita prisiartino prie aikštelės krašto, kad nepa- 
mestų iš akių savo varžovės. 

— Ko ji eina čionai? -— drebėdama iš pykčio, su- 
niurnėjo pavydžioji Jokūbo Džesiurono duktė. — O ko 
daugiau, jei ne su Herbertu čia susitikti! — šūktelėjo 
ji nusiminusi. 

LXXXII! 
bASALA 

Juditos širdis ėmė pašėlusiai plakti, kai ji pamatė, 
jog Ketė Vogan eina tiesiog į Džomb-Roką. 

To pasivaikščiojimo tikslas galėjo būti tiktai pa- 
simatymas. 

Slaptas išėjimas iš namų, sužadėtinio pasišalinimas, 
kuriuo Ketė taip skubiai pasinaudojo, baikštūs jos 
žvilgsniai, kai ėjo per giraitę, — iš visko buvo matyti, 
jog ji bijojo, kad kas nesukliudytų jai įvykdyti savo 
sumanymo. 

Kam tas atsargumas ir ta baimė, jeigu ji ėjo tik 
pasivaikščioti? Smisis jai nebuvo nei vyras, nei tėvas, 
tad kam nuo jo slapstytisė Vadinasi, šį jaunosios 
kreolės poelgį galėtų pasmerkti tie, kurie apie jį su- 
žinotų? 

Būdama tikra, kad spėja teisingai, Judita nenuleido 
akių nuo savo varžovės, kopiančios kalno takeliu. 
Atsistojusi prie pat aikštelės krašto, pavydžioji gra- 
žuolė stengėsi pamatyti tą žmogų, kuris, jos manymu, 
turėjo netrukus pasirodyti. 

Niekas nesirodė, bet tai nė kiek nemažino Juditos 
jaudinimosi: Herbertą, gal būt, slėpė medžiai kalno 
papėdėje. 

Tačiau kurioje būtent vietoje paskirtas pasimaty- 
mast Juditą apėmė nerimas. O jeigu ji pames įsimylė- 
jėlius iš akių? Jie susitiks, jie kalbėsis! Ne, ne, ji ne- 

leis, kad taip įvyktų! Judita vos nesprogo iš pavydo 
ir, negalėdama nieko suvokti, dusdama iš pykčio, -nu- 
tarė stoti Herbertui it Ketei Vogan skersai kelio, ne- 
svarbu, kuo tai pasibaigtų. 

Norint, kad tai pavyktų, reikėjo atidžiai sekti kreo- 
lę. Balta Ketės skarelė ryškiai skyrėsi tamsiame lapijos 
fone; ji tai pranykdavo valandėlę tarp medžių, tai vėl 
pasirodydavo tako posūkyje. 

Judita neatitraukė akių nuo žiūrono. Kiekvieną 
kartą, kai tik sujudėdavo kurio nors medžio šaka arba 
kai artėjančios Ketės išgąsdintas paukštis sučežėdavo 
tarp lapų, Juditos širdis imdavo smarkiai plakti. „Jie 
jau susitiko“, — galvodavo ji, ir tada ją akimirksniui 
apimdavo silpnumas, kol naujas pykčio priepuolis vėl 
suteikdavo aistringai jos prigimčiai naujų jėgų. 

Jaunoji kreolė vis kopė aukštyn. Ji ėjo lengvai, 
grakščiai, neįtardama, kad ją seka pikčiausias jos prie- 
šas. 

Ji jau priėjo beveik prie pat uolos ir pasuko take- 
liu, einančiu į kalno viršūnę. 

Tada Judita suprato, kad mis Vogan ketina užlipti 
į tą aikštelę, kur ji pati buvo, todėl nutarė palikti savo 
postą: kitaip ji galėjo po kelių akimirkų susidurti akis 
į akį su savo varžove. 

Ne kuklumu ir ne baime ji šiuo atveju vadovavo- 
si: ne, ją jaudino visiškai kiti jausmai. 

Toje vietoje, kur tarpeklis siekė aikštelę, žemės 
paviršius buvo keliomis pėdomis žemesnis už viršū- 
nės lygmenį; daubą gožė amžinai žaliuoją krūmai, ku- 
rių šakos niekada nepakildavo aukščiau uolos. 

Judita atsargiai nušliuožė į tarpeklį, pasislėpė krū- 
muose ir ėmė laukti ateinant jaunosios kreolės. 

Ji buvo labai susijaudinusi ir negalėjo šaltai sam- 

protauti. Herberto neištikimybė jai atrodė aiški: jau- 
nuolis ja domėjosi, ir tai ji galėjo palaikyti jo meilės 
įrodymu, o štai dabar jis apgaudinėjo ją, nes Judita 
daugiau neabejojo dėl jo santykių su Kete. Atidžiai 
įsiklausydama į kiekvieną garsą, ji stebėjosi, kodėl jis 
iki šiol neatėjo, ir menkiausiame šlamesyje jai vaide- 
nosi tyliai savo pusseserę šaukiančio Herberto balsas. 


LXXXIV 
NEPAVYKĘS VELNIŠKAS SUMANYMAS 


Judita dar pati nežinojo, kaip pasielgs. Ji aiškiai 
buvo nutarusi tik viena: žūt būt pamatyti, kaip susi- 
tiks įsimylėjėliai, sutvardyti kiek galima ilgiau savo 
pyktį, sekti juos, pasiklausyti jų meilės prisipažinimų, 
įsitikinti Herberto apgaule ir tada pulti prie jų ir api- 
berti juos priekaištais. 

Jaunoji kreolė aplenkė daubą, kurioje buvo pasi- 
slėpusi jos varžovė, ir išėjo į aikštelę, į tą vietą, kur 
su Herbertu stovėjo per saulės užtemimą. 

Nusiėmusi nuo galvos baltąją skarelę, ji pakėlė ją 
prieš save, užsidengdama akis nuo aštrių saulės spin- 
dulių, ir, palinkusi prie uolos krašto, pažvelgė į slėnį. 
Jos akys sustojo ties ferma. Džesiurono būstas, nors 
ir niaurus, jai rodėsi vienintelė šviesi vieta visame 
peizaže: ten gyveno Herbertas. Tai pagalvojus, iš jos 
krūtinės išsiveržė atodūsis. 

— O, jei aš galėčiau nors kartą jį dar pamatyti, — 
dūsavo ji, — nors vienut vienutėlį kartą iki tos die- 
nos, kai net toks noras bus nusikaltimas! Man rodos, 
aš viską jam pasakyčiau... Jei tu nemylėtum manęs, 
kam tas žvilgsnis, kurio aš niekaip negaliu užmiršti? 
Herbertai! Herbertai! 

Mergina ilgesingai riktelėjo paskutinius žodžius. 

Judita juos išgirdo... Tas vardas ją pervėrė kaip 
užnuodyta strėlė; argi ji galėjo po to dar abejotiė 

Jai į galvą dingtelėjo velniška mintis: Ketė stovė- 
jo per tris žingsnius nuo skardžio; užtektų truputį 
stumtelėti, ir ji nulėktų žemyn. 

Ir kas čia įtartų nusikaltimą? Kūnas ilgai išgulėtų 
tankiuose krūmuose. Be to, kritimas galėtų būti aiš- 
kinamas nelaimingu atsitikimu. Pagaliau argi negali- 
ma spėlioti, kad mergina nusižudė, norėdama išvengti 
tėvo per prievartą peršamos santuokos? Jos slaptas 
išėjimas iš namų galėtų patvirtinti šį spėjimą. 

O kad ji, Judita, buvo ant Džomb-Roko, niekas ne- 
žinojo... 

Visos šios mintys nuostabiu greitumu pynėsi viena 
su kita; Judita jau seniai ieškojo progos atkeršyti. 

Ji išėjo iš tarpeklio, apsižvalgė, ar niekas jos ne- 
mato, užkopė ant uolos ir kaip tigrė, sėlinanti prie sa- 
vo grobio, prisiartino prie niekuo nekaltos aukos. 

Staiga ji stabtelėjo. 

— Kete, brangioji, jūs čia? Garbės žodis, aš jus 
vijausi lyg medžioklėje. Vos atgaunu kvapą! 

Tai buvo Smisio balsas... 

Judita jį išgirdo ir jau norėjo pasitraukti, bet tą 
akimirką Ketė atsisuko į ją ir privertė pasilikti vie- 
toje. Judita nepaprastai sumaniai pakeitė pozą: Žvilg- 
telėjes į ją, galėjai pagalvoti, kad ji vos tik atėjo čio- 
nai. Vis dėlto jos akys kažkaip keistai klaidžiojo, ir 
kreolė tai pastebėjo. Ketė žiūrėjo į ją nustebusi, o 
kartu ir baimingai. 

Ir nė viena dar nespėjo ištarti nė žodžio, o žemai 
vėl suskambėjo Smisio balsas: 

— Brangioji Kete, — šaukė jis, — einu! Po minu- 
tės aš jus pavysiu! 

Balsas visą laiką skardeno iš įvairių vietų, taigi 
dabita jau apėjo uolą iš tarpeklio pusės. 

— Atleiskite, mis Vogan, — pasakė Judita, link- 
telėdama Ketei ir apmesdama ją ironišku žvilgsniu, — 
prašau man atleisti! Štai jau antrą kartą aš trukdau 
jus šioje labai poetiškoje vietoje. Tikėkit manimi, čia 
aš visai atsitiktinai pakliuvau; įrodydama jums, kad 
nenoriu jūsų varžyti, aš tuojau pasišalinu. 

Ketei nespėjus net pareikšti savo nusistebėjimo ar 
pasipiktinimo, Jokūbo Džesiurono duktė pasuko į ta- 
kelį ir pranyko. 

— Prisiekiu! — sušvokštė uždusęs Smisis, pasiro- 
dydamas aikštelėje. — Jūs čia buvote ne viena! Tur 
būt, tas asmuo, kuris leidžiasi į daubą, ta amazoniškai 
apsitaisiusi ledi... 

— Čia buvo mis Džesiuron. 

— Aha, mis Džesiuron, ta nuostabi mergina, kuri, 
kaip kalbama, ištekanti už jūsų pusbrolio? Po velnių, 
jis turės gražią žmoną, tik bijau, kad ji nepaimtų jo 
nagan; kaip jūs manote, Kete? 

— Iš tiesų, aš niekada apie tai nepagalvojau, mis- 
teri Smisi! Labai jus prašau, eikime greičiau namo. 

"Tonas, kuriuo buvo pasakyti tie žodžiai, išdavė jau- 
nosios merginos nerimą. 

— Puiku! Aš pasiruošęs jūsų klausyti; jūs norėjo- 
te pajuokauti su manimi, brangioji, bet aš pastebėjau 
tarp medžių jūsų „baltą skarelę, ir ji atvedė mane čio- 
nai. 

Smisiui net į galvą neatėjo, kokio pavojaus išven- 
gė jo sužadėtinė, o Ketė taip pat nenuvokė, kad lor- 
das Montegiu buvo jos išgelbėtojas. 

LXXXV 
CINTIJOS PRANEŠIMAS 


Džesiuronui neilgai teko Cintijos laukti. Jis turėjo 
jai ne tokią paslaptingą įtaką kaip mialmenas, tačiau 
nė kiek ne silpnesnę: jis mokėjo auksu. 

Mulatė lengvai surado priežastį nueiti į fermą. Šei- 
mininkui išvykus, ji turėjo plačią laisvę, bet prireikus 
galėjo apsieiti ir be leidimo. 

Jau kuris laikas vergystė Vakarų Indijoje, o ypač 
Jamaikoje, buvo įžengusi į naują stadiją. 

Vergų prekyba buvo uždrausta, ir visose plantaci- 
jose žmonės buvo sujaudinti gandų apie netolimą 
laisve. 

Šios vilties padrąsinti, vergai jau nustojo besaly- 
giškai klausę šeimininko valios, net ir sustiprintos pri- 
žiūrėtojo rimbu; jie dažnai savavališkai pasišalindavo, 
po kelias dienas nesirodydavo ir grįždavo, kai to pa- 
norėdavo, visai nebijodami bausmės. 

Vis dažniau ir dažniau kildavo maištai, kurie baig- 
davosi gaisrais ir žmogžudystėmis. Kelios pabėgusių 
vergų gaujos slapstėsi kalnuose, nepripažindamos jo- 
kios valdžios, ir vykdydavo neregėtai įžūlius ant- 
puolius. 

Cintijai taip pat nelabai rūpėjo šeimininko įsaky- 
mai, ir ji išsirengė į fermą beveik tuojau pat, kai tik 
išėjo Bliu-Dikas. 

Nors Džesiuronas negavo jokių žinių, paaiškinančių 
Herberto dingimą, užtat jis sužinojo tokių dalykų, 
kurie jam negalėjo nesuteikti tam tikro pasitenkinimo. 

Cintija patvirtino žinią, kurią pranešė Bliu-Dikas 
apie plantatoriaus išvykimą, ir pasakė Džesiuronui, jog 
Voganas nuodus išgėrė. 

Vergų pirklį tai labai nudžiugino, nes dėl ispanams 
patikėto uždavinio jis smarkiai nuogąstavo: jeigu gė- 
rimas iš tikrųjų turi veikti taip greitai, kaip tikino 
Čakra, tai nebuvo jokio reikalo įsikišti ispanams, ir 
atsargumas vertė Džesiuroną pageidauti, kad jie nesi- 
skubintų. 

Cintija dar pasakė, jog rytmetį, netrukus po šeimi- 
ninko išvykimo, ji kalbėjosi su mialmenu, kuris jai 
buvo paskyręs įprastoje vietoje pasimatymą, norėda- 
mas sužinoti iš jos viską, kas dėjosi plantacijoje. 
Mulatė nebuvo tikra, ar mialmenas nusekė paskui 
Voganą, tačiau, išsiskyręs su ja, jis negrįžo į „Vai- 
duoklio olą“, o pasuko keliu, einančiu į Savaną. 

Gavusi atlyginimą už praneštas Žinias, mulatė su- 
grįžo į Maunt-Vilkomą. 

O paslaptingas Herberto dingimas kėlė kaskart vis 
didesnį nerimą Džesiuronui ir jo dukteriai. 

Nusileidusi nuo Džomb-Roko, Judita nenujojo tie- 
siog namo, o dar kurį laiką klaidžiojo aplink kalną, 
tikėdamasi nutykoti ateinantį Herbertą; bet pagaliau 
jai teko sau prisipažinti, kad jos spėliojimai neturėjo 
jokio rimto pagrindo. Ketė atėjo į Džomb-Roką tik 
dėl to, kad paskui ją sekė Smisis. Judita negirdėjo 
paskutiniųjų dabitos žodžių, iš kurių ji būtų supratusi, 
kiek mažai jaunoji kreolė tevertino savo sužadėtinio 
draugiją. 

Ta mintis šiek tiek apmaldė pavydulingą vergų 
pirklio dukters pyktį, bet Herberto. dingimas ją tebe- 
jaudino, ypač kai ji prisimindavo vakarykštį savo po- 
kalbį su juo. 

Vis dėlto ji nė kiek nesigailėjo dėl to velniško su- 

manymo, kurį įvykdyti jai sutrukdė nelauktai atsira- 
dęs Smisis. Iš kreolės lūpų išsiveržę žodžiai, šiaip ar 
taip, negalėjo užgesinti jos neapykantos. 


LXXXVI 
SPĖLIOJIMŲ DIENA 


Prieš saulėlydį vėl buvo imtasi ieškoti Herberto. 
Džesiuronas išėjo kartu su apsukriuoju piemeniu, kuris 
šalia rytmetį rastų pėdsakų aptiko ir naujų dalykų, 
būtent, tokias pėdas, kokias jis ne kartą buvo paste- 
bėjęs miško takeliuose, kai klaidžiodavo, ieškodamas 
išsilaksčiusios bandos. 

— Tai Kubisos, maronų vado, pėdos, — pareiškė 
jis. 

— Tu taip manai? 

— Aš esu tikras! 

Vergų pirklys klausėsi su aiškiu nerimu, kuris dar 
sustiprėjo, kai Bliu-Dikas jam pasakė, jog prieš keletą 
dienų matęs Herbertą, slapta kažką besikalbantį su 
maronu Kveku. 

Tai buvo dar ne viskas: Džesiuronui parodė hama- 
ke rastąją pypkę; jos negalima buvo supainioti su jo- 
kia kita: pati galvutė padaryta iš geležies, o kandik- 
lis — iš ibio kaulo. Džesiuronas šimtus kartų ją buvo 
matęs marono dantyse. 

Dabar nebeliko abejonės, jog Kubisa yra prikišęs 
nagus prie buhalterio dingimo. Judita truputį nusira- 
mino: gal būt, Herbertas išėjo pasimatyti su maronu, 
arba tiesiog smalsumas patraukė jį į kalnus. Anglas 
buvo jai papasakojęs apie savo toli gražu nepaprastą 
susitikimą su Kubisa, ir labai galimas daiktas, kad nuo 
to laiko tarp jaunuolių užsimezgė bičiuliški santykiai. 

Ji tik negalėjo suprasti, ko maronas buvo atėjęs 
į fermą ir kodėl Herbertas taip išsiskubino, nepasakęs 
nė žodžio nei jai, nei jos tėvui; vis dėlto jaunuolis 
pasielgė kažkaip keistai. 

O Džesiurono visos tos žinios ne tik nenuramino, 
bet, priešingai, jį apėmė dar didesnis nerimas, kada jis 
prisiminė, kaip atkakliai Herbertas klausinėjo apie 
pabėgusio felachų princo likimą. Jei teisybė paaiškėtų, 
būtų galima laukti labai nemalonių pasekmių. Nėra 
ko abejoti, kad jaunasis anglas išeitų iš tų įtartinų 
namų ir atsisakytų tapti žentu to žinogaus, kurio jis 
negalėtų tinkamai gerbti. 

Džesiuronas matė, kad visi jo planai griūva. Dėl 
ko gi jis ryžosi nusikaltimui? Šiuo metu jis, tur būt, 
jau įvykdytas, — bent niekas, net pats žmogžudys, 
nebegalėjo sulaikyti įvykių. 

Visą vakarą ir net dalį nakties Džesiuronas apie 
tai galvojo. Tačiau ne sąžinės graužimas, ne atgaila, 
o nerimas dėl ateities neleido tam nenuvargstančiam 
žmogui sumerkti akių, ir dar neišaušus jis nutarė eiti 
į Žvalgybą. 

Čakra tikriausiai turėjo būti grįžęs į „,„Vaiduoklio 
olą“ Kodėl mialmenas sekė paskui Voganą? To Dže- 
siuronas niekaip negalėjo suprasti. Gal Čakra bijojo, 
kad gėrimas nepaveiks, ir norėjo kitomis priemonėmis 
pabaigti pradėtą nusikaltimą? Arba gal jis norėjo pa- 
matyti priešmirtines savo priešo kančias? 

Žinant Čakros neapykantą Voganui ir jo žiaurumą, 
šis spėjimas atrodė gana įtikimas; be to, mialmeną 
taip pasielgti galėjo pastūmėti ir kita priežastis, būtent, 
noras apiplėšti savo auką. 

Pasiruošęs į naktinę kelionę, vergų pirklys išėjo iš 
namų ir pasuko į „„Vaiduoklio olą“ 


281 


LXXXVII 


LIGOTAS KELEIVIS 


Kurį laiką pajojęs keliu, vadinamu Karijon-Kro, 
Voganas pateko į plentą, kuris jungė Montego Bėjį 
ir pajūrio Savaną. Tame mieste jis ketino sėsti į laivą 
ir nuplaukti į kurį nors uostą, iš kur būtų patogiau 
pasiekti sostinę. Be to, pajūrio Savanoje, kaip jau 
minėjome, posėdžiaudavo apygardos prisiekusiųjų teis- 
mas, kuriam priklausė penkios didelės apylinkės: Sent- 
Džemso, Hanoverio; Vest-Morlendo, Trelounėjo ir 
šventosios Elžbietos, kurioje buvo ir Montego Bėjo 
miestas. Todėl Savanoje būdavo sprendžiamos svar- 
biausios bylos. O toji byla, kurią Voganas rengėsi 
pradėti prieš Džesiuroną, nagrinėti eiliniam teismui 
buvo perdaug rimta: čia reikėjo spręsti ne paprastą 
piktnaudžiavimą, o klastingą dvidešimt keturių vergų 
užgrobimą. 

Loftusas Voganas dar nebuvo nutaręs, kaip formu- 
luoti savo kaltinimą, tačiau jis ketino Savanoje susi- 
rasti labai prityrusių juristų. 

Diena buvo nepaprastai tvanki; kreidžemio kelias, 
kuriuo turėjo joti plantatorius, įkaito nuo svilinančių 
saulės spindulių, ir dėl to kelionė buvo be galo var- 
ginanti. 

Išjojęs iš namų ligotas, Voganas kas valandą jau- 
tėsi vis blogiau ir blogiau; čia jį pylė prakaitas, čia 
krėtė šaltis, jis kentė nenumalšinamą troškulį ir beveik 
nuolatinius traukūlius skrandyje. 

Jei būtų buvę kur užjoti, Loftusas Voganas būtų 
apsistojęs dar gerokai prieš sutemstant. Pirmąją dienos 
pusę jis prajojo labiausiai gyvenamą apygardos dalį, 
kur buvo daug plantacijų, bet tuomet liga jo dar taip 

nekankino, todėl jis ten sustodavo tik apsirūpinti 
vandeniu. 

Po vidurdienio skausmingi priepuoliai dar sustip- 
rėjo, tačiau Voganas jau jojo per retai gyvenamą 
apygardos dalį, per nykią Vest-Morlendo apylinkę. 
Dar kelios mylios — ir jis pasiektų Kontentą, savo 
bičiulio ir nepaprastu vaišingumu pagarsėjusio žmo- 
gaus plantaciją. 

Iš anksto sudarydamas savo kelionės planą, Voga- 
nas ketino čia apsistoti nakvynės, ir dabar jis keliavo 
toliau, nepaisydamas baisaus silpnumo, dėl kurio joji- 
mas buvo toks kankinamas, jog raitelis turėjo kas 
valandėlę stabtelėti. 

Saulė jau leidosi, kada keleiviai tolumoje išvydo 
Kontento plantaciją; ji atsiskleidė jiems nuo kalvos, 
ant kurios jie užjojo, kai ugninis saulės rutulys grimz- 
do į Karaibų jūrą. 

Plačiame slėnyje, plytinčiame po jų kojomis, pro 
purpurines sutemų ūkanas bolavo plantatoriaus na- 
mas su erdviais ūkiniais trobesiais, apsuptais vaizdin- 
gomis negrų trobelėmis. Ten skambėjo žvalūs balsai, 
apie namus šmėžavo ryškūs vyrų ir moterų drabužiai 

Voganas žvelgė į tą paveikslą aptemusiomis aki- 
mis, jo ausyse neaiškiai skambėjo visi tie garsai. Kaip 
jūreivis, laivui sudužus, žiūri į žemę, kurios jam niė- 
kada nelemta pasiekti, taip Loftusas Voganas žvelgė 
į Kontento slėnį: jis nebesitikėjo ten pernakvoti. 

Plantatorius vos besilaikė balne, jo jėgos išseko. 
Štaiga jis nušliuožė nuo arklio ir susmuko tarnc 
rankose. 

Šalia kelio, vidury apleisto daržo, stovėjo tarp 
medžių pusiau pasislėpusi lūšnelė, kurioje anksčiau, 
matyt, gyveno koks nors vergas. Tarnas nunešė į ją 

Voganą. Lūšnelėje buvo šioks toks bambukinis suo- 
las — įprastas negrų guolis; paklojęs ant jo gūnią, 
tarnas paguldė savo šeimininką. 

Davęs jam atsigerti, jis sėdo ant arklio ir šuoliais 
nudūmė į Kontentą pagalbos. 

Loftusas Voganas liko vienas. 


LXXXVIII 
ŠMĖKLA 


Vos tik nutilo arklio kanopų dundesys, prie gro- 
tinių lūšnelės durų pasirodė žmogaus figūra. 

Nors ir kesdamas kančias, vertusias jį nuolat de- 
juoti, ligonis pastebėjo šmėkštelėjusį grindimis šešėlį 
ir suprato, jog kažkas nori įeiti. 

Tikriausiai tai būtų labai nudžiuginę baisioje būk- 
lėje esantį plantatorių, jei 'tas šešėlis nebūtų jam pri- 
minęs žmogaus, kurio jau seniai nebebuvo gyvųjų 
tarpe. 

Voganas pažino mialmeną Čakrą! 

Lūšnelės durys buvo vakarų pusėje, prieš jas me- 
džiai neaugo, todėl niekas neužstojo besileidžiančios 
saulės, nutvieskusios žemę tamsiai raudona pašvaiste. 

Atėjusiojo galva šioje baisioje šviesoje atrodė mil- 
žiniška; iš praviros burnos kyšojo baisingi dantys; 
kiek pakelti kuproti pečiai baigėsi ilgomis beždžio- 
niškomis rankomis... 

Ligonis, iš siaubo suakmenėjęs, tylėdamas žiūrėjo, 
kaip šmėkla, peržengusi slenkstį, pasuko į jį. 

Nors ir drumstėsi jam akyse, nors ir rizgo mintys, 
jis suprato, kad čia ne haliucinacija, ne atėjūnas iš 
ano pasaulio, o mialmenas, gyvas ir sveikas. 

Voganui iš krūtinės išsiveržė kimus riksmas; iš 

paskutiniųjų jis pamėgino atsikelti, tačiau vėl bejė- 
giškai susmuko guolyje. 

Grasinamas negro judesys davė jam suprasti, jog 
pabėgti visiškai neįmanoma. 

— Aha! — pašaipiai tarė Čakra. — Tu bergždžiai 
eikvoji paskutines jėgas: vis tiek nuo manęs nebe- 
paspruksi. Jei žengsi nors vieną žingsnį, krisi kaip 
vos gimęs veršiukas. Girdi, senasis kvaily* 

Ligonis tik suvaitojo. 

— Aha! Rėk, Loftusai Voganai, rėk, kol patrūksi! 
Tu išgėrei mirtinų nuodų, ir kai paskutiniai saulės 
spinduliai apleis šią lūšną, prisidėsi prie dviejų savo 
draugų teisėjų. Atsidursi ten, kur neišvengiamai nu- 
keliauja visi: ir turtingi ponai, ir juodieji vergai... 
Tavo du draugai jau patyrė mano galybę... bet tu... 
tave Čakra paliko užsigardžiuoti. 

— Pasigailėk manęs, pasigailėk! — Vvapėjo mirš- 
tantysis. 

— O tu ar gailėjaisi senio mialmeno, kai įsakei jį 
prirakinti prie palmės ant kalno?.. Ne, tu mirsi! 

— Čakra! Čakra! — maldavo mirštantysis, tiesda- 
mas rankas. — Išgelbėk mane, Čakra! Išgelbėk mane, 
ir aš tau duosiu laisvę, turtą, ką tik panorėsi... 

— Laisvę? — triumfuodamas sušuko negras. — Aš 
ir taip esu laisvas! Tu išlaisvinai mane, nuteisdamas 
mirti! Pinigų? Negi aš jų neturiu, kiek noriu, savo 
kerų dėka? Vienintelė dovana, kurią tu Man galėtum 
duoti, irgi bus mano, kai panorėsiu! 

— Kokia? — paklausė mirštantysis, žiūrėdamas 
į savo priešą. 

— Lili Kvescheba! Ketė Vogan! Kvarteronės duk- 
tė... Aha! Tu turėjai jos motiną, gražuoli plantato- 
riau!.. Kai tu numirsi, jos duktė priklausys Čakrai! 

Mialmenas nutilo ir pasilenkė ties sustingusiu savo 
priešu. 

— Rodos, jis jau nebegyvas, — sumurmėjo jis. 

Kai Voganas išgirdo savo dukters vardą, ištartą to 
įsikūnijusio velnio, iš jo lūpų išsiveržė beviltiškas 
riksmas, ir jis apsiaustu užsidengė veidą, norėdamas 
atsikratyti baisia šmėkla, o nuodai užbaigė savo darbą. 

Čakra ištiesė ilgas rankas, kilstelėjo apsiaustą ir 
su niūriu džiaugsmu įsmeigė akis į atšiaurius numirėlio 
bruožus. 

Staiga, tartum išsigandęs lavono, jis nusviedė ap- 
siaustą ir paskubomis išbėgo iš lūšnos. 


LXXXIX 
PIKTADARIAI 


Saulė užgeso žydrose Karaibų jūros bangose, ir su- 
temos, jau seniai apniaukusios klonį, užmetė savo pur- 
purinę skraistę ant uolos viršūnės. Ilgi didelių medžių 
šešėliai liejosi su tirštėjančia tamsa, kurioje nyko lūš- 
nos kontūrai; ten viešpatavo mirties tyla. 

Miške aidėjo nelaimę pranašaują pelėdos klyksmai 
ir grobio besižvalgančio naktinio meškėno skundai. 
Tiems liūdniems garsams pritarė prie medžio pririšto 
plantatoriaus arklio grandinės žvangėjimas ir nekant- 
rus jo kanopų bildesys; aplink gyvulį siuvo ištisas 
spiečius moskitų. 

Loftuso Vogano kūnas gulėjo ant bambukinio suo- 
lo taip, kaip jį paliko Čakra... Tarnas dar negrįžo. Nors 
Kontento plantacija nuo lūšnos buvo ne toliau kaip per 
mylią, ten nukakti reikėjo nemaža laiko: kalno nuo- 
lydis buvo labai staigus. Kad ir kaip skubėdamas, 

raitelis negalėjo greitai joti, nes jam būtų grėsęs pa- 
vojus, o negras toli gražu nebuvo linkęs pasiaukoti. 

Jei Čakra, grįždamas į Montego Bėjį būtų pasi 
rinkęs plentą, jis būtų sutikęs du gerai pažįstamus 
žmones, kurių keista išvaizda negalėtų nesudominti 
paprasto keleivio; tačiau mialmęnas vengė kelių, todėl, 
išbėgęs iš lūšnos, pasuko į vingiuotą takelį, pranyks- 
tantį tarp tankių krūmų. 

Keleiviai, apie kuriuos kalbama, buvo Jokūbo Dže- 
siurono negrų gaudytojai — Manuelis ir Andresas. 

Skaitytojui jau žinoma, kokiu tikslu jie iškeliavo 
į Savaną. 

Šie du žmonių medžiotojai visą dieną ėjo Vogano 
pėdomis, ir nuotolis, skiriąs juos nuo plantatoriaus, 
tai trumpėjo, tai ilgėjo, žiūrint kiek pastarasis su- 
stodavo. 

Kelis kartus žmogžudžiai jau buvo beužklumpą 
savo auką, bet stiprus negras ir, svarbiausia, dienos 
šviesa vertė juos atidėlioti savo nusikalstamo suma- 
nymo įvykdymą iki patogesnio momento — iki sutemų. 

Pagaliau ta valanda atėjo, ir kai mialmenas tolo 
nuo lūšnos, prie jos skubėjo ispanai. 

— Karamba! — sušuko vienas jų. — Nenuostabu, 
Andresai, jei šiąnakt jis paspruks mums iš nagų! Kon- 
tentas visiškai netoli, o jo savininkas — plantatoriaus 
bičiulis. Atsimeni, senjoras Jokūbas mums sakė, kad 
Voganas ketina ten nakvoti? 

— Kaipgi, — atsiliepė Andresas, — senasis šykš- 
tuolis apie tai mus perspėjo. 

— Jei mes teisėjo nesučiupsime, kol jis nebus ten 
nujojęs, reikalą galėsime atlikti tiktai tarp Kontento 
ir Savanos. 

— Karamba! — vėl prašneko Andresas. — Jei ne 
prakeikti pistoletai, kuriuos jis laiko užsikišęs už dir- 
go, ir ne juodasis milžinas, neatsiliekąs nuo jo nė per 
žingsnį, mums nereikėtų būti tokiems atsargiems. Na, 
o jeigu jis pasieks Savaną, mums dar nespėjus su juo 
pasikalbėti? Ką tuomet, daryti, drauguži? 

— Aš ir pats nežinau. Savana — didelis miestas, 
o gatvėje užmušti Žmogų ne taip lengva, kaip čia, 
po tais medžiais, kurie nieko negali išduoti. Penkias- 
dešimt svarų Jamaikos pinigais — ne taip jau daug 
už žmogų, o ypač už teisėją! Karamba! Mes turime 
elgtis labai apdairiai, kitaip mums tuoj nusuks spran- 
dą! Čia teisėjai tokie pat, kaip ir pas mus: pabandyk 
atsikratyti vienu, ir tave tuoj apspis visas tuzinas! 

— Na, o jei mums ir Savanoje nepasitaikys pa- 
togios progos? — paklausė Andresas, kuris, matyt, 
buvo apdovanotas didesniu išmintingumu, kaip jo 
bendras. 

— Tuomet mes rizikuojame prarasti penkiasdešimt 
svarų, nes Savanoje teisėjas sės į laivą. Taip tvirtino 
don Jokūbas. Na, ką gi, tokiu atveju palinkėsime jam 
laimingos kelionės: aš ir už tūkstantį svarų nesiryšiu 
antrą sykį plaukti jūra. Jau aną kartą vos neišvėmiau 
lauk savo žarnų! 

— Vadinasi, mums reikia skubėti, — pasakė Andre- 
sas, — gal būt, mes jį dar pavysime iki Kontento. 

— Tavo teisybė, bičiuli, tavo teisybė, negalima 
gaišti, ir mūsų šūkis tebūnie toks: „Šią naktį arba 
niekados!" 

— Gerai! — pritarė Andresas. 

Ir žudikai, bijodami, kad nepaleistų grobio, pa- 
spartino žingsnius. 

XC 
NĖ LAŠO KRAUJO 


Jau pradėjo temti, kai ispanai įkopė į kalvą ir pri- 
siartino prie lūšnos, kurioje buvo priverstas sustoti 
Loftusas Voganas. 

— Žiūrėk, Manueli, — tarė Andresas, pastebėjęs 
prie medžio pririštą arklį, — ar matai? Pabalnotas ir 
pažabotas arklys, ir net su lagaminais! 

— Rodos, čia tas pats žirgas, kuriuo jojo planta- 
torius. Atsimeni, mes net pastebėjome jo plauką. 

— Toks pat širmas, kaip ir šis. Taip, čia, be abejo, 
Vogano žirgas. 

— Žinoma, bet kurgi arklys, kuriuo jojo negras? 

— Kur nors čia, po medžiais, arba anapus lūšnos. 
O raiteliai, tur būt, viduje. 

— Tu manai, jie abu ten, Manueli? 

— Aš esu tikras, nors ir nežinau, kur pririštas 
negro arklys. Karamba! Kas pi galėjo juos priversti 
čia sustoti? Juk tai apleista lūšna. Joje niekas negy- 
vena, aš gerai žinau. Bet kaip jie čia atsidūrė? Kon- 
tentas juk taip arti! 

— Po velnių! — suniurnėjo jaunesnysis ispanas, 
godžiomis akimis žiūrėdamas į pririštus prie balno 
lagaminus. — Matyt, čia neblogas laimikis! 

— Taip, tavo teisybė, drauguži, bet kol kas never- 
ta apie tai galvoti! Mes prisiminsime jį vėliau, kai 
darbas bus atliktas. Norėčiau žinoti, ar jie abu lūš- 
noje? Bet mane .stebina, kur dingo bėrasis negro 
arklys? 

— Aha! — sušuko Andresas, nes jam į galvą stai- 
ga šovė viena mintis. — Ar tik negras nebus nujojęs 
į plantaciją? Gal kas atsitiko jo šeimininko arkliui? 

Be to, atsimeni, anas žmogus, kurį sutikome ir kuris 
mums papasakojo apie didžiuosius Vogano pistoletus, 
kalbėjo, kad baltasis atrodąs labai ligotas. Gal planta- 
torius susirgo ir čia apsistojo? 

—-Po velnių! Gal ir tavo teisybė! Jei iš tikrųjų 
nėra juoduko, dabar pats patogiausias momentas, nes 
negras stipresnis už savo šeimininką. O jeigu, kaip 
tu sakai ir kaip aš tikiuosi, plantatorius nesveikas, jis 
nepajėgs valdyti savo ginklų. Karamba! Jis nepa- 
spruks nuo mūsų, jei mes tuoj pat imsime veikti. 

— Ar ne geriau pirma apeiti lūšną ir pažiūrėti, 
ar ten nėra kito arklio? — pasiūlė atsargusis Andre- 
sas. — Jeigu jo ten nebus, vadinasi, negrui buvo liep- 
ta kur nors nujoti. 

— Gerai, tik greičiau, nes, jeigu negro nėra, mums 
niekuomet nepasitaikys patogesnės progos. Eikime, bet 
ženk taip atsargiai, tartum lipdamas per kiaušinius, 
iš kurių dar neišsiritę viščiukai! Eime! 

Taip pasikalbėję, Manuelis ir jo bendras įslinko 
į krūmus, bet nieko nerado. 

Tikriausiai tarnas buvo nusiųstas į plantaciją. Is- 
panai galutinai tuo įsitikino, kai pamatė arklio pėdas, 
nuo lūšnos einančias Kontento link. Labai sutryptoje 
žolėje pėdos buvo ryškios. Beliko tiktai sužinoti, ar 
yra kas viduje. Ispanai tyliai prislinko prie lūšnos ir 
žvilgtelėjo pro plačius plyšius. 

Viduje viešpatavo tamsa, todėl buvo sunku ką nors 
įžiūrėti; bct pamažu jų akys apsiprato, ir jie pamatė 
bambukinį suolą ir ant jo išsitiesusį žmogaus kūną. 
Viršum užmestas tamsus apsiaustas dengė veidą; Žžmo- 
gus gulėjo visiškai nejudėdamas: matyt, jis miegojo. 

Žemėje šalia suolo ispanai pastebėjo skrybėlę ir 

porą pistoletų; be abejo, keleivis prieš guldamas nu- 
siėmė ginklus. 

Piktadariai reikšmingai susižvalgė: likimas jiems 
buvo palankus. 

Veikiami tos pačios minties, jie išsitraukė durklus 
ir puolė prie durų. 

— Mušk jį! Mušk! — rėkė niekšai, drąsindami sa- 
ve, ir vienu metu įsmeigė durklus į gulintį kūną. 

Jiems atrodė, kad kruvinas uždavinys jau įvykdy- 
tas, ir jie buvo bežengią prie durų, be abejo, viliojami 
lagaminų, bet stabtelėjo, pastebėję keistą savo aukos 
sustingimą. 

Voganas net nekrūptelėjo, nesudejavo! Gal smūgis 
pataikė į pačią širdį? Andresas kaip tik ten ir kreipė 
savo ginklą. Tačiau net ir tuo atveju mirtis negalėjo 
ištikti taip staigiai. Be to, ant žudikų durklų nepasiliko 
nė lašo kraujo! 

— Kaip keista! — šūktelėjo Manuelis. — Aš ma- 
niau... Nagi, kilstelėk apsiaustą, pasižiūrėsiu į jį. 

Andresas priėjo prie guolio ir atidengė plantato- 
riaus veidą. 

Jo bruožai buvo griežti, akys žiūrėjo lyg stiklinės, 
kaip žmogaus, kurį jau seniai apleido gyvybė. 

Ispanas riktelėjo iš siaubo, išmetė apsiaustą ir kar- 
tu su savo bendru puolė prie durų. 

Jie abu tikriausiai būtų pabėgę neatsigręždami, nei 
negalvodami apie numirėlio lagaminus, — Andresas 
jau buvo ant slenksčio, bet staiga kažkas privertė jį 
atšokti atgal taip skubiai, jog jis vos neparbloškė Ma- 
nuelio, 

Priešais, už penkių žingsnių (nuo durų, jam pasto- 
jo kelią trys žmonės; visi jie laikė rankose šautuvus, 
kurių apvalūs vamzdžiai buvo nukreipti į plėšikus. 

Kiekvienas jų buvo kitokios odos spalvos, ir ispa- 
nai pažino Herbertą Voganą, Maronų vadą Kubisą ir 
jo padėjėją Kveką. 


XCI 


ISPANAI SUČIUPTI 


Nors turėdamas už visus mažiausią teisę kalbėti, 
negras prabilo pirmas. 

— Stok! — suriko jis. — Ne, jūs nežengsite toliau 
nė žingsnio, kol mes sužinosime, ką darėte ten, vidu- 
je. Nesijudinkite iš vietos, arba tuoj gausite į galvą 
visą unciją švino! 

— Pasiduokite! — griežtai įsakė Kubisa, atrodyda- 
mas ne mažiau grėsmingai kaip jo padėjėjas. — Įsi- 
kiškite savo durklus į makštis ir būkite paklusnūs, 
arba užmokėsite gyvybe už betikslį priešinimąsi! 

— Patariu jums klausyti tų įsakymų, — savo ruož- 
tu pasakė Herbertas, — jeigu esate visai nekalti, jums 
nebus padaryta nieko blogo. Aha! Jūs pasitikite savo 
kojomis, — tęsė jis griežtu balsu, pastebėjęs, jog nu- 
sikaltėliai pasitraukė atatupsti į lūšnos gilumą, lyg 
ieškodami ten išsigelbėjimo. — Nemėginkite bėgti; jūs 
būsite tuoj pat pavyti. Su manimi du šauliai, ir kiek- 
vienas pataiko į skrendantį paukštį. Tik atsukite mums 
savo nugaras, ir, būkite tikri, mes negaišdami jas pra- 
kiurdinsime! 

— Karamba! Ko jūs iš mūsų norite? — paklausė 
vyresnysis ispanas. 

— Kokį nusikaltimą padarėme, kad mus sulaiko- 
te? —- pridūrė antrasis. 

— Kaip tik tatai mes ir norime sužinoti, — atsi- 
liepė maronų vadas. 

— Tai labai paprasta, — pareiškė Andresas, — mu 
du ėjome į Savaną, aš ir mano draugas... 

— Nutilk, plepy! — nekantriai pertraukė jį Kve- 
kas ir nukreipė šautuvą į ispaną. -- Ar girdėjote, kad 
mano vadas įsakė jums paslėpti peilius ir pasiduoti?.. 
Tuojau paklausykite, o jei ne... 

Taip pagrasinus, ispanai numetė savo durklus. 

— Na, dabar, narsuoliai, — tarė Kvekas, laikyda- 
mas šautuvą sulig ispanų krūtinėmis, — dabar būsite 
surišti; nesijudinkite, o aš eisiu virvių paieškoti. 

Jis tučtuojau grįžo, nešdamasis vijoklinį augalą, 
panašų į virvių gniutulą, ir dvi kokių trijų pėdų ilgu- 
mo lazdas. Kvekas taip greitai surado visus tuos daik- 
tus, jog galėjai pagalvoti, kad jis ėjo jų ne toliau 
kaip į gretimą kambarį. 

Visą tą laiką Kubisa ir Herberlas laikė savo šau 
tuvus nukreipę į ispanus, nes jie buvo tikri, kad niek- 
šai dar neprarado vilties pabėgti: buvo jau beveik 
naktis, ir jie, be abejo, tikėjosi pasinaudoti tamsa. 

Tačiau maronai ir Herbertas nusprendė padaryti 
viską, kad sutrukdytų jiems pasprukti. Nors jie dar 
nežinojo, koks baisus reginys jų laukia lūšnoje, ta- 
čiau turėjo rimtą pagrindą įtarti ispanus jei ir ne pa- 
darius nusikaltimą, tai bent pasikėsinus jį padaryti. 

Pririštas prie medžio arklys, — nors nė vienas ne- 
pažino, kad jis Vogano, -— skubotumas ir išgąstis, su 
kuriuo ispanai veržėsi lauk iš lūšnos, — viskas jiems 
įtikinamai rodė, kad toks spėjimas yra teisingas. 

Supančiojęs niekšų rankas ir kojas, Kvekas pririšo 
juos vieną prie kito taip sumaniai ir taip greitai, jog 
to galėtų pavydėti seniausias kalėjimo prižiūrėtojas. 
Per ilgus metus įpratęs rišti bėglius negrus, jis buvo 

labai prityręs šiame mene, kurio turėjo išmokti kiek- 
vienas maronas. 

Po to Kubisa su savo padėjėju ir Herbertas įėjo 
į lūšną, atidžiai įsižiūrėdami į tamsą; netrukus jie pa- 
stebėjo kažką panašų į žmogaus kūną, išsitiesusį Že- 
mame guolyje. 

Kvekas prisiartino prie jo šiek tiek jaudindamasis 
ir atsargiai jį palietė. 

— Žmogus! — sumurmėjo jis. — Miega, o. gal ir 
negyvas. Negyvas! — pasakė jis po valandėlės, kai jc 
pirštai prisilietė prie šaltos lavono kaktos. — Negyvas 
ir jau visiškai atšalęs! 

Kubisa ir Herbertas priėjo prie guolio. 

Kas čia buvo? Tarnas ar pats plantatorius? 

Jie apčiupinėjo plaukus, norėdami sužinoti, ar lai 
baltasis, ar negras. 

— Sugauk man kokajo, —- paliepė maronų vadas, 
kreipdamasis į savo padėjėją. 

Kvekas išėjo iš lūšnos. Ties pamiške švysčiojo ma- 
ži žiburėliai, tartum mirgančios Paukščių Tako žvaigž- 
dės: tai buvo fosforiniai vabzdžiai. Tarp jų skraidė ir 
ryškesnių žalsvo atspalvio vabalėlių, — tai kokajo, 
kuriuos minėjo Kubisa. 

Kvekas nusiėmė seną savo skrybėlę ir pamėtėjo į 
orą; pakartojęs šį judesį keletą kartų, jis pagaliau su- 
gavo belaisvį ir grįžo į lūšną. 

Tačiau negras nepasitenkino šviesa, einančia iš 
gumbelių ant vabzdžio krūtinės: ištiesęs vabalo spar- 
nelius ir smiliumi prilenkęs jo pilvelį, jis atidengė 
oranžinės spalvos apvalainą diską, kuris buvo ant nu- 
garos, 

Fosforo spinduliai apšvietė geroką plotą, ir visi pa- 
žino Loftusą Voganą. 

XCII 
DVIGUBA ŽMOGŽUDYSTĖ 


Visi trys nenustebo: jų nuojauta virto įsitikinimu. 

Suprantama, juos sudomino, dėl ko šis žmogus mi- 
rė: dabar jie dar labiau įtarė ispanus. 

Jie atidengė kūną ir apžiūrėjo. 

Neįspėjama mįslė! Galima buvo suskaičiuoti ne ma- 
žiau kaip dvylika žaizdų, padarytų kažkokiu aštriu 
ginklu, bet nesimatė nė žymės kraujo, nė vieno lašo, 
nors visa krūtinė ir pilvas buvo subadyti. 

— Tai jūsų darbas, niekšai! — sušuko Herbertas, 
atsisukdamas į Džesiurono bendrus. 


— Kodėl, karamba? — atkirto Andresas visiškai 
nekaltu balsu. — Jis buvo jau miręs, kai mes čionai 
atėjome. 

— Meluoji! — piktai pertraukė jį Kvekas. — Pa- 
žiūrėkite į savo durklus, — pridūrė jis, pakėlęs pei- 
lius, — jie dar šlapi! Matote, — tęsė jis, prikišdamas 
prie žaizdų kokajo ir priartindamas prie šviesos vieną 
peilį, — jie. atitinka žaizdas, kaip kamštis butelį! Ir 
dar drįstate kalbėti, kad jūs niekuo nedėti, biaurybės?! 

— Ne, senjore Kvekai, — atsakė Andresas, — jūs 
šmeižiate mus! Aš galiu kuo tik nori prisiekti, kad 
mes plantatoriaus nežudėme. Ne, karamba!l Mes ne 
mažiau už jus nustebome, kada, atsitiktinai čia užėje, 
radome jį negyvą, tokį pat negyvą, kaip ir dabar. 

Andreso žodžiuose buvo kažkoks nuoširdumas, dėl 
kurio galėjai suabejoti ispanų kaltumu arba bent tuo, 
kad būtent jie nužudė plantatorių. Bet Kubisa turėjo 
labai daug priežasčių laikyti juos to nusikaltimo da- 
lyviais. 

— Karamba! Kam gi tada jį badėteė — tarė 
jis. — Juk negalite nuneigti, jog visas tas žaizdas pa- 
darėte jūs. 

— Senjore, — atsakė Andresas, kuris, matyt, su- 
gebėdavo išsisukti iš keblios padėties, — mes to ne- 
neigsime. Iš tikrųjų, ir aš gėdydamasis prisipažįstu, 
Jog mes įsmeigėme porą ar trejetą kartų savo ginklus 
į lavoną. 


— Netiesa, ne mažiau kaip dvylika kartų! — su- 
riko Kvekas. 

— Kaip jums patogiau, senjore, — atsakė ispa- 
nas, — aš nesiginčysiu. Keliais smūgiais daugiau ar 


mažiau, ar ne vis tiek? Mat, viską čia sugalvojo mano 
draugas Manuelis: mudu ėjome lažybų. 

— Kokių lažybų? — paklausė Herbertas. 

— Kaip jau sakiau, misteri, mes keliavome į Sa- 
vaną. Mudu pastebėjome arkli, pririštą šalia tos lūšnos, 
ir nutarėme užeiti pažiūrėti, kas dedasi viduje. Ka- 
ramba! Ką mes pamatėme! Lavoną, gulintį ant bam- 
bukinio suolo! Garbės žodis, senjorai, mes buvome 
nustebinti taip pat, kaip ir jūs. 

— O, taip, žinoma, baisiai nustebinti! — pašaipiai 
pertraukė jį Kubisa. 

— Mes buvome bc galo apstulbinti, tikėkite ma- 
nimi, senjore! 

— Pasakok, nelaimingasis! — tarė Herbertas. 

— Kada po kurio laiko, — pasakojo vergų gau- 
dytojas, -- mes nugalėjome savo išgąstį, Manuelis man 
pasakė: „,„Andres!“ — „Ko nori, Manueli?“ -- atsilie- 
piau aš. ,,Kaip tu manai, -—- paklausė manęs draugas, — 
ar bėgtų kiaujas, jei sužeistum lavoną?“ — „Na, žino- 

ma, ne, uė vieno lašo“, — pasakiau aš. „O aš galiu 
kirsti lažybų, jog bėgs!“' — prieštaravo jis. „Iš kiek?“ 
„Iš penkių pezų. — „Gerai!“ — sutikau aš, ir tik 
dėl to, kad išspręstume ginčą, mes smeigėme savo 
durklus į lavoną. Juk mes negalėjome jam nieko blogo 
padaryti. 

— Niekšai! — sušuko Herbertas. — Tai baisu! 
Bet, nors jūs ir klastingi, neišvengsite kartuvių! 

— O, senjore, — tarė Andresas maldaujamu bal- 
su, — mes to nenusipelnėme! Tikėkite, jog man ir 
mano draugui, mums patiems labai skaudu ir gėda, 
kad taip padarėme. Ar ne tiesa, Manueli 


— Karamba, na, žinoma! — sutiko susirūpinęs 
negrų gaudytojas. 
— Mes patys to gailėjomės, — tęsė Andresas, —- 


ir norėdami atitaisyti savo blogą poelgį, paėmėme ap- 
siaustą ir uždengėme juo kūną, kad vargšas teisėjas 
ilsėtųsi ramybėje. 

— Meluoji!l — suriko Kvekas ir prikišo žibantį 
vabalą prie suolo. — Jūs dūrėte į plantatorių kiaurai 
per apsiaustą! Žiūrėkite, štai įrodymas! 

Ir Kvekas parodė subadytą apsiaustą. 

— Karamba! — suglumęs numykė Andresas. — 
Iš tikrųjų, apsiaustas perdurtas dviejose ar trijose vie- 
tose, dabar aš prisimenu... 

Tačiau jis nesuspėjo baigti teisintis; prie lūšnos 
sustojo du arkliai, ir ant slenksčio pasirodė du žmonės: 
tai buvo Vogano tarnas ir Kontento plantacijos val- 
dytojas. 

Paskui juos atvyko negrai su neštuvais, ant kurių 
jie turėjo nugabenti ligonį į jo draugo namus. 

XCIN 


LAIMINGAS JAUNIKIS 


Iš trijų teisėjų, pasmerkusių mialmeną mirti, du nu- 
ėjo į kapus dar prieš pusmetį, o dabar paskui juos 
nusekė ir trečiasis. 

Pirmųjų dviejų mirtis nesukėlė tokių įtarimų, kad 
būtų pradėtas tardymas. Nors jų liga panėšėjo į grįž- 
tamąjį drugį, tačiau buvo ir kitų, gana keistų simp- 
tomų, labai sugluminusių vietinius gydytojus. 

Čakra nejautė nė mažiausios baimės po tų nusikal- 
timų, kuriuose žudiko ranka slėpėsi už nematomos 
(bio galybės, pajungusios tuo laiku savo įtakai be- 
veik visas salos plantacijas. 

Tačiau kitaip viskas susiklostė su Voganu: Džesiu- 
ronas privertė Čakrą greičiau pabaigti. Ši mirtis, ne- 
paaiškinama jokia natūralia priežastimi, turėjo, be 
abejo, atrodyti labai įtartina; dėl to galėjo būti pada- 
rytas lavono skrodimas. 

Mialmenas žinojo, kad gydytojai neišvengiamai 
nustatytų, jog mirtis įvyko dėl apsinuodijimo. Jis 
būkštavo, ar Cintija neišsiduos kokiu neatsargiu Žo- 
džiu ir ar sugebės sumaniai atsakyti į painius tardytojo 
klausimus. 

Palikęs lūšną, kurioje gulėjo plantatoriaus kūnas, 
jis ėmė svarstyti, kaip jam atsikračius mulate. 

Dėl Džesiurono jis taip nebijojo: jis pats tiek įsi- 
vėlęs į nusikaltimą, jog stengsis išsaugoti paslaptį, 
tiek gudrus ir prityręs, jog apgins savo interesus. 

Kai visai sutemo, mialmenas paliko aplinkinį taką 
ir išėjo į plentą. Savo ilgomis beždžioniškomis kojomis 
jis keliavo stebėtinai preitai ir būtų galėjęs net pra- 
lenkti risčia bėgantį mulą. 

Jei kelyje pasitaikydavo ką nors sutikti, negras 
tučtuojau slėpdavosi krūmuose ir laukdavo, kol anas 
praeis, o jei keleivis eidavo ta pačia kryptimi, mialme- 
nas sukdavo gilyn į mišką ir aplinkiniais takais steng- 
davosi pralenkti praeivį. 

Matyt, mialmenas turėjo kažkokį planą, kurį jis 
norėjo įvykdyti kiek galėdamas greičiau. 

Čakra nežinojo, kad Kubisa ir Herbertas skubėjo 
Voganui į pagalbą, nežinojo ir to, ką Džesiuronas buvo 
liepęs padaryti savo negrų gaudytojams. Dieną jis ke. 
lis kartus matė du vyrus, kurie paslapčiomis sėlino 
tuo pačiu keliu, kaip ir jis, bet jam nė i galvą negalėjo 
ateiti, kad jie persekioja tą pačią auką; išbėgęs iš lūš: 
nos, jis padarė labai didelį lanką, todėl grįždamas 
ispanų nesutiko ir nustojo juos sekęs. 

Čakra užkopė į kalną vikriai, kaip žmogus, pri- 
pratęs prie visokių kelių; čia jis sustojo ir atidžiai 
pažiūrėjo į dangų. Pagal žvaigždžių padėtį jis suprato, 
jog artinasi rytas. 

— Liko kokios dvi valandos, ne daugiau, — su- 
niurnėjo jis. — Eiti į „Olą“, o iš ten į Džomb-Roką? 
Ne, nesuspėsiu. Adamas ir jo žmonės sugaiš kokią va- 
landą, kol ten nueis, o tuo metu pradės aušti... Ne, 
teks atidėti... reikia tai padaryti tik nakčia, kitaip mus 
gali susekti, ir ,,„Vaiduoklio ola“ nebebus saugus Čak- 
ros prieglobstis. 

— Hm... — tęsė jis, valandėlę pasvarstęs, — kaip 
gaila, kad neatėjau 'dviem valandom anksčiau... Bet 
vis tiek pat. Neverta dėl to sielvartauti. Rytoj naktis 
bus ne blogesnė už šitą, ir mums viskam pakaks laiko. 
Tikriausiai plantatoriaus kūną atgabens ne anksčiau 
kaip po dviejų trijų dienų, ir žinia apie jo mirtį ne- 

sutrukdys mano planų.. Namuose kils sąmyšis... Rytoj 
tokiu metu Lili Kvescheba, išdidžiosios kvarteronės 
duktė, atsidurs mialmeno Čakros glėbyje. Aš dar tu- 
riu pakankamai laiko nueiti į fermą pas Džesiuūroną, 
o iš ten į Džomb-Roką. Senasis nusidėjėlis, tur būt, 
trokšta sužinoti viską, kas atsitiko... Jis, be abejo, nc- 
labai nori atiduoti man penkiasdešimt svarų, tačiau 
jais aš pats pasirūpinsiu; žmogui, Kuris rengiasi vesti 
ir įsigyti namelį, pinigai labai reikalingi. Cha-cha -cha! 

Ir laimingas jaunikis sparčiai nužingsniavo keliu 
į Lermą. 


XCIV 


MEILĖ IR PAVYDAS 


Jola ir Kubisa buvo susitarę susitikti vidurnaktį 
po vilnamedžiu, įprastoje savo pasimatymų vietoje. 
Dar gerokai prieš sutartą laiką jaunoji vergė išėjo iš 
Maunt-Vilkomo, baisiai nekantraudama kuo greičiau 
pamatyti savo sužadėtinį. 

Jola neslėpė nuo šeimininkės nei to, kad naktimis 
išeina iš namų, nei savo meilės mMaronų vadui. Ir Ketė, 
žinodama dorus Kubisos ketinimus, nekliudė įsimylė- 
jėliams matytis. 

Gražioji kreolė buvo atlaidi, nes ir pati turėjo pa- 
našių rūpesčių: kai jos širdis pažino meilės kančias, 
ji labiau atjausdavo svetimą sielvartą. 

Tą dieną, kai Ketė grįžo iš savo iškylos į Džomb- 
Roką, jaunoji vergė jai pakartojo žodžius, kurie iš- 
sprūdo Kubisai, ir kreolė visą tą vakarą jaudinosi, 
0 tai rodė, su kokiu kankinamu nerimu ji laukė nau- 
jų smulkmenų. 

Jola ne viską jai pasakė, ką pati žinojo, kad nesu- 
keltų klaidingo džiaugsmo savo šeimininkei, kurią ji 
nuoširdžiai mylėjo; ji nuslėpė nuo jos užuominų kad 
gali nutrūkti Herberto ir Juditos santykiai, tikėdamasi 
per savo naktinį pasimatymą išgauti tikslesnių Žinių; 
ji nutylėjo ir apie nugirstą Džesiurono ir Cintijos pa- 
sikalbėjimą, kuris Loftuso Vogano dukterį, be abejo, 
būtų nugąsdinęs. 

Kai Jola išėjo, Ketė dai nėjo gulti ir iki aušros 
laukė grįžtant savo tarnaitės. 

Nors ir gavusi leidimą, jaunoji vergė paslapčiomis 
išėjo iš namų ir be galc atsargiai nuslinko ūkinių 
trobesių pasieniais. 

lr vis vien kažkas ją pamatė; kažin kokia tamsi 
figūra šmėžtelėjo paskui ją, slapstydamasi krūmuose 
ir stabtelėdama kiekvieną kartą, kai jaunoji mergina 
atsigręždavo. Atsidūrusi miške, Jola paspartino žings- 
nį. Šešėlis visą laiką ją sekė. 

Pasiekusi laukymę, vergė priėjo ir sustojo po vil- 
namedžiu, kuris daug sykių buvo ją priglobęs ir kėlė 
tiek brangių jos širdžiai prisiminimų. 

Nors ji žinojo perdaug anksti atėjusi į pasimaty- 
mą, tačiau apsižvalgė aplinkui, tikėdamasi pamatyti 
Kubisą, bet veltui: jo dar nebuvo. Jola nuleido akis 
ir paskendo svajonėse. Po kelių minučių kažkokia 
paukštė, tartum ko išsigandusi, netikėtai purptelėjo 
iš krūmo už kokių dešimties žingsnių nuo vilnamedžio 
17, skardžiai kryktelėjusi, dingo miške. 

Merginą tai labai nustebino: ji pati negalėjo išbai- 
dyti paukštės, nes sėdėjo visiškai nejudėdama; Jola 
nusprendė, kad greičiausiai ją bus išgąsdinusi žiurkė 
arba gyvate, ir tuo pasiltenkino. 

Bet jeigu Jola būtų įėjusi į krūmus, būtų pama- 
čiusi pritūpusią moterį iškreiptu iš pykčio veidu ir 
grasinamu žvilgsniu: tai buvo Cintija. 

Jola net nenumanė, kad taip arti yra jos priešas, 
o mulatė sekė kiekvieną jos judesį. 

Taip praslinko keletas valandų. Jolos širdis smar- 
kiai plakė iš baimės ir nekantrumo; jos nerimas augo 
kas akimirką. Kas atsitiko Kubisai? Kodėl jo vis nėra? 

O Cintiją draskė pavydo kančios. 

Ir mulatė, ir Jola lengviau atsiduso, kai trakštelėjo 
šakos, pranešdamos, jog kažkas ateina; bet, didžiau- 
siam jų nusiminimui, artėjo ne tas, kurio jos laukė. 
Beveik tučtuojau iš priešingos pusės pasirodė kitas 
žmogus ir priėjo prie pirmojo. 

Jie abu stovėjo laukymėje, netoli nuo vilnamedžio, 
apšviesti mėnesienos. Vieno Jola niekuomet nebuvo 
mačiusi, o kitą pažino iš pirmo žvilgsnio ir taip išsi- 
gando, jog nutarė kuo greičiausiai iš čia bėgti ir ty- 
lutėliai šmurkštelėjo į krūmus; Cintija negalėjo pa- 
sekti jos pavyzdžiu. Atėjusieji sustojo nuo jos per 
kelis žingsnius ir tikrai būtų pastebėję mulatę, jei tik 
ji būtų pamėginusi išeiti iš dengiančių medžių grupės. 

Cintija buvo šių žmonių bendrininkė, tačiau vis 
tiek jų bijojo; juos pamačiusi, ji būtų, be abejo, pasi- 
salinusi, bet pabūgo susitikti su savo varžove; paskui, 
kai jie ėmė kalbėtis, ji liko glūdėti dėl kitos priežas- 
ties: jie nebūtų atleidę, kad ji klausėsi jų. 

Mulatei būtų geriau buvę, jeigu ji būtų drąsiai 
išėjusi iš savo užuolandos. Tačiau, tikėdamasi išlikti 
nepastebėta, ji apmirė nejudėdama ir klausėsi pokal- 
bio iki galo. 

XCV 
CINTIJAI NERAMU 


Laukymėje stovėjo Jokūbas Džesiuronas ir mial- 
menas Čakra. 

Jie priėjo vienas prie kito stačiokiškai, lyg du tig- 
rai, susitikę džiunglėse. 

— Na, ką gi, Čakra? Kokių turi naujienų? — pa- 
klausė vergų pirklys. — Tu buvai Savanoje? Ar gerai 
susiklojo mūsų reikalai? 

— Hm! — atsiliepė mialmenas, pergalingai išpūs- 
damas krūtinę ir išręždamas pečius. — Viskas susi- 
klojo kuo puikiausiai: dabar Vogano kūnas toks šal- 
tas, kaip arbūzo šerdis, ir sustingęs, kaip senojo Čak- 
ros griaučiai. Cha-cha-cha! 

— Prisiekiu savo galva! Vadinasi, viskas baigta? 

— Baigta. 

— Viską padarė Obis?.. Ir net nereikėjo... 

Džesiuronas krūptelėjo ir nutilo; jis vos nelepte- 
lėjo žodžio, kurio paskui būtų gailėjęsis. 

— Ir net nereikėjo... neteko tau įsikišti? — už- 
baigė jis. 

— Žinoma, nereikėjo; aš gi jums sakiau, jog pa- 
kaks vien gėrimo. Visai ne dėl to sekiau paskui Vo- 
ganą: aš turėjau kitą tikslą. Bet iš kur žinote, kad 
buvau išėjęs? 

— O, aš nebuvau tuo įsitikinęs, tik galėjau taip 
spręsti iš Cintijos žodžių. 

— Hm! Ji per daug plepa. Reikės jai sutrumpinti 
liežuvį, kitaip ji gali mums pridaryti daug nemalonu- 
mų... Bet nesvarbu, su ja susitvarkysime; Oo dabar, 
misteri Jokūbai, dabar man reikia gauti tuos penkias- 
dešimt svarų: lošimas baigtas, darbas atliktas, metas 
mokėti! 

— Tavo teisybė, Čakia' Aš atnešiau pinigus Štai 
tau tas auksas. 

Ir senis padavė savo bendrininkui odinį kapšelį. 

— Čia visa suma iki paskutinio grašio... gali patik- 
rinti... 0, tai nemažas pinigas! 

Neatsiliepdamas į šį gailų šūktelėjimą. Čakra pa- 
ėmė kapšelį ir įsikišo į kišenę. 

— O dabar, Čakra, — vėl prašneko vergų pirk- 
lys, — aš turiu tau dar vieną darbą. Man reikia kito 
gėrimo, už kurį taip pat gausi penkiasdešimt svarų. 
Bet pirma pasakyk, ar nieko pakeliui nesutikai? 

— Na, žinoma, sutikau. 

— Ar ką nors iš pažįstamų? 

— Taip, taip, palaukite... Vienas praėjo visai arti 
pro mane: tai buvo negras iš Trelounėjo, vardu 
Kvekas. 

— Tiktai Kvekas?t O ar nematei jo vado Kubisos 
ir su juo kartu baltojo džentelmeno? 

— Nei vieno, nei kito. Kodėl jūs mane to klau- 
siate, mMisteri Jokuūbai? 

— Aš turiu ypatingų priežasčių. Baltasis jaunuolis 
yra mano buhalteris; jis dar rytą išėjo iš fermos neži- 
nia kur ir dėl ko, tačiau man atrodo, kad jis išvyko 
su Kubisa; gai jis dar sugrįš, bet aš tuo abejoju, o jei- 
gu išėjo visiškai... gėrimas būtų nenaudingas... 

— Tikėkimės, kad sugrįš. 

-— Bet tu man reikalingas ne dėl jo, Čakra! 

— O dėl ko gi? Obis pasiruošęs. 

-—- Dėl niekšo Kubisos. 

Aha! Puiku!.. Obis neprieštaraus... 

— Kubisa gali man kelti rūpesčių... tiesa, ne tuo- 
iau. nes Voganas jau nebestovi man skersai kelio, 
tačiau kas žino?.. Vis dėlto bus išmintingiau atsikra- 

tyti juo iš anksto. Ar sugebėsi, Cakra, susitvarkyti su 
juo taip pat greitai, kaip ir su plantatoriumi? Sumo- 
kėsiu tau dar penkiasdešimt svarų. 

— Pasistengsiu viską atlikti kiek galėdamas geriau, 
misteri Jokūbai! 

— O kaip manai, ar Cintija tau padės? 

— Ne, ne, niekuomet... Jei reikalas liečia Kubisą, 
negalima Cintija pasikliauti. Jis jokiu būdu neleis mu- 
latei prisiartinti: maronas jos nekenčia. Be to, ji per 
daug žinos... vieną gražią dieną Cintija gali atvesti 
baltuosius į ,„Vaiduoklio olą“ Ne, ne... ji jau pakan- 
kamai mums pasitarnavo. Netrukus atsiims savo dalį. 
Aš jau laikausi tokios taisyklės: vienintelė priemonė 
užrišti moteriai liežuvį — priversti jį praryti... 

— Ir tu, Čakra, tikiesi vietoj jos surasti ką nors 
kitą? 

— Nieko nebijokite, misteri Jokūbai; pasitikėkite 
Obiu ir senuoju Čakra: jie susidoros ir be pagalbos 
iš šalies. 

— O iu gausi penkiasdešimt svarų, Čakra! Ak, aš 
duočiau ir dešimt kartų daugiau, jei tik sužinočiau, 
kad jaunajam Voganui nieko neatsitiko. 

Šiuos žodžius Džesiuronas ištarė tokiu tonu, jog 
lengvai buvo galima spręsti, kad buhalterio dingimas 
šiuo metu jį domino labiau už viską. 

— Prisiekiu savo galva! — sušuko jis, kratydamas 
ore skėtį. — Prisiekiu savo galva, jeigu jis išėjo visiš- 
kai, tai visos tos pastangos bus bergždžios, ir net nu... 

Jis norėjo pasakyti „nusikaltimas“, bet stabtelėjo, 
tartum pats būtų išsigandęs to žodžio. 

— Nesirūpinkite, misteri Jokūbai, — stengėsi jį 
padrąsinti mialmenas, — dabar jūs atsikratėte priešu 
ir aš taip pat, o juk tai nemaža... ir pažadu, kad greitai 

išsilaisvinsite ir nuo kito: aš tučtuojau imsiu tal 
tvarkyti. 

— Taip, taip, tučtuojau, Čakra, aš tavęs ilgiau ne- 
trukdysiu: netrukus jau prašvis, ir man reikia pamė- 
ginti šiek tiek snustelėti. Prisiekiu savo galva! Šią naktį 
aš net nesumerksiu akių ir neužmigsiu, kol nesurasiu 
to jaunuolio... Einu namo, gal ten yra kokių žinių apie 
Herbertą. 

Taip taręs, Jokūbas Džesiuronas staigiai pasisuko 
ant kulnų ir nuėjo, nė neatsisveikinęs su savo bend- 
rininku. 


XCVI 
PRAŽŪTINGAS NEATSARGUMAS 


— Hm! — suniurnėjo negras, kai Džesiuronas pasi- 
šalino. — Jis nerimauja ne tik dėl Vogano mirties, 
o dar dėl kažko. Kas tai galėtų būti? Neabejoju, kad 
reikalas liečia jo buhalterį; tačiau aš netrukus suži- 
nosiu, o dabar laikas miegoti. Nuvargau ne mažiau 
kaip Džesiuronas, bet dar viena naktis — ir viskas 
susitvarkys... Čakra daugiau vienas nebemiegos: jis 
turės draugužę, pačią gražiausią saloje moterį — Lili 
Kvesch.., 

Nespėjęs užbaigti žodžio, jis išgirdo, jog netoliese 
kažkas nusičiaudėjo; tą valandėlę Cintija būtų nieko 
nepagailėjusi, net paaukojusi Kubisos meilę, kad tik 
būtų atsidūrusi kuo toliau nuo miško, bent Maunt- 
Vilkomo virtuvėje. 

Dar gerokai prieš pasibaigiant Džesiurono ir Čak- 
ros pasikalbėjimui, mulatė tvirtai nusprendė niekuomet 
savo valia nebesusitikti su mialmenu. O dabar šis su- 

sitikimas, matyt, buvo neišvengiamas: jis, be abejo, 
išgirdo, kaip ji nusičiaudėjo. 

Kelias minutes jis atidžiai klausėsi ta kryptimi, iš 
kur pasigirdo garsas. 

— Po velnių! — sušuko jis. — Nejaugi vienas tų 
medžių būtų persišaldęs? Juk ne paukštis sučiaudėjo! 
Tenukerta man galvą, jei tai ne juodaodė moteris. 
Žvilgtelėkim ten... Ei, tu! — pridūrė jis, pakeldamas 
balsą, — nagi, sučiaudėk dar kartelį, kad žinočiau, 
ar čia vyras, ar Moteris! 

Šiek tiek patylėjęs, mialmenas tęsė: 

— Tu atsisakai? Tokiu atveju, ar tu būtum vyras, 
moteris ar kūdikis, prisiekiu didžiuoju Akompongu, 
jei tik girdėjai mano žodžius, tavo gyvybė nieko ne- 
verta. 

Taip grasindamas, Čakra įžengė į tankų brūzgyną 
ir ilgomis rankomis ėmė naršyti apie kiekvieną krūmą. 

— Ohol — šūktelėjo jis, pastebėjęs moterį, pri- 
gludusią po medžiais, ir, čiupęs ją už pečių, ištempė 
į laukymės vidurį. 

— Cintija? — nustebo jis, pažinęs mulatę. 

— Taip, Čakra, — išsigandusi suvapėjo ji, — tai 
aš, tai aš... 

— Ką čia veikei? Tu klauseisi? Kaip drįsai? 

— Ak, Čakra, aš visai negalvojau klausytis, aš tik 
atėjau... 

— Ar seniai tu čia? Atsakyk! 

— Nuo to laiko... 

— Tu atėjai anksčiau už mus? Girdėjai mūsų po- 
kalbį? 

— Ak, Čakra, aš nekalta, aš norėjau pasišalinti... 

— Jei taip, tu niekuomet nieko nebeišgirsi, Čia 
atėjai ir niekur nebenueisil 


20* 307 


Ir mialmenas, suriaumojęs kaip grobį puoląs lau- 
kinis žvėris, šoko prie mulatės. 

Tą pačią akimirką kaulėti jo pirštai geležiniais 
varžtais sugniaužė Cintijos gerklę. 

Nelaimingasis padaras negalėjo priešintis tokiam 


baisiam užpuolikui, — neturėjo jėgų net riktelėti. 
Mulatės kūnas sunkiai dribtelėjo į krūmus. 
— Gulėk čia! — sušvokštė žudikas. — Dabar man 


nebereikės bijoti tavo plepalų. Na, man jau seniai 
laikas eiti į savo olą ir pasistiprinti miegu, kad su- 
kaupčiau jėgų rytojui. 

Įsisupęs į savo apsiaustą, mialmenas išėjo iš lau- 
kymės toks ramus, tartum ant jo sąžinės nebūtų ką tik 
nukritęs dar vienas nusikaltimas. 


XCVII 
ČAKRA RUOŠIASI 


Jau švito, kai Čakra sugrįžo į savo landynę: tai 
buvo jo poilsio laikas. 

Čakra buvo alkanas. Susiradęs kampe katiliuką su 
šalta buza, jis nepasišildęs šiek tiek užvalgė ir užgėrė 
romo iš butelio, kurį jam vakar buvo atnešę, paskui 
virto į savo bambukinį guolį taip smarkiai, jog šis su- 
braškėjo, ir tučtuojau kietai užmigo. 

Jis gulėjo ant nugaros, išsižiojęs ir nukoręs rankas 
iki žemės; pro šnerves jis garsiai knarkė, kartu bai- 
singai šnopuodamas, tarsi pamėgdžiodamas hipopota- 
mo alsavimą. 

Taip jis išmiegojo kiaurą dieną ir nubudo tiktai 
vakarop, kai paskutinieji purpuriniai spinduliai dar 
buvo nuspalvinę medžių viršūnes. 


308 


Lūšnoje buvo tamsu, ir pro bambukinių durų ply- 
šius Čakra matė, kaip greitai tirštėja sutemos. Baublio 
riksmas ežere, krioklio ūžimas ir apuoko švilpavimas 
rodė, jog atėjo metas veikti. 

Čakra pašoko iš lovos, ir pirmoji jo mintis buvo 


pavalgyti. 
— Na, to man nepakanka! — nutarė jis, pažvelgęs 
į buzos likučius. — Mano skrandis reikalauja karšto 


maisto. Prieš sunkų darbą reikia tinkamai pasistiprinti. 

Jis užkūrė ugnį, pašildė maistą ir užkando, paskui 
pakilo ir ėmė kažko ieškoti. 

— Paruošime signalą, — pasakė jis, rausdamasis 
po visus kampus. — Laimė, kad mėnulis šiandien pa- 
tekės ne anksčiau kaip vidurnaktį, o tuomet tegu sau 
šviečia! Dabar gana tamsu, ir Adamas pastebės sig- 
nalą, o pasisekimas mums užtikrintas. Kur, po velnių, 
dingo žibintas? Aš visiškai pamiršau, kur jį padėjau. 
Juk taip seniai juo besinaudojau! Aha! Rodos, po 
lova... Taip, taip, štai jis! 

Ir Čakra iš po bambukinio guolio ištraukė kiauši- 
nio pavidalo moliūgą, didumo sulig aguročiu; tai ir 
buvo žibintas, padarytas taip, kad šviesa ėjo tik viena 
kryptimi. 

Atidžiai jį apžiūrėjęs, Čakra, matyt, liko patenkin- 
tas; paskui, pastatęs jį į šalį, ėmė rinkti kitus daiktus, 
reikalingus jo sumanymui: ilgą lazdą, didelį peilį, vir- 
vę ir pistoletą, kurį jis rūpestingai užtaisė. 

— Hm... — sumurmėjo jis, — šis atsargumas be- 
veik nereikalingas: Maunt-Vilkomo žmonės nepasižy- 
mi narsumu. Atvykėlis anglas, kalbama, bijo savo pa- 
ties šešėlio, o juodiesiems vien. ginklo vaizdas įvarys 
siaubą. Jei to nepakaks, aš nusimesiu kaukę: pamatę 
Čakrą, jie išlakstys, kur kojos neša. 

Paskui mialmenas išsitraukė butelį ir kelias minu- 
tes palaikė jį prieš šviesą. 

— Aš jį saugojau kaip tik tam atvejui, — pasakė 
jis, kišdamasis butelį į kišenę, — tai patikimiausias 
mano ginklas: jeigu jie paragaus šio romo, tai nėra 
ko bijoti, kad grįš atgal. Na, velnias rautų! — sušuko 
jis, pastebėjęs, jog visiškai sutemo. — Metas eiti. Rei- 
kia greičiau duoti žinią Adamui. 

Ir, uždaręs savo lūšnos duris. Čakra skubiai nu- 
žingsniavo. 


XCVIII 


SIGNALAS 


Buvo naktis be mėnesienos; tiršti juodi debesys go- 
žė dangų. 

Tamsoje nyko kloniai ir kalnai, net didingasis 
Džomb-Rokas: rūstus jo masyvas buvo ištirpęs nakties 
chaose. 

Kažkoks žmogus kopė takeliu į uolos viršūnę. Kas 
kitas, jei ne Čakra Kolomenas, galėjo taip vėlai bas- 
tytis po baisingąją uolą? 

Iš tikrųjų, tai buvo jis. 

Pasiekęs viršutinę uolos aikštelę, Čakra atpalaida- 
vo. savo apsiausto pečių raiščius ir pririšo jį prie laz- 
dos; paskui nuėjo prie palmės ir ant aukšto jos ka- 
mieno kryžmai pritvirtino tą bambukinę lazdą su pri- 
rištu apsiaustu. 

Apsiaustas pleveno palmėje visu savo pločiu. 

Čakra ištiesė apsiaustą taip, kad išorinė jo pusė 
būtų atsukta į Maunt-Vilkomo slėnį ir dirbamas žemes 
tarp to slėnio ir Montego Bėjo, o vidinė pusė — į „Juo- 

duosius laukus“, į negyvenamus plotus, kur nebuvo 
nei valdžios, nei plantacijų. 

Tame užkampyje apsigyvenusieji negrai buvo įsta- 
tymų nesaugomi pabėgę vergai; čia susirasdavo prie- 
glaudą žudikai bei vagys ir, sudarę plėšikų gaujas, 
slapstydavosi kalnuose nuo persekiojimų. 

Čakra buvo su kai kuriais vadais pažįstamas ir sa- 
vo signalą pritaisė prie palmės, norėdamas užmegzti su 
jais ryšį. 

Viską paruošęs, mialmenas paėmė žibintą ir, priri- 
šęs jį prie apsiausto iš tos pusės, kuri buvo atsukta į 
kalnus, uždegė dagtį. Žiburėlis, atsispindįs nuo stikli- 
nių žibinto sienelių, galėjo būti matomas už kelių my- 
lių, tačiau nė vienas šviesos spindulys nesiekė 
plantacijos. Moliūgo sienelės nepraleido spindulių, o 
išskleistas apsiaustas dengė žibintą. Tiktai negrai kal- 
nuose galėjo pastebėti šviesą. 

— Laikas pasirinktas teisingai, — sumurmėjo Čak- 
ra, susinerdamas rankas ant krūtinės. — Dangus juo- 
das kaip pragaro krosnis; senasis Adamas tikriausiai 
bus išstatęs sargybinius. 

Čakra nejudėdamas stovėjo po žibintu, ir jį galė- 
jai palaikyti įsikūnijusiu Afrikos demonu, kurio vardu 
buvo pavadinta ši uola. 

— Aha! — šūktelėjo jis po kelių akimirkų, ner- 
vingai vaikščiodamas po palme. — Štai ir atsakymas! 
Žinojau, kad jis netrukus pasirodys. 

Ryški šviesa plykstelėjo ant vieno kalno keteros 
ir tučtuojau užgeso. 

Dar du kartus tvykstelėjo lygiais protarpiais. 

Čakra priėjo prie palmės ir užpūtė žibintą. 

-- Jis atliko savo darbą, reikia jį nuimti; be to, 
man šalta ir reikia apsiausto. 

Jis atrišo apsiaustą nuo bambukinės lazdos ir už- 
simetė ant pečių; paskui priėjo prie uolėtos aikštelės 
kriaušio ir atsisėdo ant jo krašto. 


XCIX 
VIENIŠAS ŠAUKŠMAS 


Dienos šviesoje ar net mėnesienoje mialmenas tik- 
riausiai kaip ant delno būtų matęs visą Maunt-Vilkomo 
sodybą uolos papėdėje. Tačiau slėnį gaubė nakties 
tamsa, ir namų išdėstymą jis galėjo nuspėti tik pa- 
gal siaurus šviesos pluoštus, kuria skverbėsi pro lan- 
gines. 

Tai buvo didžiosios svetainės langinės; fasado lan- 
gų nuo Džomb-Roko nematyti, nes jie atsukti į slėnio, 
o ne į kalnų pusę. 

Keturiasdešimt metų išgyvenęs Maunt-Vilkomo 
plantacijose, Čakra puikiai pažino namų išdėstymą ir 
žmonių įpročius. 

— Na, taigi, — nutęsė jis žvelgdamas į šviesos 
ruožus. — Ten lyg ir nenuobodžiaujama, panašu, kad 
linksminamasi. Jie dar nežino liūdnos naujienos. Ga- 
limas daiktas, kad lavoną nunešė į Kontento planta- 
ciją, ir namiškiai nenumano, jog jų šeimininkas guli 
negyvas ant neštuvų... Jie linksminasi... Kantrybės, 
senasis negre! Tu gausi savo dalį sidabrinių šaukštų, 
peilių ir lėkščių!.. Grobis bus gausus; bet argi nauda 
svarbu? Yra kai kas svarbiau, negu sidabras, auksas. 
tr pats Maunt-Vilkomas: Lili Kvescheba... Jau seniai 
aš ją tykau, ir jeigu man pavyks ją sučiupti, senasis 
Adamas gal! pasiimti visa kita. 

— Na, taigi, — sumurmėjo jis po neilgos pertiau- 

kos, tartum gailėdamasis dėl savo didžiadvasiškumo, — 
sidabras vis dėlto man pravers — ir namų apyvokai, 
ir pinigams kalti. O kur aš paslėpsiu žmoną? „Vai- 
duoklio oloje'?.. Bet ta vieta labai nesaugi, be to, ne- 
toli nuo senosios plantacijos; kai tiktai sužinos, kad 
ji pagrobta, kils sąmyšis. Reikia sugalvoti ką nors ki- 
ta... Nebūčiau Čakra, jei nesugalvočiau! 

Čakros mintis nutraukė tris kartus riktelėjęs paukš- 
tis, gerai žinomas Jamaikoje apuoko atsiskyrėlio var- 
du: tačiau keista, kad jis suriko tokiu neįprastu laiku. 

Čakra pašoko ant kojų ir greitai perbėgo aikšte- 
lę, — skardus trūkčiojąs klyksmas buvo tik paukščio 
mėgdžiojimas: tai Adamas pranešė bendrininkui, kad 
ateina. 

Čakra prisikišo prie lūpų nendrę ir išgavo iš jos 
niūrų pratisą garsą, panašų į aimaną. 

Po to apačioje pasigirdo šnibždesys, lyg keli vyrai 
būtų kalbėjęsi pusbalsiu, paskui — šakų traškėjima: 
ir atsargūs žingsniai. 

Vienas paskui kitą dešimt žmonių išnėrė iš tarpek- 
lio ir tylėdami susirinko aikštelėje. 

— Ar tai tu, broli Adamai? — paklausė Čakra 
vadą. 

— Tas pats. O tu — Čakra? 

— Gali pačiupinėti mano juodąjį kailį. 

— Viskas gerai! Mes tuojau pastebėjome tavo sig- 
nalą, nereikėjo mūsų laukti, ar ne teisybė? 

— Giriu. Aš nelaukiau jūsų anksčiau kaip po pus- 
valandžio. 

— Mes tai pasiruošę, o kurgi grobis? Medžioklė, 
tikiuosi, bus sėkminga... Seniai laikas: atsargos bai- 
giasi. Antras mėnuo sėdime be darbo... Ir norėtųsi, pri- 
siekiu, vynu praplauti ryklę. 

— Menki norai! — nutraukė jį puikaudamas mial- 
menas. — Šiandien kiekvienas galime apsirūpinti vi- 
sam gyvenimui. 

— Šaunu! — šūktelėjo Adamas, o per būrį nuskri- 
do pritariamas murmėjimas. — Vadinasi, tai tas pats 
darbelis, apie kurį tu man kalbėjai, senasis kupry? 

— Tas pats. Bet rizika didžiulė, turėkite tai gal- 


voje. 

— Didelė ar maža, bet mes pasiruošę. Dėl to ir 
atėjome, — pridūrė Adamas, ranka rodydamas į savo 
bendrus. 


Nors buvo tamsu, Čakra įžiūrėjo, jog visi, kad ir 
keistai, bet ginkluoti: vieni turėjo šautuvus, kiti pis- 
toletus, kastetus — beveik visi. 

Jei kas ryškiai būtų apšvietęs Adamo bendrus, bū- 
tų pamatęs dešimtį veidų, kurie ryžtingumu ir žiauru- 
mu nenusileido pačiam mialmenui. 

Pagarsėję Jamaikos plėšikai buvo taip ryžtingai nu- 
siteikę, jog Čakra galėjo būti patenkintas. Tačiau, pa- 
skatinant į būsimą žygį, Čakrai atrodė būsiant išmin- 
tinga pagirdyti juos romu. 

— Mano bičiuliai! — pasakė jis meilikaujamai. — 
Jūsų laukia ilgas kelias tamsoje ir šaltyje. Kodėl gi 
mums nepasistiprinti iš šio butelio? 

Pasiūlymas buvo džiaugsmingai priimtas. Čakra už- 
miršo atsinešti stiklinę, bet ji buvo bereikalinga pra- 
banga: romo butelis ėmė keliauti aplinkui be jokių 
ceremonijų. 

— Klausyk, senasis kupry! — tarė Adamas, pasi- 
vedęs Čakrą į šalį. — Ar tai iš tikrųjų tas pats dar- 
bas, kurio imtis mane kurstei? 

— Tu neapsirinki, broli Adamai, tas pats. 

— Turtuolis plantatorius išvyko iš namų. 

— Taip tai taip, bet jie suieškojo kitą... Cha-cha! 

— Ką tai reiškia? Nejaugi... 

— Netrukus jums viskas paaiškės. Kiek suprantu, 
jus domina Maunt-Vilkomo sidabriniai indai, ir nėra 
ko gaišti laiko tuštiems plepalams. Kol mes nueisime 
ir užsidėsime kaukes, Žmonės namuose suguls; mums, 
žinoma, tai paranku, bet vis dėlto geriau susitvarkyti, 
kol mėnulis dar nepatekėjęs. 

— Tavo teisybė! Mes pasiruošę. Taigi žygiuojame! 

— Paskui mane... vorele, atsargiai... 

Čakra ėmė leistis žemyn; paskui jį — Adamas ir 
jo bendrai. 


C 


GEDULINGA PROCESIJA 


Tą patį vakarą, prieš saulėlydį, keista procesija iš- 
ėjo į Karijon-Kro kelią ir pasuko Maunt-Vilkomo link. 

Joje buvo dvylika dalyvių, keturiese nešė neštu- 
vus, kuriuose gulėjo į juodą gelumbę įsuptas žmogus. 

Gedulingo būrio priešakyje jojo du raiteliai, o už- 
pakaly vilkosi du belaisviai, drauge surakinti ir sau- 
gomi ginkluotų negrų. 

Jūs, aišku, pažinote, kad raiteliai — tai Herbertas 
ir maronų vadas, belaisviai — du ispanai, o sargybi- 
niai negrai — Kvekas ir Vogano palydovas. 

Neštuvuose gulėjo Loftusas Voganas. 

Nė vienas iš lydinčiųjų neturėjo ko apraudoti 
Maunt-Vilkomo savininko, kurį ištiko toks liūdnas li- 
kimas. Tačiau veidai buvo rūškani, sukaupti. 

Tur būt, tiktai Herbertas liūdėjo. Jo įniršis prieš 
dėdę užgeso tos dienos įvykių sūkuryje. 

Ir vis dėlto, nors velionis buvo čia pat, jis jautė 

slaptą pasitenkinimą ir, kad ir slopino jį protu, visiš- 
kai nustelbti negalėjo. 

Ilgo rytmetinio žygio metu Kubisa jaunuoliui pa- 
pasakojo keletą aplinkybių, pažadinusių jam saldžiau- 
sią viltį: Herbertas vertė maroną be perstojo kartoti 
žodžius, kuriuos prasitarė jo sužadėtinė apie Ketę 
Vogan. 

Kubisa taip pat atvėrė jam akis, išaiškindamas, 
koks iš tikrųjų yra Džesiuronas. Draugai dabar jau 
neabejojo, kad ispanus pasiuntė vergų pirklys ir kad 
plėšikai nenužudė Loftuso Vogano tik dėl to, kad tai 
jau buvo padaryta be jų. 

Herbertas ir Kubisa nė kiek neabejojo, kad Lof- 
tusas Voganas krito nuo žudiko rankos. 

Tiktai dabar paaiškėjo Čakros ir Džesiurono pasi- 
kalbėjimas, kurį buvo nugirdęs maronas, bet, nelai- 
mei, iki galo nesuprato; liko tik neaišku, kas paska- 
tino žudiką nusikalsti. 

Nei Herbertas, nei Kubisa net nepagalvojo, kad 
žmogžudystė galėtų likti nenubausta, ir tikėjosi, jog, 
atnešus kūną į Maunt-Vilkomą, valdžios organai pra- 
dės tardymą. 

Herbertas antrą kartą žengė į išdidėlio giminaičio 
namus, bet kaip nuo to laiko buvo pasikeitusios ap- 
linkybės! 

CI 
PAGROBIMAS 


Šventišką vakaravimą, kurį Čakra tarėsi pastebė- 
jęs žvalgydamasis nuo Džomb-Roko, buvo galima pa- 
aiškinti tiktai misterio Vogano potvarkiu: kol jo ne- 
bus, plantatorius įsakė valdytojui laikyti namus ryš- 
kiai apšviestus. 

Dideliame valgomajame degė sietynai, ir šviesos 
atšvaitai krito ant išvaškuotų parketinių grindų ir at- 
sispindėjo nuo šlifuoto krištolo, nuo sidabrinių bei 
auksinių indų, kuriais buvo gausiai nustatytos indau- 
jos lentynos. 

Svečių niekas nelaukė. Puošnioje menėje buvo tik 
du žmonės: misteris Smisis, kuriam Voganas pavedė 
saugoti namus, ir jaunoji Maunt-Vilkomo šeimininkė, 
net nenuvokianti, kad žaismingas likimas buvo atėmęs 
iš jos teisę į tą titulą. 

Į valgomąjį dažnai įeidavo Jola, o Tomsas retkar- 
čiais prieidavo prie durų išklausyti šeimininko palie- 
pimų. 

Smisis buvo apsivilkęs vakariniu kostiumu: lieme- 
nė, šilkinės kojinės su sidabrinėmis sagtimis. Jis tu- 
rėjo įprotį puoštis, tikriau sakant, puošdavosi prieš 
kiekvieną vakarienę; tas nepataisomo puošeikos įpro- 
tis buvo taip įsišaknijęs, kad jis šventai jo laikėsi, 
nors namuose nieko nebuvo. 

Gero tono reikalavimai jam buvo įstatymas. 

Smisis buvo nusiteikęs linksmai ir geraširdiškai, o 
jo draugė atrodė nerūpestingesnė negu visados; mer- 
ginos nuotaika, reikia manyti, persidavė dabitai. 

Smisis galvojo, kad šią permainą sukėlė artėjan- 
čios vestuvės. Misterio Vogano buvo laukiama su- 
grįžtant po dviejų savaičių, ir visi namiškiai, net ir 
jaunoji ledi, tikėjo, kad Maunt-Vilkomo ir Montegiu 
Kestlio sujungimas įvyks gana greitai. 

Lordas Montegiu jau ėmė kalbėti apie vestuvines 
dovanas, apie medaus mėnesį ir kelionę į pasaulio sos- 
tinę, o kai Ketė sėsdavo prie arfos, pradėdavo nepa- 
baigiamą disertaciją apie muziką, pasibalnojęs savo 
arkliuką — Paryžiaus operą ir jos stebuklus. 

Paprastai tokios kalbos tik gilindavo Ketės melan- 
choliją, bet šį vakarą tai lyg neprislėgė jos nuotai- 
kos, — jos pirštai lakstė stygomis, išgaudami beveik 
džiaugsmingus garsus. 

Teisybę sakant, mergina nesiklausė lordo Montegiu 
gražbylysčių; ji gyveno tik viena viltimi, kurią jai 
anksti rytą įkvėpė Jola. 

Ketė Vogan negalėjo nujausti, kad tą valandėlę už 
kelių mylių nuo Maunt-Vilkomo žygiuoja gedulinga 
procesija su jos tėvo lavonu. Dar labiau ji neįtarė, jog 
artinasi plėšikai, kurie sėlino prie namų ir jau supo 
juos. 

Adamo gauja veikė taip atsargiai, jog nei Ketė, 
nei Smisis, nei tarnai nepastebėjo pasiruošimo pulti. 

Netikėtai suskardėjo įnirtingi riksmai, ir tuzinas 
ginkluotų žmonių — vieni su kaukėmis, kiti nepri- 
dengtais veidais — įsiveržė į valgomąjį. 

Vienas jų, milžiniško ūgio, su kauke ir plačiu ap- 
siaustu, po kuriuo buvo žymu baisinga kupra, pribėgo 
prie gražiosios skambintojos ir, nuvertęs arfą, sugniau- 
žė merginai plaštakas taip, kad ji negalėjo nė pakru- 
tėti. 

— Aha! — sušuko milžinas su kauke. — Pagaliau 
tu mano rankose, Lili Kvescheba!.. Aš jau.seniai tavęs 
troškau... Tavo motina, kvarteronė, mane atstūmė, aš 
atsigriebsiu dukterimi: ji nuo manęs nepaspruks! 

Ir grobikas nusitempė auką prie laiptų. 

Bailus Smisio įsikišimas nieko nepadėjo: žmogus su 
kauke vienu smūgiu partrenkė dabitą ant grindų. 

Tai atėmė Smisiui bet kokį norą priešintis; jis vos 
pakilo ant kojų ir, nelaukdamas antro niukso, puolė 
prie durų, kūlvirsčia nusirito laiptais ir dingo tamsoje. 

Tuo metu virtuvėje ir namuose kilo sambrūzdis; 
siaubo riksmai mišo su nustebimo šūksniais. Iš visų 
pusių subėgo tarnai, bet pakako vienam plėšikui pa- 
leisti šūvį, ir visi šeimynykščiai iškriko; apimti paniš: 
kos baimės, jie išsisklaidė po cukrašvendrių laukus ir 
negrų kaimelyje. 

Adamas ir jo bendrai tapo padėties šeimininkais. 

Per kokią minutę plėšikai išlaužė spintas bei bu- 
fetus ir išgrobstė visą turtą. 

Kol Čakros bendrininkai darbavosi, jis pats, nuli- 
pęs su savo auka laiptais, nekantriai laukė plėšimo 
galo; vos tik apačioje pasirodė pirmieji įsilaužėliai, ap- 
sikrovę brangiais daiktais, jis pavedė savo belaisvę 
saugoti dviem draugam, paknopstomis užbėgo laiptais 
aukštyn ir sugrįžo į svetainę. 

Čionai mėtėsi išvartytos kėdės, stalai ir sofos; prie 
jų nulėkė ir nuplėštos langinės — degamoji medžia- 
ga laužui. | 

Netrukus Maunt-Vilkomas suliepsnojo kaip įsma- 
luotas deglas. 

Visa apylinkė nušvito kruvinais gaisais, o įžūli 
gauja, eidama skersai laukus, skubėjo pasislėpti miške. 


CI 
SIAUBINGOS ŽINIOS 


Būrelis žmonių, lydėjusių Loftuso Vogano kūną, pa- 
sirodė prie Džomb-Roko. Šalia kelio vingio augo mil- 
žiniški medžių kuokštai, sudarydami tankialapę už- 
dangą. 

Čia Kubisa su Herbertu sustojo. Galvodami, jog ne- 
tikėtas būrio atvykimas į Maunt-Vilkomą labai smar- 

kiai priblokštų našlaitę mergina, jie nutarė pasiųsti 
priekin pasiuntinį, kuriam būtų pavesta pranešti liūdną 
žinią valdytojui — misteriui Tresčiui, o jau tas pa- 
ruoštų Ketę sutikti nelaimei. 

Herbertas dėl skrupulingumo atsikalbėjo nuo tos 
pareigos, — jį jaudino perdaug prieštaringi jausmai. 

Ant arklio buvo pasodintas plantatoriaus palydo- 
vas, jam viskas buvo nurodyta, ir jis nudūmė šuoliais. 

Valandą pasilsėjęs, būrys iškeliavo toliau. Belais- 
vius dabar saugojo vienas Kvekas, bet ir jis paleng- 
vino sau uždavinį. Užmetęs kilpą ant artimiausio is- 
pano kaklo, maronas laikė jį už kilpinės, įsitikinęs, jog 
abu vyrukai dabar nepaspruks. Beje, nei vienas, nei 
kitas ir nemėgino bėgti, žinodami, kad dėl menkiausio 
įtartino judėsio ant jų pasipils marono tobulai valdomo 
vėzdo smūgiai. 

Taip buvo nukeliautas koks pusmylis; staiga prie- 
kyje pasigirdo arklio trepsėjimas; jis artėjo nuo Maunt- 
Vilkomo. 

Nejaugi grįžo pasiuntinys? Ne, jo nelaukė su at- 
sakymu. Jam buvo pavesta tik pranešti misteriui Tres- 
čiui apie liūdną įvykį. 

Prijojęs būrį, raitelis sustabdė arklį. 

Tamsoje boluojančios putos, drimbančios nuo žirgo 
žąslų, iškreiptas palydovo veidas ir trūkčiojąs balsas 
liudijo, kad jis pašėlusiai jojo ir atnešė naujų siau- 
bingų žinių. Iš tikrųjų, jis pranešė, kad Maunt-Vilko- 
me šeimininkauja plėšikų gauja. 

Kaukėti plėšikai nusiaubę namus, užmušę Smisį, iš- 
gąsdinę jaunąją ledi ir šaudą į visas puses. 

Palydovas net nebandęs pasimatyti su misteriu 
Tresčiu; visus šiuos dalykus jis sužinojęs iš negrų, 
kurie išbėgioję iš namų, ir galvotrūkčiais atlėkęs čio- 

nai, manydamas, jog pirmąją pagalbą Maunt-Vilkomui 
turį suteikti mirusiojo palydovai. 

Savo netvarkingą pasakojimą negras pertraukdavo 
siaubo šūksniais. 

— Kvekail — sušuko labai susijaudinęs Kubisa. — 
Kaip tu manai, ar mūsų žmonės galėtų tave iš čia už- 
girsti? Tučtuojau pūsk ragą; tavo plaučiai stipresni už 
mano. Greičiau! 

— Teprasmengu skradžiai žemės, — atsiliepė Kve- 
kas, — jeigu jie manęs neužgirs kitame salos gale! — 
Ir, prisidėjęs ragą prie lūpų, jis taip skardžiai sutri- 
mitavo, jog ne be reikalo gyrėsi. Aidas nubangavo per 
Džomb-Roką ir kitas tolimas viršukalnės, ir po kelių 
akimirkų, beveik kartu, duslūs ragų balsai atsiliepė 
iš visų pusių. 

— Žmonės tartum nepertoliausia! — suriko. Kubi- 
sa. — Mūsų susirinks pakankamai. Tu, Kvekai, palauk 
jų čia ir vesk į pagalba; ir prižiūrėk tuos du niekšus! 

— O ar nevertėtų jiems paaukoti poros kulkelių? — 
atvirai pasiūlė Kvekas. — Tai atpalaiduovų mums ran- 
kas. Ką jūs dėl to pasakysite, vade? 

— Nagi, ne! Teisingumas tegu suves su jais 5ą- 
skaitas. Saugok juos, o kai mūsiškiai atskubės, pavysi 
mane! 

Nesuspėjo Kvekas prasižioti, norėdamas priešta- 
rauti, O mMaronas užšoko ant jo arklio ir kiek įkabin- 
damas nušuoliavo kartu su Herbertu. 

— Pašvaistė, — sumurmėjo Kubisa, — pašvaistė 
ties Maunt-Vilkomu! 

— Deja! — atsiliepė Herbertas. — Viskas -baigta! 

Daugiau jie nepratarė vienas kitam nė žodžio: aud- 
rinami tos pačios nuojautos, jie paragino pentinais 

arklius Ir netrukus pasiekė kalno papėdę: kbūkštauta 
buvo ne be pagrindo. 

Namai liepsnojo kaip laužas. 

— Per vėlų, — sudejavo jaunuoliai ir pašėlusiais 
šuoliais nudūmė toliau. 


CI 
BAISŪS SPĖLIOJIMAI 


Herbertas ir Kubisa tylėjo; jie vengė vienas kitą 
klausinėti, nes bijojo atsakymų; kiekvienas būkštavo 
dėl savo mylimosios. 

Abu raiteliai vienodai ragino arklius, nes juodu 
lygiai domino, kaip pasibaigė Maunt-Vilkomo drama. 
Juos kankino ta pati nuojauta, ir abu baiminosi, jog 
tuo beprotišku lėkimu nieko nelaimės. 

Ten, kur kelias sukosi iš miško, Herbertas ir Kubi- 
sa riktelėjo vienu balsu, 

Peršokę griovį ir tvorą, jie ant putotų žirgų prilė- 
kė prie degančio pastato. 

Nulipę nuo arklių, atstatę šautuvus, jie apėjo na- 
mus. 

Nė gyvos dvasios! Sodas ir ūkiniai trobesiai tušti. 
Tiktai liepsnos pleška. 

-Herbertas ir Kubisa apieškojo visus pakampius, kur 
būtų galėjęs slapstytis draugas arba priešas; tačiau nei 
ieškodami, nei šaukdami, jie nieko nepešė. 

Jiedu sustojo, svarstydami, ką toliau daryti. 

Grobikai buvo užpuole, matyt, gana seniai: lieps- 
nos spėjo praryti visą medinį antstatą; išliko tiktai 
mūrinės sienos, ir pamažu ruseno didžiuliai sienojai. 

Kubisa ir Herbertas, šūkaudami visu balsu, pasuku 
prie išlikusių įmonių, bet aplink šiuos pastatus buvo 
tamsu ir tylu; apžiūra baigėsi visiškai nesėkmingai. 

Liko negrų lūšnos: juk negalėjo visi išbėgioti? 

Tačiau vos spėjo maronas nužengti link kaimelio 
keletą žingsnių, iš krūmų prie tako kyštelėjo galva. 

Gaisro šviesoje Herbertas išvydo seną pažįstamą — 
Kveschį. 

Šis jau anksčiau jį pažino. 

— O, masa! — ėmė raudoti negriukas, pašokdamas 
nuo žemės. — Visi namai dega, viskas žuvo! 

— Kveschi, nerėk mums į ausis to, ką mes ir be 
tavęs žinome! — susierzinęs nutraukė jį Kubisa. — 
Sakyk geriau, kas padegė? 

— Ar tu matei, kas padegė? — pakartojo Her- 
bertas. 

— Taip, masa, aš mačiau, kaip jie kopė laiptais. 

— Kalbėk gil Kiek jų buvo? Kaip atrodė? 

— Kaip velniai, masai Visi juodi, su kaukėmis. 
Žmonės kalba, kad jie — maronai, o negrė Betė su 
tuo nesutinka. Ji sako, kad ta gauja nusileido nuo kal- 
nų, norėdama pagrobti... 

— Jūsų jaunąją šeimininkę, mis Vogan? Kur ji- 
nait — nebesuvaldydamas susijaudinimo, paklausė 
Herbertas. 

— O Jola, Jola, mano berniuk? Ar matei Jolą? -- 
įsikišo Kubisa. 

— Ne, džentelmenai! Nemačiau nei šviesiosios mis, 
nei rusvaodės Jolos. Jos buvo didžiajame valgomaja- 
me, 0 aš bijojau ten įciti ir laukiau apačioje, kol mis- 
teris Smisis kūlvirsčia nusirito nuo laiptų. Jau paskul, 
kai buvau pasislėpęs po laiptais, aš galvotrūkčiais pa- 
sileidau bėgti paskui kitus ir įlindau į krūmus. Masa 

Tomsas ir kiti žmonės iš namų bėgo į mišką ir iki šiol 
dar nesugrįžo. 

— Tai tu nežinai, kas atsitiko jaunajai šeiminin- 
kei? — drebančiu balsu paklausė Herbertas. 

— O Jola? Sakyk, kur Jola? — neatstojo ir ma- 
ronas. 

„ — Nežinau, — gynėsi nuo jų berniukas. — Bet 
žiūrėkite, tik pažiūrėkite, kaip namai liepsnoja. Jie 
dar ten!.. Dar nenuėjo!.. Plėšikai! Grobikai! 

Atsigręžę Kubisa ir Herbertas pamatė juodus še- 
šėlius, dūluojančius pašvaistėje. 

Ten buvo koks šešetas žmonių, ir jų figūros metė 
milžiniškus šešėlius, siekiančius tą vietą, kur stovėjo 
mūsų bičiuliai. 

Herbertas su Kubisa puolė prie jų, nesilaikydami 
jokio atsargumo: jie nekantravo atpažinti paslaptin- 
gus įsibrovėlius ir atkeršyti jiems, jei įtarimai pasi- 
tvirtintų. 


CIV 
MISTERIS SMISIS DAR GYVAS 


Kubisa ir Herbertas buvo jau pribėgę prie namų, 
tik staiga nuskardėjo ragas. Maronas pažino Kveko 
signalą; stovėdamas už keliolikos žingsnių nuo Maunt- 
Vilkomo, Kubisa gaisro atšvaituose įžiūrėjo milžiną 
Kveką, apsuptą penkių ar šešių draugų. 

Neštuvus su lavonu, o taip pat belaisvius, gerai 
saugomus dviejų maronų, Kvekas buvo palikęs kely- 
je. Jam atrodė, kad jis reikalingesnis tragiš/o įvykio 
vietoje. 

Tr iš tikrųjų, kadangi priešas buvo arti, pastiprini- 
mas galėjo būti naudingas. Bet kur pasislėpė plėšikai 
ir padegėjai? Kas ištiko mis Vogan ir Jolą? 

Herbertas ir Kubisa nedrįso pasakyti baisių savo 
spėliojimų: nejaugi Ketė ir Jola žuvo ugnyje? 

Abu tylėjo, skęsdami juodose mintyse. Tuo tarpu 
ugnis baigė savo darbą, ir Maunt-Vilkomas jau pa- 
virto rūkstančių degėsių krūva. 

Tą valandėlę pasigirdo kažkieno balsas, tikriau sa- 
kant, vaitojimas; jis sklido tartum iš po laiptų. Čia 
buvo gana tamsu. 

Kvekas pačiupo nuodėgulį ir, nepaisydamas siau- 
čiančios kaitros, puolė pirmyn. Herbertas ir Kubisa 
šoko paskui jį. 

Tai, ką jie atrado, kitu metu būtų privertę juos nu- 
sijuokti. 

Kampe stovėjo sirupo kubilas, kurio anga dangty- 
je buvo tokio didumo, kad už jos galėtų nusitverti vi- 
dutinė ranka; iš tos skylės išniro kažkieno veidas su 
ūsais ir žandenomis; nors jis buvo tirštai išteptas si- 
rupu, lengvai galėjai pažinti orųjį Smisį. 

— Štai misteris Smisis! — sušuko Kveschis, atėjęs 
kartu su kitais. — Aš matau jį. 

— Deja, mano bičiuliai! — nutraukė jį dabita, pa- 
žinęs senąjį savo gelbėtoją Kveką. — Tai aš... Aš čia 
slapstausi nuo sužvėrėjusių banditų. Būkite tokie geri, 
kilstelėkite dangtį, kad galėčiau išlįsti iš tos origina- 
lios vonios. Kaip aš bijojau, kad joje neprigerčiau!.. 
Kas galėjo pagalvoti, jog čia sirupas! 

Kvekas, vos ištverdamas nesijuokęs, padėjo Smi- 
siui išlįsti iš statinės, kurioje šis tūnojo per plėšimą ir 
gaisrą. 

Išdidusis -Montegiu Kestlio savininkas, tirštai išsi- 
terliojęs lipniu skysčiu, dabar atrodė dar keisčiau, ne- 
gu tuomet, kai Kvekas jį ištraukė iš drevės. 

Herbertas ir Kubisa apibėrė jį klausimais. 

Dabita atsidūsėjęs prisipažino, Jog pabėgęs, tačiau 
pasiteisino, kad mėginęs priešintis ir buvęs partrenk- 
tas. Iš teisybės, taip ir buvo. Smisis nenutylėjo apie 
galingą milžiną, savo gėdos kaltininką. 

— Šlykštus subjektas, — aikčiojo jis. — Ilgaran- 
kis ir kuprotas, kaip kupranugaris. 

— O ką jūs pasakysite apie mano pusseserę? — 
paniekinamai nutraukė jį nekantravęs Herbertas. 

— Ak, taip... Jūsų pusseserė... vargšė Ketėl.. Jie 
tartum pagrobė ją... Prisimenu, ji rėkė, kai ją tempė 
laiptais. 

— Ačiū dievui! — sušuko Herbertas. — Vadinasi, 
ji gyva! 

Kubisa nebaigė klausytis misterio Smisio paaiški- 
nimų. Visiškai pasitenkinęs grobiko žymių nupasako- 
jimu, jis išbėgo į kiemą ir papūtė ragą. 

Tučtuojau susirinko maronai, klaidžioję apie gais- 
ravietę. 

— Mes užtikome pėdsakus, draugai! — sušuko Ku- 
bisa. — Nuvokiu, kas yra antpuolio įkvėpėjas; aš Ži- 
nau, kur jo landynė. Karamba!.. Po pusvalandžio jis 
užmokės galva už savo nusikaltimą. Paskui mane! 


CV 
PADEGĖJŲ PĖDOMIS 


Davęs ženklą išžygiuoti, Kubisa pasuko prie sodo 
vartelių, už kurių buvo takas į kalnus. Staiga jis 
džiaugsmingai riktelėjo. Jam pritarė vienas iš tų žmo- 
nių, kurie atvyko su Kveku ir užjautė Kubisą bei Her- 
bertą, — princaš Cingvis. 

Prieš juos stovėjo Jola. 


826 


Ištrūkusi iš sužadėtinio ir brolio glėbių, ji papasa- 
kojo apie užpuolimą, ir nors jos pasakojimas buvo 
trumpas, Herbertas, kurį kankino keršto troškulys ir 
bloga nuojauta, klausėsi merginos aiškiai nekantrau- 
damas. 

Jola buvusi vidiniuose kambariuose, kai plėšikai 
įsibrovė į didįjį valgomąjį. Ji tuojau pat išbėgusi pas 
juos, šokusi į pačią spūstį, bet, apsvaiginta stipriu smū- 
giu, apalpusi; taip išgulėjusi keletą akimirkų, nejus- 
dama, kas dedasi aplinkui. 

Kai ji atsipeikėjusi, Ketės valgomajame jau nebe- 
buvę, o grobikai padeginėję namus. 

Tada ji užgirdusi kieme šaukiant ir aimanuojant 
savo šeimininke. 

Pašokusi ant kojų, ji prasmukusi pro atviras duris 
ir laiptais nubėgusi žemyn. Įsilaužėliai nerūpestingai ją 
praleidę. 

Išlėkusi iš namų, ji pamačiusi milžiną negrą, kuris 
nešęs Ketę ant rankų. Nors tas žmogus buvęs su kau- 
ke, tačiau ji galinti prisiekti, jog tai tas pats, kuris 
praėjusią naktį, kaip ji mačiusi, tarėsi su vergų pirk- 
liu. Milžinas, susirūpinęs savo našta, bėgęs šalin vie- 
nas, palikdamas bendrininkams baigti niokojimą. 

Jaunoji Jola, kuriai toks čiabuvių paprotys grobti 
sau nuotaką buvo nebe naujiena, suvokusi, jog ne- 
įmanoma pagelbėti šeimininkei, todėl atsisakiusi nuo 
nenaudingo kišimosi ir nutarusi pasekti grobiką, o pas- 
kui grįžti į Maunt-Vilkomą ir nurodyti vietą, kur jis 
pasislėpęs. 

Jola nuėjusi iš paskos, laikydamasi gana atokiai, 
bet nepaleisdama jo iš akių; jai pagelbėjusi tamsa Ir 
prieš kalną vingiuojąs takelis; ji sekusi grobiką, lik- 
dama nepastebėta. 

Staiga ji be galo nustebusi, nes žmogus su savo 
našta prasmegęs skradžiai žemės. 

Šis paslaptingas dingimas sukėlęs jai siaubą, ta- 
čiau ji nuėjusi ikį tos prakeiktos vietos. Jos išgąstis 
ir nustebimas pamažu praėję, kada ji pasilenkusi ties 
skardžiu ir pamačiusi primityvius akmens laiptus, 
išduobtus uoloje ir besileidžiančius iki ežero, mirgan- 
čio po stačiu šlaitu baisioje gilumoje. 

Nusprendusi, jog dabar bus aišku, kur vytis gro- 
biką, ji tuojau grįžusi atgal. 

Jola pagalvojusi apie Kubisą bei narsius jo maro- 
nus ir laužiusi sau galvą, kaip jiems pranešti apie 
jaunosios ledi likimą, bet staiga gaisro pašvaistėje 
sutikusi Kubisą ir jo palydovus. 

Nespėjo ji nutilti, o Kubisa su maronais jau ver- 
žėsi pirmyn, kopdami takeliu. 

Jola pasiliko su Kveschiu ir kitais tarnais, kurie 
pamažu rinkosi ir, žvelgdami į ugnį, gailiai raudojo. 

Kubisai vadovo nereikėjo. Nugirstas pokalbis ir 
vakarykščiai įvykiai nedviprasmiškai rodė kaltininką. 

Kubisa pažino Čakros Kolomeno darbą. 


CVI 
PER VĖLU 


Sunku aprašyti Herberto Vogano nerimą. Čakros 
jis nepažino, bet vakar rytą Kubisa jam apibūdino tą 
žmogų, ir jis drebėjo dėl moters, atsidūrusios jo 
rankose. 

— Per vėlu, per vėlu! 

Tie žodžiai, kuriuos jis be atvangos kartojo, ragin- 
damas pentinais žirgą į Maunt-Vilkomą ir vėliau, prie 
degančių namų, dabar skambėjo dar baisiau. 

Jei klastingo pagrobimo auka būtų ne jo giminaitė, 
jis ne mažiau kentėtų dėl jos. 

Bet dabar jis iš Kubisos sužinojo, kad mergina jį 
taip pat myli: ta žinia, dar rytą apsukusi jam galvą, 
dabar vien aitrino jo kančias. 

Pats Kubisa neturėjo rimto pagrindo nerimauti, 
tačiau karštai ėmėsi veikti. 

Kiti vijikai, — vieni iš savigarbos, o kai kurie bi- 
jodami šeimininkų, — nenorėjo atsilikti. Be to, jau- 
noji ledi, — silpna būtybė, — namuose buvo gana 
mylima. 

Arkliai buvo palikti Maunt-Vilkome. Kalnų takuo- 
se, kur pilna išvartų, jie būtų tiktai trukdę. 

Dar niekada, rodos, pėsti maronai nebuvo tiek nu- 
keliave per tokį trumpą laiką; mėnulis, lyg ryškus Ži- 
bintas, švietė jiems nuo pat pradžios, ir jokių kliūčių 
kelyje nepasitaikė. 

Prie „„Vaiduoklio olos“ visi sustojo. 

Pasilenkę ties skardžiu, jie pažvelgė į prarają, kur, 
pasak Jolos, uoloje iškirstais akmens laiptais nusileido 
pagrobėjas. Kubisa priekyje, paskui jį Herbertas ir 
kiti ėmė lipti žemyn į tarpeklį. 

Leidosi visiškai tylėdami; tik uolos apačioje iš Ku- 
bisos lūpų išsiveržė nusiminimo ir nuostabos šūksnis: 
nendryne jis pastebėjo valtį. 

Herbertas nesusivokdamas dirstelėjo į draugą. 

— Laivelis... — sumurmėjo Kubisa, rodydamas 
į luotą, besisupantį tarp prižėlusių vandens augalų. 

— Matau, — linktelėjo Herbertas. — Ką tai reiškia? 

— Jie pėrsikėlė atgal. 

— O varge! — šūktelėjo Herbertas. — Ji žuvol.. 

— Kantrybės, drauge! Gal Čakra persikėlė vienas 
arba pasiuntė kuriuo nors reikalu savo pagalbininką. 

Šiaip ar taip, apieškosime daubą. Ten matysime, ką 
daryti. Šokite į laivelį! Jums nepatogu plaukti su sun- 


į valtį, o patys plaukteė plaukite! Plaukti tyliai! Ne- 
prunkšti! Nepliuškenti!.. Laikytis arčiau uolos! Tiesiog 
į kitą krantą! 

Šautuvai, perduodami iš rankų į rankas, buvo tuč- 
tuojau sukrauti į valtį. Ten iau sėdėjo Kubisa ir Her- 
bertas; Kubisa stvėrė irklus. 

Po akimirkos laivelis čiuožė į kitą krantą. 

Pustuzinis juodaodžių, iškišę iš vandens garbanotas 
galvas, tylutėliai plaukė paskui juos. 

Kubisa iššoko į krantą. 

Maronai taip pat atplaukė, išgraibstė šautuvus ir 
nuskubėjo paskui vadus, Kurie jau artinosi prie kriok- 
lio viršutinio slenksčio. 

Toje vietoje, kur priplaukė valtis, nebuvo takelio, 
ir teko brautis per neįžengiamus brūzgynus, tačiau 
paklysti buvo neįmanoma, nes krioklio ūžimas rodė 
kryptį. Kubisa atsiminė, kad Cakros lūšua stovi šalia 
krioklio. 

Tankynė retėjo, ir citi darėsi lengviau. 

Krioklys staugė kažkaip grėsmingai, ir Kubisa su 
savo palydovu nejučiom krūpčiojo; staugimas prana- 
šavo kažką negera: jame taip lengvai vaidenosi mo- 
ters aimanos, sumišusios su nenutylančiu vandens 
gaudimu. 

Jie priėjo vilnamedį. 

Štai ir lūšnai 

Pro pravirų durų plyšį veržėsi šviesa ir krito ant 
žemės, kurią gaubė milžiniškas medis, o už jo mirgėjo 

mėnestlenos nusidabrintas vanduo; ta šviesa ieškoto- 
jams įkvėpė vilties: lūšnoje kažkas yra. 

Kas ten galėtų būti, jei ne Čakra su savo auka? 

O gal pagalba atėjo per vėlai? 

Kubisą kankino slogūs nujautimai; Herbertą krėtė 
drugys; jie abu sunkiai susivaldė ir atsargiai prisiar- 
tino prie lūšnos. 

Rankos mostu įsakęs maronams pasilikti tankumy- 
ne, Kubisa su Herbertu nušliaužė prie vilnamedžio. 

Pasiekę milžinišką medžio šešėlį, jie pašoko ir vienu 
šuoliu atsidūrė ant slenksčio. 

Iš jų gerklių kartu išsiveržė nusiminimo riksmas: 
lūšna buvo tuščia. 


CVII 
LIŪDNAS RADINYS 


Žynio paliktoje Obio šventovėje vaipėsi vien tylūs 
dievukai. 

Pakako žvilgtelėti į Kolomeno maldyklą, kad tuo 
įsitikintum; tačiau Kubisa su Herbertu dėl viso ko 
peržengė slenkstį. 

Lūšnoje buvo neseno apsilankymo pėdsakų: Degė 
spingsulė. Kas kitas galėjo ją užžiebti, jei ne Čakra? 
Matyt, jis čia buvo neseniai, nes kaušelyje liko daug 
aliejaus... 

Be abejo, Čakra čia apsilankė su savo belaisve! 
Juk Jola matė, kalp jis leidosi su ja į tarpeklį! 

Tačiau kas jį paskatino palikti šią saugią slėptuvę, 
ir dar taip skubotai, kaip tat buvo matyti iš neužge- 
sintos spingsulės? Kur jis galėjo iškeliauti? 

— Kur jis — sudejavo Herbertas. 

Kubisa nieko neatsakė. Jis nustebo ne mažiau už 
savo draugą, neradęs mialmeno lūšnoje. 

Bet vis dėlto kodėl jis paliko ją? Nejaugi, pastebė; 
jęs Jolą ir bijodamas, kad jį suseks, jis persikėlė į nuo- 
šalesnę slėptuvę? 

„Gali būti, — pagalvojo Kubisa, — kad jis slapstosi 
netoliese. Valtimi galėjo pasinaudoti kas nors iš jo 
bendrininkų. Tur būt, Čakra matė, kaip mes plaukėme 
per ežerą, kaip veržėmės per krūmus, ir pasislėpė, 
laukdamas, kas bus toliau.“ 

Šis spėjimas atrodė užvis tikriausias. 

Kubisa greitai išbėgo iš lūšnos, pašaukė žmones, 
liepė paruošti deglus ir prinešti žagarų. Kveką pastatė 
prie laivelio, kad sukliudytų bet kokį mėginimą per- 
sikelti. 

Kol maronai vykdė vado įsakymą, šis kartu su.Her- 
bertu ieškojo žemėje Čakros pėdsakų. 

Mėnulis švietė jiems pro lapiją, retėjančią arčiau 
ežero. 

Kai priėjo krioklį, Kubisa nustebęs aiktelėjo: kaž- 
kas bolavo ant akmens šalia duburio, į kurį garmėjo 
krioklys. 

Bičiuliai pasilenkė prie baltuojančio daikto. 

Tai buvo suglamžyta ir įplėšta skarelė. Be abejo, 
ji priklausė pagrobtajai. 

Kubisos dėmesį patraukė ne tiek skarelė, kiek pati 
radinio vieta: skarelė gulėjo ant iškyšulio prie krioklio. 

Tarp krintančio vandens uždangos ir uolos sienos 
kyšojo siaura atbraila, ir čia buvo galima įeiti po 
kriokliu. 

Kubisa dažnai tuo praėjimu naudodavosi savo kla- 
jokliškame gyvenime. Jis žinojo, kad uoloje per ke- 
lias pėdas virš užtvankos buvo gilus urvas. 

Kadangi skarelė buvo rasta ant iškyšulio pakeliui 
į olą, maronas spėjo, kad Čakra, išgąsdintas jų atvy- 
kimo, ten pasislėpė, tikėdamasis, jog tas urvas yra 
niekam nežinomas ar bent niekas ten jo neieškos. 

Visa tai suvokęs, Kubisa nuskubėjo prie maldyk- 
los ir, pačiupęs iš vieno savo žmogaus deglą, sugrįžo 
prie krioklio. 

Ženklu pakvietęs Herbertą sekti paskui, jis dingo 
už vandens šydo. Oloje galėjo būti žmonių, ne tik 
Čakra, bet ir jo bendrininkai — visi rinktiniai nu- 
trūktgalviai, kurie nepigiai atiduotų savo gyvybę. 

Laikydamas kastetą vienoje rankoje ir deglą kitoje, 
Kubisa palindo po olos skliautu; Herbertas sekė iš 
paskos su užtaisytu šautuvu, pasiruošęs prireikus tuo- 
jau paleisti šūvį. 

Deglo liepsna, atsispindėjusi nuo blizgančių sta- 
laktitų, akimirką apžlibino Herbertą ir Kubisą; bet 
kai jų akys priprato prie mirgančių šviesų, jie išvydo 
kažką nepaprasta: tarp masyvių stalaktitų stulpų gu- 
lėjo moteris baltais drabužiais, sustingusi kaip nu- 
mirėlė. 

Prie jos veido jie prikišo deglą. 

Ketė Vogan! 


CVIII 
KUR ČAKRAT 


Kai tik ėmė liepsnoti Maunt-Vilkšmaš, Kolomenas 
griebė savo.belaisvę ant rankų ir skubiai su ja nubėgo. 
Kalnų tako pradžioje jis sustojo atsikvėpti ir pasišne- 
kėti su gaujos vadu. 

Jie susitarė, kad grobį pasiims Adamas, o Čakra 
netrukus su juo susitiks. Mialmenas toli gražu neat- 

sisakė nuo savo dalies, bet pirmlausia norėjo paslėpti 
belaisvę. 

Tartum tigras, kurįs nedrįsta vietoje sudraskyti 
savo grobio ir velka jį į džiungles, Čakra sėlino su 
savo našta. 

Mergina apalpo. 

Jos laimė, kad alpulys truko per visą kalnų kelionę. 
Nykus miško takas, nusileidimas į drėgną prarajos 
gelmę, persikėlimas per ežerą, naktinių paukščių riks- 
mai, niūrus krioklio staugimas — visa tai nepasiekė 
jos sąmonės. 

Nuo tos valandėlės, kai milžinas ją pagrobė lieps- 
nojant gaisrui, ryjančiam jos gimtųjų namų stogą, 
Ketė neatgavo sąmonės; ji atsipeikėjo ant bambukinio 
guolio keistoje lūšnoje-maldykloje. Prie jos buvo pasi- 
lenkęs Čakra. 

Čakra jai pasirodė baisiai šlykštus. Savo kaukę jis 
buvo nusiėmęs. Nors mergina aiškiai ir nesuprato, kas 
su ja dedasi, bet jautė, jog ties ja pakibo ne košma- 
ras, O pati baisiausia, slegianti tikrovė; juk ji girdėjo 
kimų vyriškio balsą, vis kartojantį jai meilius žodžius, 
kurie žeidė ją skaudžiau kaip grasinimai. 

Atsakyti Ketė neturėjo jėgų. 

Pagaliau Čakra ryžtingai atsilošė ir ištiesė į ją ran- 
kas, lyg norėdamas apkabinti. 

Lauke pasigirdo skardus švilpimas. 

— Prakeiktas šykštuolis! — suniurnėjo įsiutęs mial- 
menas. — Ir vėl jis mane šaukia! Ko jam taip vėlai 
reikia? Matyt, jis nerimauja dėl savo buhalterio. Bet 
kas man darbo?.. Vėl sušvilpė... jau trečią kartą... Ro- 
dos, labai skuba; niekaip nesuprantu. Vėl švilpial.. 
Kažkas atsitiko!.. Pažiūrėsime, keturis kartus jis švilpia 
tik svarbiais atvejais. O jums, Lili Kvescheba, — krei- 

pėsi Jis Į belaisvę, — dar per anksti džiūgauti! Jums 
teks tiktai kiek palūkėti. Šiaip ar taip, čia nepasilik- 
site. Šiame krašte jums ne vieta! 

Taip sakydamas, Čakra nutvėrė belaisvę už ran- 
kos ir jau norėjo ištempti iš lūšnos, bet staiga stab- 
telėjo. 

— Nel — sušuko jis. — Taip aš nieko nelaimėsiu. 
Senis neturi jos čia matyti: jis pareikalaus savo da- 
lies... Mergiotė paspruks, jei aš jos nepririšiu, 0 pri- 
rišta tegu sau šaukia į sveikatą! 

Nepaleisdamas Ketės rankos iš savo geležinės le- 
tenos, mialmenas apėjo lūšną, ieškodamas tinkamos 
virvės. 

— Kur buvo mano galva! — šūktelėjo jis, kažką at- 
siminęs. -- Juk aš turiu po ranka tai, ko man reikia, — 
migdomąjį gėrimą. Kaip galėjau užmiršti? Tas daikte- 
lis ją nuramins. Kur butelis? 

Ir, įkišęs laisvąją ranką į maišą, ištraukė aukštą, 
ploną, rūpestingai * užkimštą  flakoną su juosvu 
skystimu. 

— Dabar, brangioji mis, — pasakė Čakra, dantimis 
atkimšdamas butelį ir ruošdamasis pilti vaistus mer- 
ginai į gerklę, — dabar, mano brangioji, prašau iš- 
gerti gurkšnelį. Nebijokite, vaistai nekenksmingi, iie 
ramina. Gerkite| 

Ketė instinktyviai nusigręžė; bet Čakra, paleidęs 
jos ranką, čiupo merginai už plaukų ir, apsivyniojęs 
aplink kaulėtus pirštus tankų šilkinį kuokštą, atlošė 
jai galvą; laisvąja ranka jis prikišo flakono kakliuką 
prie savo aukos lūpų. 

Jaunoji kreolė gurkštelėjo nesipriešindama. Būda- 
ma beviltiškai nusiminusi, ji nesibaidė nuodų. 

Po kelių akimirkų jos veidas mirtinai išblyško; 
ji lengvai suvirpėjo, nuleipo ir tikriausiai būtų par- 
kritusi, bet Čakra ją sugriebė. 

Jis pagirdė ją kalalio antpilu — stipriu narkotiku. 

— O dabar, brangiausioji Lili, — sumurmėjo Čak- 
ra, — ramiai miegokite, kol pažadinsiu! Siūlau jums 
išsimiegoti gryname ore. Reikia kur nors jus paslėpti 
nuo senio. Eime! 

Jis pakėlė ją ir išnešė iš lūšnos. 

Patekėjo mėnulis ir blausiai apšvietė ,Vaiduoklio 
olą“. 

Čakros žvilgsnis krito ant žemų krūmų šalia vilna- 
medžio; jis jau buvo nužengęs kelis žingsnius į tą pusę, 
bet staiga prisiminė krioklį ir iškart pasuko prie jo. 

Priėjęs krioklį, jis atsikvėpė ir dingo už vandens 
uždangos. 

Po kelių akimirkų kuprys, palikęs savo naštą, išėjo 
iš urvo ir, kadangi švilpimas atkakliai vis skardėno, 
puolė prie valties. 


CIX 


NETIKĖTAS UŽDAVINYS 


Uolos viršūnėje Čakra rado drebantį iš nekantrumo 
Jokūbą Džesiuroną. Vergų pirklys vaikštinėjo šen ir 
ten, skėčiu dunkčiodamas į akmenis, ir smarkiai 
keikėsi. 

— Kas atsitiko, misteri Jokūbai? — paklausė mial- 
menas, prieidamas prie jo. — Spėju, jog svarbus rei- 
kalas: girdėjau švilpiant keturis kartus. 

— Teisybė! Viskas klojasi blogai, labai blogai... 
Kodėl taip ilgai užtrukai, Čakra? 

— Miegojau, misteri Jokūbai! 

— Tad kaip išgirdai mane keturis kartus švilpiantė 

Čakra sumišo. 

— Matote, — pradėjo jis mikčiodamas, — pirmąjį 
švilpimą užgirdau pro miegus, antrasis mane pažadino, 
o trečiasis... 

Gal būt, Džesiuroną patenkino toks pasiaiškinimas, 
o gal jis neturėjo laiko iki galo išklausyti Čakros, bet 
jis nutraukė įį: 

— Ne laikas plepėti, kai Maunt-Vilkomas lieps- 
nose. Tikiuosi, tai žinai? 

Čakra suglumo, galvodamas, ką atsakyti. 

— Tu, aišku, tai žinai, — tęsė Džesiuronas, — nėra 
prasmės tave klausinėti. Į šį reikalą yra įsimaišęs ir 
Adamas, ar ne tiesa? 

— Senasis Adamas prikišo čia savo pirštus. 

— Taip spėlioji tu, Čakra, o aš žinau, jog čia dar 
įsivėlęs ir kitas. Bet aš atėjau ne to dalyko išsiaiškinti; 
yra svarbesnių reikalų. 

— Kas būtent, misteri Jokūbai? — paklausė mial- 


menas, apsimesdamas nustebęs. — Argi jaunuolis ne- 
grįžo? 

— Blogiau! Daug blogiau! Prisiekiu, mums gresia 
pavojus. 


— Koks pavojus, misteri Jokūbai? 

— Pirmiausia pasakyk, kur yra Adamas; jis man 
būtinai reikalingas su savo žmonėmis. 

— Adamas nuėjo į kalnus. 

— Į kalnųs, sakai? Ar seniai? Ar gali jį pavyti, 
Čakra? 

— Tur būt, jie eina pamažu, nes apsikrovę grobiu. 
Bet ko jums iš jų reikia? 

— Reikalas labai svarbus. Klausimas žūt ar būt... 

Bliu-D'kas apsilankė Maunt-Vilkome ir sužinojo keistų, 
sukrečiančių dalykų: pasiuntinys atgabeno nemaloniau- 
sią naujieną. Kubisa ir nedėkingasis berniūkštis Vo- 
ganas suėmė mano ispanus: juos kaltina žmogžudyste. 

— Bet ko jums jaudintis, misteri Jokūbai? Koks 
čia pavojus? 

— Koks pavojus? Negi jo nematai? Argi nesu- 
pranti, kad tų vyrukų liežuvis teisme atsiriš?.. Baisu 
pagalvoti, kas manęs tada laukia: teismas, kalėjimas, 
bankrotas... Kaip galėjau tokiems plevėsoms pavesti 
tokį svarbų reikalą?! 

— Taip, vyrukai nelabai apsukrūs, jeigu jumis 
tikėsi, misteri Jokūbai! 

— Gailėtis per vėlu. Reikia veikti: nukreipti pa- 
vojų.. Nepaišdamas surask Adamą, bėk paskui juos, 
Čakra. 

— Puiku, misteri Jokūbai! Bus padaryta. Galite 
manimi pasikliauti. Adėmą aš surasiu, bet ką jam 
pasakyti? 

— Su juo nesikalbėk, o atvesk į Džomb-Roką. Aš 
ten būsiu; bet nežaisk mano kantrybe, Čakra. Skubėk, 
kick tik pali. Jei jūs negrįšite iki aušros — viskas 
Žuvo. 

— Nusiraminkite, misteri Jokūbai: aš neužgaišiu, 
Adamas su draugužiais dar netoli. Pavysiu juos, tuč- 
tuojau lekiu... 

Čakra šoko bėgti, bet Džesiuronas jį sulaikė: 

— Palauk! Aš tave palydėsiu iki Džomb-Roko. Ten 
nan bus palcgiau laukti. Grįžti namo jau neverta... 
Atsikvėpsiu, kai viskas susitvarkys. Vis dėlto geriau 
pasakyk Adamui tiesiai, ko iš jo reikalaujama: tepu 
jis cina tiesiog prie Maunl-Viikomo, bet niekam tene- 
simaišo akyse; liepk jam nesustoti, kol nesutiks Lof- 

tuso Vogano kūno su palydovais. Vienaip ar kitaip 
jis turi išvaduoti ispanus. Pats prižiūrėk Adamą, bijau, 
kad jo vyrukai ko nors nepagadintų. Dėl viso ko tegu 
gerai apsiginkluoja, — jų gali prircikti. Pasiuntinys 
pranešė, kad mirusįjį lydi negrai iš Kontento planta- 
cijos. Tie žmonės neatsparūs: išbėgios, kai tik mus 
pamatys. Tačiau kiti, tur būt, priešinsis, pirmiausia 
Kubisa, paskui tas niekšas — jaunasis anglas, pagaliau 
stipruolis Kvekas ir pats pranešėjas. Tu tikiesi su jais 
susidoroti, Čakra? 

— Esu tuo įsitikinęs. 

— Paruoškite jiems pasalas. 

— Ar galima į juos šaudyti? 

— Kiek širdis geidžia, kad tik ispanai paspruktų... 

— Už savo kvailumą jie užsidirbo, kad juos kas 
nudėtų vietoje. 

— Na, ne, Čakra! Neužmuškite draugų, kurių mums 
dar pali prireikti. Adamui pažadėk gerą atlyginimą; 
dėl kainos aš nesiderėsiu, kad tik darbas būtų švariai 
atliktas. 

— Nesirūpinkite, misteri Jokūbai; mudu su Adamu 
gėdos sau nepadarysime, 

Tačiau Džesiuronas nekantriai mostelėjo ranka ir 
ėmė kopti į kalną; Čakra — paskui jį. 


CX 
UŽMIGDYTA AR MIRUSI? 


Prie savo pusseserės lavono Herbertas ėmė bevil- 
tiškai aimanuoti. Numelęs šautuvą ant akmenų, jis at- 
siklaupė prie kūno, pakėlė merginos galvą. ir, prisi- 
žiūrėjęs į mirties nugiedrintą veidą, pabučiavo ją į 
kaktą. 


Jas - 


Paskui jis kreipėsi į Lili Kveschebą beprotiška pa- 
drika kalba, tartum tikėdamasis ją prikelti meilės žo- 
džiais. 

Jo draugai rūsčiai tylėjo. Kubisa buvo sielvarto 
prislėgtas. Krioklio ūžimas stelbė aimanas ir šūksnius. 

Herbertas ilgai negalėjo atsitraukti nuo mylimosios 
kūno. 

Deglas Kubisos rankose baigė degti, apšviesdamas 
olą blandžia virpančia šviesa; pagaliau jaunuolis at- 
sistojo ir, mostelėjęs žmonėms, lėtai išėjo iš urvo. 

Maronai suprato, ko iš jų reikalaujama, paėmė kū- 
ną it nunešė paskui vadus į lūšną. Merginą paguldė 
ant bambukinės lovos. Šie griežti šiurkštūs žmonės pa- 
rodė tikrai nuoširdų taktą: padarę savo darbą, jie iš- 
ėjo, palikdami Herbertą ir Kubisą maldykioje. 

Bičiuliai įtemptai tylėjo. 

Pirmas prašneko Kubisa. 

— Keista, — tarė jis dusliu iš susijaudinimo bal- 
su, — nesuprantu, nuo ko ji mirė? Nejaugi tik pama- 
čiusi Čakrą? 

Herbertas tik sudoejavo. 

— Šiaip ar taip, — tęsė mMaronas, — aš nematau 
jokių prievartinės mirties Ženklų: nei žaizdų, nei 
randų. 

— Koks baisus sutapimas! — raudojo Herbertas. — 
Du lavonai namuose tą pačią dieną, — tėvas ir duk- 
tė... tą pačią valandą!.. 

— Tr prisiekiu, kad jie krito nuo vieno žudiko ran- 
kos! — sušuko Kubisa. — Jis kaltas aėl Lofluso Vo- 
gano ir jaunosios ledi mirties. Čakra lik vykdytojas. 
Ar jūs uenumanote, misteri Voganai, kas stovi už jo 
nugaros? 

Herbertas nespėjo atsakyti, nes ant slenksčio kaž- 
kas pasirodė. 

Tai buvo Kvekas, kuris sužinojo, kas įvyko. 

Juodųjų vadas ir Herbertas susilaikė nuo paaiški- 
nimų. Kveko pasirodymas jų nestebino. Jis įėjo ne- 
kviestas ir pasilenkė prie bambukinio guolio, žiūrinė- 
damas pabalusį merginos veida. 

Niūraus susirūpinimo išraiška Kveko veide pama- 
žu išsisklaidė, jis nušvito ir plačiai nusišypsojo. 

— Kvekai, — priekaištingai kreipėsi į jį Kubi- 
sa. — Tavo šypsena čia visiškai netinka. Ar galiu su- 
žinoti, kas tave pralinksmino bendro liūdesio valandą? 

— Atleiskite, vade, bet aš nematau, kodėl reikia 
nusiminti, išskyrus Vogano mirtį, kuri, kaip manau, 
jums jau seniai žinoma. 

Šis geraširdiškas atsakymas Herbertą apstulbino 
Jis ir Kubisa nustebę žvilgtelėjo į negrą. 

Nejaugi Kvekas pamišo? 

— Šalia velionės, Kvekai, — tarė paniuręs Herber- 
tas, — jūs galėtumėte padoriau elgtis... 

— Kokios velionės? -— nutraukė jį maronas. — 
Kas gi numirė? Jei jūs turite galvoje jaunąją ledi, tai 
aš linkiu visiems mums būti tokiems sveikiems, kaip 
ji šią valandėlę. Lili Kvescheba užmigdyta. Štai ir 
viskas! 

Herbertas su Kubisa krūptelėjo ir džiaugsmingai 
sušuko. 

— Kas turi veidrodžio šukę? — suriko Kvekas, iš- 
kišęs galvą pro langą. — Puiku! — pasakė jis, imda- 
mas iš vieno marono žibantį tamsoje daiktą. — Kaip 
tik tai, ko man reikia! O dabar žiūrėkite, — pareiškė 
jis, rūpestingai nuvalęs stiklą į odos gabalėlį. — Jis 
visiškai skaidrus! 

Abu jauruoliai linktelėjo. 

— Taigi žiūrėkite! 

Pridėies veidrodį prie merginos lūpų, jis po kelių 
akimirkų pakėlė jį prie spingsulės. 

— Žiūrėkite! — sušuko jis, pergalingai rodydamas 
aprasojusį sltikią. — Štai jos alsavimo pėdsakai. Ji kvė- 
puoja, vadinasi, gyva. 

Jaunuoliai buvo per daug sukrėsti, kad galėtų at- 
sakyti, tačiau jų šūksniuose nuskambėjo miglota viltis, 

— Štai kur paslaptis, — pranešė Kvekas, nubloš- 
kęs veidrodį ir pagriebes niekicno iki šiol nepaste- 
bėtą flakoną. — Pažiūrėsime, kas čia! — tęsė jis, at- 
kimšdamas butelį ir uostydamas skystį. — Taip ir ma- 
niau: migdantis gėralas! Štai kuo apgirdė Lili Kves- 
chebą. Puiku, aš žinau kitokį gėrimą, kuriuo galima 
ją pažadinti. Kad tik suradus jį! Priešnuodžiai kur nors 
čia, kampe... Jei man pavyks, mergina po dešimties 
minučių prakalbės. 

Miižinas išnaršė visą lūšną, žvilgtelėjo net į ply- 
šius bei skyles, kurių buvo gausu sienose ir pastogė- 
je. Herbertas su Kubisa sekė ji, sulaikę alsavimą, ne- 
tikėdami laime ir mintimis linkėdami Kvekui surasti 
trokštamą anltpilą. 


CXN1 
PABUDIMAS 


Tas momentas Herbertui buvo kritiškas; jo pusse- 
serė dar kvėpavo, tuo negolėjai abejoti. Norėjosi ma- 
nyti, kad gyvybė dar rusena iš pažiūros negyvame 
kūno. 

Kvekas žinojo beveik tiek pat, kiek ir mialmenas. 
Jis buvo ne tik Kubisos dešinioji ranka visais svar- 

biais atvejais, bet ir „žygio“ gydytojas. Eidamas to- 
kias pareigas, jis buvo išmokęs kai kurias „„Obio“ 
gudrybes ir sužinojęs iš mialmenų receptus, kuriais 
tie pa'aikydavo vergų tarpe tikėjimą, kad jie galį 
prikelti numirėlius. 

— Ji tik užmigo, — murmėjo Kvekas, toliau ieš- 
kodamas, — tik užmigo! Čakra apgirdė ją migdomai- 
siais vaistais. Aš nuvokiu kokiais ir žinau priešnuo- 
džius: štai jie! 

Jo rankose blikstelėjo buteliukas, jis atsargiai jį 
atkimšo ir pauostė. 

— Tie patys! Po dešimties minučių mergina nu- 
bus lyg niekur nieko. Prašau jus prilaikyti jos gal- 
va, kol aš įlašinsiu į burną kelis lašus. 

Herbertas pakluso. 

Kiek galėdamas švelniau, Kvekas pračiaupė paba- 
lusias Ketės lūpas, įpylė jai į burną truputį skysčio 
iš buteliuko ir ėmė maseažucti merginą. 

Herberto širdis ėmė smarkiau plakti; jis žvilgčio- 
jo čia į Kveką, čia į puszeserę ir, nors ir kaip sten- 
gėsi, negalėjo įveikti nekantrumo ir baimės. Kveko 
pasitikėjimas savimi jo dar nenuramino, 

Kaip penki šimtmečiai praslizko penkios minutės, 
tačiau beveik iškart po gydomyųių vaistų gurkšnio 
merginos krūtinė ėmė lengvai kilnctis, ir ji silpnai 
atsiduso. 

Herbertas džiaugsmingai šūktelėjo; pasilenkęs prie 
Lili, jis ėrnė bučiuoti puikius jos plaukus, vadindamas 
merginą švelniais vardais. 


— Nurimkite, — pasakė jam Kvekas, — jūs už- 
vilkinate jos pabudimą,; pakentčkite, dabar jau no- 


ilgai! 
Hertertas pakiausė patarimo, nuėjo į šalį ir su- 

stingo baukščiai laukdamas, neatplėšdamas akių nuo 
pamažu rausvėjančio veido. 

Negro pažadas išsipildė: Ketė alsavo vis giliau ir 
ryškiau. 

Pagaliau ji ėmė kvėpuoti taisyklingai, lūpos sukru- 
tėjo; ji kažką suvapėjo, iš pradžių nesuprantamai, 
paskui aiškiau.- 

Jaunuolis nesitvėrė džiaugsmu: Ketė ištarė jo 
vardą! 

Nepaisydamas Kveko priekaištų, jis priglaudė lū- 
pas prie pusseserės kaktos ir, paėmęs ją už rankų, ėmė. 
kalbėti meilius žodžius. 

Ir štai, tartum Herberto balsas būtų galutinai iš- 
vaikęs piktus burtus, kreolė plačiai atmerkė klajojan- 
čias akis; iš pradžių ji nieko nematė, žiūrėjo nieko 
nesuvokdama; bet pamažu jai sugrįžo tikrovės ju- 
timas. 

Prieš ją stovėjo tas, apie kurį ji svajojo; akys, ku- 
rios jai vaidenosi sapne, žiūrėjo į ją; ji pažino šitų 
brangių akių spindesį, ir mielas balsas neapsakomai 
ją nudžiugino. 

— Herbertai! — sukuždėjo ji. — Ar tai jūs? Kur 
aš esu? Bet ar ne vis tiek, kad tik jūs kartu su ma- 
nimi! 

— Taip, mano mieloji Kete, tai aš! Na, kaip jau- 
čiatės?.. Pasakykite, kad jūs gyva! 

— O jūs manėte, kad aš mirusi? Kur mano kan- 
kintojas? Nuėjo? Čia nėra jo! Aš išgelbėta? Ar tai 
jūs, Herbertai, mane išgelbėjote? Tai jūs man grąži- 
note gyvenimą? 

— Ne mano nuopelnas, pussesere; už ,savo išgelbė- 
jimą jūs turite būti dėkinga žmogui, kuris stovi gre- 
ta manęs. 

— Kubisa?.. O Jola? Kur Jola? Ar jai taip pat pa- 
vyko pasprukti? Kokia siaubinga naktis!. Aš nieko 
nesuprantu! 

— Nesijaudinkite, pussesere! Nebegalvokite apic 
liūdnus dalykus. Vėliau mes viską jums papasakosi- 
me. Kol kas jums užtenka žinoti, kad esate išgelbė- 
ta ir pavojus praėjo. 

— O, jei mano tėvas žinotų, kad Čakra gyvas! —- 
pasakė mergina. 

Herbertas neatsiliepė. Kubisa išėjo iš lūšnos duoti 
savo žmonėms įsakymų. 

— O ką jūs turite ant krūtinės, mano draugė? — 
paklausė Lili Kvescheba Herbertą. — Nejaugi tai kas- 
pinas nuo mano piniginės? Ar jūs visą laiką jį ne- 
šiojatc? 

— Aš su juo nebuvau persiskyręs, Kete! Ilgiau 
slėpti negaliu: aš myliu jus, Kete... Kad būčiau žino- 
jęs... O jūs, pasakykite, ar mylite mane? 

— Herbertai, kaip jūs galite abejoti! 


CXII 
IŠLAISVINIMAS 


Džesiuronas ketino palaukti Adamo ir jo gaujos 
Džomb-Roko papėdėje. Bet eidamas jis apsigalvojo: 
jam atrodė, kad per tą laiką, kol nebus Čakros, ge- 
riausia būtų smulkiau susipažinti su Maunt-Vilkomu ir 
jo apylinkėmis. 

Štai kodėl, skirdamasis su Čakra, jis pakeitė su- 
sitikimo vietą: susitarė sueiti pakalnėje, priešais 
Maunt-Vilkomo sodą. 

Spėdamas, kad paskui padegėjus jau pasiųsti viji- 
kai ir kad pricšai jau gali būti kelyje, Džesiuronas ėjo 
prie namų mišku, vengdamas takų. Kelias buvo il- 
gesnis, užtat nepavojingas. 

Gaisro ugnis, švitėdama pro medžių lapus, rodė 
Džesiuronui kryptį. Netrukus jis prisėlino prie sodo. 

Prigludęs už tvoros, Džesiuronas pamatė, ko jam 
reikėjo: namai buvo pavirtę milžinišku laužu. 

Liepsnos liežuviai apšviečia žmones apie neštuvus. 
Neštuvuose guli žmogus. Plantacijos valdytojas stovi 
paniuręs ties nužudytuoju. 

Spiečiasi vienas prie kito negrai ir negrės, Maunt- 
Vilkomo vergai ir tarnai. 

Nuošaliau — kitas būrelis; jo viduryje — du su- 
rišti baltieji žmonės. 

Džesiuronas tuojau pažino savo ispanus. 

Iš belaisvius saugančių juodaodžių drabužių ir iš- 
didžios laikysenos lengvai galėjai atspėti, kad jie pri- 
klausė ne tai pačiai genčiai kaip kiti: iš tikrųjų, tai 
buvo maronai, kuriuos Kvekas paskyrė eiti sargybą. 

Susipažinęs su padėtimi, Džesiuronas nuskubėjo į 
pasimatymo vietą, kur netrukus atvyko ir Čakra su 
Adamo gauja. Plėšikai buvo susloię pasilsėti netoli 
nuo Džomb-Roko; čia juos ir surado mialmenas. 

Visi pasuko prie Maunt-Vilkomo, ketindami tuojau 
pat pulti. Matyt, Kubisa su pagrindinėmis maronų jė- 
gomis persekiojo padegėius. Reikėjo veikti, kol jo 
nebuvo. 

Pasiūlę Džesiuronui palaukti, Čakros vadovaujami 
puciėjai įsėlino į sodą ir iš už krūmų ėmė šaudyti į 
Piaronus, kurie sauvoio Lelaisvius. Ku!'kos nukirto ma- 
ronus. Išgirdę ščvius, plantacijos vergai išbėgiojo su 
prižiūrėtoju priešaky, 

Liko tik atrišti belaisvių pančius, o tam reikėjo tik 
kelių minučių, ir plėšikai su ispanais pasitraukė į kal- 
nus. 

Pasiekę Džomb-Roką, sąmokslininkai pasidalijo: 
Adamas su gauja pasuko namo, o Čakra su Džesiuro- 
nu, Manueliu ir Andresu — į „Juoduosius kalnus“, 

Džesiuronas ketino palikti ispanus pas Čakrą „Vai- 
duoklio oloje“, kol] pasitaikys proga pabėgti. 

Su tuo Čakra dar nebuvo sutikęs; norėdamas jį pri- 
kalbėti, Džesiuronas tą naktį antrą kartą slimpino į 
niūriąją mMialmeno landynę. 


CXIII 
SUGRĮŽIMAS Į SLĖNĮ 


Įsimylėjėliai apleistoje Čakros lūšnoje užsisėdėjo 
ligi gerų išnaktų. 

Herbertas turėjo pagrindą taip daryti: jis norėjo 
paruošti Ketę baisiai tiesai. 

Koks smūgis tai švelniai būtybei! 

Herbertas suprato, kad ilgai nuo Lili slėpti tiesos 
negalima, bet norėjo užvilkinti sukrėtimą, kol ji atsi- 
gaus po nakties pergyvenimų. Jis pasilarė su Kubi- 
sa, kaip geriau pasielgti; buvo viena išcitis: nugabenti 
merginą į valdytojo namus ir ten ją palikti, pasakius, 
kad tėvas dar negrįžęs. 

Ji jau žinojo, kad namai padegti, kad gimtoji pa- 
stogė virto griuvėsiais. Paskutinę akimirką prieš ap- 
alpimą ji matė liepsnų liežuvius, nušvietusius kelią jos 
pagrobėjui. Taigi jos nenustebins apsigyvenimas plan- 
tacijos valdytojo namuose, kaip laikinoje prieglau- 
doje. 

ITerbertas ir Kubisa toli gražu nebuvo tikri, kad 
Vogano kūnas sėkmingai atgabentas į Maunt-Vilko- 
mą. Kvekas paliko nešikus, nespėjęs susitvarkyti. 

Galimas daiktas, kad gedulinga procesija sustojo 
kelyje, kur ją paliko Herbertas su Kubisa. Tuomet 
valdytojo namus galima pasiekti be kliūčių, nerizikuo- 
jant priblokšti Lili, vienintelės pasaulyje būtybės, ku- 
riai plantatoriaus mirtis sukels sielvartą. 

Paskui reikės pasirūpinti, kad misterio Tresčio na- 
muose tarnai ir vergai neprasitartų. 

Sutarę dėl tokio plano, Herbertas ir Kubisa grįžo 
pas kreolę, ir visi trys ėmė leistis į Maunt-Vilkomo 
slėnį. 

Kveko vadovaujami maronai pasiliko ,„Vaiduoklio 
oloje“, tykodami Čakros. 


Kubisa nepaprastai pasitikėjo maronais bei savo 
padėjėju ir neabejojo, kad iki ryto Čakra bus su- 
gautas. 

Herbertas ir Ketė ėjo pamažu: mėnesiena apšvie- 
tė gardžiai kvepiančio miško taką; eiti buvo lengva, 
be to, jie neskubėjo. Kubisa ėjo priekyje — Žvalgu. 

Mergina rėmėsi į pusbrolio ranką, į patikimą ran- 
ką, kurią jis sykį jai buvo pasiūlęs: pavojaus valanda 
išmušė, ir Herbertas jos neapgavo. Jis išdidžiai žings- 
niavo greta mylimosios. 

Kreolė po truputį atgavo jėgas. Prislėgta nuotaika 
išsisklaidė. Žinoma, šalia mylimo žmogaus ji greičiau 
atsipeikėjo nuo narkotiko veikimo. 

Nerimą pakeitė gili ramybė; ji buvo tikra dėl Her- 
berto jausmų ir visa širdimi veržėsi prie jo. 

Tačiau ar laisva ji? Juk, kalbama, jai pasipiršęs 
Smisis. 

Herbertas baimindamasis to paklausė. 

Ketė nudelbė akis; virpanti ranka išdavė jos susi- 
jaudinimą. 

Pagaliau ji pakėlė galvą ir lėtai, bet tvirtai pasakė: 

— Jis man pasipiršo, Herbertai, ir nevilties valan- 
dėlę aš sutikau. Sutikau todėl, kad netikėjau jumis; 
mane įtikino, kad jūs jau sužadėtas. Žinokite, mano 
drauge: aš sutikau tik verčiama ir nusileidau vien dėl 
grasinimų. 

— Vadinasi, jūs laisva? — karštai sušuko Herber- 


tas. — Nebuvo nei priesaikos, nei sužadėtuvių?.. 
— O jei net ir būtų buvę, — atsakė mergina nu- 
kaitusi, ryžtingai spindinčiomis akimis, — aš jaučiuosi 


laisva po to, kai misteris Smisis taip niekšiškai mane 
apleido pavojui ištikus. Nieku būdu už jo neištekėsiu! 
Geriau pagarsėti priesaikos laužytoja... Geriau tėvas 
tegu atima nuo manęs palikimą, kaip kad jis grasina: 
neabejoju, kad jis sugrįžęs tai padarys. Geriau galų 
gale numirti, negu tapti bailio žmona! 

Herberto susirūpinimas nepaspruko nuo Ketės dė- 
mesio. 

— Jūs mane smerkiate? — paklausė ji. 

— Nė kiek! Misterio Smisio elgesys visiškai išlais- 
vina jums rankas, juo labiau, kad jūsų sutikimas bu- 
vo prievarta išgautas, bet aš ne apie tai galvoju. 

— Apie ką gi? — krūptelėjo kreolė, kilstelėjusi 
į jį dideles nustebusias akis..— Pasakykite, apie ką? 

Herbertas ieškojo atsakymo; visos jo mintys su- 
kosi apie įvykį, per kurį Lili Kvescheba neteko bet 
kokios globos. Ar užteks jam drąsos pasakyti, kad ji 
tapo našlaitė? 

Matydama jį suglumusį, Ketė liūdnai tarė: 

— Gal jūs pats sužieduotas? 

— Su kuo gi? 

— Neverskite manes ištarti to vardo, Herbertai! 
Jūs žinote, ką aš turiu galvoje. 

— Ak, štai kas! — sušuko jaunuolis, lengviau at- 
sidusęs. — Aš pradedu jus suprasti, pussesere. Nusira- 
minkite, aš laisvas; tačiau leiskite man už atvirumą 
tuo pačiu jums atsilyginti. To asmens atžvilgiu, apie 
kurį jūs užsiminėte, aš esu laisvas, bet prisipažįstu, 
jog, įgeltas tariamo jūsų šaltumo ir paskalų suklai- 
dintas, aš vos nelemtai nepasipiršau ir dėl to paskui 
būčiau turėjęs graužtis visą gyvenimą. Laimė, kad ap- 
linkybės mane išgelbėjo. Dėkokime likimui. Taip, mie- 
loji Kete, mano širdis priklauso tik jums. Viena mane 
teskaudina: Žmonės pasakys, jog aš vedžiau dėl pi- 
nigų. 

Ketė nusišypsojo: 

— Jūs dar nieko nežinote. Aš, rodos, neturtinges- 
nė už jus. Mano motina buvo kvarteronė, o aš — me- 
tisė. Savo tėvo turtus galiu paveldėti tik pagal testa- 
mentą, be to, dar patvirtintą parlamento. Tėvas 
iškeliavo atlikti tų formalumų, bet kuo baigsis jo rū- 
pesčiai, man dabar vis tick. Žinoma, jis man nieko 
nepaliks, sužinojęs, kad aš atsakiau žmogui, kuriam 
jis mane skyrė. 

— Puiku, Kete: aš jaunas, noriu dirbti ir kovoti. 
Būk:te mano žmona — aš išjudinsiu kalnus, 

— Aš jūsų, nors ir kažin kas atsitiktų, — atsakė 
Lili Kvescheba. 

CXIV 
NAŠLAITĖ 


Netikėtai gilioje naktyje nuskambėjo pagalbos 
šauksmai, nutraukę meilingus burkavimus. 

Ketė su Herbertu artėjo prie Maunt-Vilkomo gais- 
ravietės. 

Blėstančio gaisro raudoni atšvaitai kai kur blyk- 
čiojo pro lapus, ir braškėdami lūžo apanglėję sienojai. 

Kubisa, ėjęs priekyje, grįžo. 

— Ką reiškia tie riksmai? — paklausė Herbertas. 

— Jie sugrįžo, misteri Voganai! Dėl ko — nesu- 
prantu; bet nėra abejonės, kad tai jie. Aš pažįstu Ada- 
mo balsą, karamba!.. Kada nors aš priversiu jį nutilti, 
gal dar šią naktį! Tik paklausykit! Dar žiauresnis riks- 
mas, — tai, žinoma, Čakra! 

— Bet ko jie sugrįžo? Kas juos viliojo? Kas juos 
atvedė? 

— A, Jola, Jola! — šūktelėjo maronas, kuriam į 
galvą šovė netikėtas spėjimas; jis smarkiai apsisuko, 
lyg norėdamas tuoj pulti ir pasitikti pavojų, bet su- 
sivaldė ir liko vietoje. 

— Misteri Voganai! — tarė jis iškilmingai. — Aš 
padėjau išlaisvinti jūsų pusseserę, dabar vaduokite 
mano sužadėtine... 

Jaunasis anglas nesileido ilgai prašomas; jis ištrau- 
kė ranką, į kurią rėmėsi Ketė, ir klausiamai žvilgte- 
lėjo į maroną. 

— Kur jūs, Herbertai? Nepalikite manęs! — grau- 
džiai ilgesingu balsu riktelėjo Ketė. 

Kubisa jau gailėjosi, kad kreipėsi į Herbertą. 

— Tur būt, aš apsieisiu ir be jūsų, misteri Her- 

bertai! Juk jūs neturite teisės rizikuoti savo gyvybe... 
Atleiskite, kad aš apie tai nepagalvojau... 

— Tačiau aš noriu būti vertas savo išrinktosios: 
bailį ji atstums. Ne, aš jūsų neapleisiu, drauge Kubi- 
sa! Mieloji Kete, — kreipėsi jis į merginą, — Jolai 
gresia pavojus, tai pačiai Jolai, kuriai mes turime būti 
taip dėkingi. Juk iš jos aš sužinojau, kad esu jūsų 
mylimas... 

— Eikite, Herbertai, bet imkite ir mane kartu: ne- 
reikia išsiskirti. 

— Išsiskyrimas bus trumpas, Kete! Nebijokite! Mu- 
du su Kubisa priversime bėgti nors ir dvidešimt plė- 
šikų. Po pusvalandžio mes grįšime. Pasislėpkite krū- 
muose ir neišsiduokite nei žodžiu, nei judesiu, kol aš 
jus pašauksiu vardu. 

Taip pamokęs, Herbertas nuvedė merginą į tank- 
mę, pasodino ją, išrinkęs saugiausią vietą, ir, pabučia- 
vęs į kaktą, nuskubėjo su Kubisa. 

Bematant jie aplenkė tvorą, įėjo pro atvirus var- 
telius ir perbėgo sodą. Keistas dalykas: vyrų riksmai, 
moterų aimanos ir šautuvų poškėjimas nutilo taip pat. 
netikėtai, kaip ir prapliupę. 

Viskas nutilo, tartum būtų atsivėrusi žemė ir prari- 
jusi visus, kurie taip pašėlusiai dejavo ir šaukė pa- 
galbos. 

Herbertas ir Kubisa nesustodami praėjo pro rūks- 
tančius griuvėsius ir įžengė į sodo aikštelę. Čia jie 
sustojo. Prieš jų akis atsivėrė niūrus vaizdas. 

Neštuvuose gulėjo Vogano kūnas, o šalia — trys 
juodaodžių lavonai. 

Kubisa pažino, kad užmuštieji yra jo būrio maro- 
nai, kuriuos Kvekas buvo paskyręs prie belaisvių. 

O kur ispanai? 

Ispanai išsivadavo: žemėje mėtėsi virvės, kuriomis 
juos buvo surišęs Kvekas. 

Taip paaiškėjo, ko buvo sugrįžusi gauja. 

Herbertas ir Kubisa, jau nusiraminę, buvo begrįž- 
tą pas kreolę, bet, pasisukę į kalnus, pamatė, jog kaž- 
kas boluojąs leidžiasi miško taku į Maunt-Vilkomą. 

Kas ten? Nerimauti nėra ko — jie pažino Ketės 
eiseną. 


Nerimo kamuojama mergina paliko savo slėptuvę, 
kad pavojuje būtų kartu su mylimuoju. 

Jie nespėjo jai šūktelėti; ji pasirodė sode, 

Matydama Herbertą sveiką, Ketė džiaugsmingai 
riktelėjo, ir tučtuojau iš jos lūpų išsiveržė kitas, širdį 
veriantis, riksmas: ji stovėjo prie savo tėvo lavono. 


CXV 


ATSITIKTINĖ SAVIŽUDYBĖ 


Mergina ašarodama suklupo prie neštuvų ir ėmė 
bučiuoti ledinę Loftuso Vogano kaktą. 

Velionio veidas buvo neuždengtas; kūnas gulėjo 
įsuptas į kelionės apsiaustą. Atvirų žaizdų nesimatė. 
Kančių iškraipyti veido bruožai priminė ligą, kuria jis 
sirgo prieš iškeliaudamas. Ketė manė, kad jos tėvas 
mirė nuo tos ligos. Herbertas nesistengė pakeisti jos 
nuomonės: ne laikas buvo leistis į liūdno įvykio smulk- 
menas. Nesakydamas nė žodžio, susilaikydamas nuo 
bereikalingų raminimų, jis palaukė, kol praeis pirma- 
sis dukteriško sielvarto antplūdis; paskui su švelniu 
atkaklumu pakėlė Ketę ir nusivedė. 

Jie aplenkė gaisravietę. Baigiančios degti gegnės 

blausiai nušvietė sodą; išliko tik altana, stovinti toliau 
nuo namų. 

Herbertas ir Ketė susėdo altanoje. Tuo metu grį- 
žusi Jola priėjo prie jų. Liūdnai žvelgė didelės mig- 
lotos jos akys. 

Tuo tarpu Kubisa ieškojo valdytojo ir tarnų, ku- 
rie buvo išsisklaidę apylinkėje. 

Gaujos sugrįžimas sukėlė dar didesnę paniką, ne- 
gu pats antpuolis. Visi europiečiai prižiūrėtojai ir są- 
skaitininkai išrūko į Montego Bėjį. 

Prie bėglių prisidėio ir Maunt-Vilkome svečiavęsis 
misteris Montegiu Smisis. Maronams išėjus, jis puolė 
į arklidę ir, Kveschio padedamas, susirado sau arklį. 

Neapsivalęs ir nepersivilkęs, taip pat juokingai at- 
rodydamas, kaip ir ištrauktas iš statinės, jis nudūmė 
šuoliais, prisiekęs, jog pirmuoju pasitaikiusiu laivu 
grįšiąs į brangiąją gimtinę. 

Smisiui pakyrėjo Jamaika, jos žavingosios kreolės 
ir nesugyvenami juodaodžiai. 

Kubisa sugrįžo su Kveschiu, vieninteliu pakeliui 
sutiktu žmogumi, ir pranešė bičiuliams apie dabitos 
pabėgimą. Herbertas su pussesere šią žinią sutiko vi- 
siškai abejingai, nors Herbertas jam pavyduliavo, o 
Ketės gyvenime jam teko suvaidinti gana svarbų vaid- 
menį; jie ir galvoti nenorėjo apie įžymųjį lordą iš 
Montegiu Kestlio ir netrukus visiškai jį pamiršo. 

Keip jau buvo pasakyta, Kubisa nebijojo pakarto- 
tinio puolimo. Niekas neabejojo, kad ispanų išvada- 
vimas buvo vienintelis paskutinio antpuolio tikslas. 
Tačiau grėsė pavojus, kurio nickas nenumatė. 


Maronas vėl pasišalino nuo savo draugų ir su 
Kveschiu nuėjo prie Loftuso Vogano kūno, norėdamas 

atpažinti užmuštuosius juodaodžius ir nustatyti, kur 
pasitraukė gauja. 

Vos jam išėjus iš altanos, kažkas įsėlino į sodą. 

Gaisras prigeso, tačiau liepsnos pliūpteldavo kiek- 
vieną kartą, kai perdegę sienojai lūždavo ir griūdavo 
į degėsius. Tada nušvisdavo ne tik altana, bet ir visa 
apylinkė. 

Per vieną tokį tvykstelėjimą nepažįstamasis kaip tik 
ir pažvelgė vogčiomis į altaną. 

Herbertas kažką šnibždėjo Ketei; ji prigludo prie 
jo peties. 

Kai Judita išvydo šį meilų vaizdą, jos veidą iš- 
kreipė neapykanta, — tai Kaip tik buvo Judita, kurią 
graužė pavydas ir kuri tykojo įsimylėjėlius. 

Įsitikinusi karčia tiesa, ji įžengė į altaną, nepaste- 
bėdama tarnaitės, ir prišoko prie jaunuolių. 

— Herbertai Voganai! — sušuko ji, apimta visiš- 
kos nevilties. — Jūs mane išdavėte, jūs apgavote ma- 
ne... 

— Jūs pati save apgavote, Judita! Aš niekuomet 
negalvojau jūsų vesti ir nieko jums nežadėjau. 

— Meluojate! Bet dabar svarbu ne tai: aš sugebė- 
siu jus išskirti... 

Taip sakydama, Judita Džesiuron įkišo ranką į ap- 
siausto klostę ir atsuko pistoletą į varžovę. 

Trenkė šūvis. Altana paskendo dūmuose. Kai jie 
išsisklaidė, naujas gaisro liepsnų tvykstelėjimas nu- 
švietė moterį, gulinčią ant grindų: tai buvo Judita Dže- 
siuron. 

Jola kaip visados greitai suvokė, ką daryti: maty- 
dama Ketei gresiantį pavojų, ji stipriai sugniaužė Ju- 
ditos ranką; ta pasipriešino. Užvirė kova, ir tose grum- 
tynėse nuo atsitiktinio šūvio krito Judita, 

CXVI 


KVEKAS TYKO 


Prieš grįždamas į Maunt-Vilkomą, Kubisa įsakė sa- 

Maronai išnaršė visas giraites ir krūmus, bet jo pėd- 
sakų neužtiko. 

Tada nutarė paruošti jam spąstus; maronai sugal- 
vojo palaukti Čakros grįžtant; jie nutykosią jį persi- 
kėlusį; atsitraukimas jam būsiąs atkirstas, ir jis tikrai 
pakliūsiąs jiems į rankas. 

Tų priemonių buvo imtasi negaištant. 

Kubisa suprato, kaip neatsargiai buvo pradėtos gau- 
dynės: juk Čakra nuo uolos galėjo pastebėti deglų 
šviesą. 

Jei taip būtų, vargu ar mialmenas grįžtų šią naktį 
į savo landynę, nors ir buvo palikęs brangų grobį. Ta- 
čiau jei Čakra neįtaria, kad jo buveinė priešų užim- 
ta, tai jis anksčiau ar vėliau sugrįš namo. 

Kubisa rėmėsi pastaruoju spėjimu. 

Jam įsakius, Kvekas su žmonėmis, tarp kurių buvo 
princas Cingvis, pasislėpė po medžiu, prie kurio mial- 
menas paprastai pririšdavo luotą, ir tankių lapų prie- 
dangoje pasiruošė pulti Kolomeną, kai tik jis pasi- 
rodys. 

Išlipęs iš valties su savo palydovu, Kubisa, siekda- 
mas nesukelti mialmenui įtarimo, įsakė pririšti laivelį 
taip, kaip jį buvo palikęs Čakra. 

Maronai gerai užtaisė savo šautuvus, bet ne dėl to, 
kad būtų norėję nušauti Kolomeną, — buvo ketinama 
sugauti jį gyvą ir atiduoti valdžios organams nu- 
bausti, — o todėl, kad tikėjosi, jog jis gali grįžti ne 
vienas ir kils smarkus susišaudymas. 

Žmonėms buvo leista miegoti pasikeičiant. Pats 
Kvekas tučtuojau pasinaudojo tuo leidimu: dvi paras 
nesumerkus akių, jam labai reikėjo pasilsėti. 

Kvekas užmigo kaip negyvas; jis miegojo nenu- 
busdamas iki aušros. 

Auštant keturi siluetai pasirodė uolos viršūnėje, 
kaip tik ties nulipimo vieta. Figūros sustingo ant pra- 
rajos krašto. Atrodė, kad žmonės tarėsi; paskui pra- 
dėjo atsargiai leistis. 

Cingvis papurtęs pažadino Kveką, kiti miegantieji 
taip pat nubudo ir tvirta ranka griebė šautuvus, sek- 
dami priešą. 

Pro tirštą rūką sunku buvo pažinti, kas leidžiasi 
akmeniniais laiptais; tačiau du iš jų Kvekas pažino jau 
tada, kai jie susėdo į laivelį ir atsistūmė nuo kranto. 

— Tai Čakra! — kuštelėjo jis Cingviui į ausį. — 
O kitas, jei akys manęs neapgauna, mūsų senas pa- 
žįstamas, vergų pirklys... 

Tačiau Jolos broliui nereikėjo to paaiškinimo: įžei- 
dėjo veido bruožai buvo giliai įsirėžę į jo atmintį. 
Atplūdę prisiminimai jam pažadino keršto troškulį. 

Jis karingai riktelėjo, prisitaikė ir iššovė, nors 
Kvekas ir bandė jį sulaikyti. 

Jei Kvekas nebūtų sugriebęs jo rankos, jaunasis 
afrikiečių šaulys Jokūbą Džesiuroną būtų nudėjęs 
vietoje. 

Nė vienas iš sėdėjusių laivelyje nebuvo sužeistas, 
bet, dūmams išsisklaidžius, paaiškėjo, kad šūvis ne- 
nuėjo veltui: Čakra paleido iš rankų irklą, kurį, kul- 
kos pramuštą, srovė nešė prie krioklio. 

Čakra beviltiškai stūgtelėjo. Jis gerai suprato, koks 
mirtinas pavojus jiems gresia be irklo. Dabar jie be- 
jėgiai, ir juos pagaus verpetas! 

Čakra persisvėrė per laivelio kraštą ir, kapstyda- 
mas vandenį ilgų rankų plaštakomis, mėgino kovoti 
su srove. 

"Nervinga kova truko keletą akimirkų ir buvo 
bergždžia. 

Maronai, tyliai stebėdamiesi, sekė du Čakros bend- 
rakelcivius, kurie nuo uolos papėdės artinosi prie 
ežero. Kvekas juos pažino. 

— Tai ispanai! — riktelėjo jis suglumęs, kai išvydo 
neseniai buvusius belaisvius. — Tai pabėgę ispanai!.. 
Šaukite į juos! Nepaleiskite jų antrą kartą! 

Skardus Kveko balsas, nustelbdamas kitus garsus, 
pasiekė ispanų ausis, įspėdamas įuos apie pavojų. 

Gelbėdami savo gyvybę, jie su pavianų vikrumu 
ėmė kartis į uolą, bet pasiaukelėje trinktelėjo šešių 
šautuvų salvė, ir du kamuoliai, šokinėdami per akme- 
nis, nusirito į ežerą. 

Čakra vis dar tebekovojo su srove, atitolindamas 
neišvengiamą pražūtį: žiauriausieji priešai negalėtų 
jam trokšti blogesnės mirties. 

Mialmeno veide sustingo nirtulingos energijos iš- 
raiška, bet klydinėjantis jo bendro žvilgsnis rodė, kad 
anas yra visiškai sumišęs. 

Čakros jėgos greitai seko; srovė nesulaikomai nešė 
prie slenksčio. Dar šiek tick pasigalynėjęs su stichija, 
mialmenas ėmė bejėgiškai blaškytis, kaip užpiudytas 
žvėris; tačiau staiga pagyvėjęs ir nustojęs delnais 
kapstyti vandenį, jis pasilenkė prie savo palydovo, 
prisitraukė jį artyn, kaip milžiniškas voras, čiulpiąs 
savo auką, ir sviedė Džesiuroną į vandenį. Nuskam- 
bėjo riksmas, ir bangos susiglaudė viršum kūno. 

Jokūbas Džesiuronas nuskendo. 

Jo skrybėlė ir skėtis plaukiojo ežero paviršiuje. 

Palengvinęs laivelį nuo balasto, Čakra tikėjosi iš- 
sigelhėti, bet netrukus įsitikino klydęs. Jis sugaišo, 
prarado pusiausvyrą, ir laivelį pačiupo verpetas, su 
kuriuo nebuvo galima rungtis het irklais. 

Nepraslinko nė dešimt sekundžių, ir valtelė lyg 
skiedra ėmė blaškytis krioklyje. 

Su beviltišku atkaklumu Čakra nusitvėrė už 
medžio, kuris augo tarpeklyje ir buvo nusviręs ties 
vandeniu. 

Tačiau srovė buvo labai įnirtinga. Ji išrovė. medelį 
su šaknimis, ir luotas nuskrido žemyn. 

Džesiuronas pralenkė Čakrą tik keliomis akimirko- 
mis, ir dviejų bendrininkų kūnai išplaukė vienas pas- 
kui kitą, pastverti žemutinės nurimusio srauto tėkmės. 


EPILOGAS 


Kitą rytą po liūdnųjų įvykių ilgos Maunt-Vilkomo 
alėjos gilumoje rūko degėsių krūva. 

Tačiau po metų keleivis regėjo jau kitą vaizdą: 
Maunt-Vilkomas su baltomis sienomis ir žaliomis gro- 
tinėmis užuolaidomis vėl stovėjo puikus, pakilęs iš 
pelenų. Atrodė, jog stebuklingai atgijo senasis namas: 
toks panašus buvo naujasis pastatas į gaisro sunai- 
kintąjį. 

Didžiajame valgomajame, kurio parketas buvo iš- 
vaškuotas tiek pat rūpestingai, kaip ir praėjusiais 
laikais, sėdėjo dabartinis šeimininkas — malonus gra- 
žus jaunuolis. Greta jo — ištikimoji draugė: Lili Kves- 
cheba, nūnai — misis Vogan. 

Buvo pusryčių metas, netrukus turėjo ateiti paštas, 
bet korespondencija jaunavedžių nedomino. Žinios iš 

plačiojo pasaulio jiems buvo bereikšmės, — juos do- 
mino tik tarpusavio meilė. 

Tačiau paštas lygiai negailestingas ir tiems, kurie 
Jo bijo, ir tiems, kurie jo nestokoja; jis užklumpa lai- 
mingus ir nelaimingus, atneša džiaugsmo nusiminu- 
siems ir sudrumsčia pasitenkinimą savimi. 

Jaunieji Voganai, kurti visiems pasaulio įvykiams, 
plaukiojo kaip antys savo mažutėje laimėje. Štai ko- 
dėl, kada senas mūsų pažįstamas Kveschis sustabdė 
savo ponį prie vartų, jie net neatsigręžė. 

Kveschio atgabentas laiškas vargu ar būtų buvęs 
tučtuojau atplėštas; bet Herberto žvilgsnis atsitiktinai 
krito ant užsieninio pašto ženklo. 

Adresas buvo toks: 

„Misteriui Herbertui Voganui,  Maunt-Vilkomo 
eskvairui, Jamaikos saloje.“ 

Herbertas atplėšė voką ir paskubomis perskaitė 
laišką. 

— Tai nuo jūsų brolio Kubisos, Kete! Kubisa grįžta 
į Jamaiką. 

— Ak, kokia aš laimingal!.. Taip ir maniau, kad jam 
nusibos pas laukinius, nors jis būtų didžiausias jų prin- 
cas ar vadas... Bet kaipgi Jola? į 

— Jola grįžta su juo. Ji irgi pasiilgo mūsų salos, 
ir tai manęs nestebina. Čia, tiesą sakant, nebloga gy- 
venti. Mūsų tėvynė ten, kur mums gera, — pridūrė 
Herbertas ir vėl įniko skaityti laišką. — Oho! — šūk- 
telėjo jis. — Jūsų brolis teiraujasi, ar mes jam nepar- 
duotume žemės sklypo anapus Džomb-Roko. Senasis 
karaliukas jam paskyrė geroką sumą pinigų, ir jis nu- 
tarė įsigyti plantaciją. 

— Vadinasi, Kubisa taps mūsų kaimynui — pa- 
klausė kreolė. 

— Žinoma! — patvirtino Herbertas. — O dėl pir- 
kinio jis tegu tariasi su jumis: žemė juk ne mano... 

Jaunoji moteris susiraukė: 

— Nežadinkite liūdnų prisiminimų... Negaliu pa- 
kęsti notarų ir reikalų. Jūs — Maunt-Vilkomo šeimi- 
ninkas. Susitarkite su Kubisa. Tikiuosi, nepaimsite iš 
jo per daug. 

Herbertas, per tą trumpą laiką jau įpratęs tvarkyti 
reikalus, nusišypsojo: 

— Nepainiosime finansinių sąskaitų su giminiškais 
santykiais: aš viską sutvarkysiu su Kubisa. 

Ketė tylėdama linktelėjo. Jos vyras baigė skaityti 
laišką. 

— Nagil — sušuko jis — Kokia keista istorija! 
Vergų laivo kapitonas, kuris atgabeno Jolą į Jamaiką, 
grįžo į Afriką. Ar žinote, kaip įžeista gentis atkeršijo 
išdavikui? 

— Kas jam atsitiko, Herbertai? 

— Jie suėdė jįl.. Štai ką rašo Kubisa: „,Džouleris, — 
tokia, vergų laivo kapitono pavardė, — atvyko pas 
nukaršusį Futo Toro, norėdamas susitarti dėl naujos 
negrų partijos. Karaliukas buvo įspėtas, kaip klastin- 
gai Džouleris išdavė Cingvį, todėl įsakė tučtuojau ka- 
pitoną suimti ir čia pat sukapoti į gabalus kepsniui, 
kuris buvo patiektas per didžiąją šventę princesės 
Jolos sutuoktuvių garbei... Tai baisu, bet, prisiminęs 
niekšiškus vergų pirklio nusikaltimus, aš nejutau nė 
mažiausio noro jį užtarti. Be to, uošvis tiek ant jo 
pyko, jog vargu ar įsikišdamas būčiau ką nors lai- 
mėjęs...' 

— Kaip aš džiaugiuosi, kad Kubisa pagaliau palie- 
ka kraštą su tokiais laukiniais ir kraugeriškais papro- 

čiais, — atsiduso Ketė. — O jums, Herbertai, ar 
malonu, kad grįžta mūsų draugai? 

— Kaipgi! Aš neužmiršiu, kiek mes esame jiems 
skolingi. Kol jie atvyks, siūlau iš dėkingumo pastatyti 
naujus namus, kuriuose jie rastų viską, kas jiems rei- 
kalinpa. 


— Sutinku, — linktelėjo Ketė, žinodama, jog vyro 
dosnumas turi savo pagrindą. 
— Koks pražus rytas! — pasakė Herbertas, priei- 


damas prie lango. — Ar nenorėtumėte truputį pasi- 
vaikščioti, Kete? 

— O kur mes eisime? 

— Į Džomb-Roką, jei nieko prieš neturite: jo vir- 
šūnė stūkso ties tomis žemėmis, apie kurias teiraujasi 
jūsų brolis, ir mes numatysime vietą namams. Ar jus 
vilioja toks pasivaikščiojimas? 

— Aš apie tai jau galvojau, — tarė Ketė, išties- 
dama vyrui ranką. 


— Kodėl? 

— Neapsimeskite! Jūs pats žinote, — nusišypsojo 
Ketė. 

— Nel Vis dėlto pakartokite! Priminkite man tą 
valandą! 


— Tai buvo ne valanda, o minutė. Tada aš per- 
skaičiau tiesą jūsų akyse. Jų išraiška mane paguodė 
ir suteikė vilties... Ir nors viskas kalbėjo prieš jus, 
aš jūsų neišsižadėjau. 

Po valandos jie stovėjo ant Džomb-RGko. Herber- 
tas tartum užmiršo praktinį pasivaikščiojimo tikslą, — 
apie Kubisą ir naują statybą nebuvo pasakyta nė žo- 
džio, nebuvo užsiminta nė apie trapiškus įvykius, ku- 
rie sukrėtė žydinlį slėnį. 

Žmonės, stovėjusieji Džomb-Roko viršūnėje, pasi- 
žymėjo laimingu sugebėjimu užmiršti visus nemalo- 
numus. 

Jamaikoje su jos plantacijomis ir maronais vėl 
galėjo įsiliepsnoti naujos žiaurios dramos, tačiau jiems 
ši sala buvo laimės lopšys. 

Namai Kubisai netrukus buvo pastatyti. 

